
Q.bS 



MNIBUS Catholicis notum est Religionis Statum , 
inter varios perfectionis status eminere , stabi- 
lemque esse vivendi modum ab Ecclesia appro- 
batum in quo fideles ad Christianos Charitatis perfectionem 
tendunt per observantiam proeceptorum et trium consilio- 
rum , Obedientioe , Paupertatis , et Castitatis . Unde ita suos 
alloquitur D. Bemardus : Videtis enim, Fratres , qualem 
spiritum accepistis , spiritum qui ex Deo est , ?it sciatis 
quoe a Deo donata sunt vobis. Audivimus Apostolicum , 
audivimus et Propheticum , Angelicum gradum, 

quibus nihil a nobis arbitror posse sublimius affectari. 
Sane e singulis mihi videor in vobis aliquid et magnum 
aliquid invenire . coelibem vitam coelestem et 

angelicam dicere vereatur? Aut quod in resurrectione 
futuri sunt omnes electi , quomodo non jam nunc estis , 
Angeli Dei in coelo , <2 nuptiis penitus abstinentes? Am- 
plectimini, Fratres, pretiosissimam margaritam, amplec- 
timini sanctimoniam vitee, quoe vos efficit sanctorum 
similes, et domesticos Dei : dicente Scriptura: Incorruptio 
facit proximum Deo (SAP. VI, 20). Ita ergo non vestro 
quidem merito, sed gratia Dei estis quod estis : quod ad 
castitatem et sanctimoniam spectat, A ngeli quidam terreni, 
aut potius Coeli cives : sed interim in terra peregrini. 
Quamdiu enim sumus in hoc copor e, peregrinamur a Do- 
mino. — De Prophetia quid dicemus ? Lex et Prophetoe 
usque ad foannem (Luc. XVI, 16) : Veritas ait. Verum- 
tamen non erat ille adversarius, sed discipulus utique 
Veritatis, qui dicebat etiam post foannem : Ex parte enim 
cognoscimus, et ex parte prophetamus . (i. CoR. XIII, 9). 
Cessavit ergo Prophetia, quia jam cognoscimus : necdum 

’ 342 

tamen tota cessavit , adhuc ex parte . venerit \ 

inquit , quod perfectum est , evacuabitur quod ex parte est . 
Siquictem ante Joannem qui fuerunt Prophetce , utrumque 
adventum Domini prophetabant , quasi neutra adhuc 

pars salutis in notitia , sed utraque in Prophetia erat . 
Magnum sane prophetandi genus , azz m deditos esse con- 
spicio ; magnum Prophetice studium , zw z>z’dfe0 

cipatos » Quod illud ? Nempe juxta Apostolum non Consi- 
derare quce videntur , sed quce non videntur (2. COR. IV, 1 8), 
.yzVz* dubio prophetare est . Ambulare in spiritu , ex fide vi- 
vere, quce sursum sunt qucerere , <7//^ super terram : 

oblivisci quce retro sunt, et extendi in anteriora, ex magna 
parte prophetare est . Alioquin quonam modo nisi per spi- 
ritum Prophetice Conversatio nostra in coelis est? (PHILIP. 
III. 20). 67 V nimirum Prophetce quasi non inter homines 
erant sui temporis, sed virtute et impetu quodam spiritus 
dies illos transilientes, exultabant ut viderent diem Domini; 
et videbant et Icetabantur in ea . — professionem 

Apostolicam audiamus : Ecce nos relinquimus omnia : et 
secuti sumus te (Matth. XIX, 27). Si gloriari licet, ha- 
bemus gloriam: sed si sapiamus, habere curabimus apud 
Deum. Hcec enim vera est gloriatio : ut qui gloriatur, in 
Domino glorietur( \ COR. 1, 3 1). Nam neque manus nostra 
excelsa , sed Dominus fecit hcec omnia . Fecit nobis magna 
qui potens est; ut merito magnificet anima nostra Domi- 
num (Luc. I, 46). Ipsius enim magno munere factum est, 
ut magum illud propositum unde magni gloriabantur 
Apostoli, magnifice sequeremur . Forte etiam si in hoc 
quoque gloriari voluero , non ero insipiens : Veritatem 
enim dicam esse hic aliquos, qui plus quam navem et retia 
relinquere . Quid vero illud quod ipsi quidem Apostoli 
reliquerunt omnia, sed ?it prcesentem in came Dominum 

sequerentur? Non est nostrum dicere , securius ipsum 
Dominum audiamus: Quia vidisti me, inquit , Thoma 
credidisti : beati qui non viderunt , crediderunt (JOAN. 
XX, 29). Forte etiam prophetandi genus excellentius esse 
videbitur ; «0« intendens quibuscumque temporalibus rebus, 
et transituris aliquando: sed spiritualibus et cetemis ; et 
nihilominus in vase fictili thesaurus castitatis illustrior ; 
et in came fragili ex aliqua parte probabilior virtus . 
Ubi ergo Angelica in hoc corpore conversatio, in corde 
Prophetica expectatio, in utroque Apostolica perfectio inve- 
nitur: quantus est iste cumulus gratiarum ? (Serm. De 
Diversis 37, n. 5, 6, 7 et 8). 

« Hinc porro evenit, ut ajebat S . 5 . Pius IX, ut 
» Ecclesice Patres et Doctores merito atque optimo jure 
> E v angelicae Perfectionis cultores summis laudibus 
» exomarint, et contra illorum oppugnatores acerrime 
» decertaverint; ut Romani Pontifices Regulares Ordines 
» benevolo semper affectu prosequentes Apostolicce auctori - 
» tatis patrocinio illos tegere, tutari atque amplioribus 
» privilegiis et honoribus decorari nunquam omiserint, 
» probe noscentes quce quantaque bona et commoda ex ipsis 
» Ordinibus ad Universam Christianam Rempublicam 
» omni tempore redundarint . » (Ubi primum, 17 junii 
1847). 

Verissime ergo cum S. Maria Magdalena de Pazzi 
affirmatur : « Vocationem ad vitam religiosam maximam 
esse gratiam quam Deus animee post Baptisma concedere 
possit. >> Cur autem tam paucorum si donum istud, res- 
ponderi potest cum S. Laurentio Justiniano : « Consulto 
» Deus gratiam Religionis hominibus occultavit ; nam si 
» cognosceretur illius felicitas , omnes ad eam concurrerent.^ 
Attamen sciendum est, Providentiam in creaturas liberas 

agere ita ut impleat sua in eis consilia et simul earum 
libertatem integram relinquat : <L Sic Deus , ut dicit Au- 
gustinus, res quas condidit administrat , ut eas agere 
proprios motus sinat . » (De Civit Dei L. VII, C. 20). Con- 
silia Evangelica omnibus ut sequenda proponuntur \ et 
exinde etiam Status , in quo eorum observantia profitetur \ 
ingressus omnibus volententibus patet . Quod confirmatur 
Prologo Regulce S . Benedicti: € ... Et qucerens Dominus 
» in multitudine populi, cui hcec clamat \ operarium suum, 
» iterum dicit : Quis est homo qui vult vitam, et cupit 
» videre dies bonos? Quod si tu audiens, repondeas\ Ego . 

» Dicit tibi Deus : Si vis habere vitam » Confirmatur 

etiam auctoritate 5 . Bemardi\ Itaque, ut sentio ego, 
» Regula S . Benedicti omni homini proponitur, imponitur 
» nulli : prodest si devote suscipitur et tenetur; non tamen, 
» si non suscipitur, obest . Quod autem in voluntate est sus - 
» cipientis, non in potestate proponentis, voluntarium 
» merito dixerim, non necessarium .» (De praecepto et dis- 
pensatione; C. 1.). Audiatur et S . Franciscus Salesius : 
<L A qui,je vous prie, ces exemples etces enseignements si 
» signales de pauvrete, de chasteti et (dabnegation de soi- 
» mime ont-ils iti laisses ? A l'Eglise, sans doute ; mais 
» pourquoi ? Notre-Seigneu r le diclare : <L Qui potest 
» capere, capiat \ » Et qui le peut prendre ? Celui, certes, 
» qui a le don de Dieu, et personne ria le don de Dieu que 
celui qui le demandet (VlVES. 1 866, T. VIII, Controverses, 
discoursLVl P. 477ETC i), Bellarminus tandem (y K Contr. 
Gen. 1 . II de Monachis, C. 31.) ita exponit eamdem veri - 
tatem: <L Illud autem <L Qui potest capere, capiat » duobus 
» modis potest exponi . Primo ut loquatur Dominus depo- 
li tentia proxima, quam non habent nisi illi, quibus jam 
» Dominus inspiravit desiderium efficax continendi, ut 

» sensus sit : <L Qui potest capere , capiat b, mT qui Dei 
b dono sentiunt sibi intus persuaderi , ut contineant , appro - 
» bent verbum hoc. Ita videntur hoc dictum intellexisse 
» Hieronymus in hunc locum , Augustinus libro secundo 
b afe adulterinis conjugiis (Cap. XIX) ; sed non debet hinc 
b deduci, ergo non omnes possunt contineri. Nam etiamsi 
» omnes habent potestatem proximam , id est vires ad 

» continendum , tamen habent remotam, et possunt, si 
b velint, precibus impetrare potentiam proximam, id est, 
b rorer ad continendum, sicut de jide dicitur Joannis capite 
» : « Nemo potest ad me venire, nisi Pater traxerit 

b potest venire veniat, id est, qui trahitur, 

b veniat ; qui autem non trahitur, oret ut 'trahatur. b 
Oratio autem illa promissionem habet, ut idem supra in 
eodem capite exposuit : i Petite et accipietis. » « Zac# 
» capite undecimo € Si quid petieritis Patrem in nomine 
» dabit vobis b Joannis cap. 14, 15, 16 ... Porro gene- 
b promissiones requirunt quidem certas conditiones ... 
b ut id quod petimus, sit secundum ejus voluntatem. Sic 
b enim docet Joannes in Epistola prima, capite quinto . » 
« fiducia, quam habemus ad Deum, qui quod - 

» cumque petierimus secundum Ejus voluntatem, audit 
b nos. b Non solum est i secundum Ejus voluntatem id, 
b quod necessarium est ad salutem, sed etiam id, quod est 
b utile, et utilius, quam ejus oppositum ; neque id solum, 
» quod Ipse imperavit, sed etiam quod consuluit, et lau - 
b davit, et cui praemium maximum promisit, b Secundo 
» dici potest, hunc locum habere eumdem sensum cum illo 
b Matthcei decimo tertio: € Qui habet aures audiendi 
b audiat, b non enim vult Dominus dicere, non omnes habere 
b aures, sed monet omnes, ut utantur facultate quam 
» habent. Quomodo solemus dicere: Qui habet oculos vi - 

» de at ; qui habet mentem judicet ; sic igitur et hoc loco 
» Dominus dicit : <L Qui potest capere, capiat », id est , qui 
» habet mentem et judicium sanum , intelligat , judicet , 
» approbet verbum hoc , quod dictum est € Non expedit 
» nubere . » continentia , eadem ratione 

dici possunt de duobus aliis consiliis Ev angelicis. Ergo , 
juxta Bellarminum potentia remota omnibus facta est 
per propositionem consiliorum E va ngelicoru m ; potentia 
vero proxima , desiderium efficax quod est Dei vocantis 

donum , ab omnibus etiam obtineri potest , jz orent, si Status 
Religionis spiritualia commoda serio considerent ( i ). 

/zz ergo manibus est , benevole , ta<z?/z #<7 /zzzzzr 

prceclarum ' Statum certam facere vocationem: in ora- 
tione perseverandum est , ut, Deo adjuvante , pretiosam 
margaritam invenias — zzz meditatione ttiam perseve- 
randum est , inventam quotidie magis intelligas , 

intellectam omnibus venditis possidere eligas . Hunc in 
finem te pro meo modulo adjuvare toto animo cupiens , 
istam, de Religiosce Professionis per vota perpetua in 
Ordine approbato emissce satisfactoria valore, disputa- 
tionem collegi et publici juris facio . Eamdem etiam jam 
professis utilissimam fore spero ; zz^z/z /^z" z’//#;/z accep- 
tum donum plurimi facient , et Ordinem majori dilectione 
prosequentur, et vota majori fervore reddere curabunt . 

Tandem de suscepti laboris occasionne, et ordine ser- 
vando verbulum addam. Sacrum recessum, quo ad solem- 
nem Professionem emittendam aptius prcepararer, incep- 
turus, fratrem in charitate monentem audiebam : Strenue 
hisce diebus gratice allabora. Religionis enim Professio 


(i) Conferatur Manuel pour le choix d un etat de vie, par le P. 
Auguste Damanet, S. J. Edition nouvelle, Ch. VI. Tournai, Cas- 
terman, 1878. 

alter est Baptismus. Sane ne mihi quidem nova visa est affir- 
matio ista : attamen , ne, in re tanti momenti , doctrinam 
minus perspectam in ambiguo tenerem , statim probatis- 
simos , quotquot ad manus habere potuerim , Doctores adire 
mihi in proposito fuit. Ipsis autem ducibus ab uno ad 
alterum remissus sum, et singulorum , sententias, quas 
mihi jam perutiles intelligebam, ne quotiescumque ipsarum 
fructum carpere voluerim, ad easdem mora et labore plenas 
renovandas inquisitiones cogerer, in uno codice trans- 
criptas mihi asservare omni cura providebam. Ita vero 
factum est ut, tempore labente, documentorum collectio 
indies cresceret, quam, ut in plurimorum utilitatem suscepti 
laboris fructus cederet, a R. P. Superiore publici juris 
facere jussus sum. — Hujus libelli materiam in quatuor 
partibus divisam inveniet lector : in prima parte ordine 
chronologico ab origine usque ad Wiclejfum recensentur 
documenta, nempe Doctores, ritus et jus canonicum ; in 
secunda parte Doctores a Wiclejfo usque ad Melanchtonem; 
in tertia parte a Melanchtone usque ad hodiernam diem ; 
in quarta parte intrinseca prcecipua argumenta colliguntur, 
jam copiosum frumentum a congregatis fascibus Icetus 
exteras tibi opto, lector studiose, oroque ut in precibus tuis 
memor sis servi tui devotissimi in Christo, 

Fr. Roberti, Ord. Cist. 

PARS PRIMA. 

Hntigua bocumenta u£gue ab IfiTideffum 
n. 132+ — m. 1 b£c. 1387. 

SECTIO PRIMA. 

X)nctonim testimonia. 

E PUD antiquos doctores Professio Religionis nunc 
Baptismo, nunc Martyrio, propter quasdam simili- 
tudines, saepius comparatur. Nemo autem est qui 
ignoret Martyrium pro Christo a non baptizato toleratum 
genus esse Baptismi, cujus vices tam in infantibus quam 
in adultis supplet, quoad remissionem culpae omnis et 
poenae. In hujus satis notae veritatis testimonium, textus 
unus, S. Cypriani, profertur. Sequentia testimonia de Reli- 
gionis Professionem inter et Baptismum vel Martyrium 
comparatione erunt. Tandem, in quantum fieri potuerit, 
testium aetas per mortis annum recensebitur. 

S. Cyprianus (t 258), Carthaginiensis Ep. et M., in libello 
uno de Exhortatione Martyrii, in proaemio : Nos qui, Domi- 
no permittente, primum Baptisma credentibus dedimus, ad 
aliud quoque singulos praeparemus, insinuantes et docentes 
hoc esse Baptisma in gratia majus, in potestate sublimius, 
in honore pretiosius, Baptisma in quo Angeli baptizant, 
Baptisma in quo Deus et Christus exultant, Baptisma post 
quod nemo jam peccat, Baptisma quod fidei nostrae incre- 
menta consummat, Baptisma quod nos, de mundo rece- 
dentes, statim Deo copulat. In aquae Baptismo percipitur 
peccatorum remissa; in sanguinis, corona virtutum. Am- 
plectenda res est et optanda, et omnibus postulationum 
nostrarum precibus expetenda, ut, qui Dei servi sumus, 

Rei. Prof. Valor Satis f 'actorius. 


simus et amici.— Nota. De eadem veritate verba S. Joan- 
nis Damasceni (in Vitis Patrum, VitaBarlaam etJosaphat, 

c. XII) etiam attentione digna: Ac proinde quidam eorum 

alterum etiam Baptismum insuper assumpserunt, hoc est, 
eum, qui in sanguinis profusione ac Martyrio situs est. 
Baptismus enim hoc quoque appellatus est, et quidem 
praestantissimus, ac summa veneratione dignus: neque 
enim posterioribus peccati sordibus inquinatur. Quem 
etiam Dominus meus accipiens, Baptismum merito nuncu- 
pavit (Luc. XII: Baptismo habeo baptizari, et quomodo 
coarctor donec perficiatur!) 

S. Cyprianus, ibid. c. xn. Qui perdet animam suam 
propter Me, hic salvabit illam. Nec solum animadversos et 
interfectos divinae pollicitationis manent praemia, sed 
etiam si ipsa passio fidelibus desit, fides tamen integra 
atque invicta perstiterit, et contemptis ac relictis suis om- 
nibus, Christum se sequi Christianus ostenderit, ipse quoque 
a Christo inter Martyres honoretur, pollicente Ipso et dicen- 
te : Nemo est qui relinquat domum, aut agros, aut parentes, 
aut fratres, aut uxorem, aut filios propter regnum Dei, et 
non recipiet septies tantum in isto tempore, in saeculo 
autem venturo vitam aeternam (Luc xvm). Item in Apoca- 
lypsi (xx) hoc idem loquitur : Vidi, inquit, animas occisorum 
propter nomen Jesu et sermonem Dei. Et cum in primo loco 
posuisset occisos, addit dicens : Et quicumque imaginem 
bestiae non adoraverunt, nec acceperunt inscriptionem in 
fronte aut in manu sua, quos universos a se eodem loco 
simul visos conjungit et dicit : Et vixerunt et regnaverunt 
cum Christo. Yivere omnes dicit et regnare cum Christo, 
non tantum qui occisi fuerint, sed et quicumque in fidei 
suae firmitate et Dei timore perstantes, imaginem bestiae 
non adoraverunt, neque ad funesta ejus ac sacrilega edicta 
consenserunt. 

S. Cyprianus, Sermone Y de lapsis: Pax ecce, dilectissimi 
fratres, Ecclesiae.... Nemo, fratres, nemo hanc gloriam mu- 

tilet, nemo incorruptam stantium firmitatem maligna 
obtrectatione debilitet : cum dies negantibus praestitutus 
excessit, quisquis professus intra diem non est, Christianum 
se esse confessus est. Primus est victoriae titulus gentilium 
manibus apprehensum, Dominum confiteri. Secundus ad 
gloriam gradus est, cauta secessione subtractum Domino 
reservari. Illa publica, haec privata confessio est. Ille judi- 
cem saeculi vincit, hic contentus Deo suo judice, conscien- 
tiam puram cordis integritate custodit. Illic fortitudo prom- 
ptior, hic solicitudo securior. Ille appropinquante hora sua 
jam maturus inventus est, hic fortasse dilatus est, qui 
patrimonio derelicto idcirco se cessit, quia non erat nega- 
turus : confiteretur utique si fuisset et ipse detentus. 

S. Athanasius (t 373) Ep. Alexandriae, Magnus nuncu- 
patus, et Ecclesiae Doctor, in vita S. Antonii, cujus amicus 
et vitae testis oculatus fuerat, haec refert : 

Post haBC Ecclesiam excepit Maximini persequutio : sanc- 
tosque Martyres Alexandriam adductos, relicto file Monas- 
terio sequutus est, ajens : Pergamus et nos, ut vel vocati 
congrediamur, vel praeliantes spectemus. Et Martyrii qui- 
dem desiderio flagrabat ; sed cum nollet sese tradere, Con- 
fessoribus in metallis et carceribus ministrabat. Magna 
quoque ipsi cura in judicii loco, vocatos concertantesque 
hortari ad animi alacritatem : Martyrium que passuros 
excipere, atque comitari donec consummarentur. Judex 
itaque viso tam illius quam suorum intrepido hac in re 
animo, jussit neminem Monachorum in judicii loco inte- 
resse, vel in urbe prorsus versari. Tum aliis omnibus visum 
est illo die sese occultare : Antonio autem tantum jussio 
curae fuit, ut loto ependyte (scapulare), insequente die in 
edito loco conspicuus staret, atque Praefecto sese nitidus 
exhiberet. Omnibus rem mirantibus, ipsoque judice id 
perspiciente et cum militum suorum turma praetereunte, 
stetit ille intrepidus, ut nostram Christianorum alacritatem 
animi ostenderet : nam, uti superius dixi, Martyrii desiderio 


Digitized by AjOOQle 



1 6 


Rei. Prof. Valor S at isf actorius. 


flagrabat. Itaque moerenti similis erat quod Martyrium asse- 
qui non posset: Dominus autem virum servabat ad nostram 
casterorumque utilitatem ; ut asceticae vitae, quam ex Scrip- 
turis ipse didicerat, permultis magister foret.. Enim vero 
multi perspectae ejus vitae instituto imitari illum studuere. 
Confessoribus itaque rursum de more ministrabat, et quasi 
vinctus cum illis fuisset, assiduum illis officiorum suorum 
impendebat laborem. Postquam autem cessavit persequu- 
tio, beataeque memoriae Episcopus Petrus Martyrio affectus 
est, profectus est Antonius, atque iterum secessit in Monas- 
terium, ubi conscientiae suae studio quotidie Martyr erat, 
atque fidei certaminibus dimicabat. Asceticam enim vitam 
ferventius iniit; jejunabat quippe quotidie, vestimento usus, 
interno quidem cilicino, externo vero pelliceo, quod usque 
ad mortem servavit : neque corpus ad deponendas sordes 
lavit, neque pedes unquam abluit, vel solum in aquam nisi 
postulante necessitate demersit: nec unquam exutum 
illum conspexit quispiam, vel nudatum corpus Antonii, nisi 
cum post mortem suam sepultus est.... 

Cum aliquando commesturus esset, ubi oraturus sur- 
rexisset circa horam nonam, sese mente abripi sensit, 
quodque prorsus stupendum est, cum staret, sese vidit tan- 
quam extra se positum, et per a§rem a quibusdam abduc- 
tum. Exinde terribiles tetrosque nonnullos vidit in aOre 
stantes, qui transitum ejus intercludere volebant. Obsisten- 
tibus iis qui illum adducebant, postulare illi num obnoxius 
ipsis esset : cumque rationes ab ipsius nativitate exposce- 
rent, id Antonii, duces prohibuere, ajebantque : Culpas ejus 
omnes a nativitate delevit Dominus : ex quo autem tem- 
pore Monachus effectus est, et sese Deo consecravit, liceat 
rationes ducere. Cum igitur accusarent, nec probare pos- 
sent, libera illi ac minime interclusa via fuit : statimque 
seipsum quasi reversum vidit, et intra se stantem, atque 
omnino Antonium ut ante. (Cfr. in Vitis Patrum libro I, 
libello II, c. 87 vel inter Opuscula Malou, n. lxv). 

S. Hieronymus, Presbyter et Doctor (f 420). Epistola 
8 a ad Demetriadem: Nunc quia saeculum reliquisti et secun- 
do post Baptismum gradu inisti pactum cum adversario 
tuo, dicens ei, Renuntio tibi, Diabole, et saeculo tuo, et 
pompae tuae, et operibus tuis, serva foedus quod pepigisti. — 
Epistola 25 de Blasilla : Revera, si saeculare desiderium, et 
(quod Deus a suis avertat) delicias hujus vitae cogitantem 
mors immatura rapuisset, plangenda erat ; nunc vero, cum 
propitio Christo ante quatuor ferme menses quodammodo 
se Baptismo lavent, et ita deinceps vixerit, ut, calcato 
mundo, semper Monasterium cogitaret, non vereris ne tibi 
Salvator dicat : Irasceris, Paula, quia filia tua facta est filia 
mea ? 

S. Hieronymus, in Epitaphio Paulae, matris, ad Eusto- 
chium virginem, filiam (Ep. 27 in fine) : Secura esto Eusto- 
chium, magna haereditate ditata es. Pars tua Dominus ; et, 
quo magis gaudeas, mater tua (quae a die viduitatis suae 
ad mortem usque vitam Monasticam duxerat) longo Mar- 
tyrio coronata est. Non solum enim effusio sanguinis in 
confessione reputatur, sed devotae quoque mentis servitus 
immaculata, quotidianum Martyrium est. Illa corona de 
rosis et violis plectitur, ista de liliis. Unde et in Cantico 
scribitur Canticorum : Fratruelis meus candidus, et rubi- 
cundus, et in pace, et in bello eadem praemia vincentibus 
tribuens ( Cant . 5, 10). 

S. Hieronymus, In Esa. 26, 19 : Omnes igitur Martyres et 
Sancti Viri, qui pro Christo fuderunt sanguinem, et quorum 
fuit tota vita Martyrium, resurgent et evigilabunt, atque 
laudabunt Deum creatorem suum. 

S. Hieronymus, In Ps. 105, v. 8 : Dirupisti vincula mea : 
tibi sacrificabo hostiam laudis : * Sicut enim Martyres lau- 
dant Dominum pure in regione vivorum : ita et Monachi, 
qui die ac nocte psallunt Domino, debent eamdem puri- 
tatem habere Martyrum ; siquidem ipsi Martyres sunt. 
Quod enim faciunt Angeli in Coelis, hoc Monachi faciunt in 
terris. ” 2 

Eusebius de Morte S. Hieronymi Quid plura ? Ille 
propter justitiam Martyr : iste vero, etsi ejus spiritum ma- 
teriale ferrum non abstulit, tamen Martyrii praemii non est 
expers. Duplex namque Martyrium est. Unum, succumbere 
gladiis impiorum : alterum, in infirmitatibus et adversitati- 
bus in animo patientiam custodire. Certe hic est vere Mar- 
tyr, qui propter justitiam, et mansuetudinem, et salutifera 
doctrinae suae verba, in hujus mundi lacrymarum solo, cer- 
tamen forte a malorum coetu viriliter supportavit, sciens 
quoniam omnium fortior est sapientia... 

Leontius (602 vel 616) Neapoleos Cyprorum Episcopus. 
Vita S. Symeonis Sali, Confessoris, C.I : Quo tempore regna- 
bat Sanctus Justinianus imperator, Christocolis convenien- 
tibus, et Sancta Christi loca adorare desiderantibus, quae 
sunt in sancta civitate, secundum consuetudinem, in exal- 
tatione praetiosae ac vivificae Crucis (noscunt autem omnes 
qui convenire ibi solent in hoc sancto et celeberrimo festo, 
quod fere ex universo terrarum orbe concurrant populorum 
turbae, quibus Crux et Christus in amoribus est) ; in eodem 
hoc celebri festo contingit duos quosdam juniores, e Syria 
oriundos, sibi mutuo occurrere, Deo sic disponente. Nomen 
uni erat Joannes, et nomen alteri Symeon. Consumptis 
ibidem paucis diebus, et Sancto Dei festo, recessit deinceps 
unusquisque ad propriam civitatem. A quo tempore, juxta 
benigni Dei beneplacitum, duo hi juniores coeperant agere 
familiariter et diligere inter se, non amplius a se mutuo 
separati sunt. Ideo, dum redirent ad propria, redierunt 
simul cum suis parentibus. Nam Joannes patrem quidem 
habebat, non autem matrem ; et erat junctus uxori tunc 
temporis. Erat enim quasi annorum viginti duorum. Sy- 
meon vero patrem quidem non habuit, sed solam matrem 
anum, quasi annorum octoginta; neminem vero alium 
omnino habuit. Omnes itaque erant unius comitatus, et 
postquam descendebant in vallem Hiericho, et transierant 
civitatem, contemplatur Joannes Monasteria, quae jacent 

circumcirca Jordanem, et dicit Syriace Symeoni : Nosti 
quinam habitent in illis hospitiis ex adverso nostrum? 
Dicit ei ille : Quinam ? Joannes autem dicit : Angeli Dei. 
Dicit ei Symeon, veluti miratus : An licet videre ipsos? Dicit 
ei ille : Si fiamus ut aliqui ex ipsis, licet. Sedebant itaque 
duo hi in equis, erant quippe perquam divites eorum paren- 
tes. Cum ergo statim descendissent ex equis, dederunt eos 
servis suis, dicentes : Praecedite nos : simulabant enim in 
loco sedere. Casu autem inventi sunt in via, quaB deviat, et 
quae ducit ad sanctum Jordanem. 

6. Stetit igitur uterque, et dicit Joannes, digito ostendens 
Symeoni : En via quae ducit ad sanctum Jordanem : et ecce 
via quae ducit ad mortem, ostendens ei viam publicam, per 
quam praecesserant parentes eorum. Agedum itaque, ore- 
mus, et stemus unusquisque nostrum in una ex illis, et 
sortiamur, et hanc quae sorte obtigerit, viam ingrediamur. 
Inclinato igitur genu, et editis suspiriis, dixerunt : 0 Deus, 
0 Deus, 0 Deus, qui vis universum mundum salvare ; Tu 
Ipse voluntatem tuam manifesta servis tuis. Et dum ipsi 
sortem ducerent, forte vicit decem Symeon a Joanne. 
Stabat autem in via, quae ducit ad sanctum Jordanem. Tunc 
hilares facti, omnium suarum facultatum, tanquam si 
essent somnus, obliti, complexi alter alterum osculatique 
sunt. Erant autem litteris Graecis apprime instituti, et 
multa prudentia ornati. Haec vero omnia virtute praestans 
Symeon enarravit alicui in urbe Emesa (ubi et stultum se 
simulavit) diacono sanctae Catholicae Ecclesiae ejusdem 
Emesenorum civitatis, viro mirabili et virtute conspicuo, 
qui etiam ex divina gratia, qua pollebat, intellexit operatio- 
nem Symeonis, in quem idem iste Symeon stupendum, 
contulit miraculum, cujus miraculi faciemus mentionem 
suo loco. Idem itaque praedictus Dei amans, et virtute 
insignis Joannes diaconus, omnem pene vitam sapientissimi 
Symeonis nobis exposuit ; Deum testatus de iis quae dice- 
bat, tantumque abesse, ut aliquid addendo narrationi, 

veritatem ejusdem contaminasset, quin potius multa lapsu 
temporis esset oblitus. 

7. Dum itaque (ut dicebam) viam ingrederentur, quae 
vere ducebat eos ad vitam, videre ipsos erat exultantes et 
currentes (non secus ac Petrum et Joannem ad vivificum 
Domini sepulcrum) et mutuo alter alterum desiderio et 
alacritate excitabant. Nam Joannes metuebat ne affectus 
matris Symeonem retardaret. Hic rursum haerebat dubius, 
annon propensio novae nuptae, sicut magnes lapis, ad se 
convertisset Joannem. Et in posterum ex illo tempore, 
monitoriis et consolatoriis inter se utebantur sermonibus.... 
Perveniunt ad Monasterium quod vocatur Abbatis Gera- 
simi. Nam hoc etiam oraverant : Domine Deus in quo jubes 
nos Monasterio collocari, inveniamus januam apertam ; 
quod et factum fuit. Erat itaque in hoc Monasterio vir mira- 
bilis, nomine .Nicon, homo cui vere congrua cognominatio 
conversationi erat indita. Nam vincebat omnem diabolicam 
legionem, miraculis et signis effulgebat.... 

Postquam autem tonsi essent, Joannes ubertim flevit. 
Sed Symeon innuebat ut desisteret, omnino ignarus cur 
fleret. Existimabat enim ipsum flere prae dolore erga paren- 
tes suos, et dilectione conjugis suae. Tonsura et synaxi ab- 
solutis, denuo consedit hegumenus, per totam fere diem 
ipsos admonens. Sciebat enim eos non longo tempore apud 
se commoraturos, hoc quoque ita disponente Deo. Postera 
ergo die, quae erat sancta Dominica, dare ipsis volebat 
Sanctum Habitum (1). Dum nonnulli Patrum ipsis dice- 
bant : Beati estis, quia cras regenerabimini et mundabimini 
ab omni peccato, ut mundati fuistis eadem die, qua fuistis 
baptizari : turbati uterque ad divinum Niconem concurre- 
runt, vespere Sabbati, et pedibus ejus acciderunt, dicentes : 
Rogamus te, Pater, ne nos baptizes; nam Christiani sumus 


(i) Quod in antiquorum more significat : volebat eos ad Religionis 
Professionem admittere. 

et Christianis orti parentibus. Ille ignarus quidnam audis- 
sent e Patribus Coenobii, dixit ad ipsos : Quisnam baptizare 
vos vult, filii ? Dixerunt : Domini ac heri nostri, Monasterii 
Patres, dicunt nobis : Cras rebaptizabimini. Tunc intellexit 
hegumenus quod ispis dixissent de Sancto Habitu. Et dixit 
ad illos : Recte dixerunt, filii ; cras enim Sancto et Angelico 
Habitu, si Deo visum fuerit, induere vos volumus. Ubi in- 
nocui pueri Christi intellexerunt nihil in se desiderari, ut 
Monasticum Vestimentum induerent, dicunt Abbati : Sed 
enim quanam alia re indigemus, Pater, ut induamur Ange- 
lico illo, quem dicis Habitu ? 

13. Praeterita autem hebdomade, qua colebatur Exaltatio 
pretiosae Crucis, vir iste magnus juniori cuidam Sanctum 
dederat Habitum, et tunc temporis necdum expleverat sep- 
tem dies, sed ferebat adhuc omnia quae constitutio exige- 
bat. Quem vir magnus in medium produci permisit. Ubi 
ergo venit contemplantur ambo et acciderunt illico ad 
pedes Abbatis, et dixerunt ei: Oramus te, si animo fixum 
sedet sic nos vestire et tali honore et gloria dignari, ab hoc 
vespere id agito, ne forte, quoniam homines sumus, hu- 
mani aliquid per noctem nobis contingat et discedamus 
tali gloria et gaudio necnon tali obsequio et corona frus- 
trati. Postquam ergo eos audisset hegumenus dixisse de 
tali obsequii et coronae privatione, intellexit vidisse eos 
apparitionem in eo qui ferebat Sanctum Habitum et per- 
misit eum ire ad locum suum, ubi erat, a quo tempore 
induerat Sanctum Habitum. Postquam ille abierat, valde 
doluerunt Christi pueri, et dicunt hegumeno : Propter Do- 
minum, Pater, assurge, et fac nos tales, qualis est ille. 
Nemo enim in toto Monasterio est homo, quem non ante- 
eat honore. Dicit eis Abbas : Quali honore? Tunc dixerunt: 
Per eum, Pater, qui nos dignatur hoc Habitu et honore, 
beati sumus et nos, si a tali Monachorum multitudine, 
cereos gestantium, fuerimus stipati, et talem coronam, 
splendide lucentem, gestaverimus in nostro capite. Puta- 

bant enim hegumenum vidisse ea quae ipsi conspexerant. 
Hoc cognito, non dixit ipsis se nihil vidisse, sed tacuit, et 
simplicitatem magnam ac puritatem obstupuit, potissi- 
mum Symeonis. 

14. Hoc autem gratiosissime eis dixit vir magnus: Die 
crastina vos quoque Sancto Habitu induemus, aspirante 
Spiritus Sancti gratia. Quo assumpto, prout affirmavit 
sanctissimus diaconus, innocuus Syrneon asseveravit, mu- 
tuos se vidisse vultus tempore noctis, sicut in die, et simi- 
les illi, qui ante apparuerat, alteram in alterius capite 
coronam. Tanto autem, ajebat, nostra mens affecta est 
gaudio, ut nec 'cibum nec potum gustare liberet. Exactis 
itaque ab assumpto Sancto Habitu duabus diebus, contem- 
plantur illum, qui ante septem dies eum assumpserat, quem 
etiam coronatum et comitatum conspexerant (ferebat hic 
mantile et ministrabat ; sed non amplius deinceps coronam 
capiti impositam, nec rursum Monachos cum cereis comi- 
tantes habebat), et mirati sunt. Dicitque Syrneon Joanni : 
Crede, frater, tametsi etiam nos septem hosce dies imple- 
verimus, nos adhuc elegantiam illam et gratiam sumus 
habituri. Et dicit Joannes : Quid vis ut fiat, frater ? Cui ille 
iterum : Si me audis, ut res saeculares quas reliquimus, et 
valere jussimus, perfecte toto animi nisu valere jubeamus. 
Aliam namque vitam et res novas contemplor in hoc Ha- 
bitu. Ex quo enim eodem nos induit Dei servus, flagrant 
mea praecordia, nescio unde, et quaerit anima mea*non 
videre quemquam, neque alloqui nec audire. 

S. Joannes Damascenus (t 754), Monachus, in vita Sanc- 
torum Barlaam et Josaphat, Indiae Regis, c. xn, n. 269 
etc. (Habetur in Vitis Patrum libro I, libello 17). N. 269: 
Postquam autem crudeles illi ac belluini tyranni misere, ut 
eorum improbitas merebatur, perierunt, persecutioque fi- 
nem accepit, ac pii imperatores totius orbis imperio potiti 
sunt, succedentes alii, ac zelum illum divinamque cupidi- 
tatem sibi imitandam proponentes, eodemque timore ani- 

mam sauciam habentes, illud optime secum considerabant 
atque spectebant, ut ab omni spurcitia puram animam ac 
corpus Deo exhiberent : sic nimirum se comparantes, ut 
omnes vitiosarum affectionum actiones amputarent, seip- 
sosque ab omni camis et spiritus inquinamento repurga- 
rent. Quoniam autem hoc non alia ratione quam per man- 
datorum Christi observationem, a se praestari posse intel- 
ligebant, mandatorum porro observationem ac virtutum 
cultum in mediis mundi tumultibus aegre consequi se posse 
perspiciebant, novum quoddam atque ab aliis diversum 
vitae genus sibi ipsis instituerunt, ac juxta divinam vocem 
relictis omnibus rebus, hoc est parentibus, liberis, amicis, 
cognatis, opibus, deliciis, cunctisque mundi commodis con- 
temptis, in solitudines tanquam exules quidam sese con- 
tulerunt, egentes, angustiati, afflicti, quibus dignus non erat 
mundus ( Hebr . xi) : in solitudinibus errantes, in montibus 
et speluncis, et in cavernis terrae, ac seipsos ab omnibus 
terrenis jucunditatibus et voluptatibus procul removentes, 
atque adeo panis etiam et vestimentorum gravi penuria 
laborantes. 

Quod ut facerent, duplex eos causa impellebat : altera ut 
vitiosarum affectionum materias minime cernentes earum 
cupiditates radicitus ex animis suis evellerent earumque 
memoriam obliterarent, ac divinarum ac coelestium rerum 
amorem et desiderium in seipsis insererent ; altera ut per 
afflictionem corpus conficerent, animoque ac voluntate 
Martyres effecti, ea gloria quam ii qui Martyrio perfuncti 
sunt obtinent, minime carerent; verum cum ipsi quoque, 
quantum in se esset, Christi passionem expressissent, 
Ipsius quoque regni participes essent. Ad hunc igitur mo- 
dum optima consideratione adhibita, Monasticam ac soli- 
tariam vitam consectati sunt. 

271.... Hos igitur admirandos sanctos viros nos quoque 
indigni et despicabiles imitari studemus ; verum eorum 
vitae coelestis fastigium minime assequimur, sed pro infir- 


Digitized by AjOOQle 



24 


Rei. Pro/. Valor S atisf actorius. 


mitatis nostrae ac miserae facultatis modulo eorum vitam 
exprimimus. Atque ipsorum Habitum gerimus, etiam si 
opera non assequamur. Etenim divinam hanc Professionem 
peccatum propulsare, atque incorruptionis per divinum 
Baptisma nobis concessae sociam et opitulatricem esse 
perspectum habemus. Ac beatorum illorum virorum ser- 
monibus adducti, caducas atque interitui obnoxias hujusce 
vitae res magnopere condemnamus, in quibus nihil firmum 
et aequabile, quodque eumdem semper statum retineat, 
inveniri potest, verum omnia vanitas sunt et afflictio 
spiritus (Eccli. 11) multas temporis puncto tentationes 
ferens : siquidem in somniis et umbris ac ventis aerem per- 
flantibus imbiciliora sunt. 

De Vitis Patrum , libro vi, libello i. n, 9 : Fuit quidam 
magnus inter praevidentes ; hic affirmabat dicens : Quia 
virtutem quam vidi stare super Baptisma, vidi etiam super 
vestimentum Monachi, quando accepit Habitum spiri- 
tualem. 

S. Petrus Damianus, Cardinalis (t 1072), Opusculo xm, 
c. vi : Praeterea, dilectissimi, ut vobis tanquam complicibus, 
et unanimibus in Christo familiariter loquar, quamdam in 
plerisque Monasteriis teneri consuetudinem novimus, quam 
ut vos abdicetis, humiliter suademus. Nonnulli namque 
rectores fratrum plus tribuentes Monasticae Regulae quam 
expediat, quibuslibet a saeculo venientibus, etiam si gravi- 
ter lapsi sunt, aliam poenitentiam non imponunt, nisi tan- 
tum communem Monasterii ordinem servare praecipiunt : 
quod profecto quam sit inconsideratum, quam inhumanum, 
quam penitus indiscretum, quisquis sapit intelligit. Hi 
nimirum auditores suos Hebalitorum ignobilitate consti- 
tuunt, dum poenitentiae fervorem tollunt, dum non potest 
solutum debitum omne perfectionis ad alta conscendere ; 
sed poenarum terrore semper constrictos, et cautione feno- 
ris obligatos docent sub degeneris ignaviae torpore lan- 
guere ; ut non cum his qui juxta G-arizim sunt, secure Domi. 

num benedicant, sed circa Hebal potius cum ancillarum 
filiis maledictionum jacula pertimescant. Qui haec enim 
agit, quid distat inter decem millia talenta et centum dena- 
rios, non attendit. Nam si jus discretionis inspicitur, unus- 
quisque quo magis gravatur offensis eo majori gravandus 
est pondere satisfactionis. Facilius quippe debitor solvitur 
qui mutuatus est unciam, quam ille qui libram : nec pari 
emendatione plectendus efet qui ovem rapuit et ille qui 
bovem. Nam si diligenter attendimus, ipsos quoque Apos- 
tolos disciplinae nostrae principes, et Christiani dogmatis 
duces, juxta prioris vitae culpas laborum invenimus inter 
se invicem habuisse distinctiones (1). Nam Paulus quia se 
in nece Stephani crudelis admiscuit, plura quam caeteri 
passionum supplicia toleravit ; Petrus autem nuptiarum 
sordes abluit cruore Martyrii (ii Cor. xi), et Joannes quia 
virgo eligitur (Joan. xxi) coeteris omnibus plus amatur ; et 
quoniam in puerili aetate mundo subtractus graviter non de- 
liquit, non poenas Martyrii patiendo (i Cor. xv) sed suaviter et 
quiete quasi dormiendo migravit. Et cum praedicator ille 
egregius dicat : Ego sum minimus Apostolorum qui non sum 
dignus vocari Apostolus, quoniam persecutus sum Eccle- 
siam Dei (i. Cor. ix); cum corpus suum castigat servitutique 
subjiciat (i Cor. iv) ; cum quod aliis ipse concedit, de Evan- 
gelio nihil accipiat, sed de manuum suarum laboribus vivat; 
cum ille plus omnibus laboret, et tamen non se compre- 
hendisse formidet (Philip, mj ; si ille, inquam, inter tam 
magnifica virtutum opera non confidit adhuc in Apostola- 
tu, quid nos infelices et miseri tantum praesumimus de 
nostrae desidiae Monachatu ? Quisquis sane ad Religionis 
hujus Ordinem confugit finem malis imponit. Sed quid 
prodest a peccatorum perpetratione desistere, nisi et haec 
ipsa quae perpetrata sunt studeat quis districtae penitentiae 

(i) Exemplum Apostolorum non clare probat ex peccatorum varia 
debita vindicta passionum variarum distinctionem fluxisse. Sic Domi- 
nus de Paulo :« Vas electionis est Mihi iste... Ego enim ostendam 
illi quanta oporteat eum pro nomine meo pati. » (Act. IX, i 5 . 16). 

satisfactione delere ? Sed quia mihi fortasse non creditur, 
quid de hoc in pastorali libro (parte III, e. I adm. 31. b) per- 
hibeat beatus Gregorius Papa, inquiratur, ubi ait : n Admo- 
nendos esse qui peccata deseruerunt, nec tamen plangunt, 
ne jam relaxatas aestiment culpas, quas etsi agendo non 
multiplicant, nullis tamen fletibus mundant. ” Quae videli- 
cet tam plena, tam evidenti illic sunt ratione digesta, ut 
quisquis diligenter ea perlegerit, ex hac re de coetero dubi- 
tare non possit ; hic nos apponenda non ducimus, quia 
prolixitatis fastidium devitamus. Et revera quomodo de 
reatus sui relaxatione securus est qui ad locum poeniten- 
tiae veniens, poenitentiam non observat (1). At fortassis 
objicitur, quia praeter id quod commune est, speciale cui- 
quam venienti a saeculo jejunium in regula non jubetur. 
Ad quod facile respondemus : quia B. Benedictus sua qui- 
dem praecepta Monachis edidit, sed judicantes de peccato- 
ribus sacros canones non destruxit (2), imo omnia catho- 
lica scripta firmavit : conversis plana dedit praecepta vi- 
vendi ; peccatoribus autem poenitentiam non diminuit, alio- 
quin murmurare possent, et juste conqueri tam ii qui in 
puerili aetate, quam qui a gravibus custoditi ad conversa- 
tionem veniunt si eumdem vivendi modum tenere cum his 
qui criminibus gravati sunt, compelluntur (3). Nam si aliter 
jejunare debemus nunquam, nec aliam agere poenitentiam 
nisi quae in eadem regula sancta praecipitur, cur ibi (4) 


(1) Minime omittenda est poenitentia de peccatis perpetratis; ast 
levissima Religio major est satisfactio quam omnis a Sacris Canoni- 
bus imposita poenitentia, ut affirmat S. Thomas, com. in 4 Sent, dist. 
16, Litt. med.-S. Doctor hic arguere tantum intendit illos qui ad locum 
poenitentiae venientes, poenitentiam non observant : et ex historia sci- 
tur quomodo Ordinem non observabant. Verba S. Gregorii probant 
contra illos qui in saeculo, de poenitentia non curant — vel etiam qui 
in Religione tamen hujus Status poenitentiam perfectam non obser- 
vant : quod intendit hic S. Petrus Damianus. 

(2) Legatur infra tota Sectio Tertia hujus primae partis. 

( 3 ) Mortificatio vitae Religiosae nonnisi secundarie satisfactionem 
pertectam peccatorum procurat ; sed directe charitatis perfectionem 
intendit removendo obstacula, ut docet D. Thomas, 2. 2, q. 186, a 
1, ad 4. 

(4) Ex capitibus 41 et 49 evidens fit S. P. N. Benedictum intelligere 

jussum est (S. Ben. Reg. c. 53) : „ ut jejunium a priore fran- 
gatur propter hospites ; nisi praecipuus jejunii dies sit. ” Age 
nunc, lege, percurre, revolve folia, solerter investiga, et dies 
ille jejunandi praecipuus qui hic in transitu dicitur, ostende 
ubi sancti doctoris auctoritate jubetur; et cum invenire 
non poteris necessario confitere quia sanctus vir non sola 
quae scripsit observare nos voluit, et dum sua condidit, 
edicta Patrum praecedentium non cassavit. Sed ne me quis 
temeritatis incuset, tanquam qui sacrum Ordinem dero- 
gando dijudicem, atque depretiem, nos sanctae Professioni 
tantum tribuimus, ut et secundicerium Apostolici ordinis 
et secundum nihilominus fateamur esse Baptismum. 

N. B. Haec, quam hic insequitur S. Petrus Damianus, 
nihilominus praxis fuit S. Bemardi, ut ex ejus vita lib. 
YH, c. XXII, constat (cfr. infra). Ad hunc autem locum 
notat Mabillon : „ Huic obstare videtur Petri D. Opusculum 
18, ubi quosdam Monasteriorum rectores arguit quod qui- 
buslibet a saeculo venientibus, etiam si graviter lapsi sint, 
aliam poenitentiam non imponunt, nisi ut communem Mo- 
nasterii ordinem servent. Et id quidem verum esse potest 
de Monasteriis laxioris disciplinae, non strictioris, qualis 
erat apud Clarae-vallenses, maxime ubi conversi animus 
magno poenitentiae sensu afficitur. ” — Haec Mabillon et 
quidem jure merito : 1° De Monachis laxioris vitae, 'quales 
erant saeculo XI, agit S. Petrus D. in toto opusculo 13 et hic 
in c. YI: „ Quid nos infelices et miseri tantum praesuminus 
de nostrae desidiae Monachatu?... qui ad locum poenitentiae 
veniens, poenitentiam non observat. ” — 2° In plerisque 
Monasteriis istam teneri consuetudinem agnoscit, et tamen 
illam, non absolute, sed relate ad praedictos impugnat: 


jejunium, ab Ecclesia omnibus fidelibus praescriptum, esse praeci- 
puum illud quod non vult a Priore franei. Et haec est communis in- 
terpretatio verborum c. 53 « Jejunium a Priore frangatur propter hos- 
pitem; nisi forte praecipuus sit ille dies jejunii qui non possit violari:» 
id est, jejunium Regulae a Priore frangatur propter nospitem ; sed 
. aliter fiet, si dies est jejunii ab Ecclesia ipsa praescripti.. 

„ quam ut vos abdicetis, humiliter suademus. ” — 3° Ex- 
pressis verbis thesim generalem reservat : „ Sed ne me quis 
temeritatis incuset, tanquam sacrum Ordinem derogando 
dijudicem, atque depretiem, nos sanctae Professioni tantum 
tribuimus, ut et secundicerium Apostolici ordinis, et secun- 
dum nihilominus fateamur esse Baptismum. 

S. Petrus Damianus (t 1072), Cardinalis, Opusc. XYI, c. 
VIII, n. 370 et 371, contra errorem retrahentis ad saeculum 
Religiosos qui in gravi infirmitate ad Sanctum Habitum et 
ad Professionem Religionis, probationis spatio non servato, 
quod tunc in Ecclesiae disciplina vigente licebat, admissi 
fuerant, ita scribit : 

Age ergo quid est quod dicitur „ quin nisi qui regulariter 
protractus et per annale spatium sit probatus, etiamsi 
conversus sit per aegritudinem, absolutam relabendi ad sae- 
culum habeat libertatem ? ” Numquid qui hoc de valenti- 
bus censuit, idem nihilominus de languentibus judicavit ? 
Sed quis vel insanae mentis homo non videat quia quilibet 
languidus, vel jam morte propinquus hanc observationem 
prorsus adimplere non valeat ? Si igitur omnes simul homi- 
nes S. Benedictus hac sententia comprehendit, patet pro- 
fecto quia aegris et omnino debilibus qui ad perferendum 
non assurgunt, conversionis aditum obseravit. Sed quis 
ferat hoc de Sancto Viro suspicari aliquatenus posse, qui 
non solum ab hoc et ab omni peste haereticae pravitatis 
alienus extitit, imo Spiritu Sancto plenus tot signis attes- 
tantibus evidentissimis claruit. Quis illum ferat per nova- 
tianorum haeresim homines ad desperationem trahere qui 
per sacrae doctrinae sinceritatem tot animas hominum 
videtur quotidie ad spem vitae aeternae reducere ? Fateamur 
ergo necesse est hujus praecepti normam incolumes tan- 
gere : ad aegros vero nullatenus pertinere. Sed numquid si 
absque corporali molestia quisquam ad Monachicum Ordi- 
nem sine probatione devenerit, huic nequaquam redire post 
tergum noster Episcopus prohibebit ? Dic, obsecro, legisti 


Digitized by LjOOQle 



P. I y S. Iy Doctorum testimonia. 29 

aliquando Monasticae vitae propositum secundum esse Bap- 
tismum ? Sed quia hoc invenire in dictis Patrum perspi- 
cuum est, negare licitum jam non est. Non ignoras etiam 
quia decretali rursus antiquorum sanctione praecipitur ut 
ad Baptismi gratiam productiora temporum intervalla ten- 
dantur. Ut enim Ecclesiasticae institutionis ordinem brevi- 
ter tangam, sicut septem sunt dona Spiritus Sancti, ita 
etiam septem dona Baptismi, a primo videlicet pabulo sa- 
crati salis, et ingressu Ecclesiae usque ad Confirmationem 
Sancti Spiritus per chrisma; quae omnia, sicut frequentius 
agitur, expedit ut per diuturna temporum spatia complean- 
tur. Sed si quis postposita morosae intercapedinis obser- 
vantia, ad plenitudinem Baptismi repente proruperit; hunc, 
rogo, Baptismum invalidum judicabis ? Docebis hunc ho- 
minem debere totum, quod acceptum est, parvipendere ; 
et, ut salvus fieri possit, adhuc ad purificationis mysterium 
properare ? Loquere, responde : censebisne hunc hominem 
Baptismi lavacrum jure posse repetere, qui ad Baptismum 
non indicto ordine praecipitanter ausus est prosilire ? Cur 
taces ? Nimirum tantopere loquendi avidus, non sic obmut- 
esceret, si haberet aliquid quod rationabiliter responderet. 
Sed non ambigo, quin constanter affirmes et hunc Baptis- 
mum adeo ratum esse, et validum, ut quisquis in illo rena- 
scitur, jam procul dubio sacrilegum sit, et omnino nefarium, 
si ad ejusdem regenerationis Sacramentum denuo revo- 
cetur. Consequitur ergo, ut quod ex primo Baptismo sentire 
compelleris, hoc etiam de secundo, Monachico scilicet insti- 
tuto, inevitabiliter fatearis. Et sicut prior semel susceptus 
nullatenus valet repeti, ita etiam secundus nulla potest 
juris ratione contemni. 

Verum tamen dic, obsecro, quis Sanctorum, quis anti- 
quorum Patrum sub hac, quam insolenter asseris, proba- 
tione conversus est ? Numquid Antonius ? Numquid Pau- 
lus? NumquidHilarion? Numquid ipse Sanctus Benedictus, 
qui ista, sicut tu falleris, videtur praecipere, sub hac proba- 

tionis observantia ad Monachicum legitur Ordinem perve- 
nire ? Percurre, quaeso, cunctas veridicas antiquitatis his- 
torias, et cum non possis vel unum per tam longa tempo- 
rum intervalla probatum ostendere, necesse est ut confi- 
tearis te calcetenus superatum, victoris insultationibus 
subjacere. Sane quo pacto cuncta exempla veterum, omnia 
gesta Patrum arroganti supercilio praeteris, et contemptis 
omnibus, ad unius te sententiae centrum obstinatus astrin- 
gis? Nam si illi procul dubio Sancti sunt, necessario sunt 
imitandi. Quod si imitandi non sunt, nec omnino Sancti 
sunt. Cernis, o bone litigator, quorsum vergat haec tua 
docta sententia ? Cogeris ergo necessario confiteri vel San- 
ctos Patres nostros omnino Sanctos non esse, vel eos, qui 
noviter convertuntur, magnopere probationibus non egere. 
Erubescat ergo lingua phrenetica, et quae nescit esse fa- 
cunda, discat esse vel muta. Nescit aliquid utiliter dicere, 
sciat saltem sine damno tacere. Serpit enim sermo iste per- 
versus, ut cancer qui nisi ab uno membro cisurgio acutissi- 
mae reprehensionis abscinditur, nulli dubium quin ad sana 
Ecclesiae membra pestifere dilatetur. 

S. Anselmus (t 1 109) Archiepiscopus Cantuariensis, libro 
de Similitudinibus, c. 192. De verbis defuncti: Yerba defuncti 
Osberni Monachi, ad Anselmum in spiritu delata, et ab 
eodem Anselmo postmodum exposita : Ter, inquit ille de- 
functus, antiquus serpens insurrexit in me, sed Ursarius 
Domini mei liberavit me ; haec dicens evanuit. Benedictus 
vero Pater noster visionem illam expergefactus a somno ad 
memoriam revocans ac singula propensius inspiciens, 
quando et quibus libuit sic eam exposuit : Primo, inquiens, 
pro peccatis quibus obligatus ante Baptismum fuerat, in 
eum insurrexisse hostem antiquum ; secundo, pro peccatis 
quae fecit post Baptismatis Sacramentum ante Professio- 
nem : tertio, pro illis quae fecit post Professionem ante obi- 
tum. Sed ter cecidit : peccata quibus astrictus fuerat ante 
Baptismum, fide parentum in ipso Sacramento deleta, dia- 

bolus invenit. Illa etiam quae in saeculo vel in Monasterio 
ante Professionem commisit, in ipsa Professione Monastica 
aeque abolita, serpens ille antiquus reperit. Quae vero post 
Professionem fecit, vera confessione ante obitum Monachus 
ille delevit. Per illum Domini Ursarium designari dixit 
Ordinem Angelicum. Sicut enim ursarii ursos, ita Angeli 
spiritus malignos a sua saevitia coercent et opprimunt, ne 
nobis noceant quantum volunt. 

N. B. Hoc caput 192, olim fuit 191 et ultimum ; unde 
saepe citatur vel ut 191 vel ut ultimum. 

Rupertus (t 1185) Abbas Tuitiensis et antea Monachus 
S. Laurentii Leodii, In Regulam S. Benedicti, 1. IV, c. IX : 
Dic mihi, Habitum Monachicum solemnemque ordinationem 
ita observare, ut a Sanctis Patribus traditum, et ab Ecclesia 
susceptum est, superfluum vel otiosum putas, an non? 
Hujusmodi cum Habitum sive hoc indumentum Sancti 
Patres, imo qui in Sanctis Patribus operatus est, voluit 
haberi mortificationis signum, utpote Crucis Dominicae si- 
militudinem, ita ut in consecratione sui, Monachus rursus 
Christo quodammodo commoriatur et consepeliatur, vide- 
licet triduano silentio capite cooperto, mortificationis vel 
susceptae poenitentiae circumferens testimonium, spectacu- 
lumque factus et Angelis et hominibus, tertia tandem die 
deposito capite reveletur ab Abbate, dante sibi osculum 
pacis in similitudinem Resurrectionis Domini, qui discipulis 
suis post triduanam eorum tristitiam, redivivus apparens 
dixit eis : Pax vobis. Absit ab omni qui sub Deo vivit, et 
matris gratiae dulcedine lactari cupit, ut pro nihilo ducat, 
vel destituere velit institutionem hujusmodi. Est enim 
quoddam magnum pietatis asylum, quo refugere possit om- 
nis, qui criminibus superductis primam Sancti Baptismatis 
gratiam perdidit, et primam recuperare stolam. 

Idem, De operibus Spiritus Sancti, 1. VIH, de Pietate I, 
c. VHI: Quomodo clementissimus Pater, revertentem filium 
stola prima induat, si sacerdotalem illi gloriam canonica 

neget auctoritas, et quod primam stolam in Habitu Mona- 
chico conversus possideat (LucaB 15). Quid igitur faciet cle- 
mentissimus Pater ei, qui revertitur filio, si non solum est 
ut dicat ; peccavi in coelum et coram Te, sed etiam coram ho- 
minibus peccavit, et apud homines de peccato suo detectus 
atque infamatus est? Potest enim fieri, et saepe factum est, 
ut non minus compungatur poenitentialis, qui in crimine 
notus erat, quam ille, qui peccavit quidem in coelum et 
coram Patre, sed latuit homines. Quam ergo vel unde acci- 
piet stolam Pater, qua illum induere possit, stimulante et 
viscera ejus concutiente Spiritu pietatis ? 0 ^Providentia 
Patris, o artificium Dei, o divitiae Bonitatis ! Invenit in quo 
tristem consoletur, reperit in quo dejectum sublevet, provi- 
dit Sibi, in quo ignobilem clara nobilitate perornet. Dicimus 
autem Ordinem Habitumque Monachicum, quem secundum 
dicere Baptismum Sancti Patres non dubitaverunt. Episco- 
pus (ait Gregorius) debet Missam celebrare in ordinatione 
Presbyteri et Abbas in consecratione Monachi, et quatuor 
orationes super caput ejus dicere, et sicut per quatuor 
Evangelia docetur, ita per quatuor orationes consecretur, 
et ita usque in diem tertium velatum habeat caput cum 
silentio summo, et debita reverentia, figuram gestans Do- 
minicae Passionis. Die autem tertia tollat Abbas capitium 
de capite ejus, ut deposita tristitia veteris peccati, revelata 
facie gloriam Domini speculetur. Secundo ergo baptizatus 
est, et emundatus ab omnibus peccatis. Et subinde. Tribus 
diebus sunt in silentio juxta Apostolos, qui ob metum Ju- 
daeorum in conclavi residebant, usque dum die tertia Do- 
minus resurgens dicit illis : Pax vobis. Sic Abbas det pacem 
Monacho, et capitium de capite ejus auferat. Sed et de ipso 
schemate Monachi, sanctae memoriae Bonifacius Papa dicit 
post aliqua : Credimus a Sacerdotibus ligandi solvendique 
officium digne administrari, si tamen digne contigerit eos 
hoc ministerio sublimari. Quod evidenter affirmat, quisquis 
statum Monachorum Habitumque considerat. Angelus 

enim G-raece, Latine nuntius dicitur. Sacerdotes igitur Mona- 
chi, atque Canonici, qui Dei praecepta annuntiant, Angeli vo- 
cantur. Sed unusquisque Angelicus Ordo quanto vicinius 
Deum contemplatur, tanto sublimius dignitate firmatur. 
Numquid non Cherubim sex alis velantur ? Duo in capitio, 
quo caput tegitur, veris demonstrantur assertionibus. Illud 
vero quod brachiis intenditur, alas duas esse dicimus, et 
illud quo corpus conditur alas duas. Sic sex alarum nume- 
rus certissime conficitur. Igitur filio prodigo revertenti, 
quantumcumque sit dejectus et infamis, habet et scit cle- 
mentissimus Pater unde stolam primam, aut prope pri- 
mam proferre possit, scilicet Habitum sanctae conversa- 
tionis, Habitum Monachicum reverendum et omnino poeni- 
tentialem, atque ideo reverendum, quia poenitentialem. 
Quis enim hunc Habitum pro eo, quia poenitentialis est non 
revereatur, nisi qui se poenitentia non indigere arbitratur. 
Porro, qui sic existimat, quod poenitentiae opus non habeat, 
sciat quia propter eum non venit Dominus clementissimus, 
Patris clementissimi Filius, sicut quodam loco Iste testatus 
est: Non veni vocare justos, sed peccatores (Matth. 9). 
Stola ergo Habitus iste est, non vilis, quam per notissimos 
atque orthodoxos viros, quorum sine dubio habitator erat, 
adinvenit hic Spiritus, hujus Patris Spiritus pietatis. 

C. IX. Quum poenitentia etiam justis sit necessaria, stola 
ista et justis quoque ut et criminosis offertur. 

C. X. De Patre clementissimo cur sic dicitur, et occur- 
rens cecidit super collum ejus, et quod vere super collum 
ejus ceciderit Pater, qui pro peccatis humiliter incedit. - 
Pietatem superius veram esse Religionem diximus. Haec 
autem, scilicet vera, et non ficta Religio primum intus corde 
radicatur, deinde per sermonem, Habitumque foras exten- 
ditur, quia videlicet ex abundantia cordis os loquitur, et 
habitus incessusque hominis enuntiat de eo. Hujus Reli- 
gionis sive pietatis efficientem causam pulcherrime atque 
sanctissime, cauto lectori locus iste innuit, ubi sic dicitur : 

Et accurrens cecidit super collum ejus. Nam revera quem- 
cumque videris, aut persenseris confracto corde ingemi- 
scere, et demisso capite incedere, juxta disciplinam Magis- 
tri veri dicentis : Tollite jugum meum super vos, et discite 
a Me, quia mitis sum et humilis corde, non vane dicere 
poteris, quia cecidit Pater super collum ejus, et pondere 
suo confregit atque contrivit cervicem cordis ejus, quatenus 
non valeat erectus ambulare, et interdum nec oculos in 
Coelum levare, sed fixis oculis terram aspiciat, commemo- 
rans sibimet quia pulvis es et in pulverem reversurus es. 
Hoc ipsum verbis aliis facturum Se promittens Dominus, 
in Oseae (10) dicit : Ephraim docta diligere trituram, et Ego 
ascendi super pulchritudinem colli ejus, ascendam super 
Ephraim, arabit Judas, confringet sibi sulcos Jacob. Semi- 
nate vobis de veritate justitiam, et metite in ore miseri- 
cordiae. Quid enim Ephraim vitula docta diligere trituram, 
nisi anima lasciva assueta ferre labores mundi hujus, et 
servitutem miseram propter explendam luxuriam suam ? 
Talis nimirum fuerat iste filius, qui doctus fuit pascere 
porcos, et ferre servitutem indignam, donec reverteretur 
in se, et diceret : Quanti mercenarii in domo patris mei , 
abundant panibus, ego autem hic fame pereo ? Sed Ego, 
inquit, ascendi super pulchritudinem colli ejus, ascendam 
super Ephraim. Qualiter hoc fecerit, vel faciat hic venera- 
biliter indicat Ipse dicens de patre familias, quem Ipsum 
esse nemo qui dubitat, quia videns revertentem filium 
suum, misericordia motus est, et accurrens cecidit super 
collum ejus, et osculatus est eum. Nam, sicut jam diximus, 
cadere super collum, hoc est, multum humiliare peccatoris 
animum. Quid deinde ? Arabit, inquit, Judas, id est, confi- 
tebitur, ille jam propter ipsam confessionem dignus, qui 
vocetur Judas, arabit, inquam, confitendo, id est, aperiet 
terram cordis sui. Jam non sum dignus vocari filius tuus, 
fac me sicut unum ex mercenariis tuis. Tunc, et quod se- 
quitur, faciet, id est, seminabit sibi in veritate justitiam, 

et metet in ore misericordiae dicentis: Cito proferte stolam 
primam, metet eandem, sive justitiae stolam, sive stolae 
justitiam. 

S. Bernardtjs, Abbas Clarae Vallis et Doctor (f 1158). 
Libro de praecepto et dispensatione c. XVII in fine : Audire 
et hoc vultis a me, unde inter coetera poenitentiae instituta 
Monasterialis disciplina meruerit hanc praerogativam, ut 
secundum Baptisma nuncupetur. Arbitror ob perfectam 
mundi abrenuntiationem, ac singularem excellentiam vitae 
spiritualis, qua praeeminens universis vitae humanae gene- 
ribus hujusmodi conversatio, professores et amatores suos 
Angelis similes, dissimiles hominibus facit: imo divinam in 
homine reformat imaginem, dum per hoc quod mortifica- 
mur membra nostra quae sunt super terram, rursum Chris- 
tum induimus, complantanti denuo similitudini mortis ejus. 
Sed et quomodo in Baptismo eiuimur de potestate tene- 
brarum, et in regnum transferimur claritatis aeternae ; ita 
et in sancti hujus secunda quadam generatione propositi, 
de tenebris aeque non unius originalis, sed multorum ac- 
tualium delictorum in lumen virtutum evadimus, reaptan- 
tes nobis illud Apostoli : Nox praecessit, dies autem appro- 
pinquavit (Rom. 13). 

S. Bernardus, Serm. I in Octava Paschae. De Fide vin- 
cente, et de tribus testimoniis in coelo et in terra. Omne 
quod natum est ex Deo, vincit mundum. I Joan. V, 4... n° 6. 
Sed hodie quoque ad nos per aquam et sanguinem venit, 
ut sit aqua et sanguis testimonium adventus ejus, fideique 
victricis. Non solum autem, sed testimonium est majus his 
quod perhibet spiritus veritatis. Horum trium testimonium 
verum certumque est, et felix anima quae meretur illud 
accipere : Tres enim sunt qui testimonium dant in terra : 
spiritus, aqua, et sanguis (I Joan. V, 8). In aqua quidem 
Baptismum intellige, in sanguine Martyrium, in spiritu 
Charitatem. — Spiritus enim est qui vivificat ; et fidei vita, 
dilectio. Denique si quaeris quid Spiritui et charitati ? Res- 

pondeat Paulus : Quia charitas Dei diffusa est in cordibus 
nostris per Spiritum Sanctum, qui datus est nobis (Rom. 
V, 5). Necessario quoque Spiritus additur aquae et sanguini, 
cum (eodem Apostolo teste) sine Charitate quidquid habeas, 
nihil prosit (I Cor. XIII.). — n. 7. Jam vero quia Baptismum 
aqua; Martyrium diximus sanguine designari; memento et 
unicum et quotidianum esse Baptismum, similiter et Mar- 
tyrium. Est enim Martyrii genus et quaedam effusio san- 
guinis in quotidiana corporis afflictione ; Est et Baptismus 
aliquis in compunctione cordis, et lacrymarum assiduitate. 
Sic quippe infirmis et pusillis corde necesse est, ut quem 
semel pro Christo ponere non sufficiunt, saltem mitiori quo- 
dam, sed diuturniori Martyrio sanguinem fundant. Sic et 
Baptismum Sacramentum quoniam iterari non licet, his 
qui saepius in multis offendunt, frequenti oportet ablutione 
suppleri. Unde et Propheta : Lavabo, inquit, per singulas 
noctes lectum meum : lacrymis meis stratum meum ri- 
gabo (Ps. VI, 6 ). 

.... Certum quippe triumphati mundi testimonium est, si 
corpus castiges, et subjicias servituti, ne perniciosa libertate 
serviat voluptati : si 'fletui praebeas oculos magis quam 
petulantiae vel curiositati : si denique spirituali dilectione 
flagrans nulli animum dederis vanitati. (Quod castitate, 
paupertate et obedientia fit in Religiosis quos alloquitur 
S. Bernardus). 

Idem, Sermone undecimo de Diversis, de duplici Baptismo, 
etc., n. 3 : Veni, Domine Jesu, veni etiam nunc Jesu Bone, 
ejice iterum fortiter, quem nos insipienter admisimus. Tunc 
enim vere liberi erimus etiam nunc, si nos liberaveris. Irri- 
tum fecimus foedus primum : tibi peccavimus, Domine, sa- 
tanae et operibus ejus obligantes denuo nosmetipsos : jugo 
iniquitatis colla ultronea submitte ntes, et subjicientes nos 
miserae servituti. Itaque, fratres mei, rebaptizari nos con- 
venit, secundum foedus inire necesse est : opus est profes- 
sione secunda: nec jam sufficit abrenuntiari diabolo et 

operibus ejus : mundo pariter abrenuntiandum est, et pro- 
priae voluntati* Ille enim seduxit, illa traduxit nos. In 
priori nimirum Baptismate, quando nihil nobis adhuc vo- 
luntas nostra nocuerat, satis fuit abrenuntiare diabolo, cujus 
profecto invidia peccatum pariter et mors per unum ingre- 
diens in omnes homines pertransivit. Ceterum postquam 
mundi fallentis illecebras, et infidelitatem propriae volun- 
tatis manifeste sumus experti ; de cetero jam in secundo 
(ut ita dixerim) conversionis nostrae Baptismate merito 
prorsus, et non ad insipientiam nobis, non resarcire tan- 
tummodo foedus primum, sed etiam roborari sollicite, ipsis 
quoque affectibus pariter abrenuntiamus. Studeamus pro- 
inde, dilectissimi, immaculatos nos ab hoc saeculo custo- 
dire, scientes, quoniam religio munda et immaculata co- 
ram Deo haec est. Caveamus autem a propria voluntate, 
tanquam a vipera pessima et nequissima, et qhae sola dein- 
ceps damnare possit animas nostras. 

S. Bernardus, De Diversis Serm. 22. De quadruplici de- 
bito. n. 1. In via estis, Fratres, quae ducit ad vitam, in via 
recta et impolluta quae ducit ad civitatem sanctam Jerusa- 
lem illam quae libera est, quae sursum est, quae est mater 
nostra.... n. 2. Quid enim est (gratias Illi cujus gratia totum 
factum est) quod vita vestra vitam Apostolicam repraesen- 
tet? Dii relinquerunt omnia, et in schola Salvatoris sub 
Ejus praesentia congregati, hauserunt aquas in gaudio de 
fonte Salvatoris, Ipsum vitae fontem in Ipso fonte bibentes. 
Beati qui viderunt. Numquid non et vos non in praesentia, 
sed in absentia Ipsius, non ad verba oris Ejus, sed ad vocem 
nuntiorum Ejus simile aliquid fecistis? Defendite vobis 
hanc praerogativam, quod illi ad visum et ad verbum, vos 
ad auditum et nuntium credidistis. Sic state in Domino, 
Carissimi, ut quemadmodum illi in fame et siti, in frigore 
et nuditate, in laboribus et jejuniis, et vigiliis, et coeteris 
observantiis justitiae viam regiam tenuerunt: sic et vos, et 
si non eorum meritis, tamen exercitiis aliquatenus eoae- 

quati, dicatis Domino Deo vestro cum veneritis ante thro- 
num gloriae Ipsius : Laetati sumus pro diebus quibus nos 
humiliasti, annis quibus vidimus mala. In veritate dico 
vobis, quia in veritate estis in via recta, in via sancta, quae 
perducat ad Sanctum Sanctorum. Mentior (quod ad conso- 
lationem vestram dico) si non ex manibus hujus peccatoris, 
Monachorum, No vitiorum et Conversorum animae ad coe- 
lestia gaudia volaverunt, tam liberae quam liberatae de 
carcere nostrae mortalitatis. Si quaeritis unde id sciam, 
scitote quia certissima mihi signa inde facta sunt et ostensa. 

S. Bernardus, Serm. 4 In adventu Domini, n. 5 : Magna 
quaedam poena est paupertatis,, qua tam cito volatur ad 
Regnum Coelorum. Nam in aliis virtutibus quae sequuntur, 
promissio futuro tempore indicatur: paupertati non tam 
promittitur, quam datur : unde et praesenti tempore enun- 
tiatum est. Quoniam ipsorum est Regnum Coelorum (Matth. 
5, 8 ) : cum coeteris dicatur: Haereditabunt... consolabuntur, 
et similia. 

.... n. 7. Imitemur quoad possumus, Eum qui sic dilexit 
paupertatem, ut quamvis in Ejus manu essent fines terrae, 
tamen non habuit ubi caput reclinaret (Luc. 9, 58) ; ita ut 
discipulos adhaerentes Ei legamus fame compulsos spicas 
manibus confricasse, cum per sata transirent (Luc. 6 , 1). 

Item, Sermone trigesimo septimo de Diversis, n° 2. Tri- 
plicem hominum generationem, naturalem, supematura- 
lem in Sacramento et in Professione Religionis distinguit 
S. Doctor. De tertia autem ita prosequitur n. 8 : Ceterum 
ad hoc statim quaesivit nos Dominus, ut quaereretur tem- 
pore opportuno, cum jam posset quaeri, posset et inveniri. 
Vae nobis, quoniam tamdiu dissimulavimus et negleximus 
quaerere vitam, quaerere Eum qui solus bonus est, quaeren- 
tibus Se, animae speranti in Se. Vae tibi generatio prava et 
exasperans, mala et adultera generatio, mendacium usque 
hodie quaeritans, et diligens vanitatem, nec servans fidem ! 
cui desponsata fueras veritati. Numquid non opus habet 

ejusmodi generatio nasci denuo, iterum generari ? Et ma- 
xime. Nempe genimina viperarum facti, tanto magis nunc 
necesse habent in ventrem matris gratiae iterato -introire et 
renasci, quanto facta noscuntur posteriora eorum deteriora 
prioribus. Gratias ipsi gratiae, et (si dici potest) plus quam 
gratuitae miserationi, quae beneficiis obruit non modo im- 
meritos, sed nimium male meritos et ingratos. Gratias Ei 
qui regeneravit vos etiam hac vice in spem vitae, ut adop- 
tionem filiorum reciperetis. Voluntarie enim nunc proprie 
genuit vos, verbo utique veritatis. Nam quod prius vos ge- 
nuit Sacramento equidem pietatis, etsi voluntarium gene- 
ranti, genitis tamen voluntarium esse non potuit, in quibus 
adhuc nullus voluntatis usus, nullum rationis exercitium 
fuit ; ac proinde nulla generationis ipsius agnitio, nulla tanti 
notitia genitoris. Nunc demum voluntaria generatio volun- 
tarium exhibet sacrificium, juxta illud (Ps. 53. 8) : Volun- 
tarie sacrificabo Tibi, et confitebor nomini tuo, Domine, quo- 
niam bonum est. Haec est generatio quaerentium Dominum 
(Ps. 23. 6). Quaerentium, an habentium dicam ? Habentium 
utique et quaerentium. 

Idem, Epistola 411 (373) ad Thomam Beverlacensem prae- 
positum, quem ad vitam religiosam invitat:... Utinam nos- 
trum hoc gaudium cito perveniat usque ad Angelos, qui de 
tua poenitentia et conversione, sicut et de ceteris peccato- 
ribus, jucundum expectabant festivumque convivium. Flo- 
rem tuae juventitis, et tantae indolis specimen, o si mihi in 
manibus venire contingat ! si liceat Deo servare immodi- 
cum, illibatum offerre in odorem suavitatis! Sed forte me 
sero locutum tua responderit conscientia, quod jam non 
valeat illibata servari, quam multis fortasse sentis macu- 
lasse criminibus. Non me sane terret hoc, et peccator non 
horreo peccatorem : nec aegrum sperno, cum ipse me sen- 
tiam aegrotare. Sed etsi me sanum putas, non recuso infir- 
mus infirmo fieri, ut infirmum lucrifaciam ; libenter audiens 
et in hoc Pauli consilium, qui ait (Gal. 6. 1.) : Vos qui spiri- 

tuales estis, hujusmodi instruite in spiritu lenitatis ; con- 
siderans te ipsum, ne et tu tenteris. Nec reputo immanita- 
tem morbi, cogitans peritiam Medici, simul et pietatem 
saepe mihi expertam in propriis magnisque languoribus. 
Quantislibet sordeas vitiis, quantumvis foedam geras 
conscientiam, horrendisque licet sceleribus tuam adoles- 
centiam sentias inquinatam ; et si inveteratus dierum 
malorum computrueris tanquam jumentum in stercore 
suo : mundaberis sine dubio, et super nivem dealbaberis, 
renovabiturque ut aquilae juventus tua.. Scio denique qui 
ait (Rom. Y. 20) : Ubi abundavit delictum, superabundavit 
et gratia. Bonus Medicus qui sanat omnes infirmitates 
animae (Ps. CII. 3) replens bonis desideria ejus.... In 
promptu certe tibi est, aut me probare mendacem, aut te 
divitem. Tantum veni et experire. Quam laetis gressibus 
occurremus cum panibus fugienti, quam laetis amplexibus 
excipiemus filium adolescenti orem? Cito proferetur stola 
prima (Luc. XY. 24) et dabitur annulus in digito, dicetur- 
que : Hic filius meus mortuus fuit, et resurrexit; periit, et 
inventus est. 

Idem, Sermone primo in Festo omnium Sanctorum, in 
fine : Yerum tamen quid sibi vult quod eadem promissio 
facta est pauperibus et Martyribus, nisi quia vere Martyrii 
genus paupertas voluntaria est ? Beatus vir, ait propheta 
(Eccli. 31. 8), qui post aurum non abiit, nec speravit in 
thesauris pecuniae. Quis est hic, et laudabimus eum. Fecit 
enim mirabilia in vita sua. Quid mirabilius aut quod 
Martyrium gravius est, quam inter epulas esurire, inter 
vestes multas et pretiosas algere, paupertate premi inter 
divitias, quas offert mundus, quas ostentat malignus, 
quas desiderat noster ipse appetitus? An non merito 
coronabitur qui sic certaverit, mundum abjiciens promit- 
tentem, irridens inimicum tentatem, et (quod gloriosius 
est) de semetipso triumphans, et crucifigens concupiscen- 
tiam prurientem ? Denique propterea pauperibus pariter et 

Martyribus regnum coelorum promittitur quia, paupertate 
quidem emitur, sed in passione pro Christo absque omni 
dilatione percipitur. 

Idem, Sermone trigesimo in Cantica, n. XI : Qui amat 
animam suam perdet eam (Joan. XII). Perdet eam dixit, 
sive ponendo ut Martyr, sive affligendo ut poenitens. 
Quamquam genus Martyrii est, spiritu facta camis mortifi- 
care, illo nimirum quo membra caeduntur ferro, horrore 
quidem mitius, sed diuturnitate molestius. 

Quod docebat Sanctus Doctor, hoc et vita sua inculcabat, 
teste Alexandro III in ejus canonizatione 15 Kal. Febr. 
1174: In afflictione vero corporis sui usque adeo sibi 
mundum seque mundo reddidit crucifixum, ut confidamus 
Martyrum quoque eum merita obtinere Sanctorum, quem 
confessionis ordine, et parcimonia vitae tam longum constat 
duxisse Martyrium. 

De vita S. Bernardi Abbatis, liber VII, C. I. Accidit 
aliquando in Clara-Valle, dum Missa in Conventu celebra- 
retur, eodem venerabili Patri praesente, ut lecto Evangilio, 
Sacerdotis manibus lavandis aqua per negligentiam dees- 
set ; quae quum aliquantulum diutius expectaretur, Con- 
ventus interim versis vultibus ad Orientem stabat. Cumque 
Pater sanctus in stallo suo inter gradum presbyterii staret, 
Monachus quidam ante paucos dies defunctus ei visibiliter 
apparuit; et stans contra eum, caput quasi redarguendo 
movere coepit. Quem famulus Dei videns, agnovit, et quare 
caput contra se agitaret quaesivit. Cui ille: 0 si sciretis, 
quantos et quales socios haberetis in coelis ! profecto cave- 
retis vobis ab omni negligentia. Quod verbum Sanctus 
gratanter audiens, respondit : verene putas quod omnes 
qui in hoc Monasterio sunt fratres, salvabuntur? Etiam, 
inquit, salvabuntur. Et non solum ipsi, sed et omnes qui 
in Ordine nostro obedienter et humiliter fuerint conver- 
sati, salvabuntur. Recordatus vero pius Pater cujusdam 
fratris, quem pro negligentia et duritia cordis sui frequen- 

tius corripi oportebat, et ob hoc super eo inultum contrista- 
batur, subintulit : Numquid de salute fratris illius certi 
aliquid nosti? Respondit: nec ipsi deerit misericordia Dei. 
Qui audito vir Domini vehementer gavisus est, et tanto 
alacrius cum fratribus suis propter verba labiorum Domini 
custodiebat vias duras, quanto certius spem mercedis 
aeternaB sinu suo repositam tenebat. 

Ibidem, C. XXII. De vocatione Arnulphi, viri nobilis in 
Flandria, et poenitentia ipsi a B. Bemardo imposita.... 
Explicitis itaque negotiis, pro quibus moram fecerat, venit 
Claram- Vallem, tam submissus humilitate, quam sublimis 
divitiarum affluentia : multaque eidem Monasterio de suis 
facultatibus contulit, sed et aliis nonnullis coenobiis dona 
etiam largitus est. Sanctus vero Bernardus de conversione 
ejus multum exhilaratus, talem de eo in conventu fratrum 
sententiam protulit : De conversione fratris Arnulphi, nec 
minus admirandus, nec minus glorificandus est Christus, 
quam de resurrectione Lazari quatriduani, eo videlicet 
quod in deliciis tantis clausus atque sepultus, velut in 
tumulo jacebat, et quasi vivens mortuus erat. Huic autem 
confitenti cum gemitu et lacrymis multis delicta universa, 
qum in mundo contraxerat, Beatus Bernardus intuens 
cordis ejus amarissimam contritionem, et ad omne opus 
bonum spontaneam voluntatem, injunxit ei, ut Orationem 
Dominicam tribus vicibus diceret, atque in suo proposito 
deinceps usque ad mortem perduraret. Quo ille audito, con- 
tristatus respondit : Ne, quaeso, irrideas famulum tuum, 
beatissime Pater. In quo te, ait, irrideo ? Ait ille : Jejunia 
septem annorum, vel decem quoque, non sufficerent, mihi 
etiam humiliato in sacco et cimere: et tu mihi praecipis Ora- 
tionem Dominicam tertio dicere, et in Ordine perseverare ? 
Et Sanctus ad eum : Ergo ne tu me nelius nosti, quid te 
oporteat facere ut salveris ? An tibi forte parum videtur, 
Ordinem tenere, et in ipso usque ad mortem perseverare ? 
Ille vero respondit : Absit ab anima mea tam iniqua prae- 

sumptio : sed propter Deum obsecro, ne mihi parcas in 
praesenti, ut melius parcas in futuro; et talem nunc impone 
poenitentiam, quatenus post mortem carnis ad requiem 
sine poena perveniam. Cui Beatus Pater ait : Fac ut locutus 
sum, et securum te facio, quia deposita mole corporis mox 
ad Deum sine molestia pervolabis. Hoc itaque responso 
quasi divinitus accepto confortatus est nimis, adeo ut 
deinceps nulla tentationum violentia, nulla infirmitatis 
molestia posset a cursu desiderii sui, quo totus in Deum 
pergebat, aliquatenus retardari. Erat autem circa obser- 
vantias Ordinis et custodiam cordis et sollicitus, et timo- 
ratus nimis, ita ut neminem vidisse me recolam tam 
studiosum conscientiae propriae mundatorem.... 

Acta S. Franci sacc. XHI (t 1218), auctore Fr. Ber- 
tramo Reoldo (1826) ut referuntur apud Bolland. die 25 
Aprilis. C. I, n. 15. Ante septimum annum perfectum, 
protulit parentibes saeculo se renuntiare, et in Religione 
Deo servire totaliter opportere. Quam instanter infestan- 
tem nobili Monasterio S. Syri Placentino parentes obtule- 
runt... Quae conversans ibidem in habitu puellari, consueto 
illi Religioni, usque ad aetatis ejus annum quartum deci- 
mum, ita gratiose se gerebat, ut cunctis videntibus 
mirabilis appareret : nam in scientia, moribus, et absti- 
nentia, caeterisque Regularibus observantiis praecellebat 
omnes. — n. 16. Inquibus omnibus optime comprobata, 
dum eodem anno, Professione Regulari facta, Velum Sa- 
crum ab Episcopo suscipere deberet, cuidam amitae suae de 
Confanoneriis apparuit Angelus quidam, qui velabat illam; 
ut daretur intelligi, quod ejus consecratio divinitus fiebat, 
quae non solum caput ornabat, sed mentem illius, et corpus 
a cunctis vitiis abscondebat, ac Dei servitio mancipabat. 
Quod inde magis apparuit, quia ex tunc, quasi transmutata 
in virum, affectum sumpsit et animum virilem ; ita ut 
deinceps foret in orationibus pervigilans diebus ac noctibus, 
vitans et abhorrens cuncta puerilia, lasciva et vana ; et sem- 

per erat Officiis divinis, vel orationibus aut laboribus sui 
Conventus et servitiis infirmarum sine cessatione occupata; 
ad obedientiam prompta semper et parata, et in operibus 
caritatis nunquam reperta fuit esse fessa. Cunctis hebdo- 
madibus jejunans tribus diebus pane et aqua communi- 
bus et Regularibus jejuniis non erat contenta: omni 
Quadragesimae sui Monachatus continue jejunabat, ita 
quod nullam rem coctam {comedebat, praeter panem 
cujus panis bricias edebat saepissime cum herbis vel 
leguminibus crudis, absque sale cum aqua: frusta panis 
reservans pauperibus distribuenda, pro quibus fovendis 
erat pie sollicita. Nam cum in omnes esset illa misericors 
et blanda, dulcis et benigna, in se tamen crudelis et -aspera, 
praemissam abstinentiae formam non modo servavit sub- 
jecta, sed modo valentius et praelata, excepto quod propter 
infirmitatem stomachi, qua gravabatur pro nimia absti- 
nentia, praecepto Abbatisae, hortatuque sociarum, tale 
fiebat ei remedium, omni recusata frequentia medicorum : 
Coquebatur quippe Yezzolus, qui et artemisia proprie 
dicitur, vel illius semen in vino : quod bibebat 'tunc omni 
rejecta substantia, et sic ad modicum refocillabatur ipsa. 
— N. B. Haec Velaminis ab Angelo impositio, quam hic Fr. 
Bertramus Reoldus scite interpretatur factis etiani sen- 
tentiam suam comprobans, narratur etiam in Menologio 
Cisterciense die 25 Aprilis, et in lectione secunda Breviarii 
Cisterciensis die 26 Aprilis, ubi Sancta Virgo Francha 
vocatur. Historia vero ista non tanquam visio in ' medium 
adducitur, quum visio ipsa interpretatione indigeat ; sed 
tanquam ejusdem visionis interpretatio qua Religiosa) 
Professionis efficacia illustratur. 

Casarius Heisterbacensis Monachus (t 1230), Dialogus 
Miraculorum Distinctione quarta, c. I.... Venientibus ad 
Ordinem nostrum, etiamsi innumera et gravissima com- 
miserunt peccata, nihil eis aliud injungitur pro satisfactione, 
nisi ut Ordinem servent. Hinc est quod Sanctus Bernardus, 

cum tempore quodam quemdam Regem Francorum in 
Ordine recepisset, illi solummodo postfactam confessionem, 
Dominicam Orationem injunxit. Quo turbato, putans sibi a 
Sancto illudi, respondit Abbas Beatus : Tu tantum hanc 
orationem dicito, et Ordinem custodi, et ego pro peccatis 
tuis rationem reddam in die judicii. 

Idem, Dist. I. c. III: Unde talis ac tanta mutatio? — 
Ut aestimo principaliter ex Dei misericordia, secundario 
ex virtute et benedictione sancti vestimenti (Monachali), 
ut ait quidam Sanctorum Patrum antiquorum (S. Hieron. 
Ep. 25) : Habitus-Monachi virtutem habet Baptismi. Nove- 
runt multi Hernicum conversum de Claustro (Hemmenro- 
de), magistrum in grangia, quae vocatur Hart, qui testatus 
est SpirituimSanctum in specie columbae super caput cujus- 
dam novitii descendisse cum in Monachum benediceretur 
ab Abbate. 

Idem. Dist. I, c. YI. Canonicus Leodiensis ad praedicatio- 
nem S. Bemardi.... in oratione audivit : Exi et audi, Evan- 
gelium revixit. Qui mox ab oratione surgens exivit et 
virum Sanctum Crucem contra Saracenos praedicantem 
invenit : alios quidem signabat, alios ad Ordinem suscipie- 
bat. Qui compunctus et Spiritus-Sancti unctione intus 
instructus Crucem suscepit, non tamen transmarinae illius 
expeditionis, sed Ordinis, salubrius judicans longam crucem 
imprimere menti, quam brevem zonam ad tempus assuere 
vesti. Legerat Salvatorem dicentem : Qui non tollit crucem 
quotidie, et sequitur me, non est me dignus. (Luc. X. 23, 
Matth. X. 38). Non dixit uno anno, vel duobus, sed quotidie. 
Multi post peregrinationes deteriores fiunt et pristinis vitiis 
amplius se involvunt ; hi similes sunt canibus revertenti- 
bus ad vomitum, et suibus lotis in volutabro luti sui. (n 
Petr. II, 22). Monachorum vita regulariter viventium tota 
crux est, eo quod in singulis membris eos obedientia cruci- 
figat..— Novitius. Videris mihi praeferre Ordinem peregri- 
nationi. Monachus. Non mea, sed auctoritate Ecclasiae 

praefertur : habet Ordo Cisterciensis a Sede sibi Apostolica 
indultum, ut Cruce signatus, vel voto cujuslibet alterius 
perigrinationis obligatus, si transire voluerit ad Ordinem, 
coram Deo et facie Ecclesiae sit absolutus. Quod si istae 
duae Cruces, Ordinis videlicet et perigrinationis, aeque 
essent salubres, indifferenter fieret commutatio alterius in 
alterum. Monachus Ordinem deserens et Crucem susci- 
piens, vel, quod tolerabilius est, sine praecepto et licentia 
Ordinis eidem perigrinationi se mancipans, non Christi 
perigrinus, sed apostata judicatur. Novit Successor Petri, 
cui specialiter commissae sunt claves Regni Coelorum, 
multo fore salubrius intus semper dimicare contra incentiva 
vitiorum, quam foris ad tempus adversus acies Saraceno- 
rum. Quibusdam converti volentibus Sanctus Bernardus 
non consensit, sed Cruce signari, ut postea dicetur, prae- 
cepit. 

Idem, Dict. VIH. c. XVIII. Item de converso de Lucka, 
qui vidit Christum cum quindecim Religiosis in aere cruci- 
fixum. Cui Christus : Hi soli ex omni congregatione Mecum 
crucifixi sunt, meae Passioni vitam suam conformantes. 
Novitius : In quo se Illi conformaverunt ? Mon. Utique in 
obedientia, in patientia, in humilitate, in abrenuntiatione 
totius proprietatis propriaeque voluntatis. Haec et his similia 
Monachos Martyres faciunt, in quorum persona per Psal- 
mistam dicitur: Quoniam propter te mortificamur tota die, 
aestimati sicut oves occisionis (Ps. 43. 22). Non dicit semel, 
sicut Petrus, sed quotidie, sicut Anthonius (Abbas Anto- 
nius, de quo in Vitis Patrum). Sicut didici nuper a praedicto 
Monacho, omnes illi quindecim adhuc vivunt, excepto 
uno, qui jam obdormivit in Domino. Nov. Nemo Claustra- 
lium visionem hanc ignorare deberet. Mon. Verum dicis ; 
quia multi putant se esse Monachos et non sunt, ore et 
non vita dicentes cum Apostolo : Mihi autem absit gloriari, 
nisi in Cruce Domini nostri Jesu-Christi, per quem mihi 
mundus crucifixus est, et ego mundo (Gal. VI. 14). Nov : 

Dic, quaeso, quomodo nobis sit intelligendum quod idem 
Apostolus dicit: Qui autem sunt Christi, carnem suam 
crucifixerunt cum vitiis et concupiscentiis ? (G-al. V. 24). 
Mon. Secundum praecedentia videtur sic intelligendum. 
C. XIX. De crucifixione Religiosorum. Apostolus enume- 
ratis operibus carnis, cum exposuisset fructum spiritus, 
subjunxit : Qui autem sunt Christi, etc. Duplex est Reli- 
giosorum crucifixio, hominis interioris par alienam com- 
passionem, et hominis exterioris per propriam carnis 
mortificationem. Crux dicitur a cruciatu. Crux Monachorum 
rigor Ordinis est, tum propter vigilias et orationes, tum 
propter jejunia et castigationes, tum propter silentium et 
opera manuum, tum propter carnis continentiam et vesti- 
mentorum stratique duritiam. Qui autem sunt Christi, qui 
cum Apostolo dicere possunt : Christo confixi sumus Cruci 
(G-al. II, 19) ; carnem suam crucifixerunt, id est Cruci affi- 
xerunt, cum vitiis operum, et concupiscentiis desideriorum 
pugnantes. Nec ponuntur illi duo genitivi plurales instra- 
mentaliter, sed passive, eo quod per virtutes in camis mace- 
ratione mortificentur. Tres clavi quibus corpus Monachi 
Cruci debet esse affixum, tres sunt virtutes, per quas teste 
Hieronymo Martyres efficiuntur, scilicet obedientia, pa- 
tientia, humilitas. Manum Monachi dextram configat 
obedientia sine murmuratione ; sinistram patientia sine 
simulatione. Clavum obedientiae impellat amor supernae 
libertatis. Clavum patientiae, timor poenae gehennalis. 
Pedes illius vera humilitas configat, ut non solum praelatis, 
sed et fratribus se propter Christum subjiciat, ut dicere 
possit cum Psalmista: Humiliatus sum usquequaque, 
Domine (Ps. 118. 107). Et in alio loco : Imposuisti homines 
super capita nostra (Ps. 65. 12). Duo pedes, duplex est 
superbia, mentis scilicet et corporis. Et licet superbia 
caput sit omnium vitiorum, non tamen incongrue per 
pedes qui infimae sunt partes corporis, quandoque designa- 
tur. Quod enim valde odimus et despicimus, hoc pedibus 

conculcamus. Unde Josue filiis Israel, ut colla Regum 
calcarent praecepit (Jos. X. 24). 

Idem, Dist. XI, C. VI. De Oberto converso qui moriens 
coelestem audivit harmoniam.... Nocte Beati Stephani quae 
prbximaest Natali Domini, pulsata est tabula defunctorum 
pro eo, et surgentes festinanter, advenerunt fratres, oratio- 
nibus munientes fratris exitum. Jacebat autem ut moris 
est positus super mattam, extremum trahens spiritum. 
Dicto letania cum adhuc aliquid spiramenti superesse 
videretur, incepti sunt septem Psalmi. Inter dicendum, 
tanquam de levi somno excitatus, revixit, circumferens 
oculos, et jubente Abbate repositus est in lectum suum, et 
reversi sumus. Quidam autem rei novitate perculsi, man- 
serunt circa eum, expectantes donec convalesceret spiritus 
ejus, cupientes audire ab eo quid hoc esset miraculi. Post- 
quam autem sibi redditus est, ita dicere exorsus est: E[ic 
ego quid facio ? Certe hic esse nolo. Modo eram inter Ange- 
los, coelestis harmoniae suavitate demulcebar, deputatus 
eram Beato Prothomartyri, gloriae ipsius consors et collega 
futurus. Hic ego quid facio? Certe redire volo. Post modi- 
cum iterum tabula pulsata, et feliciter obdormiens in Do- 
mino, ut credimus non est fraudatus a desiderio suo partem 
habiturus in sorte Sanctorum. Quod autem praeostensa sibi 
gloria reversus ad horam caruit, in hoc pusillanimitati 
nostrae consultum esse non ambigimus, videlicet ut minus 
sollicitos devotos faceret, et proficientes studiis melioribus 
accenderet (Haec in Claustro, id est in Hemmenrode, eve- 
nerunt). 

Item, Dist. XI, c. XII. De morte Gozberti conversi qui 
reviviscens visa recitavit. Simile miraculum contingit in 
eadem domo. Cum esset ibidem novitius dominus Herman- 
nus, nunc Abbas Loci Sanctae Mariae, sicut ipse mihi retulit, 
venit ad eum die quadam aliquis de senioribus dicens: 
Venite mecum, ego faciam vos audire in continenti, quae 
libenter audietis. Et duxit eum ad quemdam conversum 

Gozbertum nomine, qui mortuus fuerat et revixit. Quem 
conversi nescio quot sunt secuti, sperantes quod novi aliquid 
essent audituri. Ad quos ille : Vos domini numeratis annos 
conversionis vestrae, alius quadraginta, alius vigenti, alius 
decem. Ego vobis dico, quod beatus est Monachus ille sive 
conversus, qui bene uno anno, vel mense, vel quod minus 
est una hebdomada, in Ordine conversatus est. Quibus cum 
amplius dicere nollet, recesserunt. Ad quem novitius : Rogo 
vos, bone Frater, ut aliquid mihi referatis quod me aedificet. 
Respondit ille : Ego cum nuper infimarer, et essem in dolo- 
ribus maximis, venit ad lectum meum nescio quid. Cumque 
primo tetigisset pedes meos, gradatim ascendendo, tetigit 
ventrem meum, ac deinde pectus, nec tamen ex eodem 
tactu aliquid mali sensi. Tacto vero capite meo, mox ex- 
piravi, ductusque sum in locum amoenissimum, et nimis 
deliciosum, in quo diversi generis arbores, ac multi coloris 
flores aspexi. Occurrerunt mihi et juvenes speciosissimi, a 
quibus officiosissime sum salutatus, et ante Dominam 
nostram Coeli Reginam cum multa alacritate deductus. 
Posita est mihi sedes secus pedes ejus. In qua cum sederem 
in multa cordis jocunditate, jussus sum redire ad corpus. 
De quo cum plurimum dolerem, consolati sunt me dicentes: 
Ne tristeris, quia sedes haec tibi reservabitur, et post dies 
paucos redibis ad eam. Quos cum iturus interrogassem de 
statu futuro domus nostrae, responderunt: Bonus est status 
ejus praesens sub Abbate hoc Gisilberto ; neque plus ab eis 
obtinere potui. Circa tertium vero diem rursum expiravit 
idem Gozbertus. 

Menologium Cisterciense (1630), Decimo quarto Kal. 
Decembris, ex antiquis documentis haec de S. Bernardo 
refert : In Clara-Valle beatus Odo, ejusdem Monasterii Sup- 
prior, homo vere pauper spiritu, et humilis corde, mira 
morum suavitate et mansuetudine praeditus. Qui postquam 
strenue, tanquam miles egregius, Domino diu in sacra illa 
Valle militasset, videns Sanctum Abbatem Bemardum 

4 


Digitized by AjOOQle 



50 


Rei. Pro/. Valor Satisfactorius. 


magis ac magis ad depositionem vita) corruptibilis approxi- 
mare, coepit Deum instanter orare, ut vitae subb finem im- 
poneret ; ne tanti Patris mortem cogeretur videre. Quod et 
obtinuit. Nam gravi corporis infirmitate tactus, ad extrema 
devenit. Ad quem visitandum cum mellifluus Abbas Ber- 
nardus ingrederetur, et videret eum pavore percussum, 
quasi minus perfecte vixisset, et ob hoc ancipitem adhuc 
sententiam Judicis expectaret, pleno spiritu Dei, dixit illi : 
Quid trepidas? quid turbaris anima beata? a diebus ado- 
lescentiae tuae devotum Christo famulatum in multis et 
magnis laboribus exhibuisti, et exire formidas? Perge, 
perge securus: ego tibi in veritate dico, quod recto cursu 
ad Creatorem tuum pervenies, et sanctus coram Ipso ap. 
parebis. Qua voce quasi coelesti oraculo confortatus, placido 
vultu hominem exuit, et ad coelestem Patriam evolavit. 
Cujus pedes, reverenter accedens pius Pater Bemardus 
devote osculatus est, et honorifice sepelivit. 

Anno Christi 1272, Religionis Minorum anno 65. — 
(Annales Minorum, auctore R. P. F. Luca Waddingo, Hi- 
berno, ejusdem Ordinis. Edit. 2 a Tomo IV (Romae 
MDCCXXXII) p. 357, n« XII - Edit. 1« Tomo II (Lugduni 
MDCXXVII) p. 360 n° XII.) — Christophorus ex Roman- 
diola : Yitam omnem quantumvis in pietatis consumeret 
operibus, nihilominus, juxta divinum consilium, de propi- 
tiatu peccatorum noluit esse sine metu, timens valde ne 
peccata in saeculo commissa in vitae exitu sibi objicerentur. 
Injunxit itaque angelico juveni Petro, cujus ex Confessarii 
auctoritate perspectam bene habebat conscientiae purita- 
tem, et cum Angelo suo custode familiaritatem, ut dum 
ei appareret, rogaret, quatenus apud Deum intercederet pro 
suorum remissione peccatorum, vel statum animae suae 
misericordi* er indicaret. Fecit ita adolescens, cui ab Angelo 
responsum: Amodo non timeat de praeteritis, sed perseveret 
in bonis , et sollicitus sit de futuris. — In Martyrologio 
Franciscanorum, auctore R. P. Arturo a Monasterio, Recol- 

lecto (Parisiis 1653), 31 Octobris, legitur in majori textu : 
Cathurci, beati Christophori, Confessoris, Seraphici Patris 
Sancti Francisci socii, columbinae simplicitatis viri : qui ad 
partes Aquitanicas missus, sanctitate vitae Galliam illus- 
travit, centenariusque obiit, miraculis in vita et post mor- 
tem celeberrimus. — Ibidem legitur in textu minori, breviter 
quidem, inter alia responsum ab Angelo. Deinde indicantur : 
S. Antoninus, 3 part. histor. tit. 24 cap. 7, § 1 et 13 — 
Marcus Ulyssiponensis, 1 part. chronie, minor. 1. 2, c. 71 
et 1. 6 c. 48-55 — Bemardus deBessa, in vita ejus— Wad- 
dingus T. 1 annal. min. ad ann. 1216 § 2 ; 1219 § 32; 1220 
§ 69; — T. 2, ann, 1272 § 11 et 12 (idem quod supra). - 
Piatus, 1. 1 de bono status religiosi cap. 13 (datur infra in 
part. 3). Hucusque Martyrologium. Infra idem factum indi- 
catur a doctissimo Heriberto Rosweydo in notis ad Yitas 
Patrum. 

D. Thomas (t 1274), 4, dist. 4, q. 3, a. 3, q. 3, ad 3. 
(Praeterea alia multa sunt genera supererogationum, sicut 
virginitas, cui etiam debetur aureola; et doctrina, et hujus- 
modi. Sed haec non supplent locum Baptismi. Ergo nec 
Martyrium, ut videtur). — Ad tertium dicendum quod in 
aliis supererogationis vel perfectionis operibus vel statibus, 
non est ita expressa conformitas ad Passionem Christi 
sicut in Baptismo sanguinis, neque etiam in Baptismo 
‘poenitentiae ; et ideo non oportet quod in eis omnis poena 
dimittatur. Tamen in Vitis Patrum dicitur, quod quidam 
Patrum vidit eamdem gratiam descendentem super eum 
qui Habitum Religionis assumit, et super eum qui baptiza- 
tur. Sed hoc non est quia talis a satisfactione absolvatur, 
sed quia eo ipso quod suam voluntatem etiam in servitutem 
redigit propter Deum, plenarie jam pro omni peccato satis- 
fecit, quam, scilicet voluntatem, cariorem habet omnibus 
rebus mundi, de quibus tantum posset dare quod eleemo- 
synis omnia peccata redimeret, etiam quantum ad poenam. 

D. Thomas, 4, Dist. 16, L. m io „Ponat se omnino in judi- 

cio...” Ergo videtur quod si Sacerdos injungat alicui quod 
intret Religionem, teneatur facere et praecipue quia quidam 
canones videntur istam poenitentiam taxare ; et similiter 
quod quantamcumque magnam poenitentiam pro parvo 
peccato injungat, poenitens facere teneatur. 

Et dicendum quod intelligendum est de his quae Sacer- 
dos, in quantum habet elavem scientiae et auctoritatis per 
divinum judicium, et non secundum humanum errorem, 
injungit. Introitus autem m Religionem cum sit voluntatis, 
non potest alicui injungi ; et si aliqui canones injungere 
inveniantur, magis est consilium quam praeceptum : quali- 
bet enim poenitentia taxata, levissima Religio est major 
satisfactio, in quantum homo abdicat propriam voluntatem, 
qua nihil homini est carius. 

Idem, Quodlibet III. q. V, art. XIII. Utrum qui in saeculo 
sunt peccatores, sint ad Religionem attrahendi. Respondeo 
dicendum quod maxime utile est peccatoribus ut ad Reli- 
gionem transeant. Peccatoribus enim duo sunt necessaria 
ad salutem ; primo quidem ut de peccatis praeteritis poeni- 
tentiam agant, secundo ut de cetero a peccatis abstineant. 
Ad utrumque autem horum maxime operatur Religio. 
Primo enim Status Religionis est Status perfectae poeni- 
tentiae ; et nulla satisfactio adaequari potest poenitentiae 
Religiosorum, qui et se et sua totaliter Deo dant; unde 
pro nullo peccato imponi potest homini pro poenitentia ut 
Religionem introeat ; et in commutationem satisfactionis 
quantumcumque gravis, consulitur tantum Religionis 
ingressus, ut patet 33 quaest. 2. cap. Admonere ; ubi Ste- 
phanus Papa quemdam qui uxorem interfecerat, inducit 
ut ingrediatur Monasterium, et humiliatus sub manu Ab- 
batis cuncta observet quae sibi fuerint imperata ; alioquin 
injungit ei gravissimam poenitentiam, si eligit in saeculo 
manere. Similiter etiam ad vitanda peccata plurimum valet 
Religionis Status, etc. 

Idem, 2. 2. q. 189 art. 3 ad 3. (3. Praeterea, per votum 

minus utile non potest derogari voto magis utili. Sed per 
impletionem voti Religionis impediri posset impletio voti 
Cnicis in subsidium Terrae Sanctae; quod videtur esse 
utilius, quia per hoc votum consequitur homo remissionem 
peccatorum. Ergo videtur quod votum quo quis se ebligavit 
ad Religionis ingressum, non sit ex necessitate implendum). 
Ad tertium dicendum, quod votum Religionis, cum sit 
perpetuum, est majus quam votum peregrinationis Terrae 
Sanctae, quod est temporale : et sicut Alexander III dicit, 
et habetur extrav. De voto et voti redemptione cap. Scrip- 
turae, reus fracti voti aliquatenus non habetur, qui tempo- 
rale obsequium in perpetuam noscitur Religionis observan- 
tiam commutare. Rationabiliter autem dici potest quod 
etiam per ingressum Religionis aliquis consequatur remis- 
sionem omnium peccatorum. Si enim aliquibus eleomosynis 
factis, homo potest statim satisfacere de peccatis suis, 
secundum illud Daniel IY, 24 : Peccata tua eleomosynis 
redime, multo magis in satisfactionem pro omnibus pecca- 
tis sufficit quod aliquis se totaliter divinis obsequiis manci- 
pet per Religionis ingressum, quae, praecedit omne genus 
satisfactionis, etiam publicae poenitentiae, ut habetur in 
Decret. 33 qu. 1, cap. Admonere, coi. 1512, sicut etiam 
holocaustum excedit sacrificium, ut Gregorius dicit super 
Ezechiel, hom. VIII, 1. II, § 16 coi. 1037 t. 2. Unde legitur 
in Vitis Patrum, lib. VI, libello I § 9 coi. 994 t. 1. quod 
eamdem gratiam consequuntur Religionem intrantes quam 
consequuntur baptizati. Si tamen non absolverentur per 
hoc ab omni reatu poenae, nihilominus ingressus Religionis 
utilior est quam peregrinatio Terrae Sanctae, quantum ad 
promotionem in bonum, qua praeponderat absolutioni a poena. 

Idem, 2. 2» q. 124 art. 4. Utrum mors sit de ratione Mar- 
tyrii. Ad quartum sic proceditur : 1. Videtur quod mors non 
sit de ratione Martyrii. Dicit enim Hieronymus (vel alius 
hujus operis auctor) in Sermone de Assumpt., 1. 11 : Recte 
dixerim quod Dei Genitrix Virgo et Martyr fuit, quamvis in 

pace vitam finiverit; et G-rogorius dicit Homil. III in 
Evang. § 4. coi. 1089, t. 2 : Quamvis occasio persecutionis 
desit, habet tamen et pax nostra suum Martyrium, quia 
etsi carnis colla ferro non subdimus spirituali tamen gladio 
carnalia desideria’in mente trucidamus. Ergo absque pas- 
sione mortis potest esse Martyrium... Respondeo dicendum 
quod, sicut dictum est, Martyr dicitur quasi testis Fidei Chris- 
tianae, per quam nobis visibilia pro invisibilibus contem- 
nenda proponuntur, ut dicitur ad Hebr. XI. Ad Martyrium 
ergo pertinet ut homo testificetur Fidem, se opere ostendens 
cuncta praesentia contemnere, ut ad futura et invisibilia 
bona perveniat. Quamdiu autem homini remanet vita 
corporalis, nondum se opere ostendit corporalia cuncta 
despicere. Consueverunt enim homines et consanguineos 
et omnia bona possessa contemnere, et etiam dolores 
corporis pati, ut vitam conservent. Unde et Satan contra 
Job induxit, Job. II, 4 : Pellem pro pelle, et cuncta quae 
homo habet, dabit pro anima sua, id est pro vita sua 
corporali. Et ideo ad perfectam rationem Martyrii requiritur 
quod aliquis mortem sustineat propter Christum. — Ad. 
primum ergo dicendum, quod illae auctoritates, et si quae 
similes inveniuntur, loquuntur de Martyrio per quamdam 
similitudinem. 

Ex hocD. Thomae testimonio constat SS. PP. per quam- 
dam similitudinem Martyrii nomen tribuere etiam his qui 
mortem non sunt passi. 

D. Thomas, Opusculo de Perfectione vitae spiritualis, 
c. XI, Holocaustum inter et Religionis Professionem com- 
parationem instituit. (Integre refertur in parte IV, Sect. 
IV, B, c. H, n. 10.) 

S. Mechtildis, in Monasterio Helftensi Cantrix (t 1298). 
Liber specialis gratiae, P. IV, c. XVII, Qualiter Christus 
Profitentes in suos suscipit amplexus. — In die autem 
Professionis earum, cum iterum pro eisdem orasset, dixit 
ei Dominus : Orare Me debent ut dem ipsis oculos intelli- 

gentiae, quibus Me et omnia illis salutaria videant, et vere 
agnoscant ; $ures obedientiae, ad omne imperium et Praelati 
sui voluntatem paratas ; os quoque sapientiae, quo laudem 
meam semper proferre, et quae proximis congruunt, docere 
et loqui sciant. Postulent etiam cor amans sibi dari, quo 
Me et omnia in Me et propter Me pure diligant ; manus 
autem bonae operationis, ut omnia quae agunt, intente 
faciant et studiose. 

Cum vero Litania pro ipsis fieret, vidit Beatam Virginem 
et deinde singulos Sanctos, qui ibi nominabantur, flexis 
cum reverentia genibus pro ipsis Dominum exorare. Et 
dum Professionem facerent, Dominus Jesus eas in am- 
plexus amantissime suscipit, porrigens singulis Dexteram 
suam in adjutorio voti sui et protectionem a malis . Acce- 
dentibus etiam ad communionem dulcissimum osculum 
singulis infixit, in quo unum cum Ipso felici unione sunt 
effectae. (N. B. Quae omnia clare excludunt debitum poenae 
solvendum). 

Ibidem, c. XVIII. De amplexu Domini. — Compatiens 
quandoque cuidam personae, quae in causa quadam non 
plene consentiebat voluntati Magistratus sui, orabat Do- 
minum, quatenus mentem ejusdem personae gratia sua 
dignaretur illuminare, et ad obedientiam inclinare. Et ecce 
vidit Dominum Jesum stantem, et ipsam pro qua orabat 
personam Dextero Brachio circumplectentem, ac dicentem: 
Ex hora illa qua voluntatem propriam in manus Prcelato - 
rum suorum Mihi consignavit, Ego eam in amplexum 
suscepi, nec unquam Dexteram meam relaxabo ut eam 
dimittam, nisi forte ipsa sponte sua retrorsum se subtrahat 
Mihi; et hoc si fecerit, de coetero non poterit in priorem 
locum redire, nisi se inclinet. Ex quibus verbis illa intellexit 
quod Deus in die Professionis cujuslibet Religiosi, ipsum 
in Paternum suscipit amplexum, a quo nunquam eum 
dimittit, donec homo, quod absit, voluntaria deliberatione 
obedientice contradicat . Tunc quasi subtrahit se Dexteras 

Dei; cui non poterit de coetero implicari, donec per 
veram poenitentiam ac dignam satisfactionem se humi- 
liter Deo postemat, votum deinceps libenter obediendi 
pollicendo. 

Ibidem, P. n, c. XVIII : Quod Deus animam suis Virtu- 
tibus decoravit. — Quadem die, dum cantaretur Psalmus 
Laudate Dominum de codis , in verbo illo : et aquce quce super 
ccelos sunt , laudent nomen Domini (Ps. 148. 4) dixit ad 
Dominum : 0 Domine, quae sunt aquae illae de quibus hoc 
canitur? quia scio Te ab omnibus guttis aquarum, in 
Teipso speciali modo laudari? Cui Dominus: Omnium 
lacrymae Sanctorum, quas unquam ex amore sive devo- 
tione, sive compassione, sive contritione effuderunt.... 
Post haec Domino conquesta est quod diem desponsationis 
suce tam devote non celebr asset, nec tanta fidelitate Sibi 
adhcesisset ut sponsam Sponso unico decuisset. Tunc induit 
eam Dominus veste Virtutum suarum perfectissimarum, 
imponens capiti ejus diadema aureum ; strinxit eam am- 
plexibus intimae Charitatis, et Brachio nudo circumdedit 
eam. Cum vero anima miraretur cur ita faceret, dixit illi 
Dominus : Quia inter Me et te nulla est omnino obscuritas , 
et omnium Mysteriorum meorum te nihil celabo. Vidit 
etiam millia millium Angelorum cum reverentia stantium 
ante Regem suum ; et ait Dominus ad animam : Ecce hos 
omnes tibi do ut tibi famulentur. At illa desiderabat ut 
omne ministerium quod sibi impenderent, ad laudem et 
gloriam exhiberent sui unici Amatoris. Statim ergo vidit 
de singulis Angelorum cordibus tubas procedere ad Cor 
Dei, et ita dulcem canticum personare, ut nullus valeat 
enarrare. Post haec Cor Dei aperiebat Se, et Ipse intraxit 
eam, concludens eam in Seipso... Tunc anima : 0 Aman- 
tissime, quam ferventi desiderio nunc cor meum Tibi offerre 
cupio! Qui statim accipiens cor ejus in Manus suas, 
odoratus est ad illud tanquam ad rosam suaviter redolen- 
tem. Cui anima : Quid fragras in eo in quo nihil est boni ? 

Et Dominus: Cum Ego sum in anima tua, Meiipsius 
Suavitas redolet in te. 

Ibidem. P. III, c. XXIX, De septem horis canonicis. — 
Ancilla Christi cum aliquando audiret praedicare de nuptiis, 
dixit ad Dominum : Eia, dulcissime mi Sponse, quam infide, 
lis sponsa Tibi omnibus diebus exstiti; quia sponsalem amo- 
rem Tibi, vero Sponso meo, prout debui nunquam exhibui. 
Cui Dominus statim cum ineffabili gloria et deliciis apparuit, 
dicens : Contingere quandoque assolet, cum sponsi pro- 
perant in regionem longinquam, ut in reditu sponsae nuptias 
renovent. Sic et Me facere oportet , quia amanti animae una 
hora elongari a Me gravior apparet, quam terrenae sponsae 
post amatorem suum mille anni. Apposuitque Cor suum 
divinum ad cor animae, dicens ei : Nunc Cor meum tuum 
est, et cor tuum meum est. Dulcissimoque amplexu et tota 
virtute sua divina sic animam illam Sibi intraxit , ut unus 
cum Eo spiritus effici videretur . (Sequitur canonicarum ho- 
rarum distributio juxta Dominicae Passionis partes tempore 
correspondentes). 

Ipsam etiam alia vice desponsationis renovandae modum 
edocuit Dominus, ut infra hic referetur in Appendice Quaest. 
III, B in fine. 

S. Gertrudis Magna, Monasterii Helftensis Religiosa 
(t 1802). Legatus divinae pietatis. L. IV, c. XXVII. De Re- 
surrectione Domini — ... Post hoc, iterum fervore amoris 
impellente, ista se exhibuit Domino dicens : Ecce, Amator 
unice, ego indignissima Tibi Regi regum Domino cum 
affectu ad sto, prcebens Tibi totam substantiam corporis et 
animae , ad ministrandum Tibi quoad vixero pro gloria tuae 
colendae Resurrectionis. Ad quod Dominus respondit : Et 
Ego hoc munere tuae bonae voluntatis utar quasi pro regio 
sceptro divinae Magnificentiae meae, et in conspectu Sanctae 
Trinitatis omniumque Sanctorum in perpetuum gloriabor 
pro hoc a te dilecta Mihi donato. Ad quod illa: Licet, 
Domine mi, Te donante hanc voluntatem Tibi voverim, 

vereor tamen quod ex humana instabilitate eamdem cito 
tradam oblivioni. Cui Dominus: Et quid ob hoc, cum Ego 
semel Mihi oblatum sceptrum meum nunquam de Manu 
mea dimittam ; sed in repraesentationem et memoriam tuae 
dilectionis erga Me jugiter reservabo ? Et quotiescumque tu 
Mihi hanc intentionem renovaveris , toties idem sceptrum 
amoenissimis floribus in Manu mea efflorebit, ac gemmis 
exornabitur pretiosis . 

Ibidem, c. XXIX. Feria tertia. — De Renovatione spiri- 
tualis Matrimonii. — Feria quoque tertia Paschae, dum 
iterum communicatura desideraret a Domino, ut per idem 
Sacramentum vivificum renovare dignaretur in anima ejus 
Matrimonium spirituale quo Ipsi in spiritu esset desponsata 
per Fidem et Religionem, necnon per virginalis pudicitiae 
intergritatem ; Dominus blanda serenitate respondit : Hoc, 
inquiens, indubitanter faciam. Sicque dignantissime accli- 
natur ad eam, blandissime eam ad Se strinxit et osculum 
perdulce animae ejus infixit ; per osculum renovans in ea 
interiorem spiritus exercitationem, per amplexum autem 
imprimere videbatur pectori ejus monile quoddam splendi- 
dissimum, gemmis pretiosis miraque vermiculatione exor- 
natum. Per quod reformavit in ea quidquid neglexerat in 
exercitiis spiritualibus quibus potuisset insudasse. 

Quid mirum si Professionis innovatio tam frequens tam- 
que ardens fuit in moribus S. G-ertrudis, ut dicetur infra in 
Appendice, Quaest. III, B. 1, et in fine. 

Htittqua bo tument a u£gue ab Hficleffum 
n. 1324 — m. 2 b£c. 1387. 

SECTIO SECUNDA. 

BLttnp qionagjitirt. 

E ritibus et caeremoniis, verba Concilii Tridentini 
de Missae Sacrificio, Sess. 25, c. 5. imprimis per- 
pendenda sunt: „Cum natura hominum ea sit, ut 
non facile queat sine adminiculis exterioribus ad rerum 
divinarum meditationem sustolli : propterea pia mater 
Ecclesia ritus quosdam .... instituit, caeremonias item adhi- 
buit.... ex apostolica disciplina et traditione, quo et majestas 
tanti Sacrificii commendaretur, et mentes fidelium, per 
haec visibilia religionis et pietatis signa ad rerum altissi- 
marum, quae in hoc Sacrificio latent, contemplationem 
excitarentur. ” 

Haec Tridentinae Synodi Patrum doctrina vera est etiam, 
servata proportione, generarim de quarumcumque Sacra- 
rum Actionum, et speciatim de Religiosae Professionis 
ritibus et caeremoniis. Etenim caeremoniae istae, tum anti- 
quitate, tum significatione maxime venerabiles, ad Profes- 
sioni reverentiam conciliandam egregie conferunt : fidem et 
pietatem antiquorum qui illas statuerunt, pia matre Eccle- 
sia tacite vel etiam quandoque expresse comprobante, ad 
vivum exprimunt ; fidelium instructioni, quorum intelli- 
gentiam memoriamque juvant, et quorum devotionem 
externis et sensibilibus rebus excitant et fovent, felicissime 
inserviunt. TJnde in illis, sive dictis, sive factis, antiquorum 
de natura et effectibus Religiosae Professionis mens luce 
meridiana omnium oculis apertius clarescit. Et ideo per 

verba in forma tum deprecativa tum positiva prolata, ut et 
per ea qum geruntur, virtus satisfactoria Religiosae Pro- 
fessionis aperte enuntiatur et representatur. Ut autem 
res gestae intelligantur, memoria recolere juvabit quae jam 
a Leontio, Ruperto et S. Bernardo sunt exposita : mors et 
resurrectio Christi, quocum baptizati peccato moriuntur et 
vitae gratiae resurgunt, nunc per Profitentis prostrationem 
et surrectionem, nunc per trium dierum silentium, nunc 
per albae vestis imitationem, quam neobaptizati solemniter 
accipiebant et post tres vel septem aut etiam octo dies 
deponebant, in memoriam revocantur ut sic profiteatur 
Religiosae Professionis cum Baptismi Sacramento simili- 
tudo ; plena etiam poenae peccatis debitae satisfactio quan- 
doque per coronam statim cum Benedictione Profitentis 
capiti impositam indicatur. 

Theodori (t 690) sanctissimi et doctissimi Archiepiscopi 
Cantuariensis, Poenitentiale, c. III. De Ordinatione diverso- 
rum : In Monachi vero Ordinatione Abbas debet Missam 
agere, et tres orationes super caput ejus complere : et sep- 
tem dies velet caput suum cuculla sua, et septima die 
Abbas tollat velamen suum. Sicut in Baptismo presbyter 
solet infantibus auferre, ita et Abbas debet Monacho, quia 
secundum Baptisma est, juxta judicium Patrum, in quo 
omnia peccata dimittuntur. 

Conventus Aquisgranensis (817). Abbatum Franscise 
cum Monachis suis, in quo ad Regularium Institutionem 
communi consensu edita sunt capitula LXXX. Cap. XXXY : 
[Jt Monachus, Professione facta, tribus diebus cuculla coo- 
pertum habeat caput. 

Hildemarus (t 848), in Com. Reg. S. Benedicti c. 58:.. 
legit petitionem, subscribit, ponit super altare, dicit v. 
Suscipe me Domine ... (ter), prosternit se per Psalmos quin- 
que, surgent omnes atque novitius, Abbas induit caput 
novitii cum melota :... In die tertio debet auferre et commu- 
nicare, et sic Abbas debet caput novitii discooperire ante 

altare. Quod de cooperiendo tribus diebus novitii capite hic 
legitur, statutum exstat in Consilio Aquisgranensi can. 85. 
Post annum probationis vota emittit. Antequam promittat, 
sive post vestietur in oratorio, nihil obstat, tantum ut 
caput ejus post promissionem ejus veletur, et in die sep- 
timo (vel octavo) debet develari, quia vice Baptismi est 
melota. Deinde debet venire ante altare .... per Psalmos 
prostratus jacet in terra. 

Boherius. (t post 1850) etiam velat per tres dies caput 
profitentis. 

De antiquis Monachorum ritibus, auctore D. Edmundo 
Martene (Lugduni 1690), Tom. n, lib. V, c. IV. Ex antiquo 
Cassinensi Ordinario : post Professionem, benedictio ves- 
tium „ ita benedicere digneris ut hi famuli tui qui hoc usi 
fuerint, Te induere mereantur qui vivis... .” * Exuat te Do- 
minus Jesus Christus veterem hominem cum actibus suis, 
(induendo) et induat te novum qui renovatur in agnitionem 
secundum imaginem ejus qui creavit ”. Deinde tribus diebus 
silentium teneant...; tertio vero die ad Missam cum ad 
pacem venerint, tollat Abbas caputia de capitibus eorum. 

Ex M. S. Codici S. Benigni Divionensis n. 280... Cum 
induti fuerint fratres, accipiant pacem ab omnibus, nec 
tollantur caputia de capitibus usque in diem tertium. Istis 
tribus diebus tenentur silentium tenere, et induti tacere.... 
In die vero tertia debet Abbas Missam cantare, et dum 
dicitur „ Pax Domini...’’ tollantur caputia de capitibus, et 
sic communicent. 

Ex M. S. Rituali Corbeensis Monasteru, 39 : Vos debetis 
Professionem vestram cum magna devotione recipere, et 
debetis vos confiteri de peccatis vestris, et recipere Eucha- 
ristiam per tres dies continuos, et per tres dies supradictos 
in omni loco tenere silentium, et jacere induti die * ac 
nocte. 

Ex M, S. Rituali Beccensi :... tenentes caputia in capite... 
In tertio die pacem accipiunt ; deponantur caputia de capite 

a Sacerdote ad majorem Missam, vel ab Abbate ad privatam 
Missam.... 

Haec omnia in opere praelaudato D. Edmundi Martene. 
Quae vero in initio sunt tradita habentur in commentaria 
ejusdem auctoris in Regulam S. P. N. Benedicti, cap. 58. 

Haeftenus D. Benedictus, libro IV Disquisitionum Monasti- 
carum, Tract. YIH, Disq. 1, De ritibus Professionis (1644), 
n. VI... : Hujus vero vestimentorum mutationis, osculi pacis, 
sacraeque communionis meminit Areopagita Dionysius 
(de hierarchia ecclesiastica, parte 8, c. VI), explicatque in 
hunc modum : Prioris, inquit, vestis positio, alteriusque 
assumptio, migrationem illam a media vita (laicorum) ad 
perfectiorem significat (1). Quod tam Sacerdos quam cir- 
cumstantes reliqui viri sancti, sic dicatum consalutant: 
sacram intellige Dei praeferentium speciem, societatem, qua 
sibi invicem cum laetitia et charitate gratulantur. Haec ille. 
Optime quoque Corpus Christi illi traditur, qui corpus suum, 
et sua omnia Christo aeternum tradidit. 

N. VH. Hanc denique adjungunt Casinenses caeremoniam, 


(i) Alardus Gazaeus ad librum d, c. 5, Institutionum Cassiani sic 
idem notat: Sic D. Benedictus ubi supra «Suscipiendus frater in 
oratorio exuatur rebus propriis, quibus vestitus est, et induatur rebus 
Monasterii (cap. 58 Regulae). » Quam quidem mutationem vestium 
inter alios Monasticae Professionis ritus ab Apostolis traditos et in- 
stitutos recenset B. Dionysius Areopagita Eccles. Hierarch. cap. 6 , 
ejusque rationem reddit his verbis : «Prioris vestis depositio, alterius- 
que assumptio migrationem illam a media vita (hoc est, a communi 
vita saecularium) ad perfectionem significat : sicut in divina regenera- 
tione (id est, Baptismo) promotionem indicat a purgata vita ad con- 
templantem, illuminantemque habitum, candentis vestis immutatio » 
Cui rationi insistit D. Hieronymus dum Paulinum Monachum in- 
struens (Epist. i3) dicit : « Denique et tu, audita sententia Salvatoris: 
Si vis perfectus esse, vade, vende omnia, quae habes, et da pauperibus, 
et veni sequere Me : verba vertis in opera, et nudam Crucem nudus 
sequens, expeditior et levior scandis scalam Jacob. Tunicam mutas 
cum animo.... n quasi dicat, parum est tunicam mutare, nisi simul et 
animum mutes in melius. Et Epist. 4 ad Rusticum Monachum, per- 
stringit quosdam Monachos. « qui postquam renuntiavere saeculo, 
vestimentis dumtaxat , et vocis Professione, non rebus , nihil de pristina 
conversatione mutarunt. » (Ad quem S. Hieronymi locum notat Hen- 
ricus Gravius : Cypriano locutio frequens, Epist. iz, ad Cornelium, 
et in lib. de Lapsis : Qui saeculo renuntiavimus, et divitias ejus et 
pompas fide gratiae spiritualis abjecimus). 

ut novitius jaceat prostratus super pallium nigrum ante 
altare, facie manibusque „ cum pedibus do cuculla cooper- 
tis, positis duobus cereis, uno ad caput, et altero ad pedes, 
in signum quod vivat mortuus, et moriatur vivens. Com- 
pleta vero communione, Sacerdos sive Diaconus vertens se 
ad ipsum mediocri voce dicat : Surge qui dormis, et exurge 
a mortuis, illuminabit te Christus. Tunc ipse frater surgat 
ad communionem, demum Pater benedicat ei dicens : Be- 
nedictio Dei omnipotentis, etc ” Postea assignetur ei 

locus in ultimo Professorum gradu. De hoc autem ritu alii 
mentionem nullam faciunt : Lanfrancus tamen, Boerius, 
vetus Rituale Affligense et Vallisoletani aliam addunt 
post deosculationem fratrum caeremoniam. Magister enim 
novitiorum, sive (ut Vallesoletani habent) vestiarius, acu 
et filo novitii caputium sub mento consuit, non dissolven- 
dum nisi in Missa diei tertiae post Professionem. Toto 
autem illo triduo nulli debet loqui, choro quidem adesse, 
sed nihil vocaliter recitare, nec in ordine suo stat, sed 
sequestratus a reliquis, postremus est in congregatione. 
Tertio autem die Cantor repraesentet novitium Praesidi 
chori, qui cultro abscindit fila, quibus connexum caputium, 
statimque sacra reficitur Eucharistia, prout etiam duobus 
diebus praecedentibus. Hujus autem rei mysterium exponit 
Rupertus Tuitiensis (Cfr. supra, Sectionem primam). 

Monachorum Cisterciensium Ordo Professionis: Mo- 
nachus sui ipsius oblationem integram fecisse profitetur : 
„ Suscipe me, Domine.... Dum cantatur Psal. 50, redit ad 
infimum gradum et prosternit se in terram. Et tunc haec 
inter alia orat Abbas : Deus qui per coaeternum Tibi Filium 
cuncta creasti, quique mundum peccatis inveteratum per 
mysterium Incarnationis Ejus renovare dignatus es : Te 
suppliciter exoramus, ut ejusdem Domini nostri gratia 
super hunc famulum abrenuntiationem saeculi Profitentem 
clementer respicere dignetur : per quam in spiritu suae 
mentis renovatus, veterem hominem cum suis actibus 

exuat, et novum, qui secundum Deum creatus est, induere 
mereatur. Per eumdem Dominum, etc. Domine.... qui pec- 
catores vocare dignatus es dicens „ Venite ad Me omnes 
qui laboratis et onerati estis, et Ego vos reficiam ” praesta, 
ut haec vox invitationis tuae ita in eo convalescat, quatenus 
peccatorum onera deponens, et quam dulcis es gustans, 
tua refectione sustentari mereatur:.... Sancte Spiritus.... 
eum a vanitate saeculi veraciter converte: et, sicut es 
omnium peccatorum remissio, deprimentes impietatis obli- 
gationes in eo dissolve.... 

Quando induitur Monastico Habitu : Induat te Dominus 
novum hominem, qui secundum Deum creatus est in justi- 
tia et sanctitate veritatis. 

Forma Professionis, ad mentem Regulae S. P. N. Bene- 
dicti, haec est : Ego Frater N.... promitto Stabilitatem 
meam, conversionem morum meorum, et Obedientiam 
secundum Regulam Sancti Benedicti Abbatis.... In ipsa 
clare exprimuntur 1° depositio morum saecularium „ con- 
versionem morum meorum,” 2° assumptio vitae novae, ad- 
quamS. P. N. Benedictus in Prologo invitat dicens „ Aus- 
culta, o fili, praecepta Magistri .... ut ad eum per obedientiae 
laborem redeas, a quo per inobedientiae desidiam reces- 
seras. Ad te ergo nunc meus sermo dirigitur, quisquis 
abrenuntians propriis voluntatibus, Domino Christo vero 
Regi militaturus, obedientiae fortissima atque praeclara 
arma assumis...” „et Obedientiam secundum Regulam 
Sancti Benedicti Abbatis,” 8° et perennitas hujus vitae 
novae, ad instar Christi Domini resurgentis sed jam non 
morituri, „ promitto Stabilitatem meam. ” Profitens ergo 
cum Christo peccato moritur, ad novitatem vitae jam non 
moriturus surgit. Fitque sic quasi nova creatio, nihil de 
vetustate hominis peccati retinens. 

Rituale Benedictinarum Leodiensium. (De Reformatione 
Duacensi 1605, de Werquignoeul ex Flines) cui titulus : 
Liber caeremoniarum Vestionis et Professionis bene obser- 

vandarum a Monialibus reformatis Ordinis Sanctissimi 
Patris nostri Benedicti prope Leodium sub Avroto residen- 
tibus. (M. S.) Post lectam Professionem (p. 32, b.), 

Oremus: Sancte Spiritus eam a vanitatibus saeculi 

veraciter converte, et sicut es omnium peccatorum remis- 
sio, ita deprimentis impietatis, obligationes in ea dissolve... 
Cuculla datur : Accipe Habitum sanctae Monachalis Reli- 
gionis in signum poenitentiae et mortalitatis, ut mortua 
mundo Deo vivas.... Oremus.... et concede illi ut in hoc 
sancto proposito devote persistat, et remissione omnium 
peccatorum percepta, ad electorum tuorum consortium 
pervenire valeat. — Velum datur: Accipe, virgo, velamen 
sacrum quod perferas sine macula ante tribunal aeterni 
Judicis,.... quo cognoscaris mundum contempsisse, et te 
Jesu Christo veraciter humiliterque toto cordis annisu 
sponsam perpetualiter subdidisse, Qui te ab omni adversi- 
tate defendat, et ad vitam perducat aeternam. 

Demum vertens se ad altare devote se prosternit et alio 
panno nigro a ministris cooperitur, habeatque candelam 
accensam ad caput, et aliam ad pedes : Psalmo vero finito, 
surgit Abbas et stans ad caput virginis professae, ibi acci- 
piens aspersorium cum aqua benedicta cantat : Kyrie 
eleison.... Pater noster.... Et circuiens (cum mitra et pedo) 
aspergit aqua benedicta, et incensat, ut in exequiis mor- 
tuorum fieri solet. 

Deinde Abbas rediens ad caput cantat (versiculos pluri- 
mos).... Oremus : Domine Jesu Christe.... (p. 38 b.) et Qui 
peccatores vocare dignatus es dicens : Venite ad Me omnes 
qui laboratis et onerati estis, et Ego reficiam vos : Praesta 
ut haec vox invitationis tuae ita in ea convalescat quatenus 
onera peccatorum deponens, et quam dulcis es gustans 
tua refectione sustentari mereatur, ut sicut attestari de 
ovibus tuis dignatus es, agnoscas eam inter oves tuas, et 
ipsa Te agnoscat. Deinde (invocatis B. EL V. et S. Benedicto 
in duabus orationibus) Abbas cantat : Exurge quae dormis... 

S 

Chorus resumit : Exurge a mortuis et illuminabit te Chris- 
tus. Deinde professa se erigit, et statim vocat eam Abbas 
dicens : Yeni sponsa Christi. Chorus prosequitur : Accipe 
coronam quam tibi Dominus praeparavit in aeternum. Et 
statim professa accedit ad Abbatem, ubi genuflectit, tum 
Abbas capiti ejus coronam imponit et eam benedicit 
dicens : Benedictio Dei omnipotentis Patris t et Filii t et 
Spiritus t Sancti descendat super te, et maneat tecum 
semper. E. Arnen. 

In operibus S. Francisci Salesii, Yives 1866 Tom. XI in 
nota ad Litteras n° 189 : Dans la cerdmonie de la Profes- 
sion des Dames de la Yisitation, la nouvelle professe 
dtant debout, le celdbrant lui dit: „Ma soeur, vous dtes 
morte au monde et a vous-meme, pour ne vivre plus qu*a 
Dieu. ” Les soeurs en latin et en chantant „ Beati mortui 
qui in Domino moriuntur. ” Apoc. 24. 18. Ensuite la 
nouvelle professe se couche tout de son long, et on dtend 
sur elle le drap mortuaire. Cependant une soeur lit une 
legon tirde du livre de Job, qui est de 1’Office des morts. 
Apres la lecture on rdcite a deux choeurs le Psaume „ De 
profundis ”, le cdlebrant dit une oraison du meme Office, 
jette de l’eau bdnite et ajoute : „ Surge, qui dormis, et 
exurge a mortuis, et illuminabit te Christi ” Ephes. 5. 14. 
La nouvelle professe se releve, et le cdldbrant lui dit en 
lui prdsentant un cierge : „ Justorum semita quasi lux 
splendens procedit, et crescit usque ad perfectum diem ” 
Prov. 4. 18. La nouvelle professe chante alors le commen- 
cement du Psaume : „ Dominus illuminatio mea et salus 
mea : quem timebo ? Dominus protector vitae meae : a quo 
trepidabo ? ” Ps. 26. Le cdldbrant dit : „ Dominus vobis- 
cum ” et une Oraison, apres laquelle il presente le Crucifix 
a la nouveile professe, en lui disant : „ Mortui estis, et 
vita vestra est abscondita cum Christo in Deo. Cum Chris- 
tus apparuerit, vita vestra, tunc et vos apparebitis cum 
Ipso in gloria. ” Colos. 8, 3 et 4. Qu’il ne vous arrive jamais 

„ gloriari nisi in Cruce Domini Nostri Jesu Christi. ” Galat. 
6, 14. C’est de cette c£r£monie que veut parier le Saint 
dans cette lettre en disant : 

Or sus, ma tres chere Fille, en fin vous voyla donq sur 
1’autel sacrd en esprit, affin d’y estre sacrifide et immolde, 
ains consumde en holocauste devant la face du Dieu 
vivant. 0 que cette journee soit comptae entre les journees 
que le Seigneur a faites (Ps, 117, 24)! Que cette heure 
soit une heure entre les heures que Dieu a bdnites de 
toute dternite, et qu’il a assign^e pour l’honneur de toute 
l’dternit6 ! Que cette heure soit fond^e en la sainte humi- 
litd de sa croix, et aboutisse a la tres sacree immortalite 

de la gloire ! Que je suis console, quand je mlmagine, 

que selon mon esperance on vous annoncera en toute 
vdritd cette parole de la mort vitale : „ Vous 6tes morte, 
et votre vie est cachee avec Jesus-Christ en Dieu ! car, 
ma tres chere Fille, dela veritd de ce mot d^pend la veritd 
de Fdvenement qu*on prononce cons^cutivement : „ Mais 
quand Jdsus-Christ apparaitra ”, et ce qui s^nsuit.... 

Eidem ritui alludit, Religiosae scribens in anniversario 
Professionis, eodem Tomo XI, Litteras n° 283 : „ Ouy da, 
ma bonne et chere Fille, bdnissons Dieu ensemblement de 
cette heureuse journee en laquelle, par un feu tout nou- 
veau, vous renouvellastes l’holocauste de vostre coeur, 
offert et ~voud pieqa a la divine Majesta ; et que ce jour 
donq soit comptd entre les jours m^morables de nostre 
vie. 0 qu’il tienne le second rang apres celui de nostre 
Bapt^me ! Jour de renouvellement de 'notre temple int6- 
rieur ; jour auquel par un eschange favorable, nous consa- 
crasmes nostre vie a Dieu, pour ne plus vivre qu’en sa 
mort ; jour fondement, Dieu aidant, de nostre salut ; jour 
prdsage de la sainte et ddsirable sternite de gloire ; jour 
duquel le souvenir nous resjouyra non seulement en la 
mort temporelle, mais encor en la vie immortelle ! Etelas ! 
ma tres chere Fille, il est vray, Dieu, ce me semble, vous 

faisait alors renaitre spirituellement entre mes bras int6- 
rieurs, qui vous embrasserent certes tendrement, et mon 
coeur fut tout dedi 6 au vostre 

Pontificale Romanum (Antv. 1627), De Benedictione et 
Consecratione Virginum.... Oremus (benedicendo torques, 
sive coronas) „ Bene t dic Domine ornamenta ista ; et 
praesta, per invocationem tui Nominis, ut quaecumque ea 
portaverint, si Tibi fideliter servierint, coronam, quam illa 
designant, in coelo percipere mereantur ”... In praefatione..: 
Qui humanam substantiam, in primis hominibus diabolica 
fraude vitiatam, ita in Verbo tuo, per Quod omnia facta 
sunt, reparas, ut eam non solum ad primae originis inno- 
centiam revoces, sed etiam ad experientiam aeternorum 
bonorum, quae novo in saeculo sunt habenda, perducas ; et 
obstrictas adhuc conditione mortalium, jam ad similitudi- 
nem provehas Angelorum... Per Te, quod sunt professae, 
custodiant : scrutatori pectorum non corpore placiturae, 
sed mente, transeant in numerum puellarum sapientum, 
ut coelestem Sponsum, virtutum accensis lampadibus, cum 
oleo praeparationis expectent ; nec turbatae improviso 
Regis adventu, sed securae, cum lumine, et praecedentium 

virginum choro junctae, jucundanter occurrant 

- Invitatae, spondent virginitatem; et Pontifex imponit 
velum super caput dicens : Accipe velamen sacrum, quo 
cognoscaris mundum contempsisse, et te Christo Jesu 
veraciter humiliterque, toto cordis annisu, sponsam perpe- 
tualiter subdidisse ; qui te ab omni malo defendat, et ad 
vitam perducat aeternam. R. Arnen. 

Invitatio ad coronas : Veni, sponsa Christi, accipe coro- 
nam, quam tibi Dominus praeparavit in aeternum. — 
Impositio coronarum : Accipe coronam virginalis excel- 
lentiae ; ut sicut per manus nostras coronaris in terris, 
ita a Christo gloria et honore coronari merearis in 
coelis. 

Surgentes virgines : Ecce, quod concupivi, jam video ; 

quod speravi, jam teneo : Illi sum juncta in Coelis, Quem 
in terris posita tota devotione dilexi. 

Benedictio super stantes humiliter inclinatas : Deus 

Tu has famulas tuas, quas ex omni numero gregis, ut 
bonus Pastor, ad conservandam coronam perpetuae virgi- 
nitatis et castimoniam animae eligere dignatus es.... 

Benedictio super illas genuflexas : Benedicat vos Deus 
Pa t ter, et Fi t lius, et Spiritus t Sanctus, omni bene- 
dictione spirituali ; ut cum ille tremendus renumeratio- 

nis justorum retributionisque malorum dies advenerit, non 
inveniat in vobis ultrix flamma, quod urat, sed divina 
pietas, quod coronet ; quas jam in hoc saeculo conversatio 
religiosa mundavit, ut ad tribunal aeterni Regis ascensuraB, 
celsaque palatia, cum iisdem habere mereamini protectio- 
nem, qui sequuntur Agnum 

HnttQita bocumenta uggue ab Hyfitleffum 
n. 1324 — m. 2 bct. 1387. 

SECTIO TERTIA. 

Iu*S canonicum. 

AMDEM doctrinam multipliciter in Jure Canonico 
expressit Ecclesia. Ibi enim poena consideratur — 
vel ut satisfactio pro peccato, culpae reatu jam 
dimisso, debita ; et tunc vocatur poenitentia — vel ut 
simul medicina, ad emendationem delinquentis inventa; 
et tunc vocatur censura — vel etiam ut disciplina, sacri 
ministerii honorem primario intendens; et tunc vocatur 
irregularitas. 

Tanti autem pretii satisfactorius Monachatus valor in 
Ecclesiae oculis habetur, ut : 1° Inter opera poenitentiae, 
Religionis Professio maxima aestimetur satisfactio ; unde : 
a) Profitenti Religionem alia poenitentiae satisfactio nega- 
tur esse necessaria ; cap. Quis aliquando, § His auctorita- 
tibus ; — b) nec pro gravissimo quidem peccato imponitur 
Religionis Professio, sed tantum ut animae majus bonum 
consulitur ; cap. Admonere ; — c) Religionis Professio voto 
obstrictum ab omni alio opere, etiam si esset Dominici 
Sepulchri visitatio, eximit ; cap. Scripturae ; 

2° Religionis Professio Profitentem a censuris et irre- 
gularitatibus quandoque vel totaliter, cap. Ut filii, vel 
saltem quoad omnem rigorem eximat, cap. Ex litterarum, 
Cum illorum, Antiquae. 

Nihil ergo mirum si Juris Canonici tam evidens doctrina 
etiam in Jus Civile redundaverit, ut in fine hujus sectionis 

uno alterove exemplo patebit. Sequuntur nunc capitula 
Juris Canonici eo ordine quo in Corpore Juris Canonici 
reperiuntur ; capitula vero ab auctoribus in doctrinae con- 
firmationem invocata, coeteris exclusis, eliguntur. 

Decreti Gratiani, secunda pars, causa XXXIII, quaestione 
II, cap. Yin. Admonere te cum lacrymis, et multo gemitu 
cordis curamus, fili Hastulphe: sed non filius debes dici, 
qui tam crudeliter infelix homicidium perpetrasti. Nam 
occidisti uxorem tuam, partem corporis tui, legitimo matri- 
monio tibi sociatam, sine causa mortis, non tibi resisten- 
tem, non insidiantem quoquo modo vitaB tuae. Non invenisti 
eam cum alio viro nefariam rem facientem : sed concitatus 
a diabolo, impio furore inflammatus, latronum more 
atrocius cum gladio tuo, crudelior omni bestia, intere- 
misti : et nunc post mortem ejus addis iniquitatem super 
iniquitatem, filiorum tuorum improbe praedo. Qui matri 
non pepercisti, et filios tuos orphanos fecisti, inducere 
super eam vis mortis causam post mortem: per unum 
homicidam et reprobum testem incusare vis mortuam. 
Quoniam nec Evangelium, nec ulla divina humanaque lex 
unius testimonio etiam idoneo quempiam condemnat, vel 
justificat, quanto magis per istum flagitiosissimum, et 
scelestum nec ulla viva debuit condemnari, nec a te post 
ejus mortem accusari ? Prius causa criminis subtiliter erat 
investiganda: et tunc, si ita fuisset inventa, secundum 
legis tramitem debuit accipere ultionis vindictam. Nam 
si verum (quod absit) fuisset, sicut ille adulter mentitus 
est, post septem annos poenitentia peracta dimittere eam 
per approbatam causam poteras, si voluisses : occidere 
tamen eam nullatenus debuisti. Non enim vult Deus mor- 
tem peccatoris, sed ut convertatur ad poenitentiam, et 
vivat. Idcirco' placeat tibi consilium nostrum, et hoc fac, 
quod melius tibi, leviusque videri potest : miserere animae 
tuae, ut non sis tu tibimetpsi homicida. Relinque quapropter 
te rogamus, hoc malum saeculum, quod te traxit ad 

immanissimum peccati facinus : ingredere Monasterium, 
humiliare sub manu Abbatis, et multorum fratrum preci- 
bus adjutus, observa cuncta simplici animo, quae tibi 
fuerint imperata : si forte ignoscat infinita Dei bonitas 
peccatis tuis, et refrigeret animam tuam, priusquam 
crucieris aeternis flammis. Hoc levius, et melius tibi esse 
certissime scias. Si autem publicam poenitentiam, perma- 
nens in domo tua, vel in hoc mundo, vis agere (quod pejus 
tibi, et durius, et gravius esse non dubites) ; ita, ut agere 
debes, exhortamur, omnibus diebus quibus poenitere debes, 
vinum et ciceram non bibas ; carnem nullo unquam tem- 
pore comedas, praeterquam in Pascha, et in die Natalis 
Domini : in pane, et aqua, et sale poenitentiam age : in 
jejuniis, et vigiliis, et orationibus, et eleemosynis omni 
tempore persevera : armis nunquam cingere, nec in quo- 
libet loco litigare praesumas. Uxorem nhnquam ducere, 
concubinam non habere , nec adulterium committere 
audeas: in balneo nunquam laveris, in conviviis laetan- 
tium nunquam te misceas, in Ecclesia segregatus ab. aliis 
Christianis post ostium, et postes humiliter te repone, 
ingredientium, et egredientium suppliciter orationibus 
commenda te, communione Corporis et Sanguinis Domini 
cunctis diebus vitae tuae indignum te existimes : in ultimo 
tamen exitus vitae tuae die, si merueris, pro viatico, si sit, 
qui tribuat, tantummodo venialiter ut accipias, tibi conce- 
dimus. Sunt et alia multa, quae tibi nimis durius, et satis 
acrius erant juxta magnum pondus peccati, infelix, adji- 
cienda. Sed si haec omnia, quae tibi misericorditer supra 
dicta sunt, perfecto corde, Deo auxiliante, feceris, et cus- 
todieris, confidimus de immensa Dei clementia remissionem 
habiturum te tuorum peccatorum, et secundum dictum 
justi, bonique pastoris resolvere te sancta Ecclesia ab hoq 
vinculo peccati in terris, ut per Ipsius gratiam, Qui eam 
suo Sanguine acquisivit, solutus sis in coelis. Sin autem 
aliter feceris, et sanctae matris Ecclesiae tam salubrem 

admonitionem despexeris, ipse tibi sis judex, et in laqueo 
diaboli, quo irretitus teneris, permanebis et sanguis tuus 
super caput tuum : nos alieni a consortio tuo pro aliorum 
filiorum Dei salute, ipso opitulante, omni sollicitudine 
nitimur desudare, et Domini misericordiam attentius quo- 
tidie implorare. 

Decreti 2 pars, causa XXXIII, quaest. III, cap. LXXXYII. 
Quis aliquando... § His auctoritatibus asseritur neminem 
sine paenitentia, et confessione propriae vocis a peccatis 
posse mundari. Unde praemissae auctoritates, quibus vide- 
batur probari, sola contritione cordis veniam praestari, 
aliter interpretandae sunt, quam ab eis exponantur. Nega- 
tionem namque Petri secuta est satisfactio lacrymarum, 
et trina confessio Dominicae dilectionis, qua penitus delevit 
peccatum trinae jiegationis. Non ergo necessaria sibi erat 
certa satisfactio peccati : cujus totum vitae tempus, obe- 
dientiae impendebatur sui conditoris. Imitabatur enim illud 
propheticum : „ Declina a malo, et fac bonum. Ps. 36. ” 
et illud Esaiae (55) : „ Derelinquat impius viam suam, et 
vir iniquus cogitationes suas ” etc. Amplius horum nihil a 
peccatore exigitur. Non ergo illa auctoritate Leonis Papae 
satisfactio poenitentiae negatur esse necessaria cuilibet 
delinquenti, sed ei tantum, qui beatum Petrum imitatus* 
huic saeculo penitus abrenuntiat, et cunctorum vitiorum 
fomitem in se funditus mortificat... 

Decretales Gregorii IX, Libro I, Titulo XVH, De filiis 
presbyterorum ordinandorum vel non, cap. I. Ut filii 
presbyterorum, et cceteri ex fornicatione nati, ad sacros 
Ordines non promoveantur. Nisi aut Monachi fiant, vel in 
congregatione canonica regulariter viventes : praelationes 
vero nullatenus habeant. Sed neque servi : nisi a dominis 
suis libertati donantur. (Glossa Domini Bernardi : Ex hac 
decretali nota quod ingressus Monasterii tollit irregulari- 
tatem provenientem ex alterius delicto. Item filii presby- 
terorum praelationem habere non possunt). 

Decretales Gregorii IX, Libro III, Titulo XXXI, De 
Regularibus et transeuntibus ad Religionem* cap. ultimo. 
Ne Religiosi vagandi occasionem habentes, r salutis pro- 
priae detrimentum incurrant, et sanguis eorum de praelato- 
rum manibus requiratur: Statuimus, ut praesidentes 
capitulis celebrandis secundum statutum Concilii (Later sub 
Innoc. 8, c. 12) generalis seu patres, abbates, seu priores 
fugitivos suos et ejectos, de ordine suo requirant solicite 
annuatim. Qui si Monasteriis suis recipi possunt secundum 
ordinem regularem, abbates sui priores excommunicatione 
praevia per censuram ecclesiasticam compellantur ad 
receptionem ipsorum, salva Ordinis disciplina. Quod si 
hoc regularis ordo non patitur, auctoritate nostra provi- 
deant ut apud eadem Monasteria in locis competentibus, 
si absque gravi scandalo fieri potuerit, alioquin in aliis 
religiosis domibus ejusdem Ordinis ad agendam ibi poeni- 
tentiam, talibus vitae necessaria ministrentur. Si vero 
hujusmodi fugitivos vel ejectos inobedientes invenerint, 
eos excommunicent : et tamdiu faciant ab Ecclesiarum 
praelatis excommunicatos , publice nuntiari, donec ad 
mandatum ipsorum humiliter revertantur. (Hoc capitulum 
a solo S. Bernardino Senensi invocatur). 

Decretales Gregorii IX, Libro III, Titulo XXXIH, De 
voto votique redemptione, cap. IV. Scripture (et infra) : 
Reus fracti voti aliquatenus non habetur, qui temporale 
obsequium in perpetuam noscitur Religionis observan- 
tiam commetare. (Glossa D ni Bernardi: Nota quod non 
frangit votum qui illud in melius permutat. Item magis 
servire videtur qui temporale servitium in perpetuum 
permutat). Scripturae sacrae testimonio declaratur quod 
spiritualis homo propositum non mutat, cum pro salute 
animae suae utilius aliquid meditetur. Inde est quod vestris 
justis postulationibus non indignati indulgemus : quod qui 
sepulchrum Domini vel aliorum sanctorum limina propo- 
suerunt visitare et infirmitate vel alia rationabili causa 

occurrente Habitum Religionis assumere, atque inter vos 
Deo servire voluerint, libere ipsos suscipere valeatis. 

Decretales Gregorii IX, L. V, Tit. 9, De Apostatis et 
reiterantibus Baptisma, cap. 2. Ex litterarum tuarum 
tenore perpendimus, quod quidam aegritudine longa con- 
fectus, insano sortilegarum mulierum credens consilio, ut 
sanaretur, per iterationem fecit injuriam Baptismatis 
Sacramento : (et infra). Quia ergo tua nos duxit prudentia 
consulendos, qualiter puniri debeat acolythus, quem mi- 
nor aetas et intentio fraternae salutis excusare videtur. 
Discretioni tuae praesentibus litteris respondemus quod ad 
superiores Ordines promoveri (si publicum est, quod pro- 
ponitur) non valebit, nisi ad Religionem transire voluerit, 
ut favore Religionis ipsius, circa eum valeat dispensari. 
Si vero occultum est, promoveri poterit, et excessum suum 
dignis poenitentiae fructibus expiare. (Glossa D ni Bemardi : 
nota quod favore Religionis dispensatur cum aliquo). Astitit 
huic autem sacrilegio adolescens quidam bonae, ut vide- 
tur, indolis, acolythus frater carnalis illius in quo Baptis- 
mus asseritur iteratus, qui ministerium in respondendo 
exhibuit praesbytero baptizanti et cooperator extitit rei 
nefariae. 

Decretales Gregorii IX, Libro Y, Titulo XXXIX, De 
sententia excommunicationis, cap. XXXII, Cum illorum 
absolutio, qui in violenta manuum injectione in clericos 
labem excommunicationis incurrunt (quibusdam casibus 
a praedecessore nostro exceptis) Sedi dumtaxat Apostolicae 
reservetur, nonnulli ecclesiasticam sententiam negligen- 
tes, in excommunicatione positi, ecclesiasticos ordines 
accipere non formidant. Quid autem de his fieri debeat, 
Apostolicum saepius oraculum imploratur. Circa quos 
credimus distinguendum, quod tales vel sciunt excommu- 
nicationis se vinculo irretitos, vel non recolunt factum, 
vel factum quidem scientes, juris ignari nesciunt exiqde 
se teneri. Primos si fuerint saeculares clerici, a suscqptis 


Digitized by LjOOQle 



76 


Rei. Prof Valor Satis/ 'actorius. 


Ordinibus censemus in perpetuum deponendos ; in reliquis 
casibus tam Archiepiscopi, quam Episcopi absque mandato 
Sedis Apostolicae speciali dispensandi facultatem se no- 
verint non habere, quibus etiam absolutio talium inter- 
dicta : cum majora itelligantur illis prohibita, quibus vetita 
sunt minora. Poterunt tamen hujusmod Ro. Ponti, auribus 
intimari, ut ab eo secundum rigorem vel aequitatem res- 
ponsum prodeat, prout discretio sua viderit faciendum. 

Qui si claustrales hujusmodi fuerint, licet ab Alexandro 
papa fuerit constitutum, Monachi et canonici regulares 
quocumque modo se in Claustro percusserint, non sunt ad 
Apostolicam Sedem mittendi, sed secundum providentiam 
sui Abbatis disciplinae subdantur, et si Abbatis discretio 
ad eorum correctionem non sufficit, providentia est dioece. 
Episcopi adhibenda, et alibi dicatur, quod de saeculo fu- 
gientes, qui Religionis Habitum in Monasterio receperunt, 
et inter coetera postmodum confitentur se tale commisisse 
delictum, per quod ipso actu excommunicationis senten- 
tiam incurrerunt, sine licentia Ro. Pont. Abbas non potest 
nec debet eos absolvere, quamvis praesumptionem delin- 
quentium debita possit animadversione punire : nos tamen 
in Religionis favorem, et ut evagandi materia subtrahatur, 
majores eis gratiam exhibere volentes, eorum praelatis 
quod etiam talibus absolutionis beneficium impertiri va- 
leant indulgemus : nisi excesus ipsorum extiterit difficilis 
et enormis, utpote si ad mutilationem membri vel effu- 
sionem sanguinis est processum, aut in Episcopum, aut 
Abbatem violenta manus injecta, cum excessus tales et 
similes nequeant sine scandalo praeteriri. Si vero claus- 
tralis aliquis in religiosam personam alterius claustri ma- 
nus injecerit violentas, per Abbatem proprium et ejus, qui 
passus est injuriam, absolvatur. Quod si clericum percus- 
serit saecularem, nonnisi per Apostolicam Sedem (ut scan- 
dalum evitetur) absolutionis gratiam poterit promereri. Si 
autem hos ad ordines promoveri contingat, juxta praemis- 

sam distinctionem, qui scienter in contemptum ecclesias- 
ticae disciplinae se fecerint ordinari, ab executione suscepti 
ordinis, decernimus manere suspensos. Circa reliquos vero 
facti memoriam, vel juris peritiam non habentes, Monaste- 
riorum utilitate pensata, post injunctam regularem poeni- 
tentiam et peractam, Abbates ipsorum poterunt dispen- 
sare, nisi grave fuerit et notabile factum : aut is qui fecit 
adultus fuerit et discretus, ut violenter contra oblivionem 
vel ignorantiam praesumatur. Praecipimus autem Abbati- 
bus, ut formam istam diligenter observent, ne privilegium 
mereatur amittere, qui sibi permissa abutitur potestate. 
(Glossa D ni Bemardi: Nota quod saecularis excommunicatus 
Ordinem scienter suscipiens deponitur. Item regularis ex- 
communicatus scienter Ordinem suscipiens suspensus est 
ab executiene Ordinis. — Item in eodem genere delicti 
dispensat Abbas cum Monachis in quo non potest dispen- 
sare Episcopus cum suis clericis). 

Extravagantes Joannis XXII, Titulo YI, De voto et voti 
redemptione, cap. unicum. Antiqtle concertationi finem 
cupientes imponere, ac animarum periculis inde pro venien- 
tibus salubriter providere, de fratrum nostrorum consilio 
praesenti declaramus edicto, quod licet votum solemnizatum 
per sacri susceptionem Ordinis, quantum ad impediendum 
matrimonium contrahendum, ac ad dirimendum, si post 
contractum fuerit, secundum statuta canonum sit efficax 
reputandum : ad dissolvendum tamen prius contractum, 
etiam si per camis copulam non fuerit consummatum 
(quum ne jure divino, nec per sacros reperiamus canones 
hoc statutum) invalidum est censendum: auctoritate 
Apostolica districtius inhibentes, ne quispiam durante ma- 
trimonio, nondum etiam consummato aliquem de sacris 
Ordinibus praBsumat suscipere, nisi prout sacris canonibus 
noverit convenire. Quod si secus a quoquam forsitan atten- 
tatum fuerit : ordinamus quod nec matrimonio soluto in 
sic suscepto Ordine ministrare, nec ad superiores Ordines 

provehi, nec ad aliquod beneficium, vel officium ecclesias- 
ticum valeat promoveri. Nisi aliquam de Religionibus ap- 
probatis (quarum Professio ad castitatis custodiam, et 
abdicationem temporalium, et sui Superioris obedientiam 
suos professores astringat) ipsum canonice contigerit in- 
gredi, ac ejus regulam expresse vel tacite profiteri : quo 
casu dioecesanus super praemissis et singulis praemisso- 
rum cum eo dispensare valeat, nisi sit aliud canonicum, 
quod obsistat. Ad ingressum hujusmodi sic ordinatum (si 
matrimonium consummatmn non fuerit) per dioecesanum 
instanter moneri praecipimus, et induci: quod si forsan 
renuerit adimplere, ipsum (si sponsa ejus institerit) per 
censuram ecclesiasticam compellendum decernimus con- 
tractum matrimonium consummare.Jtfulli, etc. nostrarum 
declarationis, inhibitionis, ordinationis, praecepti et consti- 
tutionis infringere. Datum Avinioni calend. Decembris. 
Anno septimo. 

Appendix ex Corpore juris civilis. Authenticokum Col- 
latio I, Tit. V, De Monachis : Conversationis Monachalis 
vita sic est honesta, sic commendare novit Deo ad hoc ve- 
nientem hominem, ut omnem quidem humanam ejus ma- 
culam detergat, purum autem declaret, ac rationabili 
natura decentem, et plurima secundum mentem operan- 
tem, et humanis cogitationibus celsiorem. — Glossa : 
maculam detergat, i. purget, scilicet a peccato. — purum, 
a peccato. 

Novella 123, cap. XLI, Tit. VI, Coli. IX, De SS mU Ep u et 
Deo amabilibus. Nullam licentiam damus, aut parentibus 
filios, aut filiis parentes, saccularem vitam sectantes, et 
relinquentes, velut ingratos a sua excludere haereditate, 
Monasterium aut Monasticam vitam subsecutos. Interdi- 
cimus autem parentibus filios suos Monasticam vitam 
eligentes, ex venerabilibus Monasteriis abstrahere. 

Codex Domini Justiniani, Libro I, Tit. III, De Episcopis 
et Clericis, LVI. Deo nobis § Hoc etiam cognitum nobis 

correctione nostra dignum esse judicamus : ut, si quis in 
parentum potestate constitutus vel constituta, vel forsan 
hujusmodi jure absolutus vel absoluta, elegerit se Monas- 
terio vel Clero sociare, et reliquum vitae suae tempus 
sanctimonialiter degere voluerit , non liceat parentibus 
eosdem vel easdem quocumque modo abstrahere, vel 
propter hanc tandummodo causam quasi ingratum vel 
ingratam a sua haereditate repellere ; sed necesse sit eis 
omnimodo cum ultimam voluntatem suam sive per scrip- 
turam sive alio legitimo modo perficiunt, quartam quidem 
portionem secundum leges nostras eis relinquere, sin autem 
et amplius voluerint eis largire hoc eorum voluntati con- 
cedimus... 

Quod in Corpore Juris Canonici etiam habetur : Decreti 
Gratiani secunda Pars, causa XIX, quaest. III, cap. X: 
Non liceat parentibus liberos, vel liberis parentes, ab 
haereditate repellere Monachos factos : quamvis dum laici 
fuerant in causam ingratitudinis inciderint. Item non liceat 
parentibus liberos suos ad solitariam vitam transeuntes 
abstrahere Monasteriis. 

Glossa indicto §. Hoc etiam, verbo quasi ingratum, cau 
sam assignat, quasi ingressus Monasterii omnia purget. 

Franciscus Zyp^us, De juridictione Eccl. et Civ., 1. I, 
C. XXI, n. 11, duos ultimos Juris Civilis textus interpre- 
tans, dicit: De Monachis autem singulatim statutum est , 
Nov. 123, ut quamvis, dum laici essent, incidissent in 
causam ingratitudinis, a parentibus aut liberis nequeant 
exhaeredari C. Non liceat 19, q. 3, nec ingressus invito patre, 
causam ingratitudinis aut exhaeredationis praestet, nec 
filium familias pater potest abstrahere. L. Deo nobis § Hoc 
etiam c. de Episc. et Cler. ubi agitur tam de iis qui Monas- 
terio ; quam qui Clero se voluerint sociare, „ non liceat 
propter hanc, inquit, tantummodo causam, quasi ingratum 
a successione repellere:” eoque significare a contrario 
videtur ; si aliae causae sint, repelli posse : sed in Monachis 

illud correctum per d. novellam 128 et Glossa in d. § Hoc 
etiam, in v. quasi ingratum, causam assignat, quasi in- 
gressus Monasterii omnia purget, quod de ingratitudine 
satis expressum in d. c. Non liceat : de aliis argumentum 
adfertur c. Ex litterarum IX De Apostat. ubi glossa fin. 
sed ipse textus non tam purgationem inducit: quam ut 
favore Religionis ipsius, inquit, circa eam valeat dispensari, 
sed c. I, XYH De filiis presbyt. ordinationem admittit in 
lilio presbyteri Monacho, sine mentione dispensationis. 
Unde Navarr. et alii apud Zerolam p. 2. v. irregularitas § 
II, irregularitatem omnem tolli ajunt, quae non sit incursa 
proprio vitio ingressi. (Tomo II Editionis Antverpiensis 
MDCLXXV). 

a fine paetuli 14 ab Caeculum 16. 

MNI tempore exstiterunt Ordinis Monastici adver- 
sarii prout ex historiis evidenter constat ; attamen 
inter alios infensissimi fuerunt haeretici 14* et 
16* saeculorum. Quum autem acriter ab iis impugnata 
fuerit doctrina de Religiosae Professionis valore satisfac- 
torio, et victoriose a catholicis doctoribus vindicata fuerit 
eadem perpetua in Ecclesia doctrina, inde opportuna visa 
est occasio distinguendi a hisce saeculis novas partes in 
antiquorum documentorum propositione. Catholicorum et- 
enim doctrina ex hac violenti impugnatione, ut omni 
inspicienti facillime patebit, novum et pleniorem utraque 
vice splendorem adepta est. 

Saeculo XIV 0 ad finem vergente, apparuit in Anglia 
Joannes Wicleffus qui, ab anno 1324 natus, Theologiam 
docuit cum multorum approbatione in Universitate Oxo- 
•niensi (Oxford), deinde ex invidia excandescens in nefarias 
haereses propagandas toto ardore prorupit. Quoad vero 
Ordinem Monasticum ejus rabies dignoscitur ex proposi- 
tionibus 31, 34, 35, 44, damnatis in Concilio Constantiensi, 
quae ita sonant : 31, Peccant fundantes Claustra : et 
ingredientes sunt viri diabolici. 34, Omnes Ordines men- 
dicantium sunt haeretici, et dantes eis eleemosynam sunt 
excommunicati. 35, Ingredientes Religionem, aut aliquem 
Ordinem, ex ipso inhabiles sunt ad observanda divina 
praecepta, et per consequens ad perveniendum ad regnum 
coelorum, nisi apostataverint ab eisdem. 44, Augustinus, 
Benedictus et Bernardus damnati sunt, nisi poenituerint 
de hoc quod habuerunt possessiones, et instituerunt et 

intraverunt Religiones : et sic a Papa usque ad ultimum 
religiosum omnes sunt haeretici. 

Primo damnatus est in particulari Concilio Londinensi 
17 Maii 1882 ; et cum ejus scripta in Bohemorum partibus 
plurimos decepissent, damnatae sunt propositiones 45 in 
Concilio generali Constantiensi 2 Maii 1415. Hujus errores 
suis et scriptis et eloquentia confutasse laudatur Thomas 
Waldensis, qui etiam Consilio Constantiensi interfuit. 

Thomas Waldensis (t 1430), Anglicus Carmelita, Tomo 
HI De Sacramentis, Tit. IX, cap. LXXX, n. 8. Professio 
Religionis quod sit secundum Baptisma, delens omnia 
peccata, et lumen conferens. Et unde meruerit hanc prae- 
rogativam, ut secundum Baptisma nuncupetur. 

7 Jam venit ad novam vitam, nova nupta sponsa 

Agni : ideoque inducit novam stolam, antiquam abjiciens, 
secundum Dionysium. Induat te Dominus novum homi- 
nem, qui secundum Deum creatus est, inquiente Praelato : 
sic item de virgine professa Papae Liberii supra Ambros. 
Apud Apostolum Petrum virginitatis professionem vestis 
mutatione signares. Nimirum quasi jam alio renascens 
Baptismate, novam, et vestem candidam perfectae vitaB 
recens professor accipiat. Quamdam enim gratiam renas- 
centiae sumit sancto Baptismati proxima effectu et gradu. 
Sed ad hoc verbum stimulatur Witcleff, miroque dolore 
torquetur erga munditiam Christianam libro de Ecclesia 
et membris cap. 12. — Witcleff. Hic, inquit, erubescerent 
nostri privati Ordines blasphemantes, quod eo ipso, quo 
quis Ordinem illorum ingreditur, vestito corporali habitu, 
quem taliter solemnizant, deletur omne peccatum suum 
praeteritum, et nova gratia informatur. Hoc enim non 
contigit regulariter de Statu Apostolico, ut patet de Sca- 
rioth. Haec Witcleff. — Auct. Non errat jam simpliciter, 
sed errorem errore confirmat. Confirmat etiam haeresim 
de retentione peccati per necessitatem absolutam suae 
praescientiae, sicut dixit Judam non accipere potuisse 

remissionem plenariam peccatorum per introitum Ordinis 
apostolici, nec item per Christi Baptismum, nec item per 
consequens quemcumque praescitum baptizatum infantem. 
In praedestinato autem agit, qui nullum peccatum potest 
habere mortale, juxta eum Baptismus quid delet? In 
utrisque juxta eum mortale non abluit, non ergo sancto 
Baptismati introitum perfectae Religionis adaequo, sed ejus 
argumentum blasphemum quomodo contra Religionis 
sanctum ingressum et contra sanctum Christi Baptis- 
mum tendit adduco. Sic eligit necessitatem suae praes- 
cientiae, quam ipse invenit omni Christi Sacramento, et 
Religioni, et sacramentalium virtuti praeferre. Sed audiat 
fidelis sanctorum fidem concedentem indubie non ficte 
Religionem intrantibus, secundum gradum munditiae post 
Baptismum. Unde epistola ad Demetriadem virginem, quae 
incipit, Inter omnes materias Hieron. Nunc quia saeculum 
reliquisti et secundo post Baptismum gradu inisti pactum 
cum adversario tuo, dicens ei. Renuntio tibi, Diabole, et 
saeculo tuo, et pompae tuae, et operibus tuis, serva foedus 
quod pepigisti ; et esto consentiens, pactumque custodiens 
cum adversario tuo, dum es in via hujus saeculi. Haec ille. 
— Auct. Renuntians hac forma Diabolo, et ejus saeculo, ad 
secundum puritatis gradum reducitur post Baptismum, et 
adhuc purgetur, cui forsan nulla deest integritas, secun- 
dum illud Salvatoris in Evangelio (Joan. 15) : Omnem pal- 
mitem, qui fert fructum, puta in communi semita man- 
datorum tuorum, purgabit eum Pater, ut fructum plus 
afferat, et purgato igitur animo Pater intranti Religionem, 
magnam confert, ut dixi, gratiam, non disparem omnino 
Baptismati : signum indulgentiae apertum monstrat Eccle- 
sia, irregularitates quasdam cassat, legum vindictas, reges 
laxant canones, lege Christi vota resolvunt, ut per vitae 
innocentiam et abstersionem reatus non longe quam alter 
Baptismus rite putetur. Sicut epistola de dormitione 
Blesillae, idem Hieron. Revera, si saeculare desiderium, et 

(quod Deus a suis avertat) delicias hujus vitae cogitantem 
mors immatura rapuisset, plangenda erat; nunc vero 
cum propitio Christo ante quatuor ferine menses quodam- 
modo se Baptismo laverit, et ita deinceps vixerit, ut cal- 
cato mundo, semper Monasterium cogitaret, non vereris 
ne tibi Salvator dicat : Irasceris, Paula, quia filia tua facta 
est mea? Haec ille. — Auct. Nondum ingressa est Monas- 
terii septa, propositum tantum habebat. Et tamen secundo 
quodammodo proposito Baptismi se lavasse conceditur. 
Quid igitur ubi propositum effectum habet? non tunc 
diceretur quodammodo, sed secundo post Baptismum 
certo gradu se diluit, sicut de priori Hierony. ait : Nunc 
quia saeculum reliquisti, secundo post Baptismum gradu 
pactum inisti dicens, Renuntio. Interrogatus autem Ber- 
nardus unde haec norma Religiosae vitae praerogativam 
meruerit ut Baptisma secundum dicatur, Respondet libro 
de dispensatione et praecepto versus finem. — Bernardus. 
Audire et hoc vultis a me, unde inter ccetera poenitentiae 
instituta Monasterialis disciplina meruerit hanc praeroga- 
tivam, ut secundum Baptisma nuncupetur. Arbitror ob 
perfectam mundi abrenuntiationem, ac singularem excel- 
lentiam vitae spiritualis, qua praeeminens universis vitae 
humanae generibus hujusmodi conversatio, professores et 
amatores suos Angelis similes, dissimiles hominibus facit : 
imo divinam in homine reformat imaginem, dum per hoc 
quod mortificamur membra nostra quae sunt super terram, 
rursum Christum induimus, complantati denuo similitu- 
dini mortis ejus. Sed et quomodo in Baptismo eruimur de 
potestate tenebrarum, et in regnum transferimur claritatis 
aeternae ; ita et in sancti hujus quadam generatione pro- 
positi, de tenebris aeque non unius originalis, sed multorum 
actualium delictorum in lumen virtutum evadimus, reap- 
tantes nobis illud Apostoli: Nox praecessit, dies autem 
appropinquavit (Rom. 13). Haec ille — Auct. Praeteriri 
non debet, quod efficaciam hujus secundi quasi Baptismatis 

Bernardus expressit dicens, non unius originalis, sicut 
sanctum Baptisma primum, sed multorum intelligens 
omnium actualium delictorum, tenebras dissipans, novo 
aptans lumine in virtutum principio : nec est tantum alter 
quasi Baptismus fluminis, sed similem ei gradum tenet 
in Baptismo sanguinis per solam relictionem facultatum 
ob Redemptoris amorem. Unde libro epistolarum ad lapsos 
epistola quae incipit : Pax Ecclesiae. Cyprian. Primus est 
victoriae titulus gentilium manibus apprehensum Domi- 
num confiteri. Secundus gradus ad gloriam est cauta 
secessione substractum Domino reservari. Illa publica, 
haec privata confessio est. Sequitur. Ille appropinquante 
hora sua jam maturus inventus est, hic fortasse dilatus 
est, qui patrimonio derelicto idcirco secessit, quia non 
erat negaturus. Haec ille. — Auct. De duobus Martyrum 
titulis, secundum gradum eis assignat, qui patrimonio 
relicto secedunt, ne eo servato negare ducantur, quanto 
magis his, qui cuncta relinquunt, ut Deo in omnibus obse- 
quantur, et res, et proximos, et affines, et carnis affectus, 
et usque ad usum propriae voluntatis ? His attente pers- 
pectis, ex ore tantorum non fabula putanda erit, quam 
Joannes subdiaconus inter antiquorum Patrum refert 
historias. Joan. Suedi. Fuit quidam magnus inter praevi- 
dentes ; hic affirmabat dicens : Quia virtutem quam vidi 
stare super Baptisma, vidi etiam super vestimentum 
Monachi, quando accepit Habitum spiritualem. Haec ille. 
— Auct. Sic ergo Blesilla se lavit hujus quasi Baptismatis 
solo proposito, et tamen lavisse dixit Hieronymus. Facto 
ergo lavat, de facto professus tantum ne poenitentia post 
purgationem indigeat, quae est secunda tabula post nau- 
fragium. Ipse gradus constanter servandus est, qui secun- 
dus post Baptismum. Eadem epistola ad Demetriadem. 
Hier. Verum nos ignoremus poenitentiam ne facile pec- 
cemus : illa quasi secunda post naufragium miseris tabula 
sit, in virgine integra servetur navis. Aliud est quaerere 

quod perdideris, aliud possidere quod nunquam amiseris. 
Haec ille. — Auct. Hac ergo (9) sanctitatis forma praecepta, 
subjungit sacerdos... 

Gerardus Rondelli t 1439. M. S. Bibliothecae Seminarii 
Leodiensis. 

Notae praeviae. I. Gerardus Rondelli, gallice forsan Ron- 
deau, Sacrae Theologiae doctor eximius et canonicus Leo- 
diensis, ad Conciliabulum Pisanum 1409 et ad Concilium 
Constantiense 1414 a Joanne Bavarico Leodiensi Episcopo 
delegatur ; Imperatorem Sigismundum, Leodium 24 a De- 
cembris 1416 advenientem, alloquitur ; sacrum bellum 
contra Hussitas mense Junii 1421, Placentiae Cardinali- 
hac de causa Leodii praesente, publicat ; 7 a Januarii 1434 
Capituli S. Lamberti decanus eligitur ; tandem 22 a Maii 
1439 diem claudit ultimum. Rondelli opuscula quaedam, 
hucusque inedita, exstant: 1° Utrum ingressus in Reli- 
gionem per Professionem devote factam sit secundus Bap- 
tismus, sive alter Baptismus (Bibi. Semin. 6. F. 2); 2° So- 
lemnis determinatio Magistri Gerardi Rondelli de Canone 
•Missae; 3° Tractatus de extremae infirmitatis praepara- 
tione (Bibi. Semin. 6. G. 7); 4° Sermo de extremo judicio 
(Bibi. Semin. 6. N. 15); 5° Epistola ascetica R° Patri Joanni 
Fabri (Bibi. Semin. 6. H. 17). Pro hac historica notitia 
ut et pro licentia opusculum primum transcribendi gratiae 
maximae sint R do D no J. Daris Ecclesiae Leodiensis Ca- 
nonico et in Seminario professori et bibliothecae custodi. 

Nota H. In secunda parte conclusionis tertiae legimus: sic 
rationabiliter dici potest quod ingressus in Religionem 
approbatam absolvit devote profitentes ab omni peccato 
mortali et veniali et ab omni exteriori poenitentiali poena 
pro eisdem debita. Primo auditu verba offendunt aures 
incautas; sed si ad mentem auctoris attendit lector, omnis 
difficultas evanescit. Etenim a) absolvit non quemcumque 
Profitentem, sed devote Profitentem, vere fidelem poeni- 
tentem in fide et gratia existentem ; atque, in argumento 

6 a infra, mentio fit de confessione tunc facta in qua non 
imponitur aliqua poenitentia exterior pro peccatis ; unde 
patet professioni devote factae praemitti Sacramentum 
quo solo culpa mortalis remittitur. — b) Inspectio initii 
hujus conclusionis „ Sic rationabiliter...” in memoriam 
revocat divi Thomae sententiam 2. 2. q. 189 a. 3 ad 3. 

„ Rationabiliter dici potest quod etiam per ingressum Re- 
ligionis aliquis consequatur remissionem omnium pecca- 1 
torum ”, quam S. Doctor statim de satisfactione pro 
peccatis expliquat. Ab auctore ipso D. Thomas invocatur 
cum aliis in confirmationem tertii argumenti tertiae con- 
clusionis. — c) Nihilominus tam distincte ponit „ absolvit 
devote...” quia ex alia parte alludit ad Dist. IV Libri IV 
Sententiarum quam etiam in suae doctrinae confirmatio- 
nem adducit. Ibi vero Magister, de Baptismo adulti agens, 
statuto prius adultum per fidem et contritionem, modo 
Sacramentum non contemnatur, statim etiam ante Sa- 
cramenti susceptionem, consequi remissionem culpae et 
debiti poenae aeternae, quaerit de illis, qui jam sanctificati 
Spiritu cum fide et caritate ad Baptismum accedunt, 
quid eis conferat Baptismus ? Respondens vero concludit : 

„ justificatus accedens ad Baptismum quasi ramus a co- 
lumba portatur in arcam. Ante intus erat judicio Dei; 
sed nunc etiam judicio Ecclesiae intus est. „ Ergo in facie 
Ecclesiae per Baptismum tunc fit jam antea facta coram 
Deo culpae et aeternae poenae debiti remissio, et satisfactio 
exterior adhuc remanens a Baptismo jam non imputatur. 
Similiter concludit Doctor Rondelli „ ingressus in Religionem 
approbatam absolvit devote Profitentem (Professioni con- 
fessionem Sacramentalem, qua jam ante professionem justi- 
ficatur Dei judicio, praemittentem) ab omni peccato mortali 
et veniali (etiam tunc judicio Ecclesiae, Professionem sus- 
cipientis) et ab omni exteriori poenitentiali poena pro 
eisdem debita (quae ab ipsa Professione jam non imputatur). 
Eodem sensu additur in corrolario 1° „ ingressus in Re 

ligionem approbatam devote Profitentes absolvit ab aeterna 
poena. Ergo Doctoris Rondelli doctrina omnino immunis 
est ab errore qui de Professione faceret quoddam octavum 
Sacramentum remittens ex opere operato culpam peccati 
mortalis et aeternam poenam. His praemonitis, sequitur : 

Determinatio Magistri Gerardi Rondelli Canonici 
Iieodiensis sacrae Theologiae doctoris eximii, hujus quaes- 
tionis : Utrum ingressus in Religionem per Professionem 
devote factam sit secundus Baptismus, sive alter Bap- 
tismus. 

Proposita est enim quaestio per venerabilem virum Do- 
minum et Fratrem Johannem in caritate Christi enim 
sincere dilectum sub hac forma : Utrum ingressus in Re- 
ligionem approbatam per Professionem devote factam sit 
secundus Baptismus, sive alter Baptismus. 

A. Primum Argumentum ad partes. — 1° ad partem ne- 
gativam sic : l um Ingressus in Religionem approbatam non 
habet eadem sive similem materiam nec similem formam 
sicut Baptismus maxime fluminis: quo non potest dici 
secundus Baptismus, seu alter Baptismus. Quarum pro 
tanto quoniam a forma sumitur sua specifica denomina- 
tio. Unde patet quoniam materia Baptismi est aqua; 
forma vero ejus consistit in dictis verbis ut puta : Ego te 
baptizo in nomine Patris et Filii et Spiritus Sancti. Nam 
notum est quod in ingressu Religionis nec in Professione 
requiratur aqua baptismalis pro materia, nec pro forma 
requirantur praedicta verba et per consequens intentum 
(stat argumentum), 2° argumentari: nam si ingressus in 
Religionem approbatam esset alter Baptismus, potissime 
videtur posse denominari sic propter eamdem efficaciam 
quoad absolutionem seu remissionem peccatorum et 
poenarum. Sed istud non potest dici quoniam Baptismus 
in parvulis delet peccatum originale. Ingressus vero in 
Religionem per Professionem cum non ita fit, quia Pro- 
fitentes jam mundati sunt a peccato originali cum sint 

vere fideles poenitentes in fide et gratia existentes, quo 
propter dependentes effectus ingressus in Religionem per 
Professionem nullo modo dici potest secundus Baptismus, 
seu alter Baptismus. — II. Sed quoniam argumentatur pro 
parte affirmativa, quantum a fine potest et debet fieri de- 
nominatio uniuscujusque rei, sicque testificatur commune 
proverbium „ a fine denominatur res Sed idem enim 
finis Baptismi et ingressus in Religionem, quod similiter 
possunt denominari- Et per consequens in Religionem 
ingressus per Professionem dici potest secundus Baptis- 
mus seu alter Baptismus. 

B. Pru® Ad istam quaestionem sunt aliqua notanda. 
Et primo sciendum est quod tam Baptismus quam ingres- 
sus in Religionem possit dupliciter considerari: priori 
modo quoad suas essentias, posteriori quoad suos effectus. 
Et secundum hos possunt adhuc dupliciter considerari et 
consequenter sic vel sic denominari: noscendum enim 
quod Baptismus fluminis multiplices habet effectus : primo 
quidem parvulos accedentes ad Baptismum mundat ab 
originali peccato et absolvit a poena aeterna. Insuper 
confert gratiam et coeteras virtutes in munere et non in 
usu pro tunc; et ultimo fomes peccati debilitatur in 
iisdem. — Similiter secundo quoad adultos rite accedentes 
et non ficte eos absolvit ab omni peccato mortali et 
veniali si aliquod habeant et a poenis pro illis peccatis 
eis debitis sive sit poena aeterna sive temporalis exterior 
poenitentialis. Et in talibus cum fide et contritione acce- 
dentibus ad Baptimum augetur gratia operans vel coope- 
rans, augentur virtutes etiam quoad usum ac fomes 
peccati debilitatur. Omnia ista habentur in 1 . IV Senten- 
tiarum dist. IV, ubi Magister allegat sanctos doctores 
Ambrosium et Augustinum. — Posset secundo quaeri 
an ingressus in Religionem approbatam habeat similes 
effectus ratione cujus similitudinis possit dici sic denomi- 
nari secundus Baptismus, seu alter Baptismus. — Tertio 

sciendum est quod temporalis poena est triplex, nam 
quaedam est assumpta ut opera poenitentiae, quaedam 
est indicta ut sunt opera poenitentialia. Et quaelibet ista- 
rum est duplex : quaedam interior, ut dolor vel tristitia 
in contritione de peccatis ; alia exterior, ut jejunia in 
poenis assumptis et verberationes peccatoris ab Episcopo 
quoad poenas indictas. Tertia poena constituta est scilicet 
ab originali peccato ut fames, sitis et passiones contem- 
poraneae vitae. (N. B. l n assumpta a quibusdam — 2 a in- 
dicta quibusdam in vindictam vel medicinam — 3 a consti- 
tuta naturae humanae toti.) 

C. Istis suppositis, pono aliquas conclusiones quatenus 
poena est ista. — l a Conclusio : Considerando Baptis- 
mum et Religionis ingressum quoad sua essentialia. Sic 
ingressus in Religionem approbatam non potest dici se- 
cundus Baptismus, seu alter Baptismus. Ista conclusio 
probatur per primas rationes in principio quaestionis ad 
ductas quoniam non habent similes materias nec for- 
mas, ratione cujus similitudinis possunt similiter cogno- 
minari. — 2’ Conclusio, considerando et comparando in- 
gressum in Religionem ad Baptismum quoad omnes 
suos effectus. Sic ratione similitudinis ingressus in 
Religionem non potest dici alter Baptismus. Probatur 
per secundas rationes prius factas, quoniam Baptismus 
mundat parvulos a peccato originali ; ingressus vero 
in Religionem profitentes non mundat a tali peccato, 
cum tale non habeant. — 8* Conclusio : sicut Baptismus 
adultos rite et non ficte suscipientes absolvit ab omni 
peccato mortali et veniali et ab omni poenitentiali poena 
exteriori pro eisdem debita, sic rationabiliter dici potest 
quod ingressus in Religionem approbatam absolvit devote 
profitentes ab omni peccato mortali et veniali et ab omni 
exteriori poenitentiali poena pro eisdem debita. 

D. Probatur conclusio et primo quoad partem primam 
quod Baptismus habeat virtutem talem primo per Ma- 

gistrum Sententiarum Libro IV Dist. IV, ubi ad hoc allegat 
beatum Hieronymum et Ambrosium ; nam beatus Am- 
brosius: sic igitur Gratia Dei non requiret in baptizato 
gemitum vel planctum vel aliud opus sed omnia gratis 
condonat. Quod de exteriori planctu vel gemitu accipien- 
dum est secundum Magistrum. Nam sine interiore nemo 
adultus renovatur, sed exteriores satisfactiones et afflic- 
tiones, scilicet sordes pcenitentium, ibi dimittuntur. Ad 
idem est sanctus Thomas, similiter Albertus et Petrus. 
Et idem tenet beatus Augustinus de actualiter accedente 
ad Baptismum priusquam recesserit hujus fictio. Nam 
dicit quum fictio venienti confessione recesserit, tunc 
Baptismo peccata omnia ante Baptismum commissa delet 
quoad culpam et ad poenam. Sed commissa post Baptis- 
mum delet quoad culpam tantum. Et hoc de poenis aeter- 
nis quae magis delenter virtute poenitentiae. 

E. Secunda pars conclusionis tertiae probatur: primo 
auctoritate : quoniam in Vitis Patrum dicitur quod eam- 
dem gratiam consequuntur Religionem ingredientes quam 
consequuntur baptizati ; sed baptizati consequuntur vir- 
tute Baptismi remissionem omnium culparum et poenarum 
poenitentialium exteriorum... — Secundo per assumptio- 
nem Crucis devote suscipiens obtinet remissionem omnium 

culparum et poenarum exteriorum per ingressum in 

Religionem approbatam obtinet quis Profitendo remissio- 
nem omnium peccatorum suorum et omnium poenarum 
poenitentialium exteriorum, Con a tamen pro tanto quantum 
p m ... S... Crucem sumere est temporale, secundum est per 
petuum durans per totam vitam hominis. — Tertio si ex ali- 
quibus eleemosynis factis homo potest satisfacere de pecca- 
tis suis secundum illud Danielis IV, 24 : Peccata tua eleemo- 
synis redime, multo magis ad satisfactionem pro omnibus 
peccatis sufficit, quod aliquis se totum divinis mancipet ob- 
sequiis per Religionis ingressum quod excedit omne genus 
satisfactionis etiam publicae poenitentiae ut habetur in Decret. 


Digitized by LjOOQle 



92 


Rei. Prof Valor Salis/ 'actorius. 


88 a causa, quaestione 2 a , capitulo Admonere.... Item sicut 
holocaustum excedit sacrificium ut dicit beatus Gregorius 
super Ezech. sic ingressus in Religionem excedit omne 
genus poenitentiae et per consequens sequitur quod per 
ingressum in Religionem approbatam quis satisfacit pro 
omnibus peccatis (1) et per consequens secunda pars 
conclusionis vera... contritio potest esse tanta in pceni- 
tente quo per ipsam absolvatur poenitens a Deo ab omni 
peccato mortali et veniali et omni poena pro eisdem 
debita... ai (a pari ?) ingressus Religionis excedit omne 
genus poenitentiae ut allegatum est prius ex Decreto ; 
sequitur quod ingrediens Religionem approbatam abso- 
lutus est ab omni peccato et liberatus ab omni satisfac- 
tione et poena exteriori pro peccatis suis debita. Et con- 
clusio patet in IV Sententiarum quum per doctores, f. 
Sanctum Thomam et per plures alios, quare sententia... 
— Quarto per Martyrium quis absolvitur ab omni peccato 
et ab omni poena exteriori pro eo debita. Quo similiter 
ingrediens in Religionem approbatam absolvitur ab omni 
peccato et poena pro eodem debita. Conclusio probatur 
per doctores in diversis locis. Unde bonus latro pendens 
in Cruce, juxta Christum bonam meruerat mortem corpo- 
ralem pro peccatis 3uis. Tamen qui fecit de necessitate 
virtutem acceptans poenam mortis et libere patienter 
tolerando meruit dici verus Martyr secundum Augusti- 
num et per suum Martyrium absolutus est ab omni culpa 
et omni alia poena juxta dictum Salvatoris : Hodie mecum 
eris in paradiso. Et si ita fuit de isto, a fortiori ita erit 
de aliis qui se sponte obtulerunt pro fide Christi mori. 
Sed consequentia pro tanto quoniam Religio est quod- 
dam Martyrium (2) ratione laboris, vigiliarum, et aliarum 


(1) Conferatur D. Thomas, i. 2, quaest. 189, art. 3 , ad 3 , ubi tres 
rationes eadem sunt. 

(2) D. Thomas, 4, Dist. 4, L m io , in verba Magistri. « Neque enim 
ille latro, pro nomine Christi crucifixus est » dicit : Contra est quod 

poenarum usque finem durantium. Et insuper, ut dicit 
Dominus Guilhelmus Altissiodorensis in Summa : Ingre- 
diens Religionem moritur mundo et fit novus homo. 
Unde debet vivere secundum novitatem illam et secun- 
dum voluntatem Dei et sui Abbatis vel^ prioris videlicet 
prorsus ; transfert enim dominium corporis sui et volun- 
tatis suae in dominium Dei et Abbatis seu prioris, unde 
non debet quid proprium velle sed solum quod generale 
hoc est quod ad traditionem pertinet ( 1 ). — Quinto 
quoniam ingrediens Religionem approbatam absolvitur 
ab omni alio voto etiam transmarino, quanto a forciori 
ab omnibus exterioribus satisfactionibus pro peccatis suis 


Hieronymus dicit, in Ep a ad Paulinum de Institutione Monachi, 
quod Christus homicidii poenam in illo latrone fecit esse Martyrium. 
— Et dicendum quod habuit aliquid de Martyrio, scilicet poenam et 
justam voluntatem; et aliquid defecit ad Martyrium, scilicit causa : 
sicut in Innocentibus defecit justa voluntas; sed fuit poena et causa. 
Haec Thomas ibi. In utroque autem casu, ut in Martyrio perfecto, 
totius poenae remissio concessa est, prout constat ex Christi verbis : 
Hodie mecum eris in paradiso, pro latrone ; ex Ecclesiae cultu, pro 
Innocentibus. Sed et Religio habet aliquid de Martyrio, scilicet 
causam, id est Christi amor ; justam voluntatem, id est tria vota 
perpetua ; et poenam multiplicem, ut exponit Rondelli, crudelitate 
quidem Martyrio leviorem, duratione tamen graviorem, ita ut 
quaestio moveri possit quaenam, Religionis aut Martyrii, poena 
sit major. Unde Religiosus ad Martyrium perfectius quam bonus 
latro et Innocentes accedere patet: his enim integra ex tribus deest 
conditio — Religioso una dubie debilior invenitur. Valet ergo 
argumentum a fortiori per Magistrum Rondelli hic propositum. 

( 1 ) De hac voluntate et generali et propria audiatur S. Bernardus, 
Serm. 2 . Tempore Pasch. n. 3 : « Voluntatem dico propriam, quae 
non est communis cum Deo et hominibus, sed nostra tantum, quando 
quod volumus, non ad honorem Dei, non ad utilitatem fratrum, 
sed propter nosmetipsos facimus, non intendentes placere Deo et 
prodesse fratribus, sed satisfacere propriis motibus animorum. 
Huic contraria est recta fronte charitas, quae Deus est. Haec enim 
adversus Deum inimicitias exercens est, et guerram crudelissimam. 
Quid enim odit aut punit Deus praeter propriam voluntatem ? Cesset 
voluntas propria, et infernus non erit. Etiam nunc cum frigus aut 
famen, aut aliquid tale patimur, quid laeditur nisi propria voluntas? 
Quod si voluntarie sustinemus, ipsa jam voluntas communis est. 
sed infirmitas quaedam et velut pruritus voluntatis adhuc de proprio 
est, et in illo omnes poenas sustinemus donec penitus consumatur. 
Nam voluntas illa proprie dicitur, cui assentimur, et cui se liberum 
inclinat arbitrium. Haec autem desideria et concupiscentiae, quae 
invitos tenent, non voluntas, sed corruptio voluntatis est. » 


Digitized by UxOOQle 



94 R e ^ Pwf Valor Satis/actorius . 

praecedentibus.... ex generali doctrina doctorum et spe- 
cialiter per Dominum Guilhelmum in Summa. Et ratio praeci- 
pua prius assignata est quod moritur mundo nec amplius 
est ipsius voluntatis sed efficitur novus homo. — Sexto 
argumentatur quoniam intrantibus Religionem in confes- 
sione tunc facta non imponitur aliqua poenitentia exterior 
pro peccatis suis sive pro satisfactione eorum, et hoc se- 
cundum antiquam ordinationem antiquorum Patrum. Hoc 
autem nunquam ordinassent sancti Patres antiquitus 
si non credidissent quod devote ingredientes Religionem 
sunt liberati ab omni culpa et poena exteriori pro eadem 
debita quae conclusio pro qualibet parte valet. Et adden- 
dum est quod noviter dixi ab omni poena exteriori quia 
nullus adultus absolvitur secundum Magistrum Sententia- 
rum a poenis vel poenitentiis debitis pro eis per Baptismum, 
vel ingressum in Religionem sine poena illa interiori quae 
habetur in contritione cum qua est dolor vel tristitia et 
displicentia de peccatis. Sed praeter illam quae habetur in 
contritione frequentius remanet alia poena solvenda vel in 
purgatorio vel in hoc mundo vel per Baptismum si prius 
baptizetur vel per ingressum in Religionem vel per con- 
fessionem et opera poeni tentialia satisfactoria. 

F. Et ex praecedentibus possunt inferri aliqua corrolaria : 
Primum est quod Baptismus absolvit rite suscipientes ab 
aeterna poena et per consequens ingressus in Religionem 
approbatam devote profitentes absolvit ab aeterna poena. 
Probatur quod ingressus in Religionem absolvit ab omni 
culpa mortali et veniali et omni poena pro eadem debita ; 
imo poena aeterna non debetur nisi pro originali aut mortali 
culpa.... — Secundum: sicut in Baptismo rite suscepto 
infunditur gratia vel augmentum, sic in ingressu in Reli- 
gionem augmentatur gratia in Profitente. Probatur quia 
profiteri devote Religionem approbatam est opus maxime 
meritorium. Moneo secundum doctores, in quolibet merito 
de condigno datur seu augetur gratia gratum faciens 

etc.... — Tertium est sicut in Baptismo dantur a Deo vir- 
tutes vel augmentantur rite suscipientibus, sic est in 
ingressu in Religionem approbatam devote Profitentibus. 
Probatur quoniam ingrediens Religionem efficitur novus 
homo secundum Ambrosium, et novus miles Christi ad 
expugnandum hostes Dei, ad bellandum contra insultus 
diaboli, ad declinandum pumpas mundi, ad resistendum 
oblectamentis carnis et ejus concupiscentiis. Decens est 
ergo quod in introitu tanti conflictus Deus induat suos 
milites suis armis. Arma vero Dei non sunt carnalia, ut 
inquit Apostolus, sed sunt virtutes theologicae et morales, 
et dona Sancti Spiritus. — Quartum corrolarium est 
sicut in Baptismo fomes peccati debilitatur, sic rationa- 
biliter potest teneri quod ita fit in ingressu Religionis 
per Profitentem devote Statum. Probatur quia in ingressu 
Religionis caritas augetur, contra cupiditas minuitur; 
consequentia, patet quoniam quanto in aliquo augetur 
caritas, tanto minuitur cupiditas, et per consequens fomes 
in eodem debilitatur. — Quintum est : ingrediens devote 
Religionem fortior est spiritualiter quam ante fuerat. 
Probatur tum quia cupiditas et fomes peccati diminuun- 
tur in eodem, tum quia fortitudo spiritualis quae est virtus 
moralis vel donum Sancti Spiritus augetur in ingressu 
Religionis sicut coeterae virtutes, etc.... — Sextum est: 
licet Baptismus et ingressio in Religionem liberant rite 
suscipientes et devote profitentes ab omni culpa et poena 
exteriori assumpta vel inflicta, tamen non liberant eosdem 
a poenis ab originali contractis, cujusmodi sunt fames, 
sitis et passiones aliae contemporaneae vitae. Prima pars 
patet ex dictis ; secunda per experientiam proh dolor ! 
plus quam velimus. Sicut Deo lamentando conquaerebatur 
Apostolus sic dicens : Infelix ego homo, quis me liberabit 
a morte corporis hujus. Sed has poenalitatjes Deus pro 
sua summa Providentia remanere voluit in baptizatis et 
in intrantibus Religionem propter multas causas : l a ad 

manifestandum rigorem divini judicii, ut* aspiciens ad 
poenam respiciat ad medicinam et semper abhorreat 
peccatum. 2 a enim fuit ad manifestandum Christi me- 
ritum, ut homo sentiens poenam semper recurrat ad 
medicum et semper subjectus sit pedibus gratiae et 
misericordiae Dei, quod non faceret si esset curatus ad 
integrum. 3 a enim fuit ad commendandam fidei per- 
fectionem, ne homines propter quitationem poenae reci- 
perent Baptismi Sacramentum aut intrarent Religio- 
nem, quia tunc secundum beatum Gregorium fides non 
habet meritum cum humana ratio praebet experimen- 
tum. 4 a enim fuit ad virtutum exercitium per quas pro- 
movetur liberum ab bonum. Et haec causa septem habet 
ramos : a) primus est : nam per has poenas homo humi- 
liatur: Sagittae Domini in me sunt (Job VI, 4); b) secundus 
ramus : timor incuttitur : Terrores Domini militant contra 
me (Job. VI, 4) ; c) tertius ramus; infirmitas propria cog- 
noscitur : Vexatio intellectum dabit auditui (Esaias, 28, 19); 
d) quartus ramus : torpor excluditur : Surgite et ite quia 
non habetis hic requiem (Mich. II, 10) ; e) quintus ramus : 
peccatum contempnitur : Adam exemplum meum ab 
adolescentia mea (Zach. 18, 5) ; f) sextur ramus : virtus 
exercetur : Hae sunt gentes quas Dominus dereliquit ut 
erudiret in eis Israelem (Judicum 8, 1) ; g) septimus ramus: 
divina adoptio commendatur: Timor Domini delectabit 
cor, et dabit laetitiam, et gaudium, et longitudinem dierum 
(Eccli. 1, 12). 

G. Et ex omnibus istis potest finaliter concludi corro- 
larium responsivum ad quaesitum. Videlicet quod sumendo 
denominationem a fine seu ab effectu, sic potest rationa- 
biliter dici quod ingressus in Religionem approbatam, per 
Professionem devote factam, est secundus, seu alter Bap- 
tismus. Probatur quia habet similes effectus vel fines. 
Scilicet Baptismus quoad adultos rite suscipientes, et 
devote Religionem Profitentes quoad ingressum : probatur 

ex tertia conclusione et corrolariis sequentibus.... a fine 
sumendo denominationes possunt similiter denominari. 
Et sic patet responsio ad quaesitum. Tunc ad rationes, 
duae primae arguunt pro duabus primis conclusionibus. 
Non vero prius argumentum arguit pro corrolario res- 
ponsivo ad quaesitum. Et haec sint dicta de quaestione 
proposita sub emendationem et correctionem melius intel- 
ligentium vel opinantium. 

S. Bernardinus Senensis (t 1444) Tract. II in Qua- 
drages. Serm. 24, a. 1. De duodecim rationibus per quas 
ipsius status Religionis magnitudo meriti demonstratur. 

Primo consideremus ipsius status Religionis commen- 
dationem, et perfectionem. De hac enim Bernardus in 
Libro de Praecepto et dispensatione, ait: Audire vultis.... 
mortis ejus (Vide supra p. 35j. Haec ille. Ex his ratio 
sumpta est, quod Religionem intrantibus de praeteritis 
culpis non est poenitentia injungenda, sicut patet de poe. 
dist. I, § His auctoritatibus : et extra de voto, c. Scripturae. 
Ubi de hoc glo. non enim de peccatis commissis post in- 
gressum imponi debet, extra de regulari, et transeunti, 
ad Religionem c. ult. et extra de sentent. excom. c. Cum 
illorum. Proinde etiam notandum est, quod coeteris paribus 
votum, et opus factum ex voto superaddit ad simplex 
propositum, et ad opus ex simplici proposito factum, quan- 
dam meriti infinitatem: maxime in votis perpetuis, et 
super omnia in votis quae sunt de substantia sacrae Reli- 
gionis: et hoc maxime si considerantur tria in ipso vo- 
vente. Primo libertas, secundo largitas, tertio stabilitas. 

Quod ex quadruplici ratione apparet ex libertate mag- 
nitudo meriti in vovente. — Primo consideretur in vovente 
libertas. Magna nempe est in homine dignitas libertatis, 
ita ut quidam sit ausus dicere : Non bene pro toto Ubertas 
venditur auro. Ideo apparere potest magnitudo meriti in 
vovente ex quadruplici ratione. Primo ratione donationis, 
secundo ratione aestimationis, tertio ratione adjunctionis, 

quarto ratione approbationis. (S. B. exponit primo donari 
quod maximum habetur ; secundo Deum appretiare Sibi 
datum, quantum est danti dilectum ; tertio dono libertatis 
adjungi bonum promissionis...) Quarto apparet magnitudo 
meriti voventis, ratione approbationis. Haec siquidem li- 
bertas, quod mirabilius est, non solum datur in hora, qua 
ipsum votum emittitur : sed etiam in omni tempore, quo 
sibi vovisse placet : et in quo cum hac complacentia votum 
implet. Si enim votum in sua emissione addebat quandam 
valoris et meriti infinitatem, et hoc per totum ipsius 
sequens replicatur, et multiplicatur, ergo votum conti- 
nuatum superaddit multiplicem infinitatem. Tale quidem 
votum, et vota jam facta in sancta Religione alacriter 
approbare, est illud sacerdotale officium omnium perfec- 
torum, in quo non est distinctio Judaei et Graeci, maris 
et feminae, servi et liberi : quia omnibus volentibus esse 
perfectos convenit illud I Petri II : Vos estis genus elec- 
tum, gens sancta, regale sacerdotium, populus acquisi- 
tionis, ut virtutes Ejus annuntietis, Qui de tenebris vos 
vocavit in admirabile lumen suum. (Hoc quarto S. B. 
tribuit ergo renovationi votorum eamdem infinitatem, 
sive valorem, quam supra tribuerat votorum emissioni. 
Jure merito ut princeps hujus sententiae passim nume- 
ratur). 

Magnitudo meriti in vovente apparet ex quadruplici ra- 
tione largitatis ejus. Capitulum 2. — Secundo apparet 
magnitudo meriti ipsius voventis, si consideretur in vo- 
vente largitas. Ex quadruplici enim ratione apparet maxi- 
ma largitas in vovente. Primo ratione praefigurationis, 
secundo ratione subjectionis, tertio ratione intentionis, 
quarto ratione conjunctionis. Primo ratione praefigura- 
tionis. Secundum enim Gregorium in Ezechielem, hoc 
inter sacrificium et holocaustum distat quod omne holo- 
caustum sacrificium est, sed nonjomne sacrificium holocaus- 
tum. (Magister L. IV. Dist. 38 ?)... Sicut igitur holocaustum 


Digitized by LjOOQle 



Pars II y a scec. 14 ad 16. 


99 


sacrificium est perfectum ; ita per haec tria sanctissima 
vota anima perfecte se sanctificat Deo, Cui et de exterio- 
ribus rebus, et de corpore proprio, et proprio spiritu 
medullosum holocaustum offert. Sicque astrictio haec non 
solum de perfectione non minuit, sed culmen perfectionis 
inducit: quia de nostro facit dominium, dum non solum 
actum, sed etiam voluntatem dedicans Deo totum illud, 
quod est, offert, et redigit sub jure, et dominio Dei. Secundo 
ratione subjectionis. Nam quanto in modo dandi, et 
operandi Deum amplius honoramus, et Deo nos magis 
subjicimus ; tanto magis donum et obsequium Sibi placet. 
Sed incomparabiliter magis honorat, qui quod dat Deo, 
dat Sibi, sicut Domino : quam qui dat Deo sicut liber, et 
dominus, et sicut non in hoc Deo plene obnoxius. Tertio 
ratione intentionis, seu volitionis. Quanto enim opus est 
magis voluntarium, et a majori voluntate, et virtute 
procedens: tanto magis meritorium est et Deo magis 
acceptum... Quarto ratione conjunctionis, seu astrictionis 
(quo enim magis unitur Deo operans, eo perfectius est 
opus ejus)... 

Ex voventis stabilitate apparet magnitudo meriti prop- 
ter quatuor rationes. Capitulum 3. Tertio quoque apparet 
magnitudo meriti ipsius voventis, si consideretur voventis 
stabilitas. Stabilitur enim amplius in via Dei, et in bono 
perseverantiae vovens , quam non vovens quadruplici 
ratione. Primo ratione firmationis, secundo ratione ad- 
haesionis, tertio ratione confusionis (vovens publice tenetur 
ex honore reddere), quarto ratione subventionis. 

De duodecim fructibus votorum Religionis. 

Ex his duodecim rationibus, quae in praesenti articulo 
dictae sunt, ad praedicandum formari possunt duodecim 
fructus votorum sanctae Religionis : quasi votum sit 
lignum vita) in medio paradisi S. Ecclesiae seu Religionis. 
Gen. II. Et Apoc. ulti. dicitur, ex utraque parte fluminis 
lignum vitae afferens fructus duodecim, per singulos men- 

ses reddens fructum suum, quod potest esse aliud thema. 
Primi quatuor fructus sunt hi: Primus dicitur donatio, 
secundus adjunctio, tertius aestimatio, quartus approbatio. 
Secundi quatuor sunt hi: Primus dicitur praefiguratio, 
secundus subjectio, tertius intentio, quartus conjunctio. 
Tertii quatuor sunt hi : Primus dicitur firmatio, secundus 
adhaesio, tertius confusionis timoratio, quartus divina 
subventio. 

S. Antoninus (+ 1459) Summa III p., Tit. XVI, c. III. 
De fructu seu utilitate Professionis: dicit Thomas 2. 2. 
quod rationabiliter dici potest quod per ingressum Reli- 
gionis consequitur quis remissionem omnium peccatorum, 
sicut per assumptionem Crucis. Si enim aliquibus eleemo- 
synis factis homo potest statim satisfacere de peccatis 
suis secundum illud Danielis IV, 24: Peccata tua eleemo- 
synis redime : multo magis in satisfactione pro peccatis 
suis sufficit quod aliquis totaliter se divinis obsequiis man- 
cipet per Religionis ingressum ; quod excedit omne genus 
satisfactionis et publicae poenitentiae ut habetur 38. q. 2 
Admonere. Unum in Vitis Patrum legitur quod eamdem 
gratiam consequuntur Religionem ingredientes quam 
baptizati. Si tamen non absolveretur ab omni poenae reatu 
per ingressum Religionis : tamen utilior est ipse ingressus 
Religionis quam peregrinatio Terrae Sanctae quantum ad 
promotionem in bonum quod praeponderat absolutioni a 
poena : Haec Thomas. 

Petrus de Palude intelligit per hunc ingressum ipsam 
Professionem : quia tunc totaliter se tradit per votum 
et irrevocabiliter. Qui Petrus in JV, dist. 4, q. 3 sic dicit : 
Potest probabiliter sic distingui (1) : sicut obligatus ex 
delicto cedendo bonis nihil lucratur ut carcerem evadat, 
sed quod non potest solvere aere luit corpore : et exigitur 
usque ad novissimum quadrantem; sed obligatus ex 


(i) Hanc Petri distinguendi rationem confutabit Sanchez hic infra. 

contractu vel quasi cedendo bonis evadit carcerem : et ne 
postea conveniatur ultra quod facere possit : deducto ne 
egeat : cum s. postea venerit ad pinguiorem fortunam. C. 
qui bo. ce.po. 1. 1. Sic Religionem Profitens cedit omnibus 
bonis suis de quibus satisfacere quis potest pro peccatis; 
s. exterioribus per paupertatem : corporalibus per casti- 
tatem ad quam servandam sunt instituta jejunia et aliae 
austeritates : et interioribus per obedientiam. Unde Profi- 
tentes si non sunt contriti et confessi ex delicto obligati : 
et sic morientes traduntur exactori mittendi in carcerem 
inferni: donec totum reddant: quod nunquam erit. Si 
autem sunt contriti et confessi remittitur eis omnts poena, 
pro tali cessione bonorum. Et sic possunt intelligi aliquae 
visiones quae hoc sonant : ut in Vita Patrum et in legenda 
beati Antonii. Et Anselmus in lib. de Similitudinibus circa 
finem. Hoc tamen est sub hac conditione vel mo ut si 
superveniat quod est pervenire ad pinguiorem fortunam : 
satisfaciat. Quod si satisfecerint, bene quidem. Si autem 
non satisfaciunt sed sunt negligentes : in carcerem pur- 
gatorii satisfacient : et sic intelligi possunt quaedam aliae 
visiones : de quibus Religiosi qui mortui sunt revela- 
verunt se esse in purgatorio etiam pro peccatis in sae- 
culo factis. Sed si ante negligentiam moriantur : quia in 
judicio confessionis quasi contrahit: ex cessione illa 
quasi gratia Dei omnia gratis condonat juxta etiam 
quasdam visiones. Ad hoc etiam facit quod dicitur 
in Auth. de Monachis scilicet quod Monachatus omnem 
maculam abstergit. 

Dionysius Carthusianus (t 1471). De Professione Mo- 
nastica, c. ultimo seu appendix. Sententia est Bernardini 
aliorumque multorum doctorum : Quotiescumque Reli- 
giosus suae recordatur Professionis, et hanc esse factam 
gaudet, adeo ut si illam non fecisset, adhuc Dei amore 
motus faceret, hoc est, mundo cunctisque vitiis ejus denuo 
abrenuntiare ut Ei, Qui Se propter hominem exinanivit, 

formam servi accipiens, Quique venit non ministrari, sed 
ministrare, sese in hostiam ac servitutem perpetuam 
offerre paratus esset : Hoc, inquam, modo suae Professionis 
quicumque fuerit memor, indulgentiam omnium pecca- 
torum suorum plenam assequitur. Quod hoc probatur 
modo: Deus etsi non minus sit justus quam inferiores 
(quippe Cui omnes virtutes insunt modo incomprehensibili 
et infinito) magis tamen exercet misericordiam, utpote 
quae suae naturae vicinius arridet, quam justitiam, dicente 
propheta Ps. 144 : Suavis Dominus universis, et misera- 
tiones Ejus super omnia opera Ejus. Adstipulatur ad hoc 
lex, Arrianus, ff. de actib. et oblig. et lex favorabiliores, 
ff. de regu. jur. ubi dicitur : Quod faciliores et favorabiliores 
sumus ad absolvendum, quam ad condemnandum. Quam 
sententiam Alexander de Hales, in tertia parte SummaB 
in explicatione decalogi confirmat. Itaque si homines 
vitiis et peccatis dediti, pleni iniquitate et impietate hoc 
faciunt, quid de Deo sentiendum est, Cujus misericordia 
plena est terra ? Ps. 53. Jacto igitur hoc fundamento, illud 
infertur: Homo qui post peccatum gaudet de eodem scelere 
a se patrato, paratus iterum hoc peccatum facere, si 
posset: hic, tametsi nequeat iterare peccatum propter 
malam tamen voluntatem (cui non deest peccatum) com- 
meretur a Deo tot gradus poenae, quod ante commeruerat, 
quando peccatum opere consummavit. Testatur hoc Ale- 
xander in tertia parte Summae, in tractatu de prohibitione 
concupiscentiae. Ratio hujus est: quia mala voluntas apud 
Deum pro opere computatur; (Decreti Gratiani secunda 
pars causa 33, q. 3) de poeni* distin. prima cap. Homicidio- 
rum (24), cap. Omnis (25), cap. Numquid (26), cap. JSToli (27), 
cap. Si propterea (29). Ergo e diverso, quoties aliquis facit 
unum bonum opus, et postea de eo gaudet, ita ut rursus 
illud faceret si posset, quamvis non possit amplius iliud 
facere, Deus dabit illi tot gradus meriti et praemii essentia- 
lis ratione hujus bonae voluntatis, quot prius dare debuit, 

quando bonum illud fecit : quia bonum est potentius malo, 
primo Ethicorum ( 1 ). Cum ergo in Professione acquirat 
Religiosus indulgentiam plenariam omnium suorum pec- 
catorum, conficitur quod etiam quotiescumque gaudet se 
fecisse Professionem, ita ut rursus ipsam faceret, si non 
fecisset; eamdem indulgentiam plenarium absque dubio 
consequitur, quam in Professione habuit. Et hanc potest 
renovare omni tempore, quoties voluerit, sola bonae volun- 
tatis renovatione. Coeterum hoc non solum in Professione, 
sed in omnibus operibus locum habet, ut quicumque delibe- 
rato animo statuit peccatum aliquod committere, ipso solo 
consensu meretur poenam illi peccato debitam, sicut Chris- 
tus dicit : Qui viderit mulierum ad concupiscendam illam, 
jam moechatus est eam in corde suo (Matth. 5 ). Et e regione 
qui ex Dei amore proponit aliquod opus bonum suo tem- 
pore perficere, si impeditur ex rationabili causa, non ne- 
gligentia spontanea, nihilominus bona voluntas ei apud 
Deum computabitur pro opere. Unde liquet, quam utile 
sit bonis exerceri desideriis. Nam qui se exercet devotis 
adspirationibus et desideriis ad Deum, cupiens ex toto 
corde suo et ex totis viribus suis Deum amare, laudare et 
glorificare, etiam supra quam ipse aut quaecumque crea- 
tura opere posset implere, bona haec voluntas (ubi deest 
facultas) pro opere coronabitur. Quoties autem homo, 
etiam saecularis, sese per amorem toto corde ad Deum 
converterit, et suam voluntatem propriam funditus abne- 


( 1 ) S. Bernardus, Tract. ad Hugonem, c. 2 . n. 8. «Legimus : 
Omnis qui odit fratrem suum homicida est ( 1 . Joan. 3); et item: Qui 
viderit mulierem ad concupiscendam eam, jam moechatus est in 
corde suo (Matth. 5). Quid planius quod voluntas pro facto reputatur, 
ubi factum excludit necessitas? Nisi forte putetur in malo quam in 
bono efficacior inveniri voluntas apud Deum qui Charitas est ; et 
promptior esse ad ulciscendum quam ad remunerandum misericors 
et miserator Dominus ». — Bonum malo est potentior, quia malum, 
cum sit defectus boni et in se mera negatio, non potest esse, nisi 
alicui bono inhaerendo : econtra bonum stat in semetipso. Sic v. g. 
caecitas, carentia visus in animale, viventi adhaeret ; morte sublato 
animale, evanescit defectu subjecti cui inhaereat. 

gatam, divino beneplacito plenissime subjecerit, atque in 
Deum transfuderit, paratus Deo, Ecclesiae, superioribusque 
suis, et rectae rationi suae a Deo illuminatae, in prosperis 
et adversis constanter obedire, toties plenariam a Deo 
consequitur indulgentiam omnium peccatorum, cum haec 
sit vera Professio cujuscumque hominis Christiani saepius 
renovanda, quam etiam nemo est qui facere non possit. 
Pro hac obtinenda quilibet Christianus totis viribus niti, 
Deumque assiduis precibus pulsare debet. Nam licet 
facile dicere possit, Resigno me in voluntatem Dei : tamen 
nonnisi maxima Dei munificentia, summoque laborfe per- 
fecte obtinebit, ut in omni adversitate et pressura (qua 
veram resignationem probat) Deo adhaerens, gratus et 
obediens usque ad mortem persistere, passionesque suas 
vitiosas usque ad sanguinem resistendo mortificare, Deique 
honorem et beneplacitum in omnibus quaerere valeat, 
amore proprio (qui semper et ubique ad se reflexus est, 
seipsum quaerens) penitus extincto. 

Thomas a Kempis (f 1471) Parte 2 a Sermonum ad No- 
vitios, Sermone 2. „ Quoniam propter te mortificamur 
tota die” Ps. 43. 0 dilecti fratres, qui in Religione sub 
Obedientia statis : si fideliter impletis quod vovistis, Mar- 
tyres estis, aut adhuc quotidie patiendo fieri potestis. Nam 
toties novas coronas et margaritas pretiosas pro certamine 
vestro accipietis : quoties singula membra vestri corporis, 
quotidianis laboribus pro Christo exponitis. Et si proprias 
voluntates relinquitis, et sensualitati verstrae fortiter resis- 
titis, magnam a Deo consolationem intus percipietis. 
Omnis Religiosus in Obedientia vivens, paratus suam 
voluntatem frangere, atque Praelato suo humiliter nitens 
obedire : iste veraciter in spiritu Martyr efficitur, quamvis 
materiali gladio in collo non feriatur. Et quicumque 
perfecte mortificationi, tota die, id est, per totum tempus 
vitaB suae, se tradit, simplici ex corde obediendo, exem- 
plum Abrahae imitatur, qui unicum dilectum filium suum 

Isaac in Holocaustum offerre, ligare, et occidere non re- 
cusavit. Legimus etiam de Sanctis Martyribus, quod per 
diversa tormentorum genera transierunt ad Regna Coelo- 
rum : Qui non elegerunt pro sua voluntate, qualem poenam 
aut mortem paterentur : sed totaliter divinae ordinationi 
se commiserunt, corpus et animam Creatori suo ad omnia 
sustinenda constanter obtulerunt.... Potest quilibet in 
ordine et statu suo, Religiose et devote vivendo, palmam 
Martyrii obtinere, si contra vitia sua fortiter certat ; si 
pro adversantibus et detrahentibus orat; si castitatem 
illibatam strenue servat ; si obedientiam usque ad mortem 
ad exemplum Christi custodit ; si de omnibus terrenis et 
necessariis hujus vitae semper minus, quam plus habere 
. desiderat, et beneplacitum Dei in omnibus quaerit, et 
suum velle relinquit. Sancta quippe voluntaria paupertas, 
pro Martyrio computatur; et ideo sicut Martyribus, ita 
et pauperibus, Regnum Coelorum a Domino promissum est 
et datur (Quoniam ipsorum est (de praesenti) Regnum Coe- 
lorum (Matth. 5). 

Cajetanus (t 1534) in II ara II* , q. 189, a. III, ad III. In 
responsione ad tertium ejusdem tertii articuli dubium 
occurit, An quis propria auctoritate possit votum peregri- 
nationis Terrae Sanctae commutari in votum Religionis : 
vel requiratur superioris arbitrium. Et est ratio dubii, quia 
Innocentius quem Panorm. sequitur in allegato in littera 
capitulo, dicit se credere, quod non requiritur superioris 
authoritas: tutius tamen est petere illam. Et sic quasi 
ambigua remanet quaestio. Ad hoc dicitur quod secundum 
authoris doctrinam, nullum dubium est in hac quaestione 
quoniam potest quilibet quodlibet suum votum in votum 
Religionis propria authoritate commutare : ita quod non 
peccat si ingressus Religionem habens multa vota, votum 
Religionis loco omnium emittat. Et sic omissis votis aliis 
Religionem ingreditur professurus post annum illum ; ita 
quod commutatio in Professione, quod proprie est votum 

Religionis, commutari intelligitur. Et ratio est, quia Pro- 
fessio sine ulla commutatione extinguit omnia prace- 
dentia vota ergo a forciori, cum ex intentione quis in illam 
commutat vota sua, etc., et hoc manifeste sonant verba 
Decretalis dicentis: Qui temporale obsequium in perpe- 
tuam Religionis observantiam noscitur commutare. Ex 
eo enim quod commutare active attribuit illi, qui fecit 
votum, manifestatur, quod propria authoritate hoc facere 
potest. Et confirmatur, quoniam alioquin nihil dixisset 
illa Decretalis. Nam constat si temporale obsequium in 
aliud temporale authoritate superioris commutetur, non 
est reus fracti voti sic exequens. Ut ergo aliquid speciale 
dicat, oportet fateri, quod docet, quod omne suum votum 
temporale in Religionis Professionem potest quis commu- 
tare licite, etc. 

In eadem responsione ad tertium dubium occurrit, An 
faciens Professionem Religionis in peccato mortali, conse- 
quatur post, quando ad cor redierit contritus, plenariam 
remissionem. Et est ratio, dubii, quia hinc apparet, quod 
non, tum quia Professio nihil relinquit in anima, sicut Bap- 
tismus caracterem, quo medio suum postmodum conse- 
quatur effectum quia gratia Dei promissa in Professione 
nullibi constat quod danda sit extra Professionem, etc. 
In oppositum tamen est quia gratia ista conceditur tra- 
denti se ex corde totaliter divinis obsequiis : sed hoc facit 
Religiosus cum contritus est post Professionem, tunc 
enim coram Deo in veritate profitetur : ergo tunc datur 
ei plena remissio. — Ad hoc dicitur, quod cum Professio 
sit totaliter opus hominis, ita quod non est ibi distinctum 
ab opere operantis opus operatum, quod sit opus Dei : 
quoniam esse Religiosum, quod est effectus Religionis, ut 
tunc opus humanum mortuum, sicut ipsa Professio mor- 
tua est, consequens est, quod in peccato mortali facta est 
opus mortuum totaliter, ac per hoc nunquam sortietur 
postmodum suum effectum. Et propterea, qui divinae 

gratiae deest in actu Professionis suae, privatur benificio 
divinae largitatis, quod creditur profitentibus dari. Unde 
consequentis contritionis tempore solum id assequitur, 
quod per praesentis contritionis propositum ac Sacramenti 
gratiam obtinere contingit. Et confirmatur hoc ex B. 
Antonii visione illa qua daemones impedire ipsius cons- 
censum in coelum conantes, objecerunt peccata in saeculari 
vita commissa, et confutati sunt a sanctis Angelis dicen- 
tibus, Non debetis illa objicere, quae Christi jam sunt 
pietate deleta : sed si qua scitis ex quo factus est Monachus, 
illa proferte. Unde patet, quod incipit liber novus de Actibus 
Religiosorum ex Parte Professionis, quando illa fit, et 
factus est Religiosus et non expectatur tempus futurae 
postmodum contritionis ad plene cassandum praeteritorum 
librum, et inchoandum quasi futurae innocentiae librum. 
Scribuntur enim in libro secundo omnia ex quo facti sumus 
Religiosi stylo ferreo, etc. — Ad primam objectionem in 
oppositum dicitur, quod tunc remoto obice sequitur effec- 
tus prioris causae, quoniam causa prior remansit in aliquo 
reliquo effectu, ut Baptismus in caractere, et generans 
grave in forma illi da.... Quando autem causa prior nec 
in se, nec in suo mansit effectu, remoto impedimento 
nihil fit. Sic autem est in proposito, quoniam nihil in 
anima reliquit Professio mortua. Ad secundum vero dici- 
tur, quod falsum est, quod quando conteritur primo post 
Professionem, tunc profiteatur coram Deo, quoniam coram 
Deo est professus: sed tunc in gratia Dei se esse Reli- 
giosum approbat, quod non est profiteri. (N. B. Et sic no- 
vum occurrit, Quid mereatur Professionis approbatio? Cui 
quaesito respondent S. Bernardinus et Dionysius, cum aliis 
infra dandis). 

Emmanuel Sa (t 1593) Aphorismi Confessariorum. v. 
Religio n. 17. Professio affert plenam peccatorum indul- 
gentiam : itemque ingressus, secundum quosdam, animo 
perseverandi, et ut quidam ajunt, votorum renovatio. D. 

Thomas 2. 2. q. 189, a. 8, ad 8. Cajet. 16. Sylv. 3. n. 23, 
si profitens scilicet sit in gratia : nam professus in m. p. 
non consequitur plenariam indulgentiam, neque ubi ad 
Deum redierit. (Ita in Editione Duacensi 1623). 

Hieronymus Platus (t 1591), De bono status Religiosi, 

1. I, c. XIII. Primus Religionis fructus integra remissio 
omnium peccatorum. 

Dixi: ascendam in palmam, et apprehendam fructus 
ejus (Cant. 7). Ingressuri jam singulas Religionis utilitates, 
quae longior pleniorque erit tractatio, hoc sapientis dictum 
in Canticis vere apteque usurpari posse videmur: si quidem 
palmae typus Religioni congruit magnopereque consonat. 
Sic enim Gregorius quoque (19 Mora, cap 16) spiritualium 
hominum vitam huic arbori comparat, quia quemadmo- f 
dum palma, ut ipse ait, inferius tactu aspera est, et 
quasi aridis corticibus obvoluta, superius vero et visu, et 
fructibus pulchra ; inferius corticum suorum involutionibus 
angustatur, sed superius amplitudine pulchrae viriditatis 
expanditur; eodem modo vita famulorum Dei in eis 
quidem, quae exteriora sunt et infima, despecta atque 
angusta videtur ; in summo vero, id est, in anima, quae in 
homine pars summa est, amplissimae retributionis fiducia 
dilatatur. Hoc vero praecipue locum habet in Religione, 
in qua quod in oculos primum incurrit, est difficultas, ac 
rigor ille paupertatis, et quaedam externa facies vilitatis, 
multis quasi laboribus atque aerumnis nodosa et aspera : 
sed tamen si interiores ejus opes inspiciamus, nulla 
suavior vita, nulla omnibus spiritualibus bonis plenior. 
Itaque, ascendamus nos quoque in hanc palmam, vel 
potius, quando jam ante, Deo propitio, ascendimus, appre- 
hendamus ejus fructus, iisque non solum utendo sed etiam 
cogitando et commemorando perfruamur. 

Est autem primus ille fructus, plena atque integra re- 
missio, ac condonatio omnium omnino criminum et pecca- 
torum, quae in saeculari vita quocumque modo sint com- 

missa. Sed hujus beneficii magnitudinem nemo aestimare 
poterit, nisi qui earum poenarum magnitudinem intelligat 
et attendat, quae, etiam peccatis Sacramentorum vi deletis, 
tamen adhuc luendae restant : quarum poenarum summa, 
et intolerabilis acerbitas ex tribus potissimum conflatur. 
Primum ex cruciatu ignis illius adeo acris, et adeo urentis, 
et urentis ipsam animam, quem Augustinus (Serm. 41 de 
Sanctis) duriorem esse ait, quam quidquid poenarum possit 
in hoc saeculo aut videri, aut sentiri, aut etiam, quod est 
maximum, cogitari. Augetur deinde dolor ex desiderio 
videndi infiniti illius Boni, Cujus causa creati sumus ; quod 
desiderium in anima, quae jam corpore sit soluta, pene 
infinitum est. Tertium poenarum genus est ipse suarum 
macularum aspectus, earumque foeditatum, quas culpa 
infixit, antequam flammis quasi exustae purgentur. Atque 
horum etiam cruciatuum gravitas ex ipsa crescit multitu- 
dine peccatorum : quippe cum suppliciis illis non grandia 
tantum peccata, sed etiam minutissima quaeque puniantur, 
quorum tantus numerus in nostram quotidianam vitam 
incurrit. Augustinus quidem multa hujusmodi commemo- 
rat, ut est necessitatis metas transire in cibo et potu, plus 
loqui, aut etiam plus tacere quam expediat, fastidire 
pauperem etiam importunum, tardius e somno surgere, 
infirmos vel carcere clausos segnius visitare, blandiri 
proximo, vel contra, eum severius appellare, adulari 
potentiori, temere suspicari, parcius eleemosynam tri- 
buere. Denique quid plura ? etiam verba otiosa loqui : quae 
peccata omnia, si hic redempta non fuerint, illo igne 
purganda esse confirmat. Ex quo appareat, quantum esse 
necesse sit poenarum cumulum, cum tantus sit peccato- 
rum cumulus, tum aliorum, tum horum maxime quibus 
tota ferme vita saecularis scatere solet. His igitur tormen- 
tis ac cruciatibus unico momento omnes Uberamur, ut 
si tunc de hoc corpore migrari contingat, anima recto 
cursu evolatura sit in coelum. Magnum prorsus beneficium, 

vel potius maximum, maximique aestimandum. Nam si 
vel unum tantummodo delictum nostro studio, nostroque 
conatu a nobis redimendum esset, quae lacrymae, quae je- 
junia, quaB verbera, qui cruciatus requirerentur? multa 
vero magis, cum ita accumulata sunt, ut solet negligens 
et otiosa vita accumulare. 

Sane, ut notum est, sunt etiam aliae viae relaxandi has 
criminum poenas, et praecipue indulgentia Pontificum, 
quibus hanc quoque potestatem Dominus tradidit. Sed 
tamen magnum est inter haec duo discrimen. Etenim haec 
Pontificia potestas, quamquam ea quidem amplissima 
est, quibusdam tamen terminis restringitur. Nam et cau- 
sam aliquam existere oportet, et quidem justam, atque 
aequalem indulgentiae, et deinde opus etiam aliquod injungi 
oportet aptum ad satisfaciendum, atque hoc etiam ejus- 
modi, ut proportione aliqua peccatis, quae relaxantur, 
respondeat, itaque, si alterutrum desit, vel non valet 
indulgentia, vel tantum valet, quantum est pondus et 
illius causae, et illius operis. Quae, quoniam hominum 
judicio, atque aestimatione metienda sunt, facile, ut in 
rebus obscuris, fieri potest, ut vel tota labet indulgentia, 
vel certe ex parte, maxime cum in iis etiam operibus quae 
injuncta sunt, exequendis, multum peccari possit negli- 
gentia et incuria. Non ita haec remissio, quam Religiosus 
Status affert, utpote quae non in hominum concessu 
fundata sit, sed ex ipsius facti natura promanet, quare 
et in omnibus, et semper, et eodem modo locum habere 
credendum est, ut Deus Dominus, quemadmodum ait 
Michaeas propheta , miseratus nostri „ deponat omnes 
iniquitates nostras, et projiciat in profundum maris omnia 
peccata nostra ”. Quamobrem etiam theologorum schola, 
qui ista exactius, ac subtilius perpendere solent, hoc tamen 
communi consensu recipiunt, ut hoc etiam inter amplis- 
sima Religionis privilegia numerandum sit. Ex quibus 
Antoninus, doctrina et sanctitate praecipuus hoc graviter 

confirmat (p. 3. tit. 16, §3), et pro ea sententia Paludani 
quoque affert auctoritatem (4 Dist. 38 ? q. 3). Idem etiam 
senserunt et scripserunt tum alii multi, tum praecipue 
B. Thomas (Sylv. ver. Relig. 3 dis. 23 ; Ang. num. 47 ; 
S. Thomas 2. 2. q. ult. art. 3 ad 3, 4 Sent. dist. 4, q. 3 ar. 
3 q. 3 ad 3). Nam si, inquit, „ eleemosyna, ut ait Daniel, 
peccata redimit ”, quanto magis ingressus in Religionem, 
quod genus voluntariae pcenitentiaB non solum eleemosy- 
nam aequat, sed etiam longo intervallo excedit ; et jure 
quidem ; nam qui indigenti aurum, vel argentum erogat, 
id erogat, quod extra se est ; quin etiam ex eo quod abun- 
dat, partem aliquam tribuit; Religiosus autem non par- 
tem, sed omnia, et insuper seipsum, itaque nulla est 
eleemosyna, aut munus cum hoc munere comparandum. 
Quin etiam idem divus Thomas alio loco hanc reddit 
hujus rei rationem, non ita hic remitti peccata, ut gratis 
relaxentur; sed ita, ut verissima, et maxima pro eis 
satisfactio reddatur. Nam cum voluntas, quas, ut ille ait, 
carior est quam res omnes mundi, Deo donatur, et in Ejus 
servitutem redigitur, jam plene pro omnibus delictis prae- 
teritis satisfactum est, quoniam id datum est, quo nihil 
majus ab homine dari poterat. Idem asserit Waldensis 
gravis auctor, et confirmat testimonio sanctissimi viri, 
qui visione quadam se hoc edoctum ostendebat, cum nar- 
raret eamdem se gratiam vidisse demitti super vestimen- 
tum Monachi, cum Sanctum Habitum indueret, quam 
viderat super Baptisma. (De Sacrament. tit. 9. cap. 80). 

Optime vero Anselmus in libro Similitudinum extremo 
(refertur etiam ab Anton. p. 3, tit. 16, c. 10, § 7), qui hoc 
etiam demonstrat exemplo Oberti Monachi. Hic enim cum 
de hac vita migrasset, non multo post apparuit de nocte 
Anselmo ipsi, narravitque ter se in illa suprema lucta a 
Satana oppugnatum gravissime, sed a quodam, qui sibi 
astabat, advocato strenue defensum: primum cum pec- 
cata ante Baptismum, quem adultus susciperat, perpe- 

trata objiceret, cui cum advocatus ille responderet omnia 
Baptismo eluta esse, daemon obmutuisse : iterum cum ea 
commemoraret, quaB in saeculo ante susceptam Religio- 
nem deliquerat ; quod etiam refutasse, cum diceret, haec 
quoque per Religiosae vitae Professionem condonata ; de- 
mum cum malignus hostis omnes ejus negligentias, cul- 
pasque in Religione commissas attulissit, hunc contra 
respondisse, et pia aliorum operum exercitatione satis 
superque expiasse, illum victum confusumque abcessisse. 

Simile etiam quiddam de magno Antonio commemorat 
Athanasius, quodam die circiter horam nonam raptum ab 
Angelis in sublime, cui cum occursantes daemones summa 
vi obsisterent, quaesisse Angelos, quid in eum juris habe- 
rent : tum illis Antonii errata ab initio vitae enumerare 
exorsis, impositum esse a bonis Angelis silentium, cum 
dicerent, non esse eorum renovandam mentionem quae in 
saeculo commisisset, antequam Monachus fleret : quod si 
ab eo tempore aliquid haberent, id eis licere proferre: 
haec vero cum nulla invenire potuissent, cessisse demum 
invitos, liberumque iter ad coelum praebuisse. 

Atque in Annalibus quoque Franciscanis legitur Chris- 
tophorum quemdam sacerdotem ejus Ordinis religiosissi- 
mum, cum vehementius sollicitus esset de quibusdam 
commissis in saeculo, rogasse fratrem quemdam, qui saBpe 
sui custodis Angeli aspectu colloquioque fruebatur, ut de 
ea re ab ipso quaereret : Angelum autem quod ad illa atti- 
neret jussisse, ut bono ac securo esset animo, de reliquo 
vero studeret usque in finem perseverare, ut salvus esset. 

Est enim jucundum et notabile omnino hoc in genere, 
quod Leontius Cyprius Episcopus, antiquus auditor, narrat 
in vita Simeonis Abbatis. Hic enim Simeon cum una 
cum Joanne, ejusdem uterque nobilitatis, in ipso aetatis 
flore, ad Monasterium venissent, ac die postera religioso 
Habitu induendi essent, quidam ex fratribus ita eis dixe- 
runt (juvat enim ipsa ejus verba ponere, ut sunt simplicia 

et nuda): Beati estis, quoniam cras regenerabimini et 
mundi efficiemini, sicut nati estis, ab omni peccato pro- 
inde ac si ipso die essetis baptizati. Quod illi audientes, 
admirati sunt ambo, et cucurrerunt ad divinum Niconem, 
Abbatem Monasterii, et ad ejus pedes prociderunt, dicen- 
tes: Rogamus te, pater, ne nos baptizes: sumus enim 
Christiani, et nati a parentibus Christianis. 

Is autem, cum nesciret quidnam audissent a patribus 
Coenobii, dixit eis : Quis enim vult vos, 0 filii, baptizare ? 
Illi vero dixerunt: Domini nostri, patres Monasterii, dicunt 
nobis: Cras rebaptizabimini. Tunc intellexit Praefectus, 
eos dixisse de Sancto Habitu, et ait eis : Recte dixerunt, 
filii. Etenim, si Deo placuerit, volumus vos cras induere 
Sancto et Angelico Habitu. 

Habemus etiam in hoc auctoritatem Hieronymi gra- 
vissimam, qui ob hanc causam Religiosum Statum ipsi 
Baptismo pene comparare non dubitat. Sic enim Paulam de 
Blasillae filiae obitu consolatur (Ep. 25). Revera, inquit, si 
saeculare desiderium, et, quod Deus a suis avertat, delicias 
hujus vitae cogitantem mors immatura rapuisset, plangenda 
erat : nunc vero, cum propitio Christo, ante quatuor ferme 
menses, secundo quodammodo se Baptismo laverit, et ita 
deinceps vixerit, ut calcato mundo semper Monasterium 
cogitarit, non vereris ne tibi Salvator dicat, Irasceris, 
Paula, quia filia tua facta est filia mea? Eamdem vim 
habet etiam illa ejusdem Hieronymi cohortatio ad Deme- 
triadem (Ep. 8). 

Nunc, inquit, quia saeculum reliquisti, et secundo post 
Baptismum gradu inisti pactum cum adversario tuo, 
dicens ei, Renuntio tibi diabole, et saeculo tuo, et pompae 
tuae, et operibus tuis, serva foedus quod pepigisti. 

Apertissime autem Bernardus (De praec. et disp.) non 
solum id docet, sed duplicem etiam, a quibusdam de hoc 
ipso rogatus, causam affert. 

Arbitror ob perfectam mundi abrenuntiationem , et 

singularem excellentiam vitae spiritualis, quae praeemi- 
nens universis vitae humanae generibus hujuscemodi con- 
versatio professores, et amatores suos Angelis similes, 
dissimiles hominibus facit; immo divinam in homine 
reformat imaginem, configurans nos Christo, instar Bap- 
tismi. 

Et quasi denique secundo baptizamur, dum per id, quod 
mortificamus membra nostra quae sunt super terram, 
rursum Christum induimus, complantati denuo similitu- 
dini mortis ejus. 

Sed et quomodo in Baptismo eruimur de potestate tene- 
brarum, et in regnum transferimur claritatis aeternae, ita 
et in sancti hujus secunda quadam regeneratione propo- 
siti, de tenebris atque non unius originalis, sed multorum 
actualium delictorum, in lumen virtutum evadimus, re- 
daptantes nobis illud Apostoli, Nox praecessit, dies autem 
approqinquavit. Haec Bernardus. 

Possumus autem haec omnia firmissimo argumento 
concludere. 

Nam si quis rationem quaerat cur Baptismus culpas 
omnes praeteritas deleat, illa est, quia in eo hoc agitur, ut 
omnino moriamur vitae veteri, et renascamur novae. Id 
enim est, quod a Paulo Apostolo omnibus locis praedicatur, 
cum modo nos mortuos, modo Christo consepultos ac cum 
Eodem etiam convivificatos appellat, vitamque nostram 
cum Ipso absconditam (Rom. 6, Ephes. 2, Colos. 3). Itaque 
si recte reputemus, non idem homo e Baptismo emergit, 
qui in eum ingressus erat, sed plane alius. Prior enim ille 
mortuus est et caepit alius. 

Ex quo etiam sequitur, ut prioris illius hominis peccata 
non magis huic homini recens nato tribuenda sint, quam 
mea alteri, vel alterius mihi. Hoc igitur idem evenit 
etiam in Religione. Morimur enim mundo, ejusque operi- 
bus, et nobis insuper ipsis ac voluntati nostrae, et ita 
morimur, ut non magis liceat nobis mundo, ejusque 

praemiis vel voluntate nostra uti, quam si plane sepulti 
essemus. 

Quare cum Religiosi quoque, sicut in Baptismo, desinant 
esse quod ante fuerunt, et novi quidam homines esse 
incipiant, novis studiis, nova vita, aliisque omnino delec- 
tationibus, et cogitationibus, et fine ; nil mirum si culpa- 
rum poenae, quas vetus ille homo debebat, una cum ipso 
homine moriantur, et obliterentur, nec jam ad secundum 
hunc hominem pertineant ( 1 ). 

Quod quidem recte si consideremus, quantum est bene- 
ficium, et quantam animo jucunditatem, ac tranquillita- 
tem affert, depulsis iis angoribus, quos praeteritorum cri- 
minum conscientia afferre solet. 

Eunt aliqui in longinquas regiones, votivas suscipiunt 
peregrinationes, Hierosolymam, Romam, Compostellam, 
caputque suum ingentibus periculis maris ac terraB obji- 
ciunt, ut eam, de qua supra diximus, peccatorum indul- 
gentiam assequantur. Recte id quidem ac pie : sed tamen 
ea pietas multa habet admixta incommoda ldque in 
primis, quod non modo non devotionem, fervoremque 
•spiritus plerumque auget, sed potius imo itineris labore 
ac molestia imminuit, saepe etiam novorum peccatorum 
occasionem ingerit. Haec vero indulgentia et simul ingen- 
tem praestat sanctitatis occasionem, et praeterea, ut supra 
diximus, non est limitata hominum potestate, sed ex Dei 
voluntate, atque ex ipsius operis praestantia promanat, 
ut sane ita cogitare liceat unicuique Religioso, se quoque 
ex Domini ore laetissimam illam vocem audire: Remit- 
tuntur tibi peccata tua, vade in pace (Luc. 5). (Ita editio 
data Augustae Trevirorum anno 1612). 

Diez Philippus, Lustianus Ord. Min. Regul. Observan- 
tiae, Summa praedicatium (Yenetiis 1595), Tom. 2, Pro 

(1) Mutationem conditionis per vota Religionis exponit D. Thomas 
Opusc. de Perfectione vitae spir. c. 17. — Cfr. infra Parte 4, Sect. 3 
in fine et Sect, 3 , B. I. 

Monachi Professione exhortatio septima, p. 152. — Holo- 
causta medullata offeram tibi, inquit regius vates (Ps. 65) 
cum Deo ioquens. In lege veteri offerebantur oblationes, 
quae appellabantur sacrificia, et qaedam pars filorum com- 
burebatur, altera vero remanebat fis qui ea offerebant. 
Aliae vero erant oblationes, quae vocabantur holocausta, 
et ista comburebantur omnia, et nihil ex eis remanebat : 
atque ita holocaustum idem est, quod totum incendium. 
Sic modo in lege gratiae duae sunt differentiae Statuum, in 
quibus homines altissimo Deo se offerre possunt. Alter est 
Status secularis, in quo post Baptismum servatis Dei 
proeceptis homines salvari possunt, et hos dicere possumus 
offerre sacrificium, siquidem sibi aliquid relinquunt et 
aliquid pauperibus elargiuntur, suaque propria voluntate 
fruuntur. Alter Status est Religiosorum, qui mundo renun- 
tiant, et seipsos Deo in holocaustum offerunt, nihil sibi 
relinquentes, sed totos seipsos in amoris igne inflamman- 
tes. Nam praeter observantiam evangelicam, tria sacra 
vota videlicet obedientiae, paupertatis, et castitatis pro- 
mittunt. InLevitico (16) jubebat Dominus, ut sibi offerren- 
tur animalia extra castra, atque ibi comburerentur, non 
utcumque, sed ut comburerentur igne tam pelles, quam 
carnes eorum, ac fimus. Ita ut homo se totum Deo dedisset, 
et in Eum se convertat oportet, ut prius se inflammet et 
consumat, et nihil ex eo remaneat. Non potest esse nova 
generatio, quin sit corruptio : non enim possibile est, 
naturaliter loquendo, ignem produci, quin prius alia mate- 
ria corrumpatur. Sic non est possibile hominem generari 
secundum Deum, quin ipse homo prius corrumpatur secun- 
dum mundum. Debet igitur offerre Deo pellem, videlicet 
divitias, et carnem interiorem, hoc est, propriam volunta- 
tem, et ventrem cum omnibus suis immunditiis hoc est, 
voluptates carnales, pudendas, et ignominiosas. Et hoc 
est holocaustum, quod Religiosus Deo offert, cum videlicet 
totum seipsum absque eo, quod aliquid sibi relinquat. 

offerre contendit : contrarium autem non est Religio, sed 
hypocrisis. Yerumtamen ut hoc sacrificium plene adim- 
pleatur, oportet, ut fiat extra castra : etenim non potest 
homo convenienter statum mutare, et actus Religionis 
exercere, si in mundo inter seculares remanet. In Exodo 
(18) refert Sacra Scriptura, impium Pharaonem vocasse 
Sanctos Moysem et Aaron, eisque dixisse : Ite, et sacrifi- 
cate Deo vestro in terra hac. Et ait Moyses : non potest 
fieri : abominationes enim iEgyptiorum immolabimus 
Deo nostro : quia si mactaverimus ea, quae colunt JEgyptii, 
coram eis, lapidibus nos obruent. Ratio, propter quam 
Hebraei in JEgypto sacrificare non poterant, redditur a S. 
Moyse his verbis. Nam per verbum illud, abominationes, 
intelligebat S. Propheta figuras animalium, quae Aegyptii, 
ut Deos venerabantur... 

Profunda equidem sunt divinae Scripturae mysteria, et 
altissimae considerationes quae ex ea possumus educere. 
Verum sacrificium, quod vero Deo offerendum est, non 
debet esse de mortuis animalibus, sed homo seipsum in 
sacrificium offerre debet, omnia hujus mundi contemnens, 
et pro Ipso Deo omnibus renuntians, divitias videlicet per 
votum paupertatis spernens, honorem, aestimationem, ac 
libertatem per votum obedientiae, voluptates, ac delicias 
mundi per votum continentiae. Hae sunt abominationes 
JSgyptiorum, quas mundus adorat, et velut Deum venera- 
tur,... et ideo oportet, ut in solitudinem Religionis se con- 
secret,... ne in saeculo remanentem, ipse mundus lapidibus 
obruet. 

Lessius (t 1623). De justitia et jure, libro 2, cap. 41, Dub. 
8, n. 72. Sexto, Professio solvit vota simplicia priora, etiam 
Religionis strictioris ingrediendae, eaque commutat in vota 
solemnia Religionis illius in qua agitur ; cap. Scripturae. 
4. de voto, et cap. Qui post votum. 5. de Regularibus, in 6. 
Simili modo matrimonium dissolvit sponsalia etiam jurata, 
vide supra cap. 40 dub. 16 n. 106. — Septimo, Delet omnia 

peccata. Ita D. Thomas q. 189 a. 8 ad 3 et Cajet, ibidem; 
Antoninus 3p. tit. 16 c. 3 § 3 ubi pro eadem sententia affert 
Paludanum in 4 Dist. 38. quaest. 4 art. 1 ; Thomas Wal- 
densis de Sacramentis tit. 9. cap. 80; Angelus v. Religio- 
sus, n. 47 et alii Summistae. Vide Hieronymum Piatum 
lib. 1. de bono Status Religiosi, cap. 13, ubi hoc eleganter 
explicat et ' confirmat. Sed hoc intelligendum de reatu 
poenae, quae remissa culpa manet: culpa enim praesertim 
mortifera, non remittitur nisi per contritionem vel usum 
Sacramenti. Ratio est, tum quia per Professionem vetus 
homo et veteres mores exuuntur, (saltem proposito et 
Statu ipso) et induuntur novi; unde censetur mors quae- 
dam vitae mundanae: tum quia se suaque omnia divino 
obsequio mancipat et obstringit, hujusmodi beneficio dignus 
est. Hinc Patres susceptionem Habitus Monastici solent 
comparare Baptismo. Hieronymus epist. 8 et 25 ; Leontius 
in vita Simeonis Abbatis ; Anselmus lib. de Similitudinibus 
cap. ult.; Bernardus lib. de Praecepto et dispensatione; 
quorum testimonia refert Piatus, ex quibus etiam colligas, 
Professionem habere hanc vim quasi ex opere operato, 
sicut Martyrium, si nullus ponatur obex. — Octavo, Tollit 
irregularitatem, quae est ex defectu natalium, cap. 1. de 
filiis presbyterorum et cap. 1, d. 56, cce teras autem Jure 
communi non tollit : quia Jure non est expressum, ut docet 
Abbas in cap. Ex litterarum, de Apostatis ; aliae vero tol- 
luntur specialibus variorum Ordinum privilegiis. Unde fal- 
luntur qui putant tolli irregularitatem, quae est ex homici- 
dio, vel bigamia, ut bene notat Navarrus comment. 2 de 
Regul. n. 60. Nec obstat Authen. de Monachis, ubi signifi- 
catur, ut quidam dicunt, omnem irregularitatem Religionis 
ingressu tolli : quia non loquitur de irregularitate, sed de 
peccatis : ait enim, vitam Monasticam ita hominem con- 
jungere Deo et appropriare, ut omnem humanam labem 
abradat et purum reddat, ut patet ex textu Graeco, utenti 
verbis quae apud Graecos designant peccata, et peccatorum 

sordes non irregularitatem. Adde, irregularitatem quae est 
ex defectu natalium, non penitus tolli per Professionem 
(quia talis non potest eligi ad Praelaturam; ut ad Abbatiam 
virorum vel feminarum, nec ad beneficium habens curam 
animarum) ; sed solum ex parte, ut possit ordinari, et bene- 
ficium simplex obtinere, ut recte Navarrus supra, ex cap. 
1. de filiis presbyterorum. 

©ocumenta a Iturijeranib ab praebentem hiem. 
H baeculi i6< fine. 

■fcpWHjNTER innumeros Ordinis Monastici hostes, Joan- 
Em (H nes Wicleffus et Lutherani primi coeperunt Reli- 
giones, ut malas, vituperare ; ut testatur Bellar- 
minus, quinta Controversia generali libro 2, de Monachis 
cap. VIH, ubi praecipuos ipsorum doctores recenset. Lutheri 
asseclas violentia et calumniis suis in Monasticam vitam 
impetum fecisse, quis mirari posset ? Haec est enim in- 
doles omnium Ecclesiae hostium, quidquid in hujus sanctae 
Matris decus et commodum redundat, perpetuo odio 
prosequi. Ut autem coeteris atrocius Ordini Monastico 
bellum indicerent, speciali ardore inflammari decebat 
quotquot Monachi apostatae, cum Moniali sacrilegum Ma- 
trimonium attentantis, partes suscipiendas aestimarunt. 

Ast, quod nequitiae spiritus in ruinam paraverat, hoc 
ipsum etiam hac vice substantialis Dei Bonitas in aedifica- 
tionem vertere dignata est. Tot tantosque in variis 
Ecclesiae provinciis doctores divina Providentia suscitavit, 
ut non tantum ab injustis impugnationibus veritatem vin- 
dicarent, sed etiam majori adhuc lumine eamdem illustra- 
rent. In veritate catholica vindicanda ita, teste P. Schouppe 
(Dogm.), praecelluit Card. Beflarminus, ut ejusdem Contro- 
versiarum opus adhuc tanquam validissimum fidei arma- 
mentorium consistat, nec unquam defecturus sit. Hunc 
ergo vindicem proferre sufficiat, ut deinde, quod magis ad 
praesentem scopum facit, nonnulli ex praecipuis veritatis 
illustratoribus in medium adducantur. 

Bellarminus (t 1621). V u Contr ia Gener., lib. H de 
Monachis, c. VI. Philippus Melanchton... Quinto dicit nos 

asserere vitam Monasticam mereri justificationem, et 
remissionem peccatorum, et applicatam aliis eos salvare, 
et longe meliorem esse ipso Baptismo. At haec mera ca- 
lumnia est, nulli enim Catholici ita docuerunt unquam. 
Dicimus quidem opera Religionis, id est, caste vivere, nihil 
proprii retinere, obedire majoribus, bona esse opera, et 
meritoria vitae aeternae si a justis fiant, et conducere ad 
satisfactionem pro peccatis, sicut coetera omnia bona 
opera; at mereri justificationem nullus dicit. Dicimus 
etiam posse Religiosos facere alios homines participes 
suorum bonorum operum, ut possunt omnes alii fideles ; 
est enim communicatio inter membra ejusdem corporis : 
at posse Monachum salvare alios suis operibus, id est? 
mereri illis gratiam, vel gloriam, nemo Catholicus dixit 
unquam. Denique dicimus, inter Baptismum et Professio- 
nem Religionis esse quamdam similitudinem ; quod sicut 
in Baptismo renuntiamus Diabolo, et incipimus novam 
vitam, ita per Professionem Religionis renuntiamus saeculo 
et multis licitis voluptatibus, et incipimus novam vitam ; 
et sicut in Baptismo remittuntur perfecte omnia peccata 
quoad culpam et poenam, ita in Professione Religiosa, 
quando debita intentione suscipitur, pie creditur remitti 
omnis poena temporalis, pro qua alioquin satisfaciendum 
esset, etiam culpa remissa ; non tamen propterea ante- 
ponimus, vel aequamus Baptismo Professionem Monasti- 
cam ; Baptismus enim non solam poenam, sed etiam cul- 
pam tollit, idque certo scimus ; Professio autem Monastica 
non tollit culpam, sed solam poenam, et hoc ipsum non 
certo asserimus, sed pie credimus, neque est hoc nostrum 
inventum. Nam imprimis testatur Athanasius in vita 
Antonii, beatum Antonium in visione audivisse sanctos 
Angelos dicentes, omnia peccata sibi remissa fuisse, 
quando Monasticam vitam suscepit. Beatus Hieronymus 
in epistola vicesima quinta de obitu Blesillae : Cum, inquit, 
propitio Christo ante quatuor ferme menses secundo quo- 

dammodo se propositi Baptismo laverit, et ita deinceps 
vixerit, ut calcato mundo semper Monasterium cogitaverit. 
Beatus Bernardus lib. de Praecepto et dispensatione, non 
procul a fine : Audire, inquit, et hoc vultis a me.... denuo 
similitudini mortis ejus, etc. (vide supra p. 35). Et Sermone 
30 in Cantica, laborem Monasticum Martyrii genus esse 
dicit; nemo autem ignorat Martyrium genus esse Baptismi. 
Denique etiam B. Thomas 2. 2. q. ult. art. 3 docet recte 
credi per Professionem satisfieri pro omnibus peccatis, et 
esse hanc Professionem alterum Baptisma. 

Bellarminus, Judicium de libro Concordiae Lutherano- 
rum, XXII Mendacium. Ibidem sic ajunt : Docebant vota 
paria esse Baptismo ; docebant se hoc vitae genere mereri 
remissionem peccatorum et justificationem coram Deo. 
Et infra : Ita persuadebant vitam Monasticam esse me- 
liorem Baptismo. Et addit Philippus in Apologia p. 250 : 
Docebant, applicata aliis, alios salvare. At quis catholi- 
corum unquam ita docuit ? Dicimus quidem opera Reli- 
gionis, id est, caste vivere, nihil proprii possidere, obedire 
majoribus, opera esse bona, et meritoria vitae aeternae, si 
a justis fiant, et conducere, ad satisfaciendum pro peccatis, 
sicut ccetera omnia bona ; at mereri justificationem illam 
qua ex impiis efficimur justi, nullus Catholicorum docet. 
Scimus enim non ex operibus justitiae, quae fecimus nos, 
sed propter magnam Dei misericordiam, justos fieri quot- 
quot vere justificantur. Addimus vero, posse Monachos 
facere alios homines operum suorum bonorum participes, 
ut possunt omnes alii fideles, cum sit communicatio inter 
membra ejusdem corporis. At quod possit Monachus suis 
operibus alios salvos facere, merendo eis gratiam et glo- 
riam, mera calumnia est, nemo nostrum dicit. Denique 
non negamus, inter Baptismum et Monachatum esse 
quamdam similitudinem ; quod sicut in Baptismo remitti- 
tur omnis poena peccatis debita ; ita quoque in susceptione 
vitae Monasticae fieri credibile est. At non continuo ante- 

ponimus Monachatum Baptismo. Baptismus enim, et 
culpam, et poenam remittit, et hominem de impio facit 
pium, et de filio diaboli filium Dei; Professio vero Monastica, 
solam poenam remittit, quae post remissam culpam ali- 
quando remanet. Neque haec est solius S. Thomae doctrina 
(ut Philippus existimat) sed etiam veterum SS. Patrum. 
Scribit S. Athanasius, in vita B. Antonii, Angelicam vocem 
aliquando auditam, quae testaretur, D. Antonio omnia 
peccata dimissa, cum per vitam Monasticam saeculo 
renuntiavit. Sanctus quoque Hieronymus in epistola 25 
de obitu Blesillae : Cum, inquit, propitio Christo ante qua- 
tuor ferme menses, secundo quodammodo se propositi Bap- 
tismo lavent, et ita deinceps vixerit, ut calcato mundo, 
semper Monachatum cogitaverit, etc. S. Bernardus libro 
de Praecepto et dispensatione, non procul a fine : Audire, 
inquit, et hoc vultis a me... similitudini mortis ejus (vide 
supra p. 35.) Haec S. Bernardus cujus testimonium Philippus 
rejicere non deberet, cum in Apologia eum, tum inter 
sanctos viros numeret, tum ejus testimonia tanquam 
gravissima, pro se adducat. Illud tamen non est praetereun- 
dum, nec S. Bernardum, nec S. Thomam, nec ullum Catho- 
licorum vitam Monasticam Baptismo anteposuisse, quod 
tamen Philippus Catholicis attribuit. 

Rosweydus Heribertus (t 1629) S. I., in Vitis Patrum, 
in nota ad visionem S. Antonii : Ex hoc loco Bellarminus 
tomo IV in Judicio de libro Concordiae Lutheranorum, men- 
dacio XXII, colligit aliquam inter Baptismum et Monacho- 
rum Religionem esse similitudinem : quod sicut in Baptismo 
remittitur omnis poena peccatis debita, ita quoque in 
susceptione vitae Monasticae fieri credibile est, quod sane 
et sanctorum Patrum testimoniis, et sanctorum virorum 
exemplis et scholasticorum doctrina egregie firmatur. Et 
quidem ad Patrum auctoritatem quod attinet, Hierony- 
mus epist. 25 ita Paulam de obitu Blesillae filiae solatur : 
Revera... filia mea. (Vide supra p. 17). Eamdem vim habet 

etiam illa ejusdem Hieronymi cohortatio ad Demetriadem, 
epist. 8 : Nunc... pepigisti. (Vide supra pag. 17). S. Ber- 
nardus libro de praecepto et dispensatione, non procul a 
fine, non solum id docet, sed duplicem etiam a quibusdam 
de hoc ipso rogatus causam adfert: Audire... appropin- 
quavit. (Vide supra pag. 35). Atque haec ex sanctis Patribus 
nunc sufficiant. Non desunt quoque sanctorum visiones. 
Infra apud Joannem subdiaconum, libello primo de con- 
templ. n. 9. Fuit quidam... spiritualem. (Vide supra p. 24). 
Leontius Neapoleos insulae Cypri Episcopus in vita Symeonis 
Sali apud Metaphrasten I Julii narrat quomodo Symeon 
et Joannes sancto Habitu velut regenerandi erant ; et 
quantam ipsi primis septem diebus in sic regenerato 
gloriam viderint. (Vide supra pag. 18). S. Anselmus libro 
de Similitudinibus, cap. 191, narrat de Osberno Monacho, 
quomodo cum in extremis Angelus contra diabolum pec- 
cata ante ingressum Religionis commissa objicientem defen- 
derit, quod ea „ fuerant Professione Monastica abolita ” 
(Vide supra pag. 30). Vide et Annales Fransciscanorum de 
Christophoro, et Angeli responsione. Inter Scholasticos 
consulendus D. Thomas 2. 2. q. 189, a. 3, ad 3; et in IV 
Sent. dist. 4, q. 3, quaestiuncula 3, ad 3; ubi quod ex Vitis 
Patrum utrobique exemplum non assignato loco citat, est 
illud ipsum quod jam ex Joanne subdiacono produxi, quod 
etiam producit Thomas Waldensis Tomo 3. de Sacrament. 
Tit. 9, cap. 80, quem vide egregie de hac re disserentem. 
(Vide supra p. 82).Vide et Antoninum Summae Parte 3, Tit. 
16, cap. 3, § IH; et Paludanum in 4, dist. 38, q. 3; Silvest. 
verb. Religio, dub. 23; et Piatum nostrum lib. 1, de bono 
Status Religionis, c. 13. Quid nunc habent haeretici, quod 
tantorum Patrum auctoritati, quod testatissimis historiis, 
quod Scholasticorum receptissimae doctrinae opponant? 
Quod autem Philippus Melanchton in Lib. Concordiae 
Lutheranorum affirmat, docere Catholicos, Monasticam 
vitam esse meliorem Baptismo, mendacium et quidem 
spissum est. 

Suarez (f 1617) De Religione, Tom. III, lib. II, c. XIII: 
De privilegiis Professionis Religiosae (1). 4. Ex divino 
autem jure potest Professioni attribui effectus obtinendi 
remissionem totius culpae et poenae, quasi ex opere operato; 
hunc enim effectum videtur illi tribuere d. Thomas q. 189, 
a. 8 ad 3, ubi cum formidine ajit : Rationabiliter dici potest, 
quod per ingressum Religionis aliquis consequatur remis- 
sionem omnium peccatorum ; unde (subdit inferius) legitur 
in Yitis Patrum, quod eamdem gratiam consequuntur Reli- 
gionem intrantes, quam consequuntur baptizati. Unde Bel- 
larminuslib. 2. de Monach. c. YI, inquit hoc non esse certum, 
sed pie credi, et ad id confirmandum adducit congrua 
testimonia Athan., Hieronym., et Bernar. — Navar. etiam, 
in Comment. 2, de Regul., n. 60 ait Professionem indul- 
gentiam plenariam operari. Consentire videntur commu- 
niter Theologi ac Summistae de hac remissione et condo- 
natione generatim loquendo, D. Anton., p. 3, c. 3; Palud., 
in 4, quaestione 3 ; Angelus, v. Religiosus, n. 46 ; Sylvest., 
Relig, 3, q. 23; Bernard-Senens., allegatus ab Angelo 
supra ; Hieron. Piatus, de bono Statu Relig., c. 13 ; Wal- 
dens., de Sacrament., tit. 9, c. 80; Azor, lib 12 Instit. moral., 
c. 5, q. 21 ; Emman. Sa, v. Religio, n. 17 ; Less., lib. 2, c. 
41, dubit. 8, n. 72, et alii. — 5. Yerumtamen nullus ex 
praedictis auctoribus absolute aequiparat Professionem 
Baptismo, vel Martyrio, in hoc, quod aliquando ex opere 
operato, vel ex speciali privilegio primam gratiam conferat, 


(1) Suarez n° 4 refert sententiam illorum qui ex divino jure posse 
Professioni attribui effectum obtinendi remissionem totius culpae et 
poenae tenent — n<> 5 probat mentem illorum toto Coelo abesse ab 
errore quo ex speciali privilegio prima etiam gratia sic conferri cre- 
deretur — n° 6 quid ergo intenderint indicato, istam sententiam ut 
piam sed non nisi ut probabilem tantum admittendam esse ostendit, 
verum D. Thomae sensum de opere operantis excellentia explicando 
— n° 7 probat hanc ultimam sententiam Religiosum Statum magis 
extellore, nec aliud ex SS. Patribus colligi posse — n<> 8 tandem con- 
cludit hac posteriori sententia favorem Religiosas Professioni suffi- 
cienter, imo melius conciliari. 

vel faciat ex attrito contritum ; imo Bellarminus in hoc 
expresse ponit differentiam inter Baptismum et Profes- 
sionem, quod Baptismus tollit culpam et poenam, Pro- 
fessio autem non tollit culpam, sed poenam. Et Navarrus 
cum limitatione locutus est dicens : Professio Regularis 
facta cum debita contritione indulgentiam plenariam ope- 
ratur. Cajetanus etiam, circa dictam solutionem ad ter- 
tium, pro certo habet eum, qui facit Professionem in pec- 
cato mortali, non solum non consequi tunc remissionem 
culpae et poenae, verum etiam quando postea conteritur, 
nullam remissionem poenae consequi ratione praecedentis 
Professionis, quae opus mortuum fuit, et sic ferme loquun- 
tur coeteri. D. Thomas vero aperte loquitur de satisfactione 
pro peccatis, et de absolutione a reatu poenae, non culpae. 
Quapropter temerarium censerem hunc effectum tribuere 
Professioni ; est enim res gravissima, et valde supernatu- 
ralis, quam sine Revelatione, traditione Ecclesiae ac Patrum 
doctrina asserere' temerarium est. Maxime cum hoc 
privilegium necessarium non sit, cum nec Professio sit 
Sacramentum habens vim ex opere operato, nec, per se 
loquendo, instet necessitas articuli mortis, neque finiatur 
vitae tempus ad agendam poenitentiam concessum, sicut 
finitur per Martyrium, sed potius ibi quodammodo inchoa- 
tur Status ad poenitentiam agendam aptissimus. — 6. 
Solum ergo docent praedicti auctores hanc gratiam esse 
divinitus concessam Professioni, ut si quis illam emittat 
in statu gratiae, ei remittatur totus reatus poenae temporalis 
ex Dei liberalitate, vel quasi grati tudine, etiamsi ipse alias 
non reddat satisfactionem condignam illi reatui. Quam 
assertionem piam esse fateor et probabilem, propter aucto- 
ritatem tantorum doctorum, et quia cedit in favorem 
Religionis, et quia congruum videtur ut Deus ea liberalitate 
utatur cum amico, qui se Illi totum tradit. Fateor tamen 
me non videre probationem satis cogentem. Nam D. Tho- 
mas nullam mentionem privilegii aut divinae liberalitatis 

facit, sed in excellentia illius operis effectum hunc fundare 
conatur : Rationabiliter autem dici potest, quod etiam per 
ingressum Religionis aliquis consequatur remissionem 
omnium peccatorum ; si enim aliquibus eleemosynis factis 
homo statim potest satisfacere de peccatis suis, multo 
magis in satisfactionem pro omnibus peccatis sufficit, 
quod aliquis se totaliter divinis obsequiis mancipet per 
Religionis ingressum ; quae excedit omne genus satisfac- 
tionis, etiam publicae poenitentiae, sicut holocaustum 
excedit sacrificium. Ex quo verborum discursu constat D. 
Thomam sensisse non ex privilegio, sed ex virtute talis 
operis ad satisfaciendum hanc integram remissionem 
comparari, et virtute facit hanc rationem : Per magnam 
eleemosynam, vel per aliquam poenitentiam publicam 
solent homines justi condigne satisfacere pro suis peccatis, 
ita ut totus reatus statim eis remittatur ; ergo multo 
magis id poterunt per Professionem Religionis. Quae qui- 
dem illatio est per se probabilis ex genere talis operis ; 
tamen, quia illud opus potest esse magis vel minus satis- 
factorium, juxta affectum et dispositionem Profitentis, et 
peccata praeterita possunt postea esse plura vel pauciora, 
ideo illatio non est evidens, et ob eam causam dixit D. 
Thomas : Rationabiliter dici potest ; atque ita non ponit 
hanc tanquam certam regulam ex aliqua promissione Dei, 
ideoque subjungit : Si tamen non. absolverentur per hoc 
ab omni reatu poenae, nihilominus utilior est Professio 
Religionis, quam peregrinatio Terrae Sanctae, etc. Itaque 
mens ejus fuisse videtur tale esse, tam que excellens hoc 
opus, ut quamvis ordinario modo ex bono affectu charita- 
tis, etiam sine extraordinario fervore fiat, ad satisfactionem 
pro omnibus peccatis regulariter sufficiat, nisi illa sint 
magna et multa, et poenitentia de illis parva, modusque 
profitendi valde remissus. Sed quia haec omnia raro con- 
currunt, ideo moraliter dictus effectus Professioni attribui 
potest. Atque ita seipsum explicuit D. Thomas, in 4, dist. 

4, q. 3, a 3, q. 3 ad 3 ; et Navar., comment., de indulgentiis, 
in § In Leviticum, notab. 20, n. 17. — 7. Atque hoc vide- 
tur mihi magis extollere ac commendare Religiosum 
Statum, et Professionem ejus, quia non extrinseco privi- 
legio incerto, sed certae perfectioni et excellentiae talis 
operis effectus ille tribuitur. Neque etiam ex sanctis Pa- 
tribus amplius colligi videtur ; Athanasius enim in Vita 
Antonii, solum refert Antonium, tempore mortis, audivisse 
sanctos Angelos dicentes ortfnia peccata sibi fuisse re- 
missa, quando Monasticam vitam professus est : ex quo 
non potest colligi speciale privilegium, tum quia ibi magis 
agebatur de remissione culparum quam poenarum ; vel, si 
de tota remissione intelligatur, sicut prior intelligitur 
comparata non ex privilegio, sed per dispositionem pro- 
portionatam, ita et posterior per condignam satisfactionem; 
tum etiam quia, si in aliquo potuit Professio habere hunc 
effectum modo a nobis declarato, maxime in Antonio, in 
quo peccata vitae superioris leviora erant, et fervor conver- 
sionis maximus. Hieronymus autem, epistola 25, de 
Blasilla solum dicit : Cum propitio Christo ante quatuor 
ferme menses secundo quodammodo se Baptismo laverit, 
et ita deinceps vixerit, ut calcato mundo semper Monaste- 
rium cogitaret. Ex quibus verbis solum colligi potest 
ingressum Monasterii, cujus propositum Blasilla habebat. 
Baptismo a Hieronymo comparari, et ideo secundum Bap- 
tismum illum appellare. Cujus simile refert D. Thomas ex 
Yitis Patrum, sed non oportet comparationem fieri per 
similitudinem aequalitatis, alioquin tribuendum esse Pro- 
fessioni, quod faceret etiam ex attrito contritum, sed per 
quamdam proportionem, ad quam sufficit praedictus effec- 
tus dicto modo explicatus. Unde D. Bernardus, lib. de 
Praecepto et dispens., interrogatus cur Monasterialis disci- 
plina secundum Baptismum nuncupetur, respondet : Arbi- 
tror ob perfectam mundi abrenuntiationem, ac singularem 
excellentiam vitae spiritualis, quae praeeminet universis 

vitae humanae generibus. Hujuscemodi conversatio professo- 
res et amatores suos Angelis similes et dissimiles hominibus 
facit, imo divinam in homine reformat imaginem, configu- 
rans nos Christo instar Baptismi, et quasi denique secundo 
baptizamur, dum per id quod mortificamus membra nostra, 
quae sunt super terram, Christum induimus, complantati 
similitudini mortis Ejus. In quibus verbis imprimis videtur 
comparationem illam attribuere non solum Professioni, 
sed observationi ejus, et toti vitae Religiosae, quam alibi 
Martyrio comparavit ; et deinde si ipsi Professioni aliquid 
in hoc negotio tribuit, non illud fundat in privilegio, vel 
promissione aliqua Dei, sed in ipsius operis excellentia. 
— 8. Praeterea non videtur amplius necessarium ad favo- 
rem Religiosae Professionis, cum et ipsa habeat propor- 
tionem ad praedictam satisfactionem, quod melius est, ut 
dixi, et praeterea quodammodo obliget hominem ratione 
Status ad majorem in dies satisfactionem exhibendam 
pro peccatis praeteritis ratione Status suscepti. Unde , et tali 
operi et Statui magis accommodata ratio providentiae 
videtur, ut Religiosi pro peccatis praeteritis, vel in ipsa 
Professione, vel si tunc remissi fuerint, post illam pro pec- 
catis praeteritis condigne satisfaciant. Haec autem dixerim, 
non ut priorem sententiam simpliciter rejiciam, neque ut 
piam existimationem aut devotionem erga Professionem Re- 
ligiosam imminuam, sed ut certa ab incertis distinguam, et 
Religiosos admoneam, ne spe illius liberalitatis incertae, cer- 
tam satisfactionem pro peccatis omittant. Addendum 
vero est ex concessione Summorum Pontificum, aliquibus 
Religionibus concessum esse ut omnes personae, quae in 
eis recipiuntur, plenariam omnium peccatorum Indulgen- 
tiam in ipso ingressu, et iterum in morte consequantur, 
sicut conceditur Religiosis Societatis Jesu, ut habetur in 
compendio privilegiorum ejusdem Societatis, verbo Indui 
gentia § 4, qua coeteri Mendicantes fruuntur. 

Sanchez (t 1619) In Decal., Tom H, lib. V, c, V. Quibus 

privilegiis gaudeat Religionis Professio. 1. Plurimae solem- 
nis Professionis praerogativae a Doctoribus enumerantur, 
quae in praesenti discutiendae sunt. Prima est, per illam obti- 
netur plenissima omnium peccatorum condonatio. Hanc 
negat Felinus in serm. de quodam de Indulgentiis coi. 5, 
vers., Et advertendum est, dicitque contrariam communem 
sententiam defendi non posse: quod nulla extat hujus 
Indulgentiae Pontificia concessio. Sed hujus rationis solutio 
constabit ex dicendis n. 6. Alii dicunt Profitentem consequi 
hanc plenissimam condonationem, cum ea tamen condi- 
tione, ut supervivens curet pro praeteritis culpis satisfacere. 
Quare si statim obeat, illam plene consequetur, non autem 
si supervivens sit negligens in satisfactione. Ducitur 
cedentis bonis similitudine, qui restitutionis onere liberatur, 
dum solvendo non est : nec ob ea debita potest in carcerem 
detrudi. At si bona comparet, quibus solvendo sit, tenebi- 
tur solvere. Sic Profitens, cum omnibus renuntiet, liberatur 
poenis omnibus debitis, si, morte praeventus, non fuerit 
solvendo; at si supervivat, cum tunc solvendo sit, non liber 
evadet, nisi satisfacere curet. Secundo ducitur aliquibus 
revelationibus Religiosorum poenas in purgatorio patien- 
tium, ob delicta in soeeulo commissa. Atque ita docent 
Paludan. 4, d. 4, q. 8, ar. 8, n. 13 et 14, D. Antonin. 
p. 8. tit. 16, c. 3, § 3. Sed haec sententia consistere nequit. 
Quippe plena satisfactio debet statim suum effectum con- 
sequi, nec ex futuro eventu pendere potest. Nec est simile 
de bonorum cessione, eo quod alia non sit debitorum 
satisfactio, sed temporalis excusatio ab eorum solutione. 
Nec eae revelationes quidquam conferunt : tum quia non 
sunt certae, tum etiam quia potuit illorum Professio hac 
praerogativa defraudari, eo quod in peccato mortali sit 
facta, juxta ea quae n. 4 dicemus (1). — 2. Et ideo verissi- 

(i) Vel, juxta Suarez supra n. 6, eo quod, pro multis gravi busque 
peccatis, magna, ob parvam de illis poenitentiam, ab ipsis solvenda re- 
linquebatur satisfactio, ad quam resarciendam impar fuerit Profi- 
tendi modus valde remissus. 

ma sententia est per Religionis Professionem obtineri 
plenissimam omnium criminum antea commissorum 
condonationem. Atque ita aperte colligitur ex Sanctorum 
doctrina. Quippe ideo Sancti, ut D. Hieronymus, epist. 8 
et 25, et D. Bemardus, lib. de Praecepto et disp. ad fin., 
appellant Professionem secundum Baptisma. Sicut enim 
hoc omnes praeteritas culpas delet, ita et illa. Et ita fuit 
apud veteres illos Monachos communi consensu et tradi- 
tione receptum : atque variis revelationibus comprobatum, 
quas referunt D. Athanasius in D. Antonii vita,*D. Ansel- 
mus in lib. de Similitudinibus c. ult., Leontius' Cyprius 
Episc., in Symeonis Abbatis vita. Insuper probatur 'ex c. 
Quis aliquando, § His auctoritatibus, de poenitentia, d. 1, 
ubi traditur, nullam praeteritorum criminum satisfac- 
tionem ingredienti Religionem imponendam : quod totum 
residuum vitae tempus Deo dedicet. Per quem textum ita 
docet ibi glossa v. Totum, et c. Scripturae, v. Temporale, 
de voto, et ita c. Admonere 88, q. 2. Astulpho poenitentia 
publica remittitur, si velit Monasterium ingredi. Quod 
idem cognovit Imp. Justinianus dum Auth. de Monachis, 
collat. 1, etiam in prine, sic ait : Conversationis Mona- 
chalis vita sic est honesta, sic commendare novit Deo ad 
hoc venientem hominem, ut omnem humanam ejus ma- 
culam detergat. Quod G-lossa ibi, v. Maculam, et lib. Deo 
nobis, § Hoc etiam, v. Quasi, explicat, id est purgat a pecca- 
tis. C. de Episcopis et Cler. Atque idem tradunt D. Thomas 
2. 2. q. ult. a. 3 ad 3 et ibi Cajet, idem D. Thomas 4, dist. 
4, q. 3 a 3 quaestiunc. 3 ad 3. Palud. 4, dist. 38, q. 4, a. 1 
conclus. 8 n. 17. Felinus c. Cum deputati, n. 4 de judiciis. 
Waldensis de Sacramentalibus tit. 9, c. 80, n. 8 et 9. Pe- 
trus Sutor Carthus. lib. 2. suae historiae, tract. 1, c. 7. 
Rosella v. Religio 2,n. 9. Angelus v. Religiosus n. 46, Sylv. 
v. Religio 3, q. 23, Armilla, v. Novitius in fine et ibi Ta- 
biena in fine, et v. Indulgentia q. 27, n. 8. Navar. de 
Indulgentiis, notabili 20, n. 17, et comment. de Regular. 

H. 60. Ant. Cucus lib. 3. instit. majorum tit. 1. n. 50. Em- 
manuel Sa Summa v. Religio n. 17. Azor lib. 12 Instit. 
moral. c. 5. q. 11. Piatus de bono Status Religiosi lib. 1 
toto c. 13. Manuel quaest. regularib. tomo 2 in q. 87 art. 1. 
Atque hujus rationem reddit D. Bemardus proxime alle- 
gatus. Quod Religionis Professio sit perfectissima saeculi 
abrenuntiatio, et opus excellentissimum universa alia 
vitae humanae superans. Et D. Thomas 2. 2. q. ult. art. 
3 ad 3, reddit hanc rationem. Quia si eleemosynis possunt 
peccata omnia redimi, juxta Danielis 4, Peccata tua elee- 
mosynis redime: quanto magis Professione Religionis, 
quae longo intervallo eleemosynam excedit? Per hanc 
enim erogatur quod extra hominem est, et ex eo quod 
abundat, pars aliqua tribuitur. Per illam vero non pars, 
sed omnia : nec aliquid extra se, sed ipsimet Profitentes 
obsequio divino in perpetuum traduntur. Aliam rationem 
reddit idem D. Thomas 4. dist. 4 q. 3 art. 3. Quia cum 
Profitens voluntatem suam coeteris rebus chariorem in 
perpetuam Dei servitutem redigat, jam plenissime pro 
omnibus anteactae vitae delictis satisfecisse censetur : ut- 
pote qui id dat quo nihil majus dari poterat. — 3. Hoc 
tamen non ita intelligendum est ut in omnibus aequetur 
Baptismo Professio Religionis. Nam Baptismus est Sacra- 
mentum conferens ex opere operato primam gratiam et 
delens omnia crimina quoad culpam et poenam. At Pro- 
fessio nec est Sacramentum, nec primam gratiam confert, 
nec peccatorum culpas delet, sed solam poenam tempora- 
lem in purgatorio eis correspondentem. Nec id ex opere 
operato efficit,, sed virtute maximae satisfactionis in eo 
opere contentae, quo Profitens renuntiat prorsus saeculo, 
et se cum suis omnibus in perpetuum Deo dedicat mo- 
riens mundo. Quare similitudo cum Baptismo in eo sita 
est. Sicut enim e Baptismo non idem homo emergit, qui 
in eum ingressus fuit, sed prior ille mortuus est, et coepit 
novus: ex quo rursus sequitur, ut prioris illius peccata 

jam illi non imputentur, sed omnino aboleantur. Sic cum 
Profitens moriatur saeculo, ac sibi ipsi, desinit esse is qui 
olim erat, et ideo non mirum est, si culparum poenae quibus 
ille obnoxius erat, una cum ipso homine moriantur et 
obliterentur. — 4. Hinc deducitur non id Professioni tri- 
buendum esse, quod tribuitur Baptismo. Quippe hic in 
mortali susceptus reviviscit sublato per legitimam poeni- 
tentiam illo peccato : ac omnem illum effectum habet, 
quem digne susceptus erat habiturus. At Professio in 
mortali emissa non reviviscit sublato eo peccato, sed haec 
plena peccatorum condonatio Professioni in gratia factae 
debita obtinetur. Ratio disparitatis est, quia Baptismus ex 
Christi institutione est Sacramentum habens ex opere 
operato eam reviviscendi vim : ut ea ratione remittantur 
peccata ante Baptismum commissa, qui remitti nequeunt 
nisi virtute Sacramenti, et non poenitentiae, quia illa non 
sunt materia Sacramenti poenitentiae. At Professio est 
opus hominis, nil ex opere operato habens, sed ex vi et 
merito ipsius operis excellentissimi. Quare sicut alia opera 
satisfactoria in mortali facta non reviviscunt adepta gratia, 
ita nec Professio. Atque ita docent Cajet. 2. 2. q. ult. a. 3 
in fine, Tabiena etsi sub dubio, v. Novitius, fine, Navar. de In- 
dulgentiis, notabili 20 n. 17, Azor lib. 12 Instit. moral. c. 5, 
q. 11 fine. Quamvis minus bene Armilla v. Novitius in fine 
dicat eam reviviscere, si Professus ad gratiam rediens confir- 
met priorem Professionem. — 5. Secundo deducitur, hanc 
condonationem non obtineri quoties Professio renovatur, 
sed sola prima vice qua emissa est, ut bene docet Tabiena, 
v. Novitius, fine. Quamvis aliqui, quos tacito nomine refert, 
nec improbat Emmanuel Sa, Summa, v. Religio, n. 17. 
dicant obtineri, quoties Professio renovatur. Ratio autem 
est, quod haec condonatio fit virtute illius operis quo Pro- 
fitens se integre Deo tradidit. At hujus traditionis renovatio 
non est opus ita meritorium et satisfactorium, sicut prima 
traditio: tum ob majoris difficultatis defectum, quae in 

ipsa prima traditione reperitur : tum etiam quia opus 
ipsum est intensius, ac intensiori voluntate fit, quam sola 
operis facti complacentia. Si tamen Professus in laxiori 
transeat ad strictiorem, vel expulsus in perpetuum a 
strictiori transeat ad laxiorem, et in nova illa Religione 
profiteatur, credo obtineri hanc plenam condonationem. 
Quia est omnino nova Professio, novaque traditio. — 6. 
Tertio deducitur, hanc plenissimam condonationem obten- 
tam per Professionem, non esse vere Indulgentiam plena- 
riam. Quia etsi in effectu cum ea conveniat, qui est omnem 
poenam purgatorii peccatis debitam remittere : at differt, 
eo quod Indulgentiaplenaria concedatur ex Christi et Sanc- 
torum satisfactione in thesauro Ecclesiae deposita, eam 
applicante 4 ejus dispensatore Summo Pontifice. At Professio 
hac condonandi poenas virtute potitur, non ex aliqua Pon- 
tificia concessione illum thesaurum applicante, sed ex vi 
et merito ipsius operis excellentissimi, et quamcumque 
peccatis debitam satisfactionem excedentis. Atque ita 
docent Na var. de Indulgentiis, notab. 20 n* 17, Piatus de 
bono status Religiosi lib. 1. c. 13. Qui optime probat, excel- 
lentiori modo competere hanc condonationem Professioni, 
quam Indulgentiae plenariae. Nam Indulgentia ad integrum 
sui valorem desiderat causam proportionatam, et opus 
aliquod injungi, adeo ut si alterutrum desit, aut non valeat 
Indulgentia, aut tantum valeat, quantum est pondus illius 
operis et causae. Quae cum hominum judicio metienda 
sint, facile fieri potest, ut vel tota Indulgentia, vel pars 
ejus corruat : eo vel maxime quod in opere injuncto exe- 
quendo multum delinqui possit ex negligentia. At haec 
Professionis condonatio non innititur concessioni alicujus, 
sed ipsius operis dignitati. Quae cum semper sit eadem, 
semper hunc effectum obtinebit, nisi lethalis status Profi- 
tentis impediat, qui etiam cuicumque Indulgentiae obti- 
nendae obstat. — 7. Ultimo deducitur, hanc plenissimam 
condonationem obtineri quoque per simplicia biennio novi- 

tiatus transacto vota emissa in Soc. Jesu. Quippe illa 
emittens constituitur in vero Statu Religioso, moritur 
mundo, omnibus ejus renuntiat: ac se, suaque omnia 
perpetuo Dei obsequio sub Praelati obedientia mancipat. 
Quae sunt rationes ob quas id tribuitur solemni Professioni 
(ut diximus n. 2 et 3), quando tamen postea renovantur 
vota haec sexto quoque mense, non obtinetur (ut constat 
ex dictis n° 5). At credo eam condonationem iterum obti- 
neri per solemnem trium, aut quatuor votorum Profes- 
sionem in ea emissam. Quia quamvis vota haec solemnia 
sint ejusdem speciei cum prioribus illis simplicibus, et 
utraque vere et proprie constituant Religiosos : at traditio 
per illa vota simplicia erat conditionalis quoad perpetuita- 
tem : per vota autem solemnia est omnino absoluta. Et 
ideo tanquam continentibus novum ac perfectissimum 
traditionis modum, non mirum si hanc iterum condona- 
tionem eis tribuamus. Et ad hoc confert quod diximus n. 
5 fine. Quando autem qui tria solemnia vota in Societate 
emiserat, admittitur ad quatuor votorum Professionem, 
non iterum condonatio haec obtinetur. Quia utraque tra- 
ditio est solemnis et absoluta, et tantum priori obligationi 
additur novum solemne votum obedientiae Pontifici. — 8. 
Demum observandum est, per privilegia fratribus Minimis 
concessa Religiosos Soc. Jesu duplicem Indulgentiam ple- 
nariam a Pontifice concessam obtinere, priorem in in- 
gressu, posteriorem in mortis articulo ut habetur in com- 
pendio nostrorum privilegiorum, v. Indulgentiae § 4. Quibus 
quoque coeteri Mendicantes fruuntur. Nomine autem in- 
gressus bene intelligit Manuel 2 to. q. 9 regularium, in q. 
87, a. 1, priorem ingressum per Habitus susceptionem. Et 
in nostra Soc. non fit Habitus susceptio, intelligo tunc 
obtineri quando finita prima probatione admittitur ingre- 
diens ad novitiorum consortium. Tunc enim reputatur vera 
ejus admissio. 

Layman (fl635) 1. IV, Tract. V, c. X. 1. Prima praeroga- 

tiva est: Plenissima omnium peccatorum remissio. Quam- 
obrem S. Hieronymus epist. 8 ad Demetriadem, S. Ansel- 
mus lib. de Similitudinibus cap. ult., S. Bernardus tract. 
de Praecepto et dispensatione, Leontius Gyprius Episcopus 
in vita Symeonis Abbatis, S. Thomas 2. 2, q. ult. a. 3 ad 
3, Professionem in Religione alterum Baptismum dixerunt. 
Probatur ratione S. Thom. 4 dist 4, q. 3 a. 3 ad 3. Certum 
enim est quod homo justus ex Christi meritis plene satis- 
faciat Deo pro peccatis suis, si omnia quae potest propter 
Dei gloriam et obsequium praestet ; sive, ut aliis verbis 
dicam, si tantum praestet, ut plus praestare non possit. 
Idipsum autem fit, dum homo omnia externa et interna, 
divino obsequio in perpetuum, editis votis, offert, ac conse- 
crat; maxime quando animi libertatem, qua nihil in ho- 
mine excellentius, ipsique charius, derelinquit atque Deo 
stabiliter tradit. Confirmatur: qui partem bonorum propter 
Deum in eleemosynas pauperum dat, ut Zachaeus ille 
Lucae 19, pro peccatis suis satisfacit, juxta illud Daniel 4 
Peccata tua eleemosynis redime. Ergo qui omnia sua, et 
seipsum divinis obsequiis tradit, is plene satisfacit : siquidem 
Religionis assumptio omne genus satisfactionis superat, 
juxta cap. Admonere 38, q. 2, ubi Glossa v. Monasterium 
notat, quantamcumque poenitentiam aliquis propter peccata 
subire debeat, intrando Religionem satisfacere, et liberari. 
Atque hae rationes a parte ostendunt, praerogativam istam 
competere etiam votis simplicibus in Soc. Jesu edi solitis ; 
quippe quae veram voventium traditionem continent, 
eosque veros Religiosos efficiunt, qua de re Sanchez libro 
Y Moralium, c. Y, n. 7, — 2. Porro bene admonent Navarr. 
tract de Indulg. notab. 20, n. 17, Hieron. Piatus de bono 
Status Religionis cap. 13 v. Sane, Sanchez 1. Y. Moral. 
c. Y n. 6. hanc plenissimam peccatorum remissionem cer- 
tiore ac petfectiore modo competere votis Religiosis, quam 
plenariae Indulgentiae. Quia Indulgentia, cum sit quaedam 
concessio et condonatio, ex auctoritate Summi Pontificis, 

causam concedendi justam requirit, et alias conditiones in 
iis quibus conceditur. At vero ad remissionem peccatorum 
junctam cum Professione Religiosa, aliud insuper non 
requiritur, quandoquidem ea remissio ex natura et pros- 
tantia ipsius operis, per modum cujusdam justae solutionis, 
ex Christi meritis promanat, modo subjectum capax sit, 
videlicet homo in gratia Dei constitutus, quae est conditio 
ad omnem satisfactionem requisita. — 3. Deinde neque 
illud improbabile mihi videtur, quod ex aliquorum senten- 
tia refert, et non improbat Sa v. Religio n. 17, etiam per 
renovationem votorum regularium, plenariam peccatorum 
remissionem obtineri. Nam vota quae in Religione eduntur, 
ideo afferunt plenariam remissionem peccatorum, quia 
continent perfectam hominis traditionem erga Deum ; sed 
haec traditio non semel, sed iterum fieri, seu renovari 
potest; ergo etiam remissio peccatorum iterato acquiri ; 
licet contrarium sentiat Sanchez n. 5, cum Tabiena v. 
Novitius, in fine ; propterea quod opus primae traditionis 
difficilius sit, et ex intensiore voluntate procedens. Sed res- 
pondetur, haec accidentalia esse : imo etiam fieri posse, 
ut renovatio votorum majore animi constantia et deter- 
minatione ad Dei obsequium fiat, quam prima traditio 
facta fuerit. 

Tamburinus Ascanius (t 1685) De jure Abbatum, tomo 
8, disp. 6, quaesit. 27, n. 3. Dico primo : Professio valide 
emissa in Religioso remittit totam poenam peccatis ejus- 
dem debitam. Ita affirmant Navar. de Indulg. not. 20, n. 
17 et comment. 2 de Regular. n, 60, Emmanuel Sa in 
Summa v. Religio n. 17, Rodriq. qq. Regul. tom. 2, q. 87 
art. 1, Antonius Cucus lib. 3 Instit. major, tit 1. n. 50. 
Piatus de bono Status Religionis lib. 1, c. 13. Campanilus 
in divers. jur. canon, rubr. 12, cap. 10, n. 1. Bartholom. a 
S. Fausto in thes. Relig. lib. 5, q. 315, Hieronym. Rodriq. in 
compend. qq. regul resol. 77, n. 7, Azor Instit. moral. tom. 
1, 1. 12, c. 5, q. 11 ; Barbosade jur. Eccl. 1. 1, c. 42, n, 1 '9, 

quod etiam habetur in cap. Quis aliquando, §. His auctori- 
tatibus, de poen., dist. 1. : ibi enim ccfnstat nullam criminum 
praeteritorum satisfactionem ingredienti Religionem im- 
ponendam, quod totum residuum vitae tempus dedicet. 
Quod etiam colligitur in Auth. de Monachis, collat. 1 in 
prine, ubi habetur, quod conversationis Monachalis vita 
sic est honesta, sic commendare novit Deo ad hanc venien- 
tem hominem, ut omnem humanam ejus maculam deter- 
gat. Imo Professio habet ex se privilegium remittendi 
poenas debitas peccato. Ratio est quia in Professione mori- 
tur homo voluntarie mundo, tradens se omnino, et tota- 
liter Deo quoad animam, et quoad corpus in perfectum, et 
suave holocaustum : ex qua voluntate magnum hujusmodi 
meritum provenit, ideo fit plena omnium peccatorum 
remissio. Ita S. Thomas 2. 2. q. 189, a. 3 ad 3, Cajetanus 
ibid. et Corduba super Regulam S. Francisci c. 2., q. 14, 
Bartholom. a S. Fausto, loco cit. lib. 5, q. 116, Campanilus 
in divers. jur. rubr. 12, cap. 10, n. 1. — Hoc autem quod 
dicimus valet quando emittitur valida Professio. Ita do- 
cent Tabiena v. Novitius in fine, Sanchez lib. 5 in Praecept. 
decal. c. 5, n. 5. Et eamdem condonationem peccatorum 
suorum consequuntur Religiosi, quando jam professi, 
gaudent de ipsa Professione, illamque innovant, parati 
facere, si non fecissent. Ita tenent Dionysius Carthus. in 
Opusc. de Profess. Monach. in append. et S. Bemardinus 
Senensis, ut refert Bartholom de Vecch. in praxi Novit. 
disp.13, dub. 5, n. 7. Et colligitur ex EmmanueleSa, v. Re- 
ligio n. 17 et Laurentio de Peyrin. q. 3 de Praelat., c. 1, n. 
154. — 4. Si petas, an qui emittit Professionem cum cons- 
cientia peccati mortalis, consequatur supradictam remis- 
sionem poenae omnium peccatorum suorum. Respondeo, 
quod, licet plenariam remissionem non consequatur prop- 
ter peccatum mortale ; tamen si postea resipiscat, illam 
consequitur: quia hujusmodi privilegium in Professione 
conceditur omnibus illis, qui non ponunt obicem. Unde 

obice sublato per poenitentiam, eamdem remissionem sor- 
tietur. Ita dicunt Bartholom. de S. Fausto loco cit. 1. 5, q. 
317, Barbosa loc. cit. n. 180 in fine, contra Navarr. de 
Indulg. notab. 20, n. 17, Cajetanum 2. 2. q. 189, ar. 8 ad 3. 
Ratio autem a supradictis auctoribus assignata est, quia 
hoc privilegium in Professione conceditur tradenti se 
totaliter ex corde Deo : sed Religiosus cum ad se redit post 
Professionem, et coram Deo in veritate profitetur, se ex 
corde Deo tribuit: ergo dabitur etiam ei, quando resipiscit 
dicta plenaria peccatorum remissio ; et tam in illo, quam 
in alio se sine labe peccati tradente Deo Professio hujusmodi 
Religionis aequabitur Baptismo propter rationem dictam. 
— 5. Quod vero Professio aequetur Baptismo, colligitur ex 
D. Bemardo lib. de Praecepto et dispens. in fine, ubi ait ; 
Audire... mortis Ejus. (Vide supra pag. 35) — 6. Non tamen 
inferas aequiparandam esse Professionem in omnibus Bap- 
tismo, ut colligitur ex D. Thom. in 4 dist. 4 q. 3 a. 3 quaes- 
tiunc.3 ad 3 et Corduba c. 2,q. 14, part. 1, nam Baptismus 
est Sacramentum conferens’ primam gratiam ex opere 
operato, et delens omnia peccata quoad culpam, et poenam; 
Professio vero non confert primam gratiam, nec delet 
culpas peccatorum; sed poenam tantum temporalem in 
purgatorio expiandam. Imo neque hoc facit ex opere ope- 
rato, sed ex opere tantum operantis, qui, videlicet, se 
abdicando mundo, divinis sponte addicitur obsequiis, ut 
habetur ex Sanchez loc. cit. c. 5, n. 4 et Barthol. a S. 
Fausto in thes. Relig. cit. c. 5, q. 318. — 7. Ex his ergo 
clare constat, Profitentem omnium peccatorum remissio- 
nem consequi, et quoad poenam absolutum remanere ab 
omnibus poenis purgatorii ; ita ut peracta Professione, si 
statim decederet Profitens, in Paradiso inter alios Beatos 
divina, et beatifica frueretur visione, ut affirmant S. Tho- 
mas 2. 2. q. ult. ar. 3 ad 3, Sanchez loc. cit. n. 2, Navarr. 
1. 3 cons. de Regul. cons. 44, n. 1, Rosella v. Religio, 2, § 9. 
Azor loc. cit. c. 5, q. 11, Suarez Tom. III de Relig, 1. 6, c, 

13, n. 4, Ledes. 2 part. Sum. tract. 10, c. 5, diff. 2, Carac- 
ciolus in const. Cleric. Regul. part. 2, c. 1, § 14, Barbosa 
in collect. in cap. 4 de voto, n. 5. Ratio est, ut dicit D. 
Thomas loc. cit. quia, cum Profitens voluntatem suam 
coeteris rebus chariorem in perpetuam servitutem Dei 
redigat, jam plenissime pro omnibus anteactae vitae de- 
lictis satisfecisse censetur; utpote, quia dat illud, quo 
nihil majus dari poterat. — 8. Advertendum tamen, 
quod hujusmodi perfecta condonatio peccatorum quoad 
poenam, etiam per Professionem obtenta, non est censenda 
Indulgentia plenaria: nam licet sit idem effectus ; provenit 
tamen ex diversa causa : etenim Indulgentia plenaria 
conceditur ex meritis passionis Christi, et Sanctorum sa- 
tisfactione in thesauro Ecclesiae repositis, eadem merita 
applicante Summo Pontifice, vero et ligitimo Ecclesiae 
Dei thesauri dispensatore ; Professio vero condonat hujus- 
modi poenas, non ex aliqua concessione pontificia, sed ex 
vi, et merito ipsius operis excellentissimi, et quamcumque 
debitam peccatis satisfactionem excedentis, prout docet 
Barbosa dejur. Eccl. 1. 1, cap. 42, n. 182 ex Sanchezloc. cit. 
n. 6. et Navarr. de Indulg. not. 20, n. 17 et docet etiam 
Bartholomaeus de Yecchiis in praxi Novit, disp. 13, dub. 
5, n. 6. 

Sylvius (t 1649) Comment. in 2. 2. q. 189, art. 3 ad 3. In 
resp. ad tertium ait rationabiliter dici posse quod per in- 
gressum Religionis, eum videlicet quo quis revera fit Mo- 
nachus, hoc est, per Professionem, aliquis consequatur 
remissionem omnium peccatorum, quantum scilicet ad 
poenam pro eis restantem. Si enim aliquibus eleemosynis 
factis homo potest statim satisfacere de peccatis suis, se- 
cundum illud Danielis 4 : Peccata tua eleemosynis redime; 
multo magis in satisfactionem pro omnibus peccatis suf- 
ficit, quod aliquis se totaliter divinis obsequiis mancipet, 
sicut fit in Professione Religionis. Hinc Hieronymus epist. 
25, cap. 2 Professionem Monasticam vocat secundum 

Baptismum. Et Bemardus, de Praecepto et dispens. c. 17 : 
Audire... evadimus (vide supra pag. 35) ; si nimirum Pro- 
fessio, sicut oportet, in bono statu, et propter Deum emit- 
tatur. His consentanea scribit Author libri de Similitudi- 
nibus apud Anselmum capite ultimo. Unde legitur in Yitis 
Patrum, lib. 6, c. 9, quod eamdem gratiam consequantur 
Religionem intrantes, quam consequuntur baptizati, quoad 
scilicet remissionem poenarum ex peccatis praeteritis res- 
tantium. Et in vita B. Antonii per S. Athanasium scripta 
habetur, quod cum ipsius in sublime rapti viam impedire 
vellent daemones, illi objiciendo peccata juventutis, Angeli 
boni responderint, non debere ea delicta narrari quae jam 
Christi essent Bonitate sopita : si quae autem scirent ex eo 
tempore quo factus esset Monachus, et Deo se consecras- 
set licere proferri. — Coeterum quia haec (si de Religionis 
Professione secundum sui naturam loquimur) solum pro- 
babiliter dici possunt, Idcirco adjiciendum videtur quod 
Paulus Y in Bulla cujus initium, Romanus Pontifex, anno 
1606, die 23 Maji data plenariam concessit Indulgentiam, 
tum illis qui animo profitendi Habitum Religionis a legitimo 
Superiore suscipiunt, tum his qui expleto probationis anno, 
Professionem mittunt. 

Hjeftenus (t 1648) Disquisitionum Monasticarum, lib. 
4, tract. 8, disq. 2. Num Monastica Professio alter dici 
possit Baptismus ? — Haeretici pro innata sibi Monasticen 
vituperandi libidine, etiam hoc inter coetera vellicant ac 
carpunt, quod dicamus Monasticam Professionem secun- 
dum quodammodo esse Baptisma. Philippus Melanchton 
audacter admodum affirmat Catholicos asserere, vitam 
Monasticam mereri justificationem, et remissionem pecca- 
torum, et applicatam aliis eos salvare, et longe meliorem 
esse ipso Baptismo. Sed spissum hoc et portentosum est 
mendacium, quosnam enim allegat Catholicos haec affir- 
mantes ? Calvinus dicit Patres toto pectore abhorruisse ab 
illa blasphemia, et sacrilego dogmate, quo Professio Mo- 

nastica secundum Baptisma nominatur. Sed quis non vi- 
deat effrenatam hominis impudentiam ? Sancti enim Pa- 
tres, Sanctorum virorum exempla, et Scholasticorum 
receptissima doctrina, constanter hoc, quod ipse sacrile- 
gum dogma audet nominare, asserunt. — Primo enim, ex 
Patribus, Hieronymus de obitu Blesillae scribens, epist. 25, 
et ad Demetriadem, epist. 8 (Vide supra p. 17). Et S. 
Joannes Damascenus historia SS. Barlaam et Josaphat 
(Vide supra p. 22). Et Petrus Damianus Op. 16, cap. 8 (Vide 
supra p. 28). Et S. Bernardus lib. de Praecepto et dispens. 
(Vide supra p. 35). Et Goffridus quoque Vindocinensis 
Monasticam Professionem nunc stolam, nunc Habitum 
secundae regenerationis vocat. In sermone quoque de S. 
Benedicto, sic ait : Gloriosus etenim iste sanctus nostrae 
secundae regenerationis inventor pariter extitit et scriptor. 
Monastica, inquam, Religio, quam ipse- Instituit, secunda 
regeneratio jure nominatur, et etiam pontificali confirma- 
tioni non immerito comparatur. Hujus namque vitae ob- 
servatione et praeterita peccata, sicut in Baptismate 
delentur, et contra futura, velut in confirmatione, Christia- 
nus munitur. Ita ille. — Secundo non desunt Sanctorum 
visiones hanc inter Baptismum et Religiosam Profes- 
sionem, comparationem astruentes. In Vitis Patrum 1. 6, 
libel. 1, n. 9 (Vide supra p. 24). Refert quoque Athanasius 
in vita Magni Antonii (Vide sup. p. 16). Idipsum demonstrat 
Anselmus exemplo Osbemi Monachi (Vide sup. p. 80). Sed 
jucundum in primis et notabile hoc in genere quod Leon- 
tius Cyprius Episcopus antiquus auctor narrat in vita 
Symeonis Abbatis (Vide supra p. 17). — Tertio idipsum 
docent Scholastici. Antoninus (Vide supra p. 100) et Palu- 
danus; Thomas Waldensis (Vide supra p. 82). Sed audien- 
dus prae omnibus S. Thomas, Scholasticorum Phoenix, 
qui ait: Rationabiliter... (Vide supra p. 53). Ita Doctor 
Angelicus. Quem praeter citatos sequuntur Azorius 1. 12 
Institut. Moral. cap. 5, q. 11 ; Bellarminus lib. 2 de Mona- 

chis (Vide supra p. 122). Suarez Tom. 3 de Religione (Vide 
supra p. 125). Sanchez tom. 2 in Op. Moral.lib. 5,c. 5 (Vide 
supra p.129). Emmanuel Rodriguez tom. 2, qq. Regular. q. 
87, art. 1. Hieronymus Piatus lib. 1 de bono Status Relig. 
cap. 13, (Vide supra p. 108) qui omnes communi consensu 
docent per Religionis Professionem obtineri omnium antea 
commissorum criminum plenissimam condonationem. 
Quae etsi in effectu conveniat cum plenaria Indulgentia, 
differt tamen ab illa, quod Indulgentia plenaria concedatur 
ex Christi et Sanctorum satisfactione in Ecclesiae thesauro 
deposita, applicante eam Summo Pontifice. At Professio 
hanc condonandi poenas virtutem habet, non ex aliqua 
Pontificis concessione, sed ex vi et merito ipsius operis 
excellentissimi, et quamcumque peccatis debitam satis- 
factionem excedentis. Cujus rationem dat S. Thomas (4 
dist. 4 q. 3. a. 3 q cula 3 ad 3. Vide supra p. 51). Atque ita 
Stephanus V Hastulpho c. Admonere (Vide supra p. 71). 
Quid igitur nunc habent haeretici, quod tantorum Patrum 
auctoritati, quod testatissimis historiis, quod Scholasti- 
corum receptissimae doctrinae opponant? falsum autem 
est, ut diximus, Catholicos docere Professionem Baptismo 
meliorem esse, illam enim Baptismati quidam conferunt, 
sed non praeferunt, imo nequidem aequiparant, nihilque ei 
ex opere operato tribuunt. Unde Cajetanus expresse docet, 
sicut alia opera satisfactoria in mortali facta non revivis- 
cunt adepta gratia, ita nec Professionem, quae nihil vir- 
tutis habet, nisi ex vi et merito ipsius operantis. Et Bellar- 
minus differentiam ponit inter Baptismum et Professionem, 
quod ille tollit culpam et poenam, haec autem solam poe- 
nam. Et Suarez ait temerarium se censere eumdem effec- 
tum tribuere Professioni, qui tribuitur Baptismo. Est enim, 
inquit, res gravissima, et valde supernaturalis, quam sine 
revelatione, traditione Ecclesiae, ac Patrum doctrina asse- 
rere temerarium est. — Eodem libro, Disq. 5, Quam utilis 
Professionis renovatio? Respondet: Quarto non improba- 

biliter dici potest, Professionis renovatione mereri homi- 
nem remissionem peccatorum. Nam, id asserit Dionysius 
Carthusianus libro de Professione Monastica cap. ultimo 
(Vide supra p. 100). Ita pius et doctus ille theologus, ad quem 
respexerit forte Emmanuel Sa, v. Religio n. 17 non impro- 
bans aliquos ita tenere. Thomas vero Sanchez loc. cit. n. 5, 
secutus Tabienam, negat hanc condonationem obtineri 
quoties Professio renovatur. Ratio autem ejus est (Vide 
supra p. 133, et p. 137, Layman illum refellentem). 

Lezana (t 1659), Summa quaestionum Regularium 
Tom. I, c. 3, n. 1. Inter multas Religiosae Professionis 
praerogativas illa videtur primum locum tenere, quod per 
illam, Professus, omnium peccatorum suorum antea com- 
missorum condonationem, quoad omnem poenam tempora- 
lem pro illis in purgatorio debitam, obtineat. Ita enim habet 
fere communis Sanctorum Patrum, antiquorum Monacho- 
rum, et Scholasticorum, quasi per traditionem, consensus. 
S. Thomas 2. 2. q. ult. art. 3 ad 3, Thomas Wald. de Sacra- 
mental. tit. 9, cap. 80, n. 8 et 9. Non tamen per eam remit- 
tuntur peccata quoad culpam. Cum nec sit Sacramentum, 
nec actus contritionis, aut Charitas. Sanchez lib. V in De- 
calog. c. V, n. 3. Nec reviviscit, si fuerit facta in mortali 
peccato, per subsequentem justificationem. Quia hoc so- 
lum competit Sacramentis. Cajetan. 2. 2. q. ult. art. 3. 
Hujusmodi autem condonatio non est per modum Indul- 
gentiae plenariae. Quae etsi in effectu assimiletur, non est 
ex applicatione meritorum Christi ab Ejus dispensatore 
Summo Pontifice facta, sed ex vi, et merito ipsius Profes- 
sionis ; eo quod per illam Profitens renuntiet mundo, et se 
cum suis omnibus perpetuo dedicet Deo. Navarr. de Indulg. 
notab. 20, n. 17. Piatus de bono Status Relig. libr. 1, c. 13. 
Similiter haec condonatio, non quoties Professio renovatur, 
sed sola prima vice obtinetur. Tabiena v. Novitus in fine, 
Sanchez loc. cit. n. 5, addens n. 7 hanc praerogativam 
etiam competere Professioni factae in Societate Jesu bien- 
nio Novitiatus transacto. 

Salmanticenses (saec. 17°) Cursus Theol. Mor. Tomo 4, 
Tract 15, c. 4, p. 5, n. 46. In praesenti non loquimur de 
privilegiis, exemptionibus, aliisque favoribus Religiosis 
personis competentibus: quia de] his infra instituemus spe- 
cialem tractatum. Sed de effectibus communibus, qui prae- 
cise ex vi solius Professionis subsequuntur. Quorum unus 
est plenissima omnium peccatorum condonatio, non quoad 
culpam, cum non sit Sacramentum; sed quoad omnem 
poenam temporalem pro ipsis in purgatorio debitam. Unde 
D. Hier, in Epist. 8 et 25 appellat Professionem secundum 
Baptisma, et colligitur ex c. Quis aliquando § His auctori- 
tatibus, de pcenit., dist. 1, et ibi Glossa v. Totum. Quod 
cognovit Justinianus Imperator, dum Authentic. de Mo- 
nachis, coli. 1 initio, dicit : Conversationis Monachalis vita 
sic est honesta, sic commendare novit Deo ad hoc venien- 
tem hominem, ut' omnem humanam ejus maculam deter- 
gat. Tenetque D. Thomas 2. 2. q. 189, art. 8 ad 3 ; et 4. Dist. 
4, q. 8 , art 3, q 3 ad 3, et cum eo omnes. Sed ut talis con- 
donatio obtineatur, debet esse in gratia Religiosus. Si 
enim in mortali Professionem emittat, eam non lucrabitur: 
imo nec eo ablato reviviscet, quia non eam causat, sicut 
Baptismus, ex opere operato, sed ob excellentissimum 
opussatisfactorium aProfitente exhibitum, et sic ex merito 
ipsius operis excellentissimi. Unde sicut alia opera satisfac- 
toria in mortali exhibita, non reviviscunt, ablata culpa, ita 
nec talis condonatio. Cajet. 2. 2. q. 189, art. 3fin. ; Lez. Tomo 
1, c. 3, n 1 ; Sanchez libro 5, c. 5, n. 4. Unde infertur hanc 
plenissimam condonationem non esse vere Indulgentiam 
plenariam, quamvis in effectu, qui est omnem poenam in 
purgatorio debitam expiare, cum ea conveniat. Differt 
vero, quod illa conceditur ex Christi, et Sanctorum satis- 
factione in thesauro Ecclesiae deposita, applicataque per 
Summum Pontificem. Professio autem, non ex Pontificia 
concessione, illum thesaurum applicante, sed ex merito 
ipsius operis excellentissimi excedentis quamcumque 

debitam satisfactionem pro peccatis, provenit. Navarr. de 
Indulg. not. 20, n. 17, Tamburin. Tomo 3, disp. 6, q. 28, n. 
8, Becchius disp. 13, dub. 5, n. 6, Sanchez n. 6, Lezan. n. 

1. Quoties vero Professio nulla ratificatur, eadem, secundum 
omnes, condonatio adipiscitur. At vero si Professio valida 
iterum atque iterum renovetur, aliqui dicunt non ob id de 
novo lucrari talem condonationem, quia renovatio non est 
opus ita meritorium, et satisfactorium : sicut prima tradi- 
tio, cum ibi non interveniat tanta difficultas, sic Becchius 
n. 7, Sanchez n. 5, Lezan. n. 1. Alii benignius id assequi 
concedunt, si tali affectu renovat Religiosus suam Profes- 
sionem, quod de novo tunc illam emitteret, si nondum eam 
emisisset, quia si quis memor peccati a se facti, de illo 
gauderet, puniendus esset, ac si de novo illud commisisset ; 
etiam qui memor alicujus actus heroici a se facti, gaudet 
modo dicto de illo, consequitur eamdem veniam, ut credi 
debet, de Divina Bonitate ; sic tenent Laymam 1. 4, tract. 
5, c. 10, n. 2, Pal. tract. 16, disp. 2, pu. 8, n. 3,Peyrin. Tomo 

2, de Praei, q. 3, c. 1, n. 1 54, Pelliz. tract. 3, c. 4, n. 15, 
Villal, quem refert et sequitur Antonius a Spir. Sancto, 
tract. 3, disp. 3, n. 179, Garc. tract. 4, disp, 3, dub 1, n. 7, 
Tamb. Tomo 3, disp. 6, quaesit. 27, n. 3, referens Dionysium 
Carthusianum et Sanctum Bernardinum Senensem. 

Jo annes Bona, Cardinalis Ordinis Cisterciensis (t 1674). 
Phoenix rediviva, Annua Spiritus Renovatio etc. (quod 
compositum in Monasterio B. Mariae a Vico in Sabaudia 
ante annum 1651, tum ad suam utilitatem, tum ad pro- 
fectum aliorum, diutius delituit, ac tandem repertum ma- 
nuscriptum Parisiis in Bibliotheca Regia anno 1846, publici 
juris fecit Josephus Martin Sacerdos Congregrationis Mis- 
sionum ad Exteros. Parisiis apud Mellier, 1847) (1). — Me- 
ditatio 14. 


(1) In hac praeclara meditatione inveniet pius lector Religiosum 
Statum comparari Apostolico Statui, Martyrio, Angelico Ordini ; et 
superare omnem debitam satisfactionem, ita ut nemini hanc poeni- 
tentiam imponere liceat ; — Religionis vero Professionem iteratum 

I. Religio, schola virtutum et sanctitatis, est quidam 
praestantissimus Status ad Christianam perfectionem 
tendens per tria vota paupertatis, obedientiae et castitatis. 
Religiosi vero illi dicuntur qui saeculo exempti jugem 
famulatum Deo exhibent perpetuis votis obstrictum, de 
quibus scriptum est: Mortui enim estis, et vita vestra 
abscondita est cum Christo in Deo (Galat. 3, 3). Dicitur 
autem Religio Status, quia genus vitae stabile, fixum, per- 
petuum, et immobile profitetur. Hujus Status quanta sit 
dignitas et altitudo ex multis capitibus colligere licet: 
nam 1°, Religiosi super omnia quae in mundo sunt erecti, 
omnia subtus se habent, omnia despiciunt et arbitrantur 
ut stercora, non modo illa non quaerentes sicut mundani 
qui iniis ambiendis toti sunt, sed etiam oblata et affluentia 
rejicientes, et sola coelestia desiderantes. 2° Vita nostra 
vitae Christi simillima est, ut pictores solent cum vultum 
ex vultu exprimunt : nostra paupertas Illius paupertatem 
imitatur, Qui non habuit ubi caput reclinaret : nostra casti- 
tas Illius aemulatur castitatem, Qui fuit candor lucis aeter- 
nae : nostra obedientia ex Ejus obedientia deprumpta 
est, Qui erat subditus illis, et factus est obediens usque 
ad mortem : omnia denique studia nostra ad illud Exem- 
plar conformata sunt, Quod toti orbi terrarum in monte 
Calvariae monstratqm est. 3° Similis est vita nostra vitae 
Apostolorum, quorum omnium nomine dixit Petrus 
Christo : Ecce nos relinquimus omnia, et secuti sumus Te 
(Matth. 19, 27). 4° Ex communi consensu sanctorum Pa- 
trum Religiosae vitae asperitas juge Martyrium est, eo gra- 
vius quod diuturnius, ita ut merito possimus cum Propheta 
psallere Domino : Propter Te mortificamur tota die ; aesti- 
mati sumus sicut oves occisionis (Ps. 43, 22). 5° Religiosi 
quia Deo dicati, consecratum templum Dei sunt, et gratis- 
simum Ejus holocaustum. Est vita Religiosa Regia digni- 

i 

Baptisma quo peccata purgantur nuncupari. Quia autem in ea pars 
partem mire elucidat , illam opportune contrahi posse visum non est. 

tate multo excellentior, ut in quodam libello ostendit Chry- 
sostomus : est inchoata quaedam supernae Patriae felicitas, 
et quidam in hoc exilio Paradisus. Nec desunt huic Statui 
ea quoque ornamenta quae mundus in pretio habet, anti- 
quitas nimirum, natalium splendor, illustria facta, doctri- 
nae et virtutum excellentia: quotquot enim existunt 
Ordines Religiosi, a viris eximiis habuerunt originem, dede- 
runtque mundo tot scientia, virtute, et sanctitate eminen- 
tissimos homines, ut numerari non possint. Cavendum 
igitur ne malis moribus tantam dignitatam dehonestemus. 

II. Magna hominum gloria reputatur inter servos Re- 
gis terreni computari ; quid autem inter domesticos et 
amicos ? At Religiosi non mortalis Principis, sed Ejus Qui 
aufert spiritum Principum cives et domestici nuncupantur : 
Estis, inquit Apostolus, cives Sanctorum et domestici 
Dei (Ephes. 2, 19) : atque eos supremus Dominus ore pro- 
prio inter amicos recensere dignatus est, dicens: Jam 
non dicam vos servos, sed amicos meos, quia omnia quae- 
cumque audivi a Patre meo nota feci vobis (Joan. 15, 15) : 
nec amicitiae gradu contentus ad arctiorem nexum propin- 
quitatis illos evexit cum dixit: Qui fecerit voluntatem 
Patris mei Qui in Coelis est, ille meus frater, et soror, et 
mater est (Matth. 12, 50). Quae sententia cui hominum 
generi magis convenit, quam Religiosis qui perpetuo 
vinculo Divinae Voluntati faciendae propriam voluntatem 
voverunt? Sed alia adhuc necessitudo inter animam 
Religiosam et Christum reperitur, ut Ejus sponsa me- 
reatur esse, Cujus pulchritudinem sol et luna mirantur : 
Sponsabo te Mihi in sempiternum, et judicio (Os. 2, 19). 
Haec autem dignitas quanta sit, nulla potest eloquentia 
explicare. Tandem in die judicii, quod omnem superat 
excellentiam, cum omnia terrore plena erunt et horribili 
calamitate, in illius amplissimi muneris partem venturi 
sunt Religiosi ut una cum Christo Judice sedeant, senten- 
tiam laturi salutarem his qui ad dextram stabunt, funes - 

tam his qui ad sinistram. Vos qui secuti estis Me, ait Ipse 
Judex, cum sederit Filius hominis in sede Majestatis suae, 
sedebitis et vos judicantes (Matth. 19, 28) : quod licet ad 
Apostolos principaliter dictum sit, ad omnes tamen Reli- 
giosos similiter pertinere et docent omnes Theologi, et 
ratio evincit : Apostolicam enim vitam Professi sumus. 
Cui Professioni congruere innocentia et sanctitate satagen- 
dum est. 

III. Innumerae quoque sunt Religiosi Status utilitates : 
nam 1°, removet nos ab occasionibus peccati, et ab omni- 
bus creatis etiam licitis et permissis ; ex qua re illud 
consequimur, ut, abjectis omnibus impedimentis, ad opera 
coelestia promptiores reddamur et expeditiores. 2°, Solem- 
nis Professio (1) iteratum Baptisma est, quo remissionem 
omnium peccatorum obtinemus. 3°, Nulla satisfactio adae- 
quari potest poenitentiae Religiosorum: nulla enim tam 
immania possunt esse peccata, in quorum poenam possit 
aliquis cogi ad hoc vitae genus subeundum. 4°, Omnes actio- 
nes ex vi voti gratiores sunt Deo, ac propterea majoris 
meriti. 5°, Religiosi ab omni cura et sollicitudine torrena 
liberi, attentius possunt Deo vacare, suntque certissimi se 
Divinam in omnibus exequi Voluntatem, si a suo instituto 
non recedant. 6°, Cum iter ad Coelum multa caligine obscu- 
rum, multis difficultatum poenis obsitum sit, habet homo in 
Religione duces et ductores sapientissimos, qui labentem 
sustinent, errantem dirigunt, cadentem erigunt, proeliantem 
adjuvant, ignarum instruunt, fovent imbecillem, beneque 
vivendi normam voce, scriptis, et statutis subministrant. 
7°, Religio est quoddam corpus, cujus singuli membra 
sumus ; ideo alter alterum juvat, tum verbo, tum exem- 
plis, tum mutua charitate, et omnium bonorum communi- 
catione, ut vere de nobis dici possit : Frater qui adjuvatur 
a fratre, quasi civitas firma (Prov. 18, 19). Denique in 


(1) Nonnisi ad suos loquitur, qui tunc solemnem tantum habebaht. 

Religione, ut docet sanctus Bemardus, homo vivit purius, 
cadit rarius, surgit velocius, incedit cautius, irroratur 
frequentius, quiescit securius, moritur confidentius, pur- 
gatur citius, remuneratur copiosius. Vivit purius, ob 
media quae habet ad id efficacissima, quae sunt usus Sa- 
cramentorum, oratio, meditatio, examen conscientiae, 
lectio spiritualis, consortium bonorum. Cadit rarius, quia 
Divina gratia roboratur, longe degit ab occasionibus, et 
Christi sequitur vestigia. Surgit velocius, quia levior est 
casus, et auxiliis abundat. Incedit cautius, ob eorum 
exempla cum quibus vivit, quia magis timet offensam 
Dei, scitque peccati quanta sit foeditas, quanta virtutis 
pulchritudo. Irroratur frequentius, quia fonti gratiarum 
vicinior est, magisque idoneus ad coelestes illapsus susci- 
piendos. Quiescit securius, caret enim conscientiae stimulis, 
affectibus inordinatis, et curis temporalibus. Moritur confi- 
dentius, quia ab amore rerum terrenarum liber est, nullius 
gravioris culpae sibi conscius, jam diu pugnae assuetus, 
bonis operibus instructus, Coelitum praesidio et fratrum 
orationibus munitus. Purgatur citius, quia jam culpis 
satisfecit, et fratrum suffragiis adjuvatur. Remuneratur 
copiosius, quia in Ecclesia militanti plus laboravit, ejusque 
opera majoris sunt meriti ratione votorum. His perpensis, 
considerandum est quanta poena et ignominia afficientur 
in futuro saeculo hi Religiosi qui male vivendo his fructi- 
bus vitae Religiosae se incapaces reddiderunt, et inter tot 
divitias fame perierunt. 

IV. Conjuncta utilitati est summa suavitas et jucundi- 
tas, quia 1 °, hic Status expedit nos a cunctis molestiis et 
aerumnis vitae saecularis, quae adeo multae sunt ut vix 
ulla domus reperiri possit sive divitis sive pauperis, quae 
non aliquam luctuosae tragoediae speciem repraesentet. 2°, 
Omnis ejus disciplina facilis est et brevis, omnia ejus institu- 
ta suavissima. Quid enim suavius, quam sedatis passioni- 
bus vivere secundum rationem ? Quid animee delectabilius, 

quam spiritualibus deliciis abundare? Id vero praestat 
Religio. 3°, Sunt et magna illa solatia quae quisque Reli- 
giosus copiosissime percipit ex oratione et meditatione; 
dulciores enim sunt lacrymae orantium, quam gaudia 
theatrorum. 4°, Perpetuam laetitiam affert nobis tranquil- 
lissima serenitas animi, quae ex bona conscientia* proce- 
dit, quae est praegustatio quaedam aeternae felicitatis. 5°, 
Item dulcissima fratrum consuetudo, et vera amicitia 
quam conciliant morum et studiorum ac ipsius habitus 
similitudo, tum virtus et probitas, sermonis gratia et 
eruditio, mutua officia et solatia in rebus adversis, huma- 
nissima «colloquia, data vicissim et accepta beneficia. 6°, 
Multa quoque est delectatio quam scientiae parturiunt, 
artiumque liberalium variae doctrinae: ea enim studia 
humanam naturam intime attingunt, et nobilissimam ho- 
minis partem afficiunt atque illustrant. Alia demun Reli- 
giosorum solatia sunt ex munditia castitatis, ex conver- 
sione animarum, ex centuplo sibi promisso et reddito, et 
ex aliis innumeris capitibus orta, quae vitam nostram 
adeo exhilarant, ut omnino concludendum sit, nihil vita 
Religiosa felicius esse posse, nihil jucundius. 

V. Est igitur Religio terrestris Paradisus, in qua prop- 
terea vitam traducere debemus similem ei quam Angeli 
ducunt in Coelis, licet cum inaequalitate virtutis. Angeli 
nunquam cessant Deum amare, laudare, adorare ; nun- 
quam se ab Ejus visione divertunt, licet in terram quan- 
doque mittantur in ministerium ; recti sunt, constantes, 
et Divinae Voluntati immobiliter adhaerentes : ita et nos 
jugiter studebimus Deum diligere et benedicere, tam in 
prosperis quam in adversis : semper intenti in Eum erimus 
per aspectum verae fidei, et per unionem charitatis, sem- 
per in bono perseverantes, Ejus beneplacito conformes. 
Illi semper sunt mites, benigni, pacifici, humiles, subditi 
Deo, cunctisque virtutibus exornati : et nos quoque dociles, 
tranquilli, modesti erimus, omni que virtute praediti: 

illorum purissimam castitatem, ardentissimum amorem, 
et omnibus numeris absolutam perfectionem aemulabi- 
mur. Nec temeraria existimanda erit ad tam sublimem 
gradum aspiratio ; ad altiora enim nos evexit Qui dixit : 
Estote perfecti sicut et Pater vester coelestis perfectus est 
(Matth. 5, 48). 

J o annis Cardinalis Bona, Testamentum quo se prae- 
paravit ad mortem, n. 6 in fine: Tu fortissime Christi 
Martyr et Sanctissime Papa Stephane, in cujus die natali 
per secundum Baptisma in solemni votorum nuncupatione 
renatus sum, tu me respice ab alto, et constantiam impe- 
tra in hoc certamine, ac de hoste tartareo gloriosum trium- 
phum. — Eadem verba leguntur in ejusdem Opusc. De 
praeparatione ad mortem, c. 9, n. 16: Oratio ad Omnes 
Sanctos. 

Lacroix (t 1714) Libro 4, cap. 1, dub. 1, add. 7, 2. Re- 
missio omnis poenae culpis debitae, regulariter et vi ipsius 
Professionis vel votorum, tanquam condignae satisfactio- 
nis : quamvis autem Sanchez neget id fieri per renovatio- 
nem Professionis, tamen id affirmant Sa, Layman et 
Castropalaus (t 1688). 

Holzmann, Theologia Moralis, anno 1786, parte 3, tract. 
III, disp. II, c. 5, art. I, n. 618. Dico itaque primo. Regulares 
per emissionem Religiosae Professionis consequuntur ple- 
nam, et perfectam remissionem poenae propter peccata 
quaecumque, ante commissa, et quoad culpam jam remis- 
sa, debitae. Est sententia moraliter certa; nec scio authorem 
qui contradicat. Probatur primo. SS. Patres, Hieronymus, 
Anselmus, Bernardus, etc. apud Laymannum 1. 4, tract. 5, 
c. 10, n. 1, Professionem vocant alterum Baptisma: atqui 
non sic vocari potest quoad remissionem culpae ; cum non 
sint alia remedia a Christo ad tollendum culpae reatum 
instituta, nisi Sacramenta (in re, vel saltem in voto sus- 
cepta) ; ergo quoad remissionem poenae, propter peccata 
quoad culpam jam remissa etiamnum debitae. Ubi recte 

advertit Kerckove super nostra Statuta Generalia, c. 1, § 
14, n. 22, nullo modo sustineri posse, quod per Professio- 
nem Religiosam, secundum se spectatam, remittantur 
peccata quaecumque etiam quoad culpam ; imo id asseri 
absque nota temeritatis non posse censet Suarez, Tomo 3, 
de Relig. lib. 6, c. 13, n. 5. Siquidem temerarium est, aliis 
mediis, praeterquam Sacramentis, attribuere vim remit- 
tendi peccata quoad culpam, etiamsi haec mortalia sint. — 
Probatur conclusio secundo. Homo justus ex meritis Christi 
plene satisfacit Deo pro poenis suorum peccatorum, si 
faciat tantum, quantum potest ; prout videtur certum, et 
indubitabile (quid enim plus requirit misericors Deus, ad 
opera satisfactoria toties excitans in Scripturis ?) id autem 
facit homo, dum omnes suas facultates ex — et internas 
per Professionem Religiosam in perpetuum consecrat Deo, 
maxime dum derelinquit, et Eidem stabiliter tradit animi 
sui libertatem, qua nihil in homine excellentius, ipsique 
charius est : ergo etc. Confirmatur. Assumptio Religionis 
per Professionem supergreditur omne genus satisfactionis, 
per text. in c. 8, caus. 33, q. 2, ita, ut Glossa ibidem in v. 
Monasterium, dicat, ‘ quantamcumque poenitentiam, prop- 
ter peccata residuam, et adhuc subeundam, per ingressum, 
id est, Professionem Religionis, penitus exsolvi : ergo etc. 
Licet vero Religionem Profitentibus concessa sit a Paulo V 
Indulgentia plenaria, id tamen non evincit, remissionem 
poenae plenam, de qua diximus, principaliter ab Indulgentia 
provenire, sed ab excellentia, vi, et merito ipsius Profes- 
sionis, quae uti suiipsius est traditio Deo beneplacitissima, 
ita ab Eodem acceptatur pro solutione adaequata ; quod 
nobis sufficienter innuitur per SS. Patrum, et Doctorum 
unanimem consensum. Unde haec remissio est longe cer- 
tior, quam quae alias, seu communiter fit per Indulgentiam 
plenariam, quoniam ad hujus, nempe Indulgentiae, valo- 
rem plures requiruntur conditiones, quarum una deficiente 
tota corruit ; in Professione autem sola vera voluntas, qua 

quis se Deo consecrat, et status gratiae sufficiunt. Quod 
tamen cum Palao limitat Augustinus Michel Tom. 1, fol. 
649, n. 3 et vult esse verum regulariter tantum ; non vero, 
ubi peccata Professi sunt plura, et graviora, actus autem 
Professionis valde tepidus, ac remissus. Et forte hac de 
causa Religionem Profitentibus conceditur plenaria Indul- 
gentia exigens solum opus Religionis (alias requirens 
plures conditiones, ut dictum) quae sane necessaria non 
esset, si omnes indiscriminatim virtute ipsius Professionis 
plenariam poenarum remissionem obtinerent. — 619 Quae- 
res, an poena, peccatis quoad culpam remissis debita, etiam 
remittatur per Professionis renovationem? — Respondetur, 
probabiliter remitti, supposito quod renovatio fiat serio, et 
fervide. Laymann loc. cit. n. 2, Kerckove n. 28, Mezger 
tract. 8, disp. 39, art. 5, n. 4, et alii plures. Ratio est, nam 
vota, quae in Religione eduntur, ideo afferunt plenam poenae 
remissionem, quia homo per ea se totum perfecte manci- 
pat Divino obsequio : ergo, si iterum, seu per Professionis 
ronovationem, taliter se mancipet Deo, Ejusque obsequio, 
poterit eumdem effectum iterato consequi. Caeterum Pro- 
fessio renovari potest toties, quoties libuerit: prout edisserit 
S.Bernardinus Senensis : inQuadrages. Tr.2, Serm24, art. 
1, cujus verba sunt : Haec libertas non solum datur in illa 
hora, qua ipsum votum emittitur, sed etiam in omni tem- 
pore, qua sibi vovisse placet, et in quo cum hac compla- 
centia votum implet. Indulgentiam tamen specialem pro 
Religiosis in communi, Professionem reiterantibus sive 
determinato die, sive pro libitu, non scio concessam. 
Religiosis autem nostri Ordinis de Observantia, suam 
Professionem semel in anno, die nimirum 16 Aprilis, re- 
novantibus, Indulgentiam plenariam, eamque perpetuam, 
clementissime largitus est modernus S. Pontifex Clemens 
XII, an. 1735, die 30 Martii per Breve : Cum sicut, quemad- 
modum testatur Directorium Aracoelitanum PP. Francis 
canorum ibidem impressum pro anno 1736. 

Richard, Charles-Louis des Freres PrScheurs, Analyse 
des Conciles, Paris 1773, Tom 2. mot : Religieux : C’est 
pour ces prdcieux avantages et tant d’autres renfermds 
dans l’Etat Religieux, que les Peres de 1’Eglise ne font pas 
difficulte de le comparer au BaptGme et au Martyr, et de 
lui attribuer les m§mes effets, en lui assurant les memes 
rdcompenses. (S. Bem. Serm. 80 in Cant., S. Thomas 2. 2. 
q. ult. a. 8 ad 3). — 3. Telle est la doctrine constante des 
Peres de PEglise sur 1’excellence et les avantages de 1’dtat 
Religieux, qui a 6t6 si bien saisie, et mise dans un si beau 
jour par 1’dloquent auteur (M 8gr de Rocquelaure, n 6 en 1721, 
Docteur en Theol. 1744, Eveque de Seniis, l er aumbnierdu 
roi 1764, Acaddmie 1770, Arche veque de Malines 1802- 
1808, Chanoine de S. Denis t 1818) du discours prononce 
le mardi l er Octobre, 1771, en 1’dglise des Religieuses Car- 
mdlites de S. Denis, pour la cdrdmonie de la prise du voile 
de la Profession de Madame Louise Marie de France. Dis- 
cours frappe au coin de Fdloquence et de la vdritd, et tres 
propre a faire admirer de plus en plus le courage hdroique 
d’une Auguste Princesse, dont Tdtonnant sacrifice fait la 
joie de 1’Eglise et la gloire dela Religion. Ce sont les propres 
termes de Fapprobation du docte et habile censeur (M. Ribail- 
ler, Docteur de la Maison et Socidtd de Sorbonne, Syndic de 
la facultd de Thdologie) de ce discours cdlebre, et si capable 
d^mortaliser son illustre auteur, en immortalisant la 
Consecrati on mdmorable a jamais de la vierge chretienne 
qui en fut le sujet ; autrefois Madame Louise Marie de 
France, aujourd’hui soeur Thdrese de S. Augustin. 

M flgr de Roquelaure, Discours du l er Octobre 1771. — 
Collection intdgrale et universelle des orateurs sacrds. 
Migne, Tome 66 e , p. 645 et suiv. — Proposition : En deux 
mots, la Profession Religieuse est comparable au Martyre: 
premierement parce qu’elle rend & Dieu un dgal tdmoi- 
gnage ; secondement parce qu’elle a droit a une dgale re- 
compense. — Premiere partie (p. 650) : Faire une profes- 

sion eclatante des veritds que la religion nous enseigne ; 
joindre a la soumission de 1’esprit 1’austdritd des mceurs 
et une conduite irreprochable ; onpourrait a ces seuls ca- 
racteres, reconnaitre un Martyr, si l’on bomait ce nom 
auguste a sa signification littdrale et precise. Un Martyr 
n’est, a proprement parier, qu'un tdmoin; et c’est un 
principe incontestable, quela foi, soutenue par les oeuvres, 
est un temoignage authentique rendu a la Verite souve- 
raine qui rdpand sa divine lumiere sur tous les homines. 
(Quotiescumque bonis actibus mandatum Christi facimus, 
toties de Christo testimonium perhibemus. S. Aug. Serm. 
32 de Sanctis). Ce tdmoignage, il est vrai, suppose dans 
celui qui le rend, une rdsolution ferme de justifier sa. foi 
aux yeux de 1’univers, fut-elle en butte aux dpreuves les 
plus terribles. Aussi tout chrdtien, fidele a la loi, et pendtrd 
de ces sentiments gdndreux, sans rencontrer l’heureuse 
occasion de rdpandre son sang pour la cause de son Dieu, 
peut encore aspirer a la gloire du Martyre (Duo sunt quippe 
Martyrii genera : unum in publico, aliud in mente, simul 
et in actione. Itaque esse Martyres possumus, etiamsi 
nullo ferro percutientium trucidemur. S. Greg. hom. 3 
super Evang.) Vdritd consolante dont 1’Eglise nous rdpond, 
lorsqu’en pariant d'un de ses plus saints confesseurs, elle 
s’dcrie: 0 sanctissima anima, quam etsi gladius persecu- 
toris non abstulit, palmam tamen Martyrii non amisit, (in 
officio S. Martini)... Guidde par une ddfiance si sage, PEglise 
a donc voulu que le nom de Martyr, ce nom de tdmoin par 
excellence, fut consacrd spdcialement pour honorer la fer- 
metd hdroique de ces ames gdndreuses, qui, par le sacrifice 
de leur vie, ont rendu a la religion un tdmoignage incon- 
testable. Or le temoignage rendu par la Profession Reli- 
gieuse porte les m6mes caracteres que nous admirons dans 
le Martyre ; ces deux tdmoignages supposent dgalement 
la conviction la plus intime: dans ces deux Sacrifices, 
1’homme prdsente a son Dieu 1’hommage le plus dclatant 

qu’une creature puisse Lui offrir; j’ajoute enfln qu'en 
mdditant avec attention sur 1’dvenement a jamais memo- 
rable dans les fastes de la Religion, qui nous rdunit dans ce 
saint temple, on se persuade aisdment que le tdmoignage 
rendu par la Profession Religieuse acquiert, dans cette 
illustre circonstance, toute laforce dontil est susceptible... 
Je meborne donc a soutenir, ce qui n’a jamais dte contestd, 
que les Martyrs dtaient pleinement convaincus : or le t d- 
moignage rendu par la Profession Religieuse suppose une 
dgale conviction ; aussi d^sintdressd dans son principe, il 
entraine avec lui le sacrifice de toutes les consolations 
humaines. Quelles paroles avez-vous prononcdes, ma chere 
soeur ! que d’energie dans la professsion de foi qu'elles 
renferment ! sans en rdpdter les propres termes, qu’il me 
soit permis d’en exposer la substance. Seigneur ! je crois 
toutes les vdrites que Yous avez rdvdlees, et, parce que je 
les crois, je renonce absolument et sans retour a tous les 
biens, a tous les plaisirs et a tous les honneurs de la terre : 
je Yous remets jusqu’a ma liberte : il ne me reste que la 
vie ; je ne Yous la sacrifie point, parce que votre Yolontd s’y 
oppose : mais du moins cette vie sera-t-elle employde toute 
entiere a accomplir votre Yolontd, dans les veilles, dans les 
jeunes et dans Pexercice continuel d’une laborieuse pdni- 
tence... Le Martyre est donc Phommage le plus parfait. 
qu’une crdature puisse rendre a son divin Auteur ; mais 
Pame fidele qui se devoue a la p^nitence dans une solitude 
sacree, fait dclater d’une mani ere aussi sensible le grandeur 
d’un Dieu Qui Pa formde. Dans ce dernier sacrifice, on ne 
voit point, il est vrai, couler le sang de la victime ; Dieu 
Qui sonde les coeurs, n’entend pas moins les eris de cette 
victime gdmissante ; sdpar^e de la terre, tous ses desirs 
sont pour le Ciel que 1’ardeur de ses voeux ne peut encore 
lui ouvrir. Toujours armee contre elle-meme du glaive de 
la pdnitence, elle rend a Dieu un tdmoignage que le Martyr 
ne rend pas, et qu’il ne peut pas rendre : c’est que dans 

un genre de vie si penible a la nature, on croit non-seule- 
ment qu’on pourra yivre, mais encore dprouver mille 
douceurs: dans ce depouillement universel, dans cette 
soustraction absolue de tous les soutiens de la vie, sans 
un miracle de la grace, il est sans doute aussi difficile de 
rencontrer le bonheur, qu’il le fut a Moise de fair jaillir 1’eau 
du rocher; et c’est ce miracle que Pon croit... Ainsi non 
content du temoignage que rendent a la religion tous les 
fideles par la foi et par les oeuvres, Dieu S’est reservd le 
Martyre et la Profession Religieuse comme deux tdmoi- 
nages plus authentiques et plus dignes de Sa G-randeur. 
Le premier est plus particulierement le temoignage de 
1’esprit, et par lui 1’infaillible Verite de Dieu esthautement 
reconnue; le second est proprement le temoignage du 
coeur, et il honore Dieu comme Punique Bien, et unique- 
ment desirable : le premier est confirmd par le sacrifice de 
la vie, et le second par le sacrifice de tous les charmes de 
la vie : par le premier on meurt pour Dieu, par le second 
on ne vit que pour Dieu et de Dieu : le premier a eclatd a 
la naissance de 1’Eglise, le second a illustre son triomphe : 
et tous les deux, dans les differents &ges, ont atteste la 
saintete de la religion. Yous avez voulu, 0 mon Dieu ! que 
Phomme, s’immolant tout entier pour Yous, prdsent&t le 
plus parfait des holocaustes, et que ce caractere auguste 
apprit a 1’univers le culte et Pencens qu’il devait Yous 
offrir. Le premier de ces temoignages, destine k confirmer 
lafoi, a 6t6 place dans les premiers siecles ; 0 ’etaitle temps 
ou Pon pouvait le plus ais^ment s’assurer de la vdrit^ des 
faits qui sont aujourd’hui Pobjet de notre crdance ; et 
remarquez, je vous prie, que c’est le temps ou ces faits 
ont dte reconnus et attestds avec la plus indbranlable 
certitude. Ce premier temoignage a cesse, parce que la 
preuve qui en resuite a ete suffisante pour tous les temps 
et pour tous les esprits, si Pon en excepte ces hommes 
temeraires auxquels Pevidence meme ne peut suffire. Le 

second, dont le commencement concourt avec la fin des 
grandes persecutions, ne cessera jamais, parce qu’il sera 
toujours necessaire au maintien de la morale chr^tienne, 
toujours combattue par le coeur humain, qui craint encore 
plus l’austerit£ de la loi, que 1’esprit ne redoute les tdnebres 
sacr^es dont la loi s’enveloppe ; car de toutes les erreurs, 
la plus injurieuse a Dieu, et en m6me temps la plus com- 
mune, celle qu’on peut appeler l’her£sie de tous les climats 
et de tous les siecles, c’est de dire et de croire que la pra- 
tique de 1’Evangile estimpossible: or cette h^rdsie pouvait- 
elle §tre plus completement et plus universellement rdfu- 
t6e que par la Profession Religieuse, dont le t^moignage 
visible, et toujours subsistant, d^pose et ddposera jusqu*a 
la fin des siecles, que la loi de J^sus-Christ non-seulement 
est praticable, mais qu’elle est, commb Lui-m^me 1’appelle, 
un fardeau doux et leger, puisqu’en ajoutant encore 
le fardeau des conseils, plus on^reux sans doute que 
celui des preceptes, on peut cependant les porter tous deux 
avec all^gresse? Oui, m. f., dans ce chemin du salut, si 
rude et si escarp6, on rencontrera plutbt le bonheur, que 
dans ces routes aisdes et fleuries ou Fhomme profane 
s^gare, et apres mille d^tours, ne trouve que trop souvent 
ces citemes empoisonn^es ou il boit Famertume et la 
mort... La Profession Religieuse rend un t&noignage 6gal 
a celui du Martyre, vous venez de le voir : elle a droit a 
une dgale rdcompense, c’est ce qui reste a vous montrer... 
Seconde partie (p. 659)... Lorsque les Saintes Ecritures se 
taisent, 1’autorite la plus respectable est celle des Saints 
Peres et des Docteurs de 1’Eglise. On connait les eloges 
magnifiques qu’ils ont donnes au Martyre, jusqu’a lui attri- 
buer la vertu d’opdrer une justification aussi parfaite que 
celle du Bapteme. De la cette parole si connue dans FEglise 
qui en a fait a cet £gard la regie de sa conduite, que c’est 
faire injure & un Martyr que de prier pour lui (Injuriam 
enim facit Martyri, qui orat pro Martyre. Innocentius III, 

De celebratione Missarum/ cap. Cum Marthae), parce que 
c’est mdconnaitre un marite qui tient lieu de toutes les 
expiations, et dont 1’effet, aussi prompt que 1’dclair, fait 
du demier instant de sa vie le premier moment de la Bea- 
titude. Orles SaintsDocteursaccordenb lesmdmes prdroga- 
tives & la Profession Religieuse, en la comparant tantdt 
au Bapteme et tantOt au Martyre. En vain leur preterait- 
on le dessein d’animerpar ces dloges la ferveur des Chrd- 
tiens, et de peupler les cloitres et les solitudes : non, c’est 
en pariant sur le ton de Penseignement qu’ils declarent que, 
par la Profession Religieuse, 1 ’ame acquiert une innocence 
dgale a celle du Bapteme, et que si, dans cet instant mdme, 
elle quittait la terre, les portes du Ciel s’ouvriraient tout-a- 
coup devant elle, non point en vertu des Indulgences accor- 
ddes a Pacte de la Profession, mais par le mdrite seul de 
cet acte. Telle est la doctrine constante des anciens Peres 
de 1 ’Eglise ; doctrine reconnue depuis par S. Thomas, et 
qu’aucun Thdologien n’a jamais contestde. Saint Bernard 
enseigne cette vdritd et la prouve plus efflcacement encore, 
en 1 ’appuyant sur les raisons les plus sensibles. Lorsqu’il 
parle de ces deux genres de Martyres (car il les appelle 
tous deux de ce nom), il dit qu’& la verita le premier est 
plus horrible parce qu’il li vre le corps aux tourments, mais 
que le second est plus pdnible par sa durde. Or, je le de- 
mande, lequel les deux Pemporte du c6td de la peine, et 
par consdquent du mdrite, ou d’une douleur cruelle, mais 
courte, ou d’une souffrance plus Idgere, mais longue et 
continue?... Convenons cependant, m. f., que la mort 
rendue prdsente avec Pappareil des supplices qui la prdce- 
dent, donne au Martyr Poccasion de ddployer le plus grand 
spectacle que la confiance humaine puisse offrir ; mais si 
le Martyre Religieux n’expose pas a livrer ces sanglants 
combats, envisagd sous d’autres points de vue, il recouvre 
toute la gloire que le ddfaut de cette premiere dpreuve 
lui enleve. Il est facile de s’en convaincre en examinant 

avec attention les principales circonstances de ces deux 
sacrifices. Le Martyr affronte la mort ; mais apres tout, 
cette mort est inevitable ; il est forcd de choisir entre la 
mort et 1’infamie ; enfin son courage est soutenu par la 
certitude de recueillir, a 1’instant meme, le prix de sa vic- 
toire... Le Martyr Religieux s’expose k des maux qu’il peut 
tenir £loignds de lui ; sa croix est volontaire et librement 
embrassde ; et, ce qui ne peut se dire des portes de la mort 
toujours ouvertes a la race humaine, on ne peut entrer 
qu’apres avoir frappe a coups redoubl^s, dans le tombeau 
de la solitude. Cet hommage de l’ame Religieuse est 
d’autant plus cher a son Dieu, qu’il n’est point fondd, ainsi 
que le Martyre, sur une obligation etroite, et que nui 
Chrdtien ne puisse enfreindre... Dans la vocation Religieuse, 
envisagee du c6td de Dieu qui appelle, on n'aperQoit pas 
la trace d’une obligation si terrible. Dieu ne prononce 
point, Je le veux ; II dit encore, comme au jeune homme 
de TEvangile, si vous voulez ; II invite comme a 1 ’action 
qui Lui sera la plus agr^able ; mais si Ton ne se rend pas 
a son invitation, on n’encourt point sa disgr^ce ; et de 1&, 
nous pouvons conclure que le motif de la charitd est en 
cette circonstance plus ddcidd que dans le Martyre... II 
est sans doute affreux pour la nature, de voir arriver, au 
milieu des tortures les plus cruelles, le moment terrible 
ou la terre va s’£clipser a nos yeux, et s^clipser pour tou- 
jours. Que ce moment si redoutable perd de son horreur. 
lorsqiPon pense qu’en terminant toutes les miseres de la 
vie, en ce moment va commencer le bonheur qui ne finira 
jamais... Quel puissant aiguillon, m. f.! Et faut-il s’dtonner 
que 1 ’Eglise toujours sage, parce que 1 ’Epoux qui la gou- 
veme est la Sagesse incrdde, ait fait briller plus d’une fois 
le glaive spirituel pour arr^ter ceux de ses enfants qu'un 
zele temdraire pr^cipitait au-devant du glaive des pers^cu- 
teurs !... Quel diffdrence du Martyr Religieux! La le moment 
du sacrifice dtait le premier instant du repos etemel : ici 

commence une guerre opiniatre dont le but est de dompter 
et d’asservir la nature ; ennemi terrible qui , malgrd les 
blessures les plus profondes, survit toujours a lui-meme, 
fatiguant sans cesse son vainqueur, et se montre redou- 
table encore a son dernier soupir. Tei doit 6tre le Martyre 
de tous les jours, de toutes les heures et de tous les 
instants dela vie dont Fausteritd Chrdtienne doit prolonger 
le cours. Oui, m. f., c’est un fait que Pexpdrience de tous 
les temps a confirma ; les ddlices du monde abregent les 
jours, et 1’austerite les conserve ; soit que Dieu se plaise a 
multiplier des anndes qui doivent multipli er les mdrites ; 
soit que le corps, destine a la peine et au travail, supporte 
plus aisement 1’exercice et la fatigue, que 1’indolence qui 
le flatte ; soit enfin que la Bonte de Dieu ait voulu inspirer 
aux homines, par leur interat le plus cher, 1’amour des 
vertus que la religion nous commande. Quoiqu’il en soit, 
le bonheur, dbjet de nos desirs les plus vifs, ne se prdsente 
au Martyr Religieux que dans une perspective dloignee et 
au bout d’une longue carriere qu’il doit parcourir en trem- 
blant, puisqu’un instant de faiblesse peut lui ravir sa 
couronne. 

Reiffenstuel, saeculo 18°, Jus Canonicum, L. III, Tit. 
81, § 7, n. 187. Per Professionem Religiosam tolluntur 
quoad poenam omnia peccata professi, si in statu gratiae 
eam emittit : existenti tamen in peccato mortali primam 
gratiam non confert, nec tollit peccata quoad culpam, D. 
Thomas 2. 2. q. 189, art. 8, ad 8; Rodriquez Tom. 2, q. 88, 
a. 1 ; Miranda Tom. 1, q. 25, a. 8; asserens conclusionem 
esse certissimam, Sanchez Lib. 5 Moral. c. 5, n. 2 ; Pelliz. 
Tom. 1, tract. 3, c. 4, n. 12 ; Layman. Lib. 4, tract. 5, c. 10, 
n. 1, cum communi aliorum. Arg. can. Quis aliquando 87, §. 
His auctoritatibus, de Poenit. dist. 1, ubi dicitur quod in- 
gredientibus Religionem nulla amplius pro commissis 
criminibus poenitentia sit injungenda. Concordat Novella 5. 
ubi Justinianus Imperator in princip. sic fatur : Conversa* 

tionis Monachalis vita sic est honesta, sic commendare 
novit Deo ad hoc venientem hominem, ut omnem huma- 
nam ejus maculam detergat. Ubi Glossa v. Maculam 
explicat, id est, purgat a peccatis. Ratio est ; quia quando 
homo tantum praestat, ut plus praestare nequeat, tunc ex 
meritis Christi plene satisfacit Deo pro peccatis suis; 
atqui hoc facit qui Professionem emittit, hoc ipso, quod 
non tantum cuncta sua bona, sed et animam et corpus 
divino obsequio in perpetuum offerat, juxta dicta superius 
§ 1. Hinc SS. Patres, ut S. Hieronymus Epist. 8 et 25, S. 
Bemardus, lib. de Praecepto et dispens. ad fin., Professio- 
nem communiter vocare solent secundum Baptisma. No- 
tant insuper DD., praesertim Sanchez loc. cit., Pelliz. loc. 
cit, Layman loc. cit. ; Hanc, quae per Professionem acqui- 
ritur, remissionem peccatorum, modo securiori, et perfec- 
tiori acquiri, quam per Indulgentiam, esseque ab hac dis- 
tinctam. Rationem dant; quia Indulgentia est quaedam 
concessio Papae, causam concedendi, et alias conditiones 
requirens : at vero in Professione aliud non requiritur, quam 
ut subjectum sit capax ; cum natura et praestantia ipsius 
operis per modum justae cujusdam solutionis ex meritis 
Christi et remissionem peccatorum obtineat. Imo addunt 
Layman, Pelliz, loco cit., Sa v. Religio et alii contra 
Sanchez hanc plenariam omnium peccatorum remissionem 
obtineri, quoties Religiosus renovat Professionem suam 
etiam privatim :.quod utique consolatorium est. Illud in- 
super certum est quod emittentes Professionem habeant 
Indulgentias plenarias ex concessione Summorum Ponti- 
ficum, ut Pauli V, in Const. Romanus Pontifex, quae est 21 
in Bull. Cherub. 

Ferraris (t 1760), v. Regularis Professio, n. 98 : Confertur 
perfectissima remissio omnium peccatorum, tam quoad 
culpam quam quoad poenam ; dummodo tamen profitens 
sit in statu gratiae. Communis. S. Bernardus Sen. in Qua- 
drages. Tract. 2, Serm. 24, art. 1, quoties Religiosus reno- 
vat Professionem etiam privatim. 

S. Alphonsus De Liguokio (t 1787). La vdritable Epouse 
de Jdsus-Christ. (Edition Dujardin, (Euvres Ascdtiques T. 
X et XI). Tom. X. Ch. H, p. 45. Purgatur citius, On abrege 
son purgatoire. — S. Thomas anseigne que les Religieux, 
en faisant Profession, obtiennent la rdmission de la coulpe 
et de la peine de tous les pdchds qulls ont commis dans 
le siecle : Rationabiliter autem dici potest quod, etiam per 
ingressum Religionis, aliquis consequatur remissionem 
omnium peccatorum. R en donne la raison : c’est que, par 
Tentrde en Religion, on se consacre entierement au Service 
de Dieu: In satisfactionem pro omnibus peccatis, sufficit 
quod aliquis se totaliter divinis obsequiis mancipet per 
Religionis ingressum, quae excedit omne genus satisfac- 
tionis. Et il conclut en disant qu’on lit dans les Vies des 
Peres, que les Religieux regoivent en ce jour la meme 
grace que ceux qu’on baptise : Unde legitur in Vitis Pa- 
trum, quod eamdem gratiam consequuntur Religionem 
intrantes, quam consequuntur baptizati (2. 2. q. 189, a. 3). 
— Ch. XV, § II, p. 499 : En outre, avant de finir 1’oraison, 
il est bon de renouveler les voeux qu’on a faits dans sa 
Profession : c'est une chose tres agrdable h Dieu, puisque, 
par les voeux de Religion, on se donne tout a Lui ; aussi, 
selon la doctrine de S. Thomas, la Religieuse, le jour de 
sa Profession, h cause de 1’entiere donation qu’elle fait 
d’elle-m6me k Dieu en vertu de ses voeux, par lesquels elle 
Lui consacre tout ce qu'elle a, ses biens, .son corps et sa 
volontd, est absoute de tous ses pdches. Or, la m6me 
faveur semble accordee a celle qui renouvelle ses voeux de 
Religion avec un vdritable esprit de ddpouillement ; c’est 
pourquoi je vous conseille de les renouveler souvent, non- 
seulement dans 1’oraison commune, mais encore dans la 
communion, dans la visite au Saint-Sacrement, le matin 
en vous levant, et le soir en vous couchant. 

— Tom. XI, Chap. XXII, § II, p. 163 : Pdnetrde de cet 
esprit de ddpouillement, Epouse bdnie du Seigneur, ayez 

soin de renouveler chaque jour vos voeux de pauvretd, de 
chastete, et d’ob£issance, avec rintention de vous d^pouil- 
ler de tout attachement aux biens, aux plaisirs et a votre 
propre volonte. Faites cet acte en peu de mots, afin que 
vous puissiez le repeter plus facilement et plus souvent ; 
il suffit de dire: Mon J£sus! pour 1’amour de Vous, je 
renouvelle mes voeux, avec la resolution de les observer 
exactement ; je Vous prie de m’aecorder la grace d’y 
etre fidele. 

Appendice : Resumi des vertus, etc. p. 239, n° 38 : Renou- 
veler chaque jour les voeux de sa Profession. (In lucem 
datum anno 1760). 

Tom. III, Traite de 1’oraison mentale, p. 285 : Ajoutons 
que, si l’on a contracta quelque engagement particulier 
envers Dieu, par voeu ou autrement, il est bon de le 
renouveler avant de finir chaque oraison ; c’est en multi- 
plier le merite, et s'attirer de nouveaux secours pour 
persdvdrer et croitre en grace. 

Tom. III. De la Retraite (in ultimis annis S. Doctoris), 
Pratiques diverses, IV, n° 56, p. 386: Dans PEtat Religieux, 
avoir soin de renouveler chaque jour les voeux de sa Pro- 
fession. — Les Docteurs enseignent qu’en renouvelant ses 
voeux de Religion, on gagne une Indulgence pldniere, 
comme la premiere fois qffion les fait. 

Tom. XI. Avis aux Religieuses de T. S. Rddempteur, 
*n° 29, p. 260 : Que chaque Religieuse observe exactement 
ses voeux, qui sont les liens qui Pattachent & Dieu. Elie 
fera bien de les renouveler toutes les fois qffielle commu- 
nie ; ce qui servira a renouveler sa ferveur, et a Punir plus 
etroitement a Jdsus-Christ (anno 1778). 

Bouix (1857), De jure Regularium. Tom. 1, p. 4:, c. 6, 
lp., p. 116: Professionem emittens consequitur remissio- 
nem omnium peccatorum quoad culpam et quoad poenam 
dummodo non sit in statu peccati mortalis. Ita tenent 
doctores communiter cum S. Thoma 2. 2. q. 189, a. 3 ad 3. 

Van der Velden (1854) Principia Theologiae Moralis Tom. 
1, n. 243. Effectus Professionis gratiosi sunt : 1. Remissio 
omnium peccatorum quoad culpam et poenam, modo pro- 
fessus sit in statu gratiae. Ratio intrinseca ex. eo habetur, 
quod vovens se totum divinis obsequiis, quantum est ex 
natura actus, voluntarie mancipet. 2. Extinctio omnium 
votorum ante emissorum. 3* Cessatio irregularitatis ex 
defectu natalium. 

Scavini (1863) Tom. 1, tract. 3, cap. 3, ar. 3, n. 515. 
Effectus : Inter gratiosos Religiosae Professionis effectus 
adnumerantur: 1. Remissio peccatorum quoad poenam, si 
professus sit in gratia ; nam hic est actus se totum divi- 
nis obsequiis mancipandi, qui excedit omne genus satis- 
factionis (S. Thomas 2. 2. q. 189, a. 3 ad. 3). — 2. Extinctio 
votorum ante emissorum, velutiper quamdam commuta- 
tationem in melius (Imo attenta Decretali Bonifacii Octavi, 
Qui post votum, qui vovit ingredi Religionem stictiorem et 
profitetur in laxiori, peccat ; sed liber remanet ab illo voto). 
Privilegium illud competit etiam congregationibus ubi non 
emittuntur vota solemnia, si verus sit Status Religiosus ; 
quod si congregatio Status Religiosi essentiam non habeat, 
in eaProfitens non solvitur nisi a votis simplicibus quae sint 
incompossibilia cum illo Statu. — 3 Cessatio irregularitatis 
ex defectu natalium. 

D. Maurus Wolter (1880) Praecipua Ordinis Monastici 
Elementa, Prooemium. Declaratio. Quod attinet ad vota sive 
Evangelica consilia, quibus te Deo obstrinxisti, et ortum et 
sanctionem ducunt ab Ipsius Salvatoris doctrina et exem- 
plo. Memor sis de te quoque esse dictum : Jesus autem 
intuitus eum dilexit eum et dixit ei: Veni sequere me 
(Mare. 10. 21). Fervidissimo igitur affectu et dilatato corde 
frequenter renova Professionem tuam (Cf. S. Gertrudis 
Exercit. 4. — Mos est apud multos, ut, antequam cubitum 
eant, flexis coram Deo genibus, sanctam Professionem 
renovent), felicissimum ac vere benedictum te judicans. 

quem prae decies centenis millibus Deus elegit, ut sis 
Sanctus Domini Dei tui (Deut. 26. 19). Sine intermissione 
cumulatissimas age ac refer gratias coelesti tuo Sponso, 
donec Angeli clament : Veni, accipe coronam, quam tibi 
Dominus praeparavit in aeternum. — SS. Doctores. Citan- 
tur : Dionysius Carthus. lib. de Prof. Monast. appendix, S. 
Thomas. 2. 2, q. 189, a 8 ad 3, S. Petrus Damianus, Opusc. 
16, c. 8, S. Joannes Damascenus In historia Barlaam et 
Josaphat, c. 12, S. Bernardus libro de Praecepto et dispen- 
satione, c. 17, n. 54. 

N. B. Forsan et alia documenta desiderabuntur ; nihil- 
ominus pro certo habeat lector benevolus auctorem sincere 
veritatis partes egisse, nec omisisse nisi quae ad manum 
habere non potuerit, vel quae in omnium manibus repe- 
riuntur : v. g. Rodriguez , Christianae perfectionis Exerci- 
tium, p. III, Tract. II, c. IY, VIII et IX ; Gautrelet, Traitd 
de 1’Etat Religieux, p. I, chap. V, Art. IV, n° 6°, Vitee 
Spiritualis documenta , ad usum Patrum et Fratrum Socie- 
tatis Jesu, p. III, de aestimatione et amore vocationis 
Religiosae, primo et secundo; etc... 

Intrinseca praecipua argumenta guifiuS BLeligioSae 
firofeSSiuniS balor SatiSfactoriuS befenbitur. 


INCERA veritatis inquisitio sub pii lectoris oculos, 
quotquot doctrinae documenta inveniri potuerint, 
hucusque fideliter adduxit. Virorum nominatorum 
sententiae, attentionis dignae revelationes, sacri ritus, nec- 
non et jus canonicum, voce concordi, ab initio ad hanc 
usque diem clamant : Integram omnium poenarum pro 
peccatis quoad culpam remissis debitarum condonationem 
consequitur Religionem pie Profitens. 

Multis similitudinibus sententiam suam declarare curave- 


runt adducti testes: sic ex ipsorum dictis Religiosi sunt An- 
geli, a terrenis per castitatem separati ; Prophetae, praesen- 
tibus abrenuntiantes, futuris vero unice intenti ; Apostoli, 
omnia relinquentes et Christum ducem sequentes. Inter om- 
nes vero celebriores sunt similitudines illae quibus Religionis 
Professionem nunc secundum Baptisma, nunc Martyrium, 
nunc Holocaustum esse affirmant. Quarum sensus ita 
patenter propositus, et ita sufficienter ab haereticorum 
calumniis vindicatus esse apparet, ut hic ad trutinam 
denuo revocari minime debeat. 


Stat ergo, antiquitatis constanti ad nos usque traditione 
suffulta, sequens generalis conclusio : 

Religionis Professio, intimae ac propriae excellentiae 
merito, minime vero ex cujuscumque externi privilegii, 
sive divini sive ecclesiastici, concessione, ad suam inter 
omnia satisfactoria opera praeeminentiam provehitur, ita 
ut ex opere operantis plenissimam temporalis poenae, 
peccatis quoad culpam dimissis adhuc debitae, condona- 
tionem consequatur. — Quae sententia dicitur rationabilis 

(D. Thomas), Theologorum communi consensu recepta 
(Hieronymus Piatus), pie credita et Patrum testimonio 
innixa (Bellarminus), moraliter certa (Suarez), verissima 
(Sanchez), moraliter certa (Holzman), inter Ecclesiae Pa- 
tres constans (Richard), communis (Ferraris et Bouix), etc. 
Quis ergo, catholicorum doctorum unanimi sententia 
neglecta, argumentisque, quibus nihil efficaciter opponi 
valet, posthabitis, Wicleffi et Melanchtonis socius in par- 
tem negativam abire vellet !! 

Admissa ergo hac generali conclusione, prout a Reli- 
gionis exordio ad nos usque constanti traditione devenit, 
jam intrinsecam demonstrationem instituere licet. Hic 
autem labor eo laetiori et alacriori animo suscipiendus est, 
quo securius, certae et in tuto positae veritati magis ma- 
gisque declarandae, inserviet. Ipsa materia ordinem sequen- 
dum praescribere videtur: 1° dicendum est de satisfactione 
ingenere — 2° de Status Religiosi, qua opus satisfacto- 
rium, suprema excellentia — 8° de Religionis Professione, 
quae Status Religiosi est janua, idem stabiliendum. — 
Quibus expletis, in appendice, nonnullarum quaestionum, 
quae ex documentis afferuntur, solutio proponetur. 


SECTIO PRIMA. 

X>ottdna be Satisfactione In genere. 

Omni attendenti patet vim et efficaciam demonstra- 
tionis, quae ponitur in secunda et tertia Sectione, a recta 
doctrinae generalis de Satisfactione applicatione pendere 
omnino ; unde doctrina haec, ex probatissimis fontibus 
allata, primo loco ponitur. Numeri arabici, 1, 2, 8... 17 ad 
marginem positi, Synopsi totius doctrinae de Satisfactione, 
quae in fine hujus Sectionis reperitur, respondere inve- 
nientur. 

1. Mihi autem absit gloriari, nisi in Cruce Domini nostri 
Jesu Christi, ut scribit Apostolus ad Galatas (VI. 14). O 
Crux ave, spes unica ! ut canit Ecclesia. Ut vero homo 
Crucis Christi virtutem experiatur, debet saltem aliquo 
modo Crucis particeps fieri, dicente iterum Apostolo : si 
tamen compatimur ut et conglorificemur (Rom. VIII, 17). 
Haec optime proponit S. Bernardus, Sermone 28 de 
diversis : Domine, quis habitabit in tabernaculo tuo, aut 
quis requiescet in monte sancto tuo ? Qui ingreditur sine 
macula (Ps. 14). Sed haec, inquies, praeparatio soli Christo 
convenire videtur... Licet enim solus, sed profecto totus 
intrabit, et os non comminuetur ex eo : non sine mem- 
bris Caput invenitur in regno, si tamen membra fuerint 
conformia, et cohaerentia scilicet Capiti suo; conformia 
sane moribus, cohaerentia fide. Habet enim conformatio- 
nem quam potest, habet et cohaerentiam ipsa etiam junior 
aetas, dum et similitudini mortis Ejus mersione illa triplici 
complantatur, et fidem in involucro quodam recipit, quod 
necdum capax sit evolutae. Benignus nimirum est Spiri- 
tus Sapientiae, et quem traducta culpa ligaverat, indulta 
justitia solvit. Sed non ita deinceps liberabit maledictum 
a labiis suis : Voluntarie enim peccanti post agnitam gra- 
tiam non relinquitur hostia pro peccato (Hebr. X). Sed 
neque sic liberabit a suis quomodo ab alienis labiis male- 
dictum. Maledictio, fratres, est gravis macula, et scimus 
quoniam : Non quod intrat in os, coinquinat hominem, sed 
quod de ore egreditur (Matth. XV). Inde ergo macula, inde 
maledictio a labiis suis, sed non semper a propriis. Neque 
enim de corpore vel corde proprio originalis in parvulum 
culpa procedit, cui non modo consensus, sed ne ullus 
quidem interim potest sensus esse peccati. Quomodo ta- 
men maledictum a labiis suis non liberat Spiritus, aut 
voluntarie peccantibus non relinquitur hostia; nisi quia 
non illi denuo crucifigitur Christus, nec complantatur 
iterum similitudini mortis Ejus per Baptismum ? Propria 

jam ab eo lacrymarum unda exigitur, propriam bajulare 
crucem, propria mortificare membra, et propriam immo- 
lare hostiam necesse est. Sine causa aliter diceret, Credo ; 
propriis labiis expietur oportet propriorum maledictio 
labiorum : per multas tribulationes in regnum Dei intrare 
necesse est (Act. 14. 21) ; et nemo nisi per tribulationes 
ingreditur, aut proprias aut alienas. 

Sola nimirum secundi Adae tribulatio purgat, quos 
contaminavit offensio sola prioris ; non quod propria cui- 
quam sufficere possit satisfactio : Quid enim est universa 
poenitentia nostra, nisi quod si non compatimur, omnino 
non possumus conregnare? Quod enim in nobis minus 
est, Ipse supplet: modicum tamen illud quodcumque 
nostrum est, non patitur reservari. Quod si fidei cohaerentia 
sine morum conformitate nequaquam salvat adultos, longe 
minus salvare poterunt opera sine fide. Facilius enim 
membrum inhaerens Capiti, si deforme est, reformatur, 
quam divulsum quamlibet simile copulatur. Et ipsum 
tamen quod deforme est, aut conforme fieri imagini Filii 
sui et Capitis sui, aut certe tandem avelli ab Eo necesse 
est, et anathema esse a Christo, ne in illa plenitudine 
Corporis Ejus inveniatur quippiam indecorum. — Hucusque 
S. Bemardus. 

2. Audiatur et D. Thomas, in 3 Sent. dist. 19, q. 1, a. 8, 
q. 2 in Solutione. Ad secundam quaestionem dicendum quod 
poena temporalis dicitur per quam privatur aliquod bonum 
temporale quia bonum temporale non est natum manere 
semper. Haec autem temporalis poena in homine est duplex. 
(I etH). 

3. 1. Quaedam quae universaliter invenitur in tota huma- 
na natura, sicut necessitas moriendi, passi bilitas, inobe- 
dientia carnis ad spiritum et hujusmodi : et haec quidem 
poena naturae humanae debetur ex originali peccato : 
nihilominus hujusmodi ex principiis naturae consequuntur 
gratia innocentiae destitutae. Has igitur poenas per suam 

passionis poenam Christus ab omnibus sufficienter exclusit, 
quamvis non efficaciter ab omnibus, scilicet illis qui Ejus 
passionis participes non sunt ; nec tamen ita quod statim 
post passionem ab omnibus auferantur, vel ita quod aufe- 
rantur ab illis, qui Sacramenta passionis Ejus percipiunt, 
statim post perceptionem Sacramenti : sed in fine mundi 
ab omnibus sanctis auferentur : quia istae poenae debentur 
naturae in qua omnes sunt unum ; unde tunc non solum 
hominum, sed totius mundi natura reparabitur per resur- 
rectionem : quia et ipsa creatura liberabitur a servitute 
corruptionis in libertatem gloriae filiorum Dei (Rom. 8. 21). 

4. II. Aliae autem poenae sunt quae aliquibus hominibus 
specialiter infliguntur; et hae poenae dupliciter ad eos 
comparantur (ut vindicantes culpam, ut medicinae). 

5. A. Uno modo ut vindicantes culpam, secundum quod 
culpa facit debitum hujus poenae : et hoc modo Christus 
omnes istas poenas sua morte quantum ad sufficientiam 
abstulit, removendo causam. Sed ad hoc quod aliquis his 
poenis quantum ad efficaciam liberetur, exigitur quod 
passionis Christi particeps fiat; quod quidem contingit du- 
pliciter. — Primo quidem per Sacramentum passionis, 
scilicet Baptismum, in quo consepelimur Christo in mor- 
tem, ut dicitur Rom. 6, in quo divina virtus quae ineffica- 
ciam nescit, operatur salutem ; et ideo omnis talis poena 
in Baptismo tollitur. - Secundo aliquis fit particeps Christi 
per realem conformitatem ad Ipsum, scilicet in quantum 
Christo patiente patimur, quod quidem fit per poenitentiam. 
Et quia haec conformatio fit per nostram operationem, ideo 
contingit quod est imperfecta, et perfecta. Et quando 
quidem est perfecta secundum proportionem ad reatum 
culpae, tunc poena totaliter tollitur, sive hoc sit in contri- 
tione tantum, sive etiam sit in aliis partibus poenitentiae. 
Quando autem non est perfecta conformatio, tunc adhuc 
manet obligatio ad aliquam poenam vel hic vel in purgato- 
rio. Non tamen oportet quod sit conformatio ad passionem 

Christi secundum experientiam tantae poenae ad quantam 
aliquis obligatur ex culpa : quia passio Capitis in membra 
redundat ; et tanto plus, quanto est Ei aliquis per charita- 
tem magis conjunctus ; unde ex vi passionis Christi dimi- 
nuitur quantitas poenae ; et secundum hoc dicitttr has poe- 
nas auferre, in quantum eas diminuit. 

6. B. Alio modo dictae poenae comparantur ad eos quibus 
infliguntur, ut medicinae : quia poenae sunt quaedam medi- 
cinae, ut dicitur II Ethic. c. 3, vel sibi, in quantum scilicet 
praeservant a culpa, seu ad virtutem promovent ; vel aliis, 
in quantum scilicet est aliis exemplum, ut unus pro aliis, 
aliqualiter satisfaciat : et hoc modo per passionem Christi 
poena temporalis non est neque totaliter ablata, neque 
diminuta, sed magis augmentata charitate crescente, 
quantum ad praesentem statum, in quo et peccare possu- 
mus, et proficere nobis et aliis ; sed in futuro, quando erit 
terminus viae, omnino poena tollitur per virtutem passionis 
Christi. — Hucusque D. Thomas. 

7. Per poenitentiam ergo satisfaciendum est realiter 
pro poena in culpae vindictam post Baptismum inflicta, et 
multo magis pro poena ut medicina inflicta. In commenta- 
rio suo adRom. c v XI, lect. 14, scribit idem S. Doctor: 
Sed dicendum est, quod duplex est poenitentia: interior et 
exterior. — Interior quidem consistit in contritione cordis, 
qua quis dolet de peccatis praeteritis ; et talis poenitentia 
requiritur in Baptizato : quia, ut Augustinus dicit in 1. de 
Poenit. c. II, „ nemo suae voluntatis arbiter constitutus, 
potest novam vitam inchoare, nisi poeniteat eum veteris 
vitae : alioquin fictus ad Baptismum accedit — Exterior 
vero poenitentia consistit in exteriori satisfactione, quae a 
Baptizato non requiritur, quia per gratiam baptismalem 
liberatur homo non solum a culpa, sed etiam a tota poena 
per virtutem passionis Christi qui pro peccatis omnium 
satisfecit, sicut supra YI, 3 dictum est : Quicumque bapti- 
zati sumus in Christo Jesu, in morte Ipsius baptizati 

sumus. Unde dicitur, Tit. III, 5 : Per lavacrum regenera- 
tionis et renovationis Spiritus Sancti, Quem effudit in nos 
abunde. 

Sed cum claves Ecclesiae et omnia Sacramenta in virtute 
passionis Christi operentur, videtur quod pari ratione 
omnia alia Sacramenta liberent hominem a culpa, et a 
tota poena. Cui objectioni ibidem satisfacit D. Thomas : 
Sed dicendum est, quod passio Christi operatur in Baptismo 
per modum cujusdam regenerationis, quae requirit ut 
homo totaliter priori vitae moriatur, ad hoc ut novam vi- 
tam accipiat; et ideo tollitur in Baptismo totus reatus 
poenae qui pertinet ad vetustatem prioris vitae. Sed in aliis 
Sacramentis operatur virtus passionis Christi per modum 
sanationis, ut in Poenitentia. Sanatio auten non requirit ut 
statim oninis infirmitatis reliquiae auferantur. 

8. In hisce poenitentiae duobus elementis, poenitentia 
interior, seu contritio cordis principaliorem tenet locum, 

— vel quia ne in Baptismo quidem adulti abesse sinitur ; 

— vel quia sine illa exterior poenitentia non est Deo ac- 
cepta : Scindite corda vestra, et non vestimenta vestra 
(Joel. II, 18); — vel quia contritio cordis ad tantam perfec- 
tionem pertingere potest, ut absque exteriori poenitentia 
ad satisfaciendum pro poenis vindicantibus sufficiat; — 
vel quia quo magis crescit cordis contritio, eodem etiam 
modo exterioris poenitentiae ejusdem crescit meritum. 

9. Sed unde tanta vis in contritione cordis, ut, ea defi- 
ciente, poenitentia externa jam non sit satisfactio sed mera 
tantum vindicatio ? 

Videtur tanta vis ex charitate promanare, quae charitas 
in contritione semper adesse debet, ita ut saltem initialis 
in ipsa attritione requiratur. Charitate enim nihil fortius (1): 


(i) Verba S. Augustini referre juvat (In Joan. tract. 65, n. i): 
« Nemo moritur ibi, quo nemo pervenit, nisi huic saeculo moriatur, 
non morte omnium, qua corpus ab anima deseritur, sed morte electo- 
torum, qua etiam cum in carne mortali adhuc manetur, cor sursum 

Fortis est ut mors dilectio (Cant. VIII, 6), Charitas operit 
multitudinem peccatorum (I Pet. IV, 8) ; et ideo : Timor 
non est in charitate, sed perfecta charitas foras mittit ti- 
morem (I Joan. IV. 18), quoniam timor poenam habet: 
qui autem timet non est perfectus in charitate. Et quid 
mirum siquidem Deus chaiitas est : et qui manet in cha- 
ritate, in Deo manet, et Deus in eo (I Joan. IV, 16)? 

10. Quaenam diversa in satisfactione inveniri debeant? 

Haec exponit D. Thomas in Suppi. 8. p. q. 12, a. 8, inc: 
Respondeo dicendum quod justitia non ad hoc tantum 
tendit ut inaequalitatem praecedentem auferat puniendo 
culpam praeteritam, sed etiam ut futuram aequalitatem 
custodiat, quia secundum Philosophum, in H Ethic. c. 8 a 
prine : poenae medicinae sunt. Unde et satisfactio, quae est 
justitiae actus poenam inferentis, est medicina curans 
peccata praeterita, et praeservans a futuris. Et ideo quando 
homo homini satisfacit, et praeterita recompensat, et de 
futuris cavet. Et secundum hoc dupliciter potest satisfac- 
tio definiri : — 11. Uno modo respectu culpae praeteritae, 
quam recompensando curat, et sic dicitur quod satisfactio 
est illatae injuriae recompensatio secundum justitiae aequa- 
litatem [In his autem honoribus qui sunt ad Deum impos- 
sibile est aequivalens reddere secundum quantitatem, sed 
sufficit ut homo reddat quod potest, quia amicitia non exigit 
aequivalens, sed quod possibile est: et hoc etiam est 
aequale aliqualiter, scilicet secundum proportionaiitatem, 
quia sicut se habet hoc quod Deo est debitum, ad Ipsum 


ponitur. De quali morte dicebat Apostolus, Mortui enim estis, et 
vita vestra abscondita est cum Christo in Deo (Colos. 3. 3). Hinc 
fortasse dictum est, Valida est sicut mors dilectio (Cant 8. 6). Hac 
enim dilectione fit ut in isto adhuc corruptibili corpore constituti 
moriamur huic saeculo, et vita nostra abscondatur cum Christo in 
Deo, imo ipsa dilectio est mors nostra saeculo, et vita cum Deo. Si 
enim mors est quando de corpore anima exit, quomodo non est 
mors quando de mundo amor noster exit? Valida est ergo sicut mors 
dilectio. Quid ea validius, qua vincitur mundus ? 

Deum, ita hoc quod iste potest reddere ad ipsum ; et sic 
aliquo modo forma justitiae conservatur. Unde non potest 
homo Deo satisfacere, si ly „ satis ” aequalitatem quanti- 
tatis importet ; contingit autem si importet aequalitatem 
proportionis, ut dictum est ; et hoc sicut sufficit ad ratio- 
nem justitiae, ita sufficit ad rationem satisfactionis. Prae- 
terea, sicut offensa habuit quamdam infinitatem ex infini- 
tate divinae Majestatis, ita etiam satisfactio accipit quam- 
dam infinitatem ex infinitate divinae Misericordiae, prout 
est gratia informata, per quam acceptum redditur quod 
homo reddere potest. Ita D. Thomas Sup. 3 p. q. 13, art. 1] : 
et in idem dicitur redire definitio Anselmi (lib. I Cur Deus 
homo, c. XI) qui dicit quod „ satisfacere est honorem 
debitum Deo impendere ”, ut consideretur debitum ratione 
culpae commissae. — 12. Alio modo potest definiri, secun- 
dum quod praeservat a culpa futura ; et sic definit eam hic 
Augustinus (Gennadius, libr. de ecclesiastic. dogmat. c. 
XXV : „ Satisfactio est peccatorum causas excidere, et 
eorum suggestionibus aditum non indulgere ”). Praeserva- 
tio autem a morbo naturali fit per ablationem causarum 
quibus morbus consequi potest; eis enim ablatis, non 
potest morbus sequi. Sed in morbo spirituali non est ita, 
quia liberum arbitrium non cogitur : unde causis praece- 
dentibus potest vitari, quamvis difficulter, causis amotis 
potest incurri. Et ideo in satisfactionis definitione duo 
ponit, — scilicet abscissionem causarum quantum ad pri- 
mum, — et renitentiam liberi arbitrii ad ipsum peccatum 
quantum ad secundum. 

13. Ut autem haec praestet satisfactio, debet satisfaciens 
existere in charitate, quia in satisfactione oportet quod 
amicitia restituta, etiam justitiae aequalitas restituatur, 
cujus contrarium amicitiam tollit, ut Philosophus in IX 
Ethic. c. IY dicit. Squalitas autem in satisfactione ad 
Deum, non est secundum aequivalentiam, sed magis se- 
cundum acceptionem Ipsius. Et ideo oportet quod etiamsi 

offensa sit dimissa per praecedentem contritionem, opera 
satisfactoria sint Deo accepta, quod dat eis charitas. Et 
ideo sine charitate opera facta non sunt satisfactoria. 
<ibid. q. 14, a. 2). 

14. Operum ipsorum naturam sic determinat Angelicus 
Doctor(ibid. q. 15, a. 1): Despondeo dicendum, quod satis- 
factio, ut dictum est, respectum habet — et ad praeteritam 
offensam, pro qua recompensatio fit per satisfactionem, — 
et etiam ad futuram culpam, a qua per eam praeservamur. 
Et quantum ad utrumque exigitur quod 'satisfactio per 
opera poenalia fiat. Recompensatio enim offensae importat 
adaequationem, quam oportet esse ejus qui offendit ad 
eum in quem offensa commissa est. Adaequatio autem in 
humana justitia attenditur per subtractionem ab uno qui 
plus habet justo, et additionem ad alterum cui subtractum 
est aliquid. Quamvis autem Deo, quantum est ex parte 
Ejus, nihil subtrahi possit, tamen peccator, quantum in 
ipso est, aliquid Ei subtraxit peccando, ut dictum est. 
Unde oportet ad hoc quod recompensatio fiat, quod aliquid 
subtrahatur a peccante per satisfactionem, quod in hono- 
rem Dei cedat. Opus autem bonum, ex hoc quod est hujus- 
modi non subtrahit aliquid ab operante, sed magis perficit 
ipsum. Unde subtractio non potest fieri per opus bonum, 
nisi poenale sit. Et ideo ad hoc quod aliquod opus sit satis- 
factorium, oportet quod sit bonum, ut in honorem Dei sit; 
— et poenale ut per hoc aliquid peccatori subtrahatur. — 
Similiter etiam poena a culpa futura praeservat, quia non 

- facile homo ad peccata redit ex quo poenam expertus est. 
Unde secundum Philosophum 1. c. poenae medicinae sunt. 

15. Duo ergo occurrunt in satisfactione, bonitas et simul 
poenalitas operis. Dubitari autem potest, ait de Lugo, de 
Poenit. disp. 24, Sect. 3, n. 33, utrum major bonitas volun- 
tatis, ex qua procedit castigatio, augeat valorem satisfac- 
tionis, ita ut plus satisfaciat flagellatio, vel eleemosyna 
procedens ex actu voluntatis honesto ut octo, quam idem 

12 

opus procedens ex voluntate honesta ut quatuor. Ratio 
dubitandi esse potest: quia ad meritum consideratur 
difficultas actus ; ad satisfactionem vero poenalitas ut dixit 
S. Thomas in IV, dist. 15, q. 1, a 4; ergo non crescente 
pcenalitate, non crescit satisfactio in ratione satisfactionis, 
sed solum in ratione meriti. 

Respondetur tamen affirmative : quod fatetur etiam 
Suarez in praesenti disp. 37, Sect. 6, n. 9. Et probari potest 
ex dictis : Primo, quia opus non satisfacit solum ut poenale, 
sed etiam ut honestum ; ita ut deficiente honestate, non 
sit satisfactorium : ergo crescente honestate, crescere 
etiam debet efficacia ad satisfaciendum. Quod exemplis 
ostendi potest : nam Professio Religiosa, v. g., teste S. 
Thoma 2. 2. q. 189, a 3, ad 3, affert secum expiationem 
totius poenae temporalis debitae : et hoc quidem ex opere 
operantis, teste eodem in IV, dist. IV, q. 3 ad finem, nempe, 
propter excellentiam actionis, ut colligitur ex c. Admo- 
nere 33, q. 2; et tamen non habet ille actus multum poena- 
litatis formaliter. Item eleemosyna est magis satisfactoria, 
quam jejunium, juxta communem theologorum doctri- 
nam, licet majorem poenalitatem afferat jejunium ; ergo 
major bonitas reddit actum magis satisfactorium. Ratio 
denique est : quia castigatio, ut diximus, non placat, nisi 
ut informata affectu, quo peccator vult se laudabiliter 
castigare : ergo quo laudabilius vult, eo magis placat, 
crescente forma, a qua habet ejusmodi activitatem pla- 
candi. 

16. Ibidem n° 37 concludit : Dico primo, si esset opus 
honestum nullo modo poenale, non videtur quod esset 
satisfactorium de condigno pro debito poenae. Et n. 41 
prosequitur : Dico secundo. De facto omnis nostra operatio 
meritoria est simul satisfactoria: quia omnis de facto 
poenalis est : et sicut omnis satisfactio est simul meritoria, 
quia debet procedere ex actione laudabili et honesta, ut 
diximus; sic etiam e contra omnis actio meritoria est 

satisfactoiia, quia affert secum aliquam poenalitatem.... 
Et n° 42, Ratio est quia nullum est opus honestum, quod 
non adversetur alicui bono, vel delectabili, vel utili, vel 
afferat aliquod malum secum, alioquin non esset liberum, 
si esset merum bonum ex parte objecti, et in exercitio 
ipsius actus: affert ergo semper aliquid difficultatis vin- 
cendae : quod quidem etiam in iis operibus, quae maxime 
videntur esse juxta propensionem naturae, locum habet : 
nam licet in manducatione, aut potu, v. g. non sit difficultas 
homini famelico, aut sitibundo; in ipsa tamen rectifica- 
tione intentionis difficultas maxima est. Haec de Lugo. 

17. Tandem convenienter tria satisfactoria opera enu- 
merantur, quae sic a D. Thoma Sup. 3 p, q. 15, a 3 expli- 
cantur : Respondeo dicendum quod satisfactio debet esse 
talis per quam aliquid nobis subtrahamus ad honorem 
Dei. — Nos autem non habemus nisi tria bona, scilicet 
bona animae, bona corporis et bona fortunae, scilicet exte- 
riora. Ex bonis quidem fortunae subtrahimus nobis aliquid 
per eleemosynam ; sed ex bonis corporis per jejunium ; 
ex bonis autem animae non oportet quod aliquid sub- 
trahamus nobis quantum ad essentiam, vel quantum ad 
diminutionem ipsorum, quia per ea efficimur Deo accepti: 
sed per hoc quod ea submittimus Deo totaliter, et hoc fit 
per orationem. 

Competit etiam iste numerus ex parte illa qua satis- 
factio peccatorum causas excidit, ut dictum est, quia 
radices peccatorum tres ponuntur I Joan. H, 16, scilicet 
concupiscentia camis, concupiscentia oculorum, et super- 
bia vitae. Contra concupiscentiam camis ordinatur jeju- 
nium; contra concupiscentiam oculorum ordinatur elee- 
mosyna; contra superbiam vitae ordinatur oratio, ut 
Augustinus dicit super Matthaeum. 

Competit etiam quantum ad hoc quod satisfactio est pec- 
catorum suggestionibus aditum non indulgere, quia omne 
peccatum vel in Deum committimus, et contra hoc ordinatur 

oratio ; vel in proximum, et contra hoc ordinatur eleemo- 
syna ; vel in nosmetipsos, et contra hoc ordinatur jejunium. 

Synopsis doctrinae de satisfactione supra traditae per 
modum conclusionis brevissime proponitur lectori bene- 
volo. Dictis enim constat : 

1. Hominem ab omni poena per passionis Christi virtu- 
tem liberari; 

2. Temporales poenas duplices distingui : quarum priores 
in tota humana natura inveniuntur, posteriores vero ali- 
quibus hominibus infliguntur ; 

8. Hominem sanctum a poenis humanae naturae debitis 
nonnisi in resurrectione liberari ; 

4. Poenas temporales aliquibus hominibus inflictas etiam 
duplices distingui : quarum priores ut vindicantes culpam, 
posteriores ut medicinae infliguntur ; 

5. Hominem justificatum a poenis vindicantibus liberari 
conformatione Christo patienti, vel sacramentali ut in 
Baptismo, vel reali simul ut in Poenitentia ; 

6. Hominem justum a poenis medicinalibus in fine vitae 
tantum liberari ; 

7. In homine poenitentiam agente duplicem distingui 
poenitentiam : quarum prior est interior, et in contritione 
cordis consistit; posterior vero est exterior et ex variis 
externis operibus constat ; 

8. In hisce duobus poenitentiae elementis, cordis contri- 
tionem partem potiorem esse ; 

9. Ex adjuncta sibi charitate hanc potiorem partem 
obtinere ; 

10. Satisfactionem inaequalitatem praeteritam auferre, 
futuram praecavere ; 

11. Praeteritam auferre, recompensando secundum jus- 
titiae aequalitatem ; 

12. Futuram praecavere, peccatorum causas excidendo, 
suggestionibusque aditum non indulgendo; 

13. Haec nonnisi ex charitatis conjunctione praestare 
satisfactionem ; 

14. Quamcumque satisfactionem, vindicativam et me- 
dicinalem, in opere bonitatem simul ac poenalitatem re- 
quirere ; 

15. Crescente bonitate operis, licet eadem manente ejus 
pcenalitate, pari ratione satisfactionem crescere ; 

16. De facto omne opus bonum simul poenale et satis- 
factorium existere ; 

17. Tria opera satisfactoria, orationem, eleemosynam 
et jejunium, convenienter enumerari; sive praeteritorum 
peccatorum vindicativa satisfactio attendatur ; sive futu- 
rorum medicinalis, vel per causarum excisionem, vel per 
suggestionum aditus denegationem, spectetur. 


SECTIO SECUNDA. 

Statu£ BLeltqto^t, qua apu£ £ati£fattartam, 
suprema evellentia. 

Jam ex praecollectis documentis extrinsecam evidentiam 
obtinuit praesens propositio. Recolantur praecipue quae ex 
jure Canonico prolata sunt, quibus addi potest cap. Hoc 
nequaquam, Decreti, II parte, causa 7, q. 1, cap. 45; 
„ Hoc nequaquam apud nos habetur, ut quicumque de 
Pontificali Ordine ad Monachorum, id est poenitentium des- 
cenderit vitam, ulterius possit ad Pontificatum reverti. 
Item. PraBcipit sancta Synodus, ut quicumque de Pontificali 
dignitate ad Monachorum vitam, et ad poenitentiae descen- 
derit locum, nequaquam jam ad Pontificatum resurgat. 
Ubi apparet Religionem esse locum poenitentiae, juxta Ec- 
clesiae mentem, ita ut etiam quidam exinde negandi Reli- 
gionem esse Statum perfectionis occasionem acceperint. 
Quorum errorem sic refellit D. Thomas, H. H* , q. 186, a. 
1, ad 4: Ad quartum dicendum quod Religionis Status 
principaliter est institutus ad perfectionem adipiscendam 

per quaedam exercitia, quibus tolluntur impedimenta per- 
fectae charitatis. Sublatis autem impedimentis perfectae 
charitatis, multo magis exciduntur occasiones peccatorum, 
per quod totaliter tollitur charitas. Unde cum ad poeniten- 
tiam pertineat causas peccatorum excidere, ex consequenti 
Status Religionis est convenientissimus poenitentiae locus. 
Unde in Decret. 83. q. 2, c. Admonere, consulitur cuidam 
qui uxorem occiderat, ut potius Monasterium ingrediatur, 
quod dicitur esse melius et levius, quam quod poenitentiam 
publicam agat, remanendo in saeculo. 

Nunc ergo ad propositionis veritatem in semetipsa in- 
trospiciendam descendendum est, quo examine patebit 
Religiosum Statum sive ratione poenalitatis, sive ratione 
bonitatis, omnia alia ad satisfaciendum opera longe supe- 
rare. Sed ab omnibus accipitur per alia opera posse satis- 
fieri, ergo a fortiori accipendum erit per Religiosum Sta- 
tum, qui omnia alia superat, satisfieri. Aliunde receptum 
est generale principium: Qui omne quod potest facit, ille 
satisfecisse censetur. Sed Religiosus Status est holocaus- 
tum omnium bonorum quae homo in terra possidet, et 
holocaustum quidem perpetuum; ergo et Religiosus Status 
satisfecisse censendus est. 

Hic non externus tantum, sed et internus simul, sincerus 
et omni fictione alienus Religionis Status intelligitur. 
Externus enim, coram hominibus, ad quosdam effectus 
externos, sufficere potes't; sed internus coram Deo Qui 
intuetur cor, ad effectum debitae satisfactionis praestandae, 
una cum externo requiritur. Quod semel monuisse sufficiat. 


A. Religionis Status omnia opera satisfactoria 

SUPERAT RATIONE PGENALITATIS. 

Poenalitas Religiosi Status in ordine ad satisfaciendum, 
multipliciter considerari potest: 1° ut cordis contritione 

cum sibi adjuncta charitate informata ; 2 a ut privationes 
omnes complectens ; 8° ut praeteritae injustitiae efficax 
recompensatio ; 4° ut futurae apta medicina. Unde : 

I. Religionis Status cordis contritione cum adjuncta 
charitate informatur. Et primo quidem cordis contritione 
informari probatur. Religiosa Professio, status mutationem 
constituit, et perpetuam quidem, quia perpetuis votis vo- 
ventem adstringit. In Christi Ecclesia duplici gradu stare 
potest homo: uno quidem quo per Baptismum se adEvan- 
gelicam Legem obligat, qui gradus de praecepto divino esse 
cognoscitur: Qui crediderit et baptizatus fuerit, salvus 
erit : qui vero non crediderit, condemnabitur (Mare. 16, 
16) ; — altero vero quo per votorum in Religione appro- 
bata emissionem se non jam ad Legem tantum sed et ad 
Evangelica consilia obligat, qui secundus gradus libera 
electione ascenditur: Non omnes capiunt verbum istud, 
sed quibus datum est... Qui potest capere capiat (Matth. 
19, 11 et 12) ; sed a votorum emissione voventi fit in prae- 
ceptum : Si quid vovisti Deo, ne moreris reddere : displicet 
enim Ei infidelis et stulta promissio. Sed quodeumque vo- 
veris redde : multoque melius est non vovere, quam post 
vota promissa non reddere (Eccles. 5, 3 et 4) ; ita ut vovens 
ad morum conversionem teneatur, nec ullo praetextu ad 
saeculares mores deinceps descendere ipsi adhuc liceat. 
Quae omnia in allatis documentis et specialius in Monas- 
ticis Ecclesiasticisque Ritibus satis fuerunt exposita, ut hic 
non sint denuo proferenda. Ergo huic tam notabili status 
mutationi applicari valet S. Augustini dictum : „ neminem 
suae voluntatis arbritrum constitutum posse novam vitam 
inchoare, nisi pceniteat eum veteris vitae,” unde nec in 
ipsa manere. 

Secundo vero etiam charitate informari probatur Reli- 
giosus Status. Etenim omnis contritio adjunctam habet 
charitatem saltem initialem, ut de attritione jam supra 
dictum est. Sed et alia via charitatem in Religioso Statu 

adesse facile demonstratur. Duo extrema homini proponun- 
tur : Coelum et infernum ; vita charitatis nunquam exci- 
dentis (L Cor. 3, 8 ) quam in sponsa ordinavit Sponsu» 
(Cant. 2, 4) ; — mors odii sempiterni, quia in inferno um- 
bra mortis et nullus ordo, sed sempiternus horror in- 
habitat (Job. 10, 22). Quid enim nisi odii inordinati mors 
sempitemusque horror remanet iis quibus a Deo, Qui cha- 
ritas est, dicitur : Discedite a Me maledicti, in ignem aeter- 
num (Matth. 25, 41) ! Jam vero in praesenti saeculo duo 
haec, absque intermedio, proponuntur : Qui non est Mecum, 
contra Me est (Matth. 12, 80). 4. Manete in Me : et Ego in 
vobis... 6 . Si qute in Me non manserit, mittetur foras sicut 
palmes, et arescet, et colligent eum, et in ignem mittent, 
et ardet... 9. Manete in dilectione mea. 10 Si praecepta mea 
servaveritis, manebitis in dilectione mea (Joan. 15). Ut 
autem nemo se mundum et Deum simul diligere posse 
credat, monet idem benignus Salvator: Nemo potest 
duobus dominis servire : aut enim unum odio habebit, et 
alterum diliget ; — aut unum sustinebit, et alterum con- 
temnet. Non potestis Deo servire et mammonae (Matth. 6 , 
25). Quae praeclare exponit S. Augustinus, lib. de Sermone 
Domini in monte, c. 14 : Aut ergo hunc odio habebit homo, 
et alterum diliget, id est, Deum ; aut alterum patietur, et 
alterum contemnet. Patitur enim durum et perniciosum 
dominum, quisquis servit mammonae ; sua enim cupiditate 
implicatus, subditur diabolo : et non eum diligit ; quis enim 
est qui diligat diabolum? sed tamen patitur... Alterum 
autem contemnet, dixit ; non odio habebit. Nullius enim 
fere conscientia Deum odisse potest : contemnit autem, id 
est, non timet Eum, quasi de Ejus Bonitate securus est.... 
Sed quisquis vult diligere Deum, et cavere ne offendat, non 
se arbitretur duobus dominis posse servire et intentionem 
cordis sui ab omni duplicitate explicet : ita enim sentiet de 
Domino in bonitate, et in simplicitate cordis quaeret Illum 
(Sap. 1. 1). — Huc etiam faciunt sententiae S. Jacobi, 4, 4 : 

Nescitis quia amicitia hujus mundi inimica est Dei; et 
S. Joannis, I Ep. 2, 15 : Nolite diligere mundum, neque ea 
quae in mundo sunt: si quis diligi t mundum, non est charitas 
Patris in eo ; et c. 8, 14 : Qui non diligit, manet in morte. 

Religionem autem Professus non solum mundi divitiis 
cor non apponit (Ps. 61), sed insuper, quantum praesentis 
viae necessitates patiuntur, ipsas quam longissime a se 
repellit. Ergo jam removetur charitatis obstaculum. Quod 
si petatur quam ob causam charitatis obstaculum tam 
absolute a se removeat Religionem Professus, unicuique 
patet responsio, Quia perfectissimo modo charitatis viam 
inire intendit: summa enim prudentia id diligere elegit 
quod diligendum est. De qua electione tractans audiatur 
S. Augustinus, Epist. 155 (antiq. 52), n. 13 :... Quid autem 
eligamus quod praecipue diligamus, nisi quo nihil melius 
invenimus? Hoc Deus est, Cui si diligendo aliquod vel 
praeponimus, vel aequamus, nos ipsos diligere nescimus. 
Tanto enim nobis melius est, quanto magis in Illum imus, 
Quo nihil melius est. Imus autem non ambulando, sed 
amando. Quem tanto habebimus praesentiorem, quanto 
eumdem amorem quo in Eum tendimus, potuerimus habere 
puriorem : nec enim locis corporalibus vel extenditur, vel 
includitur. Ad Eum ergo Qui ubique praesens est et ubique 
totus, non pedibus ire licet, sed moribus. Mores autem 
nostri, non ex eo quod quisque novit, sed ex eo quod 
diligit, dijudicari solent : nec faciunt bonos nec malos mo- 
res, nisi boni vel mali amores. Pravitate ergo nostra, a 
Rectitudine Dei longe sumus : unde Rectum amando corri- 
gimur, ut Recto recti adhaerere possimus. 

Item. n. 14. Ad Illum ergo quanta opera possumus, 
etiam illi ut perveniant agamus, quos tanquam nosme- 
tipsos diligimus, si nosmetipsos diligere, Illum diligendo, 
jam novimus. Christus namque, id est Veritas, dicit in his 
duobus praeceptis totam Legem Prophetasque pendere, ut 
diligamus Deum ex toto corde, ex tota mente, et diligamus 

proximum tanquam nosmetipsos (Matth. 22, 8740). Pro- 
ximus sane hoc loco, non sanguinis propinquitate, sed 
rationis societate pensandus est, in qua socii sunt omnes 
homines. Nam si pecuniae ratio socios facit, quanto magis 
ratio naturae, non negotiandi, sednascendi lege communis!.. 
15. Cum ergo illa dilectione quam divina lex imperat, de- 
beat homo diligere Deum, et seipsum, et proximum ; non 
tamen ex hoc tria praecepta data sunt, nec dictum est, In 
his tribus, sed, In his duobus praeceptis tota Lex pendet et 
Prophetae, id est in dilectione Dei ex toto corde, ex tota 
anima, et ex tota mente, et proximi tanquam suiipsius : 
videlicet ut intelligeretur nullam esse aliam dilectionem 
qua quisque diligit seipsum, nisi quod diligit Deum. Qui 
enim aliter se diligit, potius se odisse dicendus est : fit 
quippe iniquus, privaturque luce justitiaB, cum a potiore 
ac praBstantiore Bono aversus, atque inde vel ad seipsum 
conversus, ad inferiora et egena utique convertitur ; fitque - 
in ipso quod veracissime scriptum est, Qui autem amat 
iniquitatem, odit animam suam (Ps. 10, 6). Quia igitur 
nemo, nisi Deum diligendo, diligit seipsum ; non opus erat 
ut dato de Dei dilectione praecepto, etiam seipsum homo 
diligere juberetur, cum in eo diligat seipsum, quod diligit 
Deum. Debet ergo et proximum diligere tanquam seipsum, 
ut quem potuerit hominem vel beneficentiae consolatione, 
vel informatione doctrinae, vel disciplinae coercitione addu- 
cat ad colendum Deum : sciens in his duobus praeceptis 
totam Legem Prophetasque pendere. Hucusque S. Augus- 
tinus. 

Jam vero Religionem Professo sua abnegare non sufficit, 
sed etiam semetipsum abnegare intendit quo perfectiorem 
consequatur charitatem. Hanc suiipsius abnegationem ad 
perfectam requiri charitatem idem S. Augustinus, Serm. 34, 
n. 7 sic exponit:... Si vis habere charitatem, quaere te, et in- 
veni te. Quid enim times dare te, ne consumes te ? Imo si te 
nondederis, perdis te... Audi quid tibi dicat ex ore Sapientiae 


Digitized by LjOOQle 



P. IV, S. II, A, Religionis Status poenalitas . 187 

Oharitas : Da Mihi, fili, cor tuum (Prov. 28, 26). Male erat 
quando a te erat, quando tibi erat; per nugas enim et 
amores lascivos pemiciososque trahebaris. Tolle inde. Ubi 
trahis ? ubi ponis ? Da Mihi, inquit, cor tuum. Sit Mihi, et non 
perit tibi. Vide enim, si aliquid voluit dimittere in te, unde 
ames vel te, Qui tibi dicit, Diliges Dominum Deum tuum, 
ex toto corde tuo, ex tota anima tua, et ex tota mente tua 
(Matth. 22, 87). Quid remanet de corde tuo, unde diligas te- 
ipsum ? Quid de anima tua ? Quid de mente tua ? Ex toto, 
inquit. Totum exigit te, Qui te fecit. Sed noli tristis esse, 
quasi nihil unde gaudeas remaneat in te. Laetetur Israel, 
non in se, sed in Eo Qui fecit eum (Ps. 149). — 8. Responde- 
bis, et dices, Si nihil mihi remansit, unde diligam me,... 
quomodo secundo praecepto jubeor diligere proximum tan- 
quamme? Hoc est magis unde debes ex toto corde, ex tota 
anima, ex tota mente proximo. Quomodo ?... Deum ex 
toto me, proximum sicut me. Unde me, unde te? Vis 
audire unde diligis te ? Ex hoc diligis te, quia Deum diligis 
-ex toto te. Putas enim Deo proficere, quod diligis Deum ? 
et quia diligis Deum, Deo aliquid accedit? et si tu non 
diligas, minus habebit? Cum diligis, tu proficis; tu ibi 
eris, ubi non peris. Haec sanctus Doctor. 

Haec probe novit, quisquis est Religionem Professus; 
haec toto animo Dei gratia praeveniente et comitante, 
prosequitur, quisquis fuit sincerus in emittendis votis, et 
fideliter quotidie vota sua Deo reddere curat sciens Cui 
crediderit firmiter. Quin imo infra ex divo Thoma proba- 
bitur Religionis. Statum ipsam charitatemad summun per- 
ducere. 

H. Religiosus Status cgetera opera satisfactoria su- 
perat, ut omnes complectens privationes. Tripliciter 
autem dici potest privationes omnes complectere : ratione 
operum satisfactoriorum generum, ratione in unoquoque 
genere extensionis, ratione pariter durationis. 

Et primo omnia satisfactoriorum operum genera in 

Religionis Statu assumi facili evidentia omnibus elucet. 
Etenim in voto paupertatis vovens dimittit bona externa, 
in omni dispositione per regiam ccelestemque charitatem 
ductus ; et sic invenitur in Professo eleemosynae exerci- 
tium ; — in voto castitatis, quod mortificatione congrua 
munire satagit, vovens dimittit bona corporis non neces- 
saria ad corporis sustentationem ; et sic invenitur in Pro- 
fesso jejunii exercitium ; — in voto obedientiae, vovens 
propriam voluntatem Deo per manus legitimi Superioris 
immolat; et sic invenitur in Professo abnegatio propriae 
voluntatis quae potius in oratione exercetur. Adsunt ergo 
cujuscumque generis privationes quae operis satisfactorii 
poenalitatem constituunt. 

Secundo Religionis Status unumquodque satisfactionis 
genus summe continet ratione extensionis. Etenim elee- 
mosyna dimittit bona externa quaedam superflua; voto 
autem paupertatis vovens dimittit omnia bona externa, 
quoad proprietatem et quoad usum, nulla posita limita- 
tione, nisi quae per ecclesiasticas leges statuitur ; — jejunium 
dimittit certa alimenta, certis horis; voto autem casti- 
tatis vovens dimittit omnes corporis voluptates, n ihi l sibi 
reservans, nisi quod sustentationi congruere juxta Ordinis 
Sanctam Regulam et Constitutiones a Superioribus judi- 
catum fuerit ; — oratio submittit Deo voluntatem orantis 
tempore et pro materia orationis ; voto obedientiae, vovens 
voluntatem suam quoad omnes actus divino servitio 
mancipat. Ergo extensione sua in unoquoque pcenalitatis 
genere omnes aiias satisfactiones longe puperat Religionis 
Status. 

Tertio tandem duratione omnes privationes antecellit 
Religionis Status. Vota enim sunt perpetua : voto pauper- 
tatis non tantum praesentia, sed etiam futura eventualia 
abjecit Professus, sibi, in quantum sinit S. Mater Ecclesia, 
ipsam etiam acquirendi capacitatem adimens; — voto 
castitatis omnes totius vitae non necessarias voluptates 

corporis abjecit; — voto obedientiae Deo omnes actus 
usque ad mortem devovit. Jure merito ergo concluditur 
Religionis Statum omnia opera satisfactoria superare, 
quia omnis generis, vastissimae extensionis, et perpetuae 
durationis privationes complectitur. 

III. Religiosus Status, ut proterit.® per peccatum 
injustitias recompensatio, omnes satisfactiones etiam 
longe superat. Quod triplici consideratione stabiliri potest, 
ratione sufficientiae, ratione convenientiae, ratione divinae 
acceptationis. 

Primo quidem ratione sufficientle. Agitur non de 
sufficientia aequalitatis perfectae, sed de illa quae a justo 
requiritur supplente Christi passione. Scriptura constat 
peccata per eleemosynas redimi posse ; Daniel IV, 24, 
Peccata tua eleemosynis redime. — Eccl. III, 83, Ignem 
ardentem extinguit aqua, et eleemosyna restitit peccatis. 
Ubi Ambrosius: Eleemosyna, inquit, quodammodo est 
aliud animarum lavacrum, ut, si quis forte post Baptismum 
humana fragilitate deliquerit, supersit ei ut iterum elee- 
mosynis emundetur. — Luc. XI, 41, Verumtamen quod 
superest, Date eleemosynam, et ecce omnia munda sunt 
vobis. — Tobias IV, 11, Quoniam eleemosyna ab omni 
peccato et a morte liberat, et non patietur animam ire in 
tenebras. — Prov. XV, 27, Per misericordiam et fidem 
purgantur peccata. — Luc. XIX, 8 , Stans autem Zachaeus, 
dixit ad Dominum : Ecce dimidium bonorum meorum, 
Domine, do pauperibus... 9. Ait Jesus ad eum : Quia hodie 
salus domui huic facta est... — Sed Eleemosyna nonnisi 
bonis externis privat; Religiosus Status vero, externis, 
corporis, et animae ; — eleemosyna partem de superfluo 
tantum tradit; Religiosus Status totum, ne necessariis 
quidem exceptis ; — eleemosyna in actu transeunte adim- 
pletur ; Religiosus Status vitam integram divino servitio 
mancipat. — Scriptura sacra etiam constat peccata per 
Sacrificia redimi posse, ut videre est v. g. in Levitico, 

oapite IV; sed in Sacrificiorum genere eminet Holocaustum: 
Holocaustum est et oblatio suavissinp odoris Domino (Lev. 
1, 17). In veteri autem Lege externa et vilis victima in Holo- 
causto immolabatur ; in Religionis Statu, omnia externa* 
bona, ac corporis, ipsiusque animae bona per diuturnam 
immolationem in Dei honorem consumuntur. — Scriptura 
sacra constat peccata per orati onem redimi posse : Eccli. HI r 
4, Qui diligit Deum, exorabit pro peccatis, et continebit ab 
illis, et in oratione dierum exaudietur. — Ibidem, VII, 8, 
Neque alliges duplicia peccata : nec enim in uno eris im- 
munis. 9. Noli esse pusillanimis in animo tuo : 10, 
Exorare, et facere eleemosynam ne despicias. In oratione 
enim digna et congrua pro peccato recompensatio Deo 
offertur : peccando, voluntate propria superbe abutitur 
homo, licet Dei servus; orando, eamdem voluntatem 
humiliter legitimo suo Domino submittit. Haec autem 
voluntatis humilis submissio inest in omni vera oratione, 
uti ex Oratione Dominica constat, in qua et gloria Deo 
procuranda, et regnum Ipsius a nobis participandum, a 
divinae Voluntatis impletione pendere tertia petitione „ 
fiat Voluntas tua...” docetur Christi discipulus. Inde S. 
Bernardus, libro de natura divini amoris, c. IH, n. VIH, 
orationem perfectam describens ait : n in qua tam benigna 
humilitas, ut in omnibus non suam, sed Dei Volun- 
tatem in se fieri praeoptet. ” Privatio propriae voluntatis, 
quae in actu orationis Deo submittitur, constituit poena- 
litatem specialem qua tantum valet oratio ut opus sa- 
tisfactorium sufficiens evadat. Sed ubinam haec volunta- 
tis propriae humilis submissio et universalior et diutius 
protracta invenietur, quam in Religionem Professo, qui 
se totum et in perpetuum obedientiae voto Dei servitio 
mancipavit ? — Tandum Scriptura sacra constat peccata 
jejunio redimi posse. Ninivitarum exemplum omnino cele- 
berrimum commendatur, Jonas, c. IV, 4. Et clamavit 
(Jonas), et dixit : Adhuc quadraginta dies, et Ninive sub- 

vertetur... 6. Et pervenit verbum ad Regem Ninive : et sur- 
rexit de solio suo, et abjecit vestimentum suum a se, et in- 
dutus est sacco, et sedit in cinere. 7. Et clamavit et dixit in 
Ninive ex ore Regis et principum ejus, dicens : Homines, 
et jumenta, et boves, et pecora non gustent quidquam : 
nec pascantur, et aquam non bibant. 8. Et operiantur 
saccis homines, et jumenta, et clament ad Dominum in 
fortitudine, et convertatur vir a via sua mala, et ab iniquita- 
te, quae est in manibus eorum. 9. Quis scit si convertatur, 
et ignoscat Deus : et revertetur a furore irae suae, et non 
peribimus. 10. Et vidit Deus opera eorum, quia conversi 
sunt devia sua mala: et misertus est Deus super malitiam, 
quam locutus fuerat ut faceret eis, et non fecit. — Ad hanc 
placationem operandam sufficit jejunium aliquot dierum, 
et juxta communem SS. Patrum aestimationem trium 
tantum dierum ; quid ergo sperare licet de jejunio frequen- 
tiori, per totius vitae cursum protrahendo, in tam perfecta 
ad Deum conversione, a Religionem Professo assumpto?— 
Sic ergo concludendum est : Religionem Professus, qui in 
unoquoque satisfactionis genere, quod Scriptura sacra 
sufficere posse proclamat, summum satisfactionis praestare 
facile dignoscitur, multo magis satisfecisse admittetur si con- 
sideratur in ipso tam multiplicis sufficientiae coalescentia. 

Secundo ratione convenientle Religionis Status, ut 
praeteritae per peccatum injustitiae recompensatio, omnes 
alias superat satisfactiones. Quae convenientia triplex 
considerari potest. — Una attendit damnum a peccante 
per peccatum passum. De hac egregie S. Gregorius, hom. 
20 in Matth. (Dom. IY Adv.) : „ Sequitur : Facite ergo fruc- 
tus dignos poenitentiae. In quibus verbis notandum est, 
quod amicus Sponsi non solum fructus poenitentiae, sed 
dignos poenitentiae admonet esse faciendos. Aliud namque 
est fructum facere, aliud dignum poenitentiae fructum 
facere. Ut enim secundum dignos poenitentiae fructus 
loquamur, sciendum est quia quisquis illicita nulla com- 

misit, huic jure conceditur, ut licitis utatur ; sicque pietatis 
opera faciat, ut tamen si voluerit, ea quae mundi sunt 
non relinquat. At si quis in fornicationis culpam, vel 
fortasse, quod est gravius, in adulterium lapsus est, tanto 
a se licita debet abscindere, quanto se meminit et illicita 
perpetrasse. Neque enim par fructus boni operis esse debet, 
ejus qui minus, et ejus qui amplius deliquit, aut ejus qui 
nullis, et ejus qui in quibusdam facinoribus cecidit et ejus 
qui in multis est lapsus. Per hoc ergo quod dicitur : Facite 
dignos fructus poenitentiae, uniuscujusque conscientia con- 
venitur: ut tanto majora acquirat bonorum operum lucra 
per poenitentiam, quanto graviora sibi intulit damna per 
culpam Sed Religionem Professus totus in Dei servitium 
transiit, cujus singuli actus per vota ad Religionis virtu- 
tem in dignitate elevantur. — Alia convenientia attendit 
Deo debitum. Noscitur lex talionis saepius ab Ipso Deo 
prolata : Quicumque effuderit sanguinem humanum, fun- 
detur sanguis illius (Gen. 9, 6). Ut scirent quia per quae 
peccat quis, per haec et torquetur. (Sap. 11, 17). Qua 
mensura mensi fueritis, remetietur vobis (Luc. 6, 38). Om- 
nes qui acceperint gladium, gladio peribunt (Matth. 26, 
52). Atqui, Omne quod est in mundo, concupiscentia carnis 
est, et concupiscentia oculorum, et superbia vitae (I. Joan. 
2, 16). Ergo valde convenit, licet divina Misericordia illud 
non exigat, in trium bonorum, quibus abusus est peccator, 
privatione appendere poenam. Sed hoc summa perfectione, 
ut ex hucusque dictis luculenter apparet, praestat Religio- 
sus Status (Cfr. supra II, ubi demonstratur Religiosus Sta- 
tus omnes complectere privationes). — Tertia tandem 
convenientia attendit realem Christo patienti participa- 
tionem. Aspiciatur Crucifixi imago : Nonne summa pau- 
pertas, summa corporis mortificatio, summa obedientiae 
humilitas! In tribus privationem passus est Redemptor ; 
in tribus privationem cum Christo pati vovit trino voto 
Religionem Professus. En sequitur Magistrum humilis 

discipulus, „ ut ab Ipsius nunquam magisterio discedens, 
in Ejus doctrina usque ad mortem in Monasterio perse- 
verans, passionibus Christi per patientiam participet, ut 
et Regni Ejus mereatur esse consors ” ut scribit S. P. 
Benedictus in fine Prologi Sanctae Regulae (Cfr. quae Parte 
prima describuntur ex Caesario Heisterbacensi Monacho, 
Dist. VIII, c. 18 et 19, et Dist. I.,c. 6, p. 45, 46 et 47). 

Tertio tandem ratione divina acceptationis, Religiosus 
Status, ut praeteritae per peccatum injustitiae recompen- 
satio, omnes alias superat satisfactiones. Etenim poeniten- 
tia, quae trium bonorum privatione perfectissima evadit, 
via est necessaria ad Regnum Coelorum, Regnum Dei sci- 
licet Qui Charitas est. Quod Regnum Coelorum poenitentia 
a Joanne Baptista praeparatur, inchoando a poenitentia 
per Christum evangelisatur, in ipsa Cruce per Eumdem 
Salvatorem Jesum inauguratur, prout cantare consuevit 
Ecclesia : Regnavit a ligno Deus. A Cruce regnare coepit 
Jesus Rex mansuetissimus, Qui ignem venit mittere in 
terram et nihil cupit nisi ut accendatur. Unde egregie, 
pieque scribit S. Franciscus Salesius, De 1’Amour de Dieu, 
lib. XII, cap. XIII : „ Th^otime, le mont Calvaire est le 
mont des amants. Tout amour qui ne prend son origine 
de la passion du Sauveur est frivole et perilleux. Malheu- 
reuse est la mort sans 1’ amour du Sauveur : malheureux 
est P amour sans la mort du Sauveur. L’amour et la mort 
sont tellement mesles ensemble en la passion du Sauveur, • 
qu’on ne peut avoir au cceur 1’un sans Pautre. Sur le Cal- 
vaire on ne peut avoir la vie sans 1’amour, ni 1’amour sans 
la mort du R^dempteur ; mais hors de la, tout est ou mort 
£ternelle, ou amour dternel : et toute la sagesse chrdtienne 
consiste a bien choisir... Ou aimer ou mourir. Mourir et 
aimer. Mourir a tout autre amour, afin que nous ne 
mourrions point dtemellement, ains que vivant en votre 
amour dternel, 6 Sauveur de nos ames, nous chantions 
dternellement : Vive Jesus ! J’aime J£sus. Vive Jesus Que 

j’aime. J’aime J£sus, Qui vit et regne es siecles des siecles. 
Amen ”. Perfectissima ergo poenitentia quam in Religione 
vovens profitetur, in se est divinae Majestati acceptissima; 
et juremerito tanta esse reputatur, ut communiter apud 
Doctores sit receptum : non posse imponi in poenitentiam 
ingressum in Religionem, quia id nimis durum videtur 
prout addit Em. Sa. v. Satisfactio (Cfr. S. Alphonsum, 
Theol. Mor. 1. VI, de Poenit. n. 511 ; Cfr. supra Quodlibet 
III, q. 5, art. 13 D. Thomae). — In Religionem Professo 
perfectissima poenitentia a divina Majestate specialius 
acceptari demonstratur etiam, vel quia Ipse Deus Reli- 
gionum Institutores suo lumine et miraculis mirifice adju- 
vit, vel quia in Ecclesia Christi Religiones, per Summum 
Pontificem vel Episcopos, quos posuit regere Ecclesiam 
Dei, approbavit ; et in eis ad Professionem admittit sub- 
ditos juxta S. Matris Ecclesiae Leges ; et per Superiores, 
quibus debite tradita est potestas ab Ecclesia, eorum vota 
excipit. Quod innuit S. P. Benedictus in Sancta Regula, 
c. 58 : „ Quam petitionem (de promissione sua) manu sua 
scribat ; aut certe, si non scit litteras, alter ab eo rogatus 
scribat, et ille Novitius signum faciat, et manu sua eam 
super altare ponat/’ Ad quod alludens S. Gregorius, libr. 
4. Expositionis in I Regum, c. IV, scribit : Et audivit Sa- 
muel omnia verba populi, et locutus est ea in auribus Do- 
mini. Audire vocem populi est, quae sanctae conversationis 
Habitum petentes exterius dicant agnoscere. Nam velut 
solam accedentium vocem audimus, cum scimus, quae 
exterius asserunt : sed quales inter sponsionis assertiones 
futuri sint, non videmus. Loqui ergo ea in auribus Domini 
debemus: ut Ipse sponsionis verba suscipiat: Qui dum 
verba audit, corda discuttit: et ex textu Professionis, 
usuras exquirit robusti operis. Hoc nempe Novitiorum 
nostrorum mentes audiant, et expavescant : quia videlicet 
quod nobis dicunt, in auribus Domini loquimur. Nam quod 
coram nobis promittunt, Deo offerimus, ut Ipse jam de 

manibus nostris teneat, quod exquirat. Quae profecto 
libeftas Rectoris, est obligatio subditi : quia tanto distric- 
tiori sententiae subditur, quanto apertius scire potest, quia 
de eo, quod respondet, omnipotenti Deo rationem reddere 
debet. Cum ergo ea quae No vitii promittunt, Deo offerimus, 
quasi chirographum quod nobis faciunt, Illi damus. Et 
quia latenter hoc agitur, in auribus Domini SamuSl ea 
quae populus dixerat, locutus fuisse perhibetur. In auribus 
quippe amicorum loquimur: quando ea quae dicimus, 
extraneis celamus. ” Cardinalis Joannis Bona, Rerum Li- 
turgicarum libro II, c. VIII, disserens de Oblationibus quae 
ad Offertorium Missae fiunt, notat, n. VIII, „ Hoc antiquis 
solemne fuit, ut chartas donationum ponerent super altare. 
Nam quidquid homo habet, Dei donum est, et ideo in his 
quae offert, reddit Deo quod suum non est, Illo recipiente 
quod suum est... Eodem modo Monachi cum per solemnem 
Professionem seipsum offerunt Deo, ipsius Professionis 
chartam ponunt in altari, ut S. Benedictus praecipit in 
Regula, c. 58 ”... Citato S. Gregorio ut supra, addit : „ Quia 
nimirum chartam Professionis positam a Novitio super 
altari, Abbas Missam celebrans accipit, et loco Dei acceptat, 
et Ipsi offert. ” 

IV. Religiosus Status, ut futurorum peccatorum prae- 
cavendorum vel virtutum exercendarum medicina, inter ’ 
omnes satisfactiones longe praeeminet. Hanc medicinam 
comparant Professi, vel sibi qua a culpa praeserventur et 
ad virtutem promoveantur, vel aliis quae sit pariter m 
exemplum iis quos forsan priori conversatione saeculari 
offenderint. 

Primo sibi medicinam comparant exi miam Professi 
dupliciter : — uno modo quia peccatorum causas votis 
perfectissime resecant. Etenim tres tantum dantur in 
mundo causae, nempe concupiscentia camis, concupis- 
centia oculorum, et superbia vitae. Et contra tria haec, 
ordinantur tria vota castitatis, paupertatis, et obedientiae. 

Unde non unius alteriusve peccati, sed omnium omnino 
peccatorum causae resecantur ; et non ad tempus tantum 
plus minusve protrahendum, sed in perpetuum : — altero 
modo, quia peccatorum suggestionibus aditum non indul- 
get. Nam D. Thomae dicta imitando recte dici potest : omne 
peccatum vel in Deum committitur, et contra hoc ordi- 
natur votum obedientiae ; vel in proximum, et contra hoc 
ordinatur votum paupertatis ; vel in nosmetipsos, et cbntra 
hoc ordinatur votum castitatis. Addi potest Religionis Sta- 
tum Professum a peccatorum suggestionibus cohiberi, 
vel per publicam a mundanis separationem, vel per do- 
mesticam cum piis fratribus societatem, vel per indefessam 
Superiorum vigilantiam, vel per continuam Sanctae Re- 
gulae monitionem. Quae omnia, peccatorum suggestionibus 
aditum cohibentia, et universalia et perpetua esse compe- 
riuntur. Verbum de virtutum promovendarum medicina 
addere inutile visum est, vel quia jam ex sublatis ad 
peccata allicientibus virtutum prosperitas seminatur, vel 
quia ex mox dicendis de Religionis Statu, ut est satisfac- 
torium opus, ratione bonitatis examinato, luculentissime 
manifestabitur. 

Secundo aliis etiam medicinam comparat eximiam 
Professus, qua per exemplum suum in satisfactione valde 
prosit. Vita Ipsius Christi Qui coepit facere prius ut postea 
tantum brevi tempore doceret, vis exemplorum et ad 
malum fugandum et ad bonum promovendum omnibus 
Christianis notissima est. Nec paganis olim ignotum fuit, 
quorum celebre dictum : Verba monent, exempla trahunt. 
Sed et Ecclesiae hostibus ipsis compertum est, qui tanto 
furore in Religiones invehuntur. Speciatim plurima videri 
possunt in documentis, ubi Religiosus Status Martyrio 
comparatur, et nominatim in tertia Parte, quae egregie 
concionavit Dl mu9 de Roquelaure, p. 155. 

Horum omnium legitima conclusio videtur : Religiosus 
Status omnia opera satisfactoria superat ratione pcena- 

litatis. Idem jam nunc stabiliendum superest ratione 
bontitatis. 


B. Religionis Status omnia satisfactoria opera 

SUPERAT RATIONE BONITATIS. 

Opus quantumvis poenale, ad satisfaciendum tamen 
nullo modo proficeret, nisi contritione et charitate infor- 
maretur, quibus adjunctis fit laudabile et meritorium, et 
ita pcenalitati bonitatis ratio accederet. Inde hanc bonitatis 
essentialem notam, in praecedentis propositionis demon- 
stratione omittere non licuit. Quod nunc vero stabiliendum 
suscipitur, jam non est mera hujus essentialis, ad satis- 
factorium opus constituendum, bonitatis praesentia; sed 
praeeminens in Religionis Statu praesentis bonitatis excel- 
lentia. Haec autem excellentia a tribus praecipuis capi- 
tibus repeti potest : 1° Evangelica consilia, quae sibi Reli- 
gionem Professus in legem imposuit, morales virtutes ad 
intrinsecam perfectionem deducunt, cui perfectioni virtu- 
tum moralium (quae simul charitate informatae supponun- 
tur) accidentales beatitudinis aureolae coronae debentur; 
— 2° Evangelica consilia, quae sibi Religionem Professus 
in legem imposuit, charitatem hujus viae, in qua principa- 
liter spiritualis vita consistit, et impedimentorum remo- 
tione, et uberioris materiae subjectione, ad suam perfec- 
tionem deducunt, cui charitatis perfectioni essentialis 
beatitudinis aurea corona debetur; — 3° Vota, quibus 
Religionem Professus Evangelicis consiliis adstringitur, 
et opera ex hisce votis facta, simplex propositum, et opera 
ex simplici proposito facta, cceteris paribus, toto;; coelo 
superant. Sit ergo : 

CAPUT PRIMUM. 

B,eligioni£ Statu£ liirtutes morales ab 
£ummum perbudt. 

Nam Evangelica consilia, quae sibi Religionem Profes- 
sus in legem imposuit, morales virtutes ad intrinsecam 
perfectionem deducunt, cui perfectioni virtutum moralium 
(quae aliunde charitate informatae supponuntur) acciden- 
tales beatitudinis aureolae coronae debentur. 

§ I. Multiplicia Evangelica consilia, ex communi Docto- 
rum sententia, ad tria, videlicet Obedientiam, Paupertatem 
et Castitatem reducuntur. Quatuor vero virtutes Cardinales, 
quibus humani mores reguntur, ad tres virtutes stricte 
morales, seu morum elicitivas, pariter reduci omnibus 
quoque compertum est. Etenim Justitia, Fortitudo et Cas- 
titas virtutes sunt stricte morales, seu morum eliciti vae ; 
Prudentia vero — ratione subjecti — virtus est intellec- 
tualis ; — et ratione objecti — virtus est morum tantum 
directiva, quae in tribus virtutibus stricte moralibus ad- 
esse debet* 

PraBterea nemini dubium esse potest Christum Domi- 
num per varia Evangelica consilia moralium virtutum 
perfectioni adaequate providisse. Sed quomodo per tria 
Evangelica consilia tribus inorum elieitivis virtutibus 
cardinalibus provisum fuerit, non ita forsan omnibus 
primo intuitu evidens apparet. Itaque inquisitione nunc 
subjicienda manifestum fiet: summum in Justitia esse 
Obedientiam Religiosam ; summum in Fortitudine esse 
Paupertatem Religiosam ; summum in Temperantia esse 
Castitatem Religiosam. 

I. Et primo quidem, Summum in Justitia est Obedientia 
Religiosa. Quod triplici via demonstrari potest : 

1 . S Augustinus, libro de Moribus Ecclesiae, c. 15, dicit : 
Justitia est amor Deo tantum serviens. Et merito quidem, 
nam, sicut in dilectione Dei includitur dilectio proximi, ita 
in hoc quod homo Deo servit, includitur quod unicuique 
reddat quod debet. (S. Thomas, 2. 2. q. 58, a. 1, ad 6 ). 
Atqui per Obedientiam Religiosam Professus soli Deo 
perfectissime servit, non in mandatis tantum sed in con- 
siliis etiam obtemperans, non in certis tantum sed in om- 
nibus etiam casibus propriis voluntatibus abrenuntians, 
illam Domini sententiam imitans : Non veni facere volun- 
tantem meam, sed Ejus qui misit me. Unde sequitur Obe- 
dientiam Religiosam summum esse in Justitia. 

2. Ut inter virtutes morales Obedientiae excellentia 
eluceat, ita ratiocinatur S. Thomas : Sicut peccatum con- 
sistit in hoc quod homo, contempto Deo, commutabilibus 
bonis inhaeret, ita meritum virtuosi actus consistit e con- 
trario in hoc quod homo, contemptis bonis creatis, Deo 
inhaeret sicut fini. Finis autem potior est his quae sunt ad 
finem. Si ergo bona creata propter hoc contemnantur, ut 
Deo inhaereatur, major est laus virtutis ex hoc quod Deo 
inhaeret, quam ex hoc quod bona terrena contemnit. Et 
ideo illae virtutes quibus Deo secundum Se inhaeretur, 
scilicet Theologicae, sunt potiores virtutibus moralibus, 
quibus aliquid terrenum contemnitur, ut Deo inhaereatur. 

Inter virtutes autem morales, tanto aliqua potior est, 
quanto aliquis aliquid majus contemnit, ut Deo inhaereat. 
Sunt autem tria genera bonorum humanorum, quae homo 
potest contemnere propter Deum ; quorum infimum sunt 
exteriora bona ; medium autem sunt bona corporis ; su- 
premum autem sunt bona animae, inter quae quodammodo 
praecipuum est voluntas, in quantum scilicet per volun- . 
tatem homo omnibus aliis bonis utitur. Et ideo per se 
loquendo, laudabilior est Obedientiae virtus, quae propter 
Deum contemnit propriam voluntatem, quam aliae virtutes 
morales, quae propter Deum aliqua alia bona contemnunt. 

Unde Gregorius dicit, ult. Moral., c. 14, § 28. quod „ Obe- 
dientia victimis jure praeponitur ; quia per victimas aliena 
caro, per Obedientiam vero voluntas propria mactatur. ” 
Unde etiam quaecumque alia virtutum opera ex hoc me- 
ritoria sunt apud Deum, quod fiunt ut obediatur Voluntati 
divinae. Nam si quis etiam Martyrium sustineret, vel 
omnia sua pauperibus erogaret, nisi hoc ordinaret ad imple- 
tionem divinae Voluntatis, quod recte ad Obedientiam 
pertinet, meritoria esse non possent ; sicut nec si fierent 
sine Charitate, quae sine Obedientia esse non potest : dicitur 
enim I Joan. II, 4, quod „ Qui dicit se nosse (Deum), et 
mandata Ejus non custodit, mendax est... qui autem servat 
verba (verbum) Ejus, in hoc Charitas Dei perfecta est.” Et 
hoc ideo est, quia amicitia facit idem velle et nolle. (Ita 
S. Thomas, 2, 2. q. 104, ar 8). — Atqui sub Justitia contine- 
tur Obedientia, utpote quae ad Observantiam, Justitiae 
potentialem partem, refertur. Ergo summum in Justitia 
Obedientia Religiosa. 

8. Obedientia enim procedit ex reverentia quae exhibet 
cultum et honorem Superiori ; et quantum ad hoc sub 
diversis virtutibus continetur; licet secundum se consi- 
derata, prout respicit rationem praecepti, sit ima specialis 
virtus. In quantum ergo procedit ex reverentia praelato- 
rum, continetur quodammodo sub Observantia; in quantum 
vero procedit ex reverentia parentum, sub Pietate ; in 
quantum vero procedit ex reverentia Dei, sub Religione, 
et pertinet ad devotionem, quae est principalis actus Reli- 
gionis. Unde secundum hoc laudabilius est obedire Deo 
quam sacrificium offerre : et etiam quia „ in sacrificio im- 
molatur aliena caro, per Obedientiam autem propria vo- 
luntas,” ut Gregorius dicit ult. Moral. c. 14, § 28. (S. Thomas 
2. 2. q. 104, a. 3, ad 1). Harum autem virtutum, Obser- 
vantiae, Pietatis et Religionis influxus eminenter coho- 
nestat Obedientiam Religiosi, a) qui mox ut aliquid impe- 
ratum a majore fuerit, ac si divinitus imperetur, moram 

pati nescit in faciendo, de quo Dominus dicit : In auditu 
auris obedivit Mihi ; quia Obedientia quae majoribus prae- 
betur, Deo exhibetur (Reg. S. Bened., c. 5) ; — b) qui in 
•proprio praelato, patrem factis nomen suum implentem 
.contemplatus, gaudet se accepisse spiritum adoptionis 
filiorum, in quo clamat Abba Pater, non carnali, sed 
spirituali paternitati reverentiam exhibens ; — c) qui in 
proprio praelato non tantum virtutum excellentiae, sed 
etiam tam altae suscepti animarum regiminis celsitudini 
summam perhibet reverentiam, prout verbi gratia fertur 
de S. Francisco Xaverio, Superiori suo nonnisi flexis 
genibus scribente. Et ita Obedientia Religiosa praecipua- 
rum Justitiae potentialium partium, id est, Religionis, 
Pietatis et Observantiae, meritum consequitur: et ex 
hoc capite jure optimo summum in Justitia esse nuncu- 
patur. 

II. Secundo vero, Summum in Fortitudine est Paupertas 
Religiosa. 1. Nomen Fortitudinis dupliciter accipi potest : 
uno modo secundum quod absolute importat quamdam 

• animi firmitatem, et secundum hoc est generalis virtus, 
vel potius conditio cujuslibet virtutis, quia, sicut Philo- 
sophus dicit in II Ethic., c. 4, ad virtutem requiritur fir- 
miter et immobiliter operari. Alio modo potest accipi 
Fortitudo, secundum quod importat firmitatem tantum in 
sustinendis et repellendis his in quibus maxime difficile 
est habere firmitatem, scilicet in aliquibus periculis gravi- 
bus : unde Tullius dicit in sua Rhetor., lib. 2, de invent., 

• aliquant. ante fin., quod „ Fortitudo est considerata peri- 
culorum susceptio et laborum perpessio Et sic Fortitudo 
ponitur specialis virtus, utpote materiam determinatam 
habens. (S. Thomas, 2. 2., q. 123, a. 2). 

2. Fortitudo est magis circa timores reprimendos quam 
circa audacias moderandas. Difficilius enim est timorem 
reprimere quam audaciam moderari, eo quod ipsum peri- 
culum, quod est objectum audacise et timoris, de se confert 

aliquid ad audaciae repressionem, sed operatur ad timoris 
augmentum. Aggredi autem pertinet ad Fortitudinem se- 
cundum quod moderatur audaciam ; sed sustinere sequitur 
repressionem timoris. Et ideo principalior actus Fortitu* 
dinis est sustinere, id est, immobiliter sistere in periculis, 
quam aggredi, (ibid. a. 6). Exinde summum in Fortitudine 
est Martyrium, juxta omnes, quia gravius impellit dolor 
corporis quam voluptas, et inter dolores animi et pericula 
maxime timentur ea quae ducunt ad mortem, contra quae 
firmiter stat fortis. 

3. Ut autem intelligatur quomodo ad Fortitudinem se 
habeat Paupertas .Religiosa, prae oculis ponendae sunt partes 
Fortitudinis. Audiatur ergo iterum D. Thomas : Ad actum 
aggrediendi duo requiruntur. Quorum primum pertinet ad 
animi praeparationem, et quantum ad hoc ponit Tullius 
„ fiduciam ” : unde dicit, loco citato, quod „ fiducia est per 
quam magnis et honestis in rebus multum ipse animus 
in se fiduciae certa cum spe collocavit. ,, Secundum autem 
pertinet ad operis executionem, ne scilicet aliquis deficiat 
in executione illorum quae fiducialiter inchoavit : et quan- 
tum ad hoc ponit Tullius „ magnificentiam ” ; unde dicit 
quod n magnificentia est rerum magnarum et excelsarum 
cum animi ampla quadam et splendida propositione cogi- 
tatio atque administratio ”, id est, executio; ut scilicet 
amplo proposito administratio non desit. Haec ergo duo 
si coarctentur ad propriam materiam Fortitudinis, scilicet 
ad pericula mortis, erunt quasi partes integrales ipsius, 
sine quibus Fortitudo esse non potest ; si autem referan- 
tur ad aliquas alias materias, in quibus est minus diffi- 
cultatis, erunt virtutes distinctae a Fortitudine secundum 
speciem suam ; tamen adjungentur ei sicut secundarium 
principali. Sicut „ magnificentia ” a Philosopho in 4 Ethic., 
cap. 3, ponitur circa magnos sumptus ; magnanimitas 
autem quae videtur idem esse fiduciae, circa magnos ho- 
nores. — Ad alium autem actum Fortitudinis, qui est 

sustinere, duo requiruntur : quorum primum est ne diffi- 
cultate imminentium malorum animus frangatur per 
tristitiam, et decidat a sua magnitudine : et quantum ad 
hoc ponit w patientiam ” ; unde dicit quod „ patientia est, 
honestatis aut utilitatis causa, rerum arduarum aut diffi- 
cilium voluntaria ac diuturna perpessio”. Aliud autem est, 
ut ex diuturna difficilium passione homo non fatigetur 
usque ad hoc quod desistat, secundum illud Hebr. 12, 3 : 
„ Non fatigemini animis vestris deficientes ” ; et quantum 
ad hoc ponit ,, perseverantiam ” ; unde dicit quod ,, perse- 
verantia est in ratione bene considerata stabilis et perpetua 
permansio Haec etiam duo si coarctentur ad propriam 
materiam Fortitudinis, erunt partes quasi integrales ipsius: 
si autem ad quascumque materias difficiles referantur, 
erunt virtutes a Fortitudine distinctaB ; et tamen ei adjun- 
gentur sicut secundariae principali. (2. 2. q. 128, art. unico). 

4. Jam vero Paupertas Religiosa est summa magnifi- 
centia, quippe quae nihil sibi reservat ; summa fiducia cum 
certa spe, quippe quae, terrenis honoribus despectis, sola 
coelestia sibi promissa, a justo Judice in aeternum sibi 
reddenda, aemulatur; et qua talis duo praestat quae in 
Fortitudine ad actum aggrediendi requiruntur. Aliunde 
autem Paupertas Religiosa est summa patientia, quippe 
quae quotidianis privationum molestiis exercetur ; et sum- 
ma perseverantia, quippe quae hanc viam ad mortem usque 
tenendam ingreditur; et qua talis duo praestat quae in 
Fortitudine ad actum sustinendi requiruntur. — Unde evi- 
dens est conclusio: Summum in Fortitudine Paupertas 
Religiosa, non tantum quoad actum aggrediendi, sed etiam 
quoad actum arduiorem sustinendi, id est, quoad Mar- 
tyrium. 

5. Ne autem novitatis notam conclusio haec incurrat, 
etiam per auctoritatis viam advenit. Christus Dominus 
pauperibus et Martyribus idem proponit praemium : „ Beati 
pauperes spiritu, quoniam ipsorum est regnum Coelorum... 

Beati qui persecutionem patiuntur propter Justitiam, 
quoniam ipsorum est regnum Coelerum (Matth. Y, 3 et 
10). Recolatur textus S. Bernardi, Sermone in Festo om- 
nium Sanctorum, supra relatus, quo reddit S. Doctor ra- 
tionem eamdem ac illa quae hic in conclusione. Eodem 
sensu loquitur S. Ambrosius in eumdem Evangelicum 
locum, Luc., lib. 5, c. 6, Beati pauperes... Vide igitur ordi- 
nem. Oportet te fieri pauperem spiritu... Qui autem patitur 
persecutionem, in ultimo certamine constitutus probatur 
adversis, ut cum ligitime certaverit, coronetur. Hos quidem 
gradus volunt esse virtutum, per quos ab ultimis ad su- 
periora possimus ascendere. Denique sicut incrementa vir- 
tutum, ita etiam sunt incrementa praemiorum... Sed quia 
et primum praemium regnum Coelorum est, et ultimum 
praemium regnum Coelorum est: numquid aequale prae- 
mium incipientibus atque perfectis est?... Ille igitur incipit, 
hic repletur. 

Idem S. Ambrosius, de Abraham, 1. 2, c. 2, super locum 
Genesis XH : Exi de terra tua, et de cognatione tua, et de 
domo patris tui... ubi S. Patriarcha a bonis externis sepa- 
ratur, exclamat : „ Tentatur ut fortis , incitatur ut fidelis, 
provocatur ut justus, meritoque exivit, quemadmodum 
locutus est illi Dominus ”... „ Egressus perambulavit ter- 
ram usque ad locum Sichem, ad quercum excelsam. Sichem 
interpretatione latina dicitur humerus vel cervix: per quae 
executionem praescripti operis intelligimus : siquidem et 
infra habemus scriptum, Supposuit humerum suum ad 
laborandum (Gen. 49). Unde per figuram locorum id expres- 
sum advertimus, quod devotionem suam sanctus Abra- 
ham non solum studio, sed etiam efficacia probaverit 
fructuosa, quo ad quercum usque pervenerit. Quo loco 
apparuit illi Dominus, et dixit, Semini tuo dabo terram 
hanc. Yide quomodo promisso frequenti tanquam invali- 
dum adhuc informet et instituat: et ipse immemor sui 
totum Deo deputet, nihil sibi vindicet. Ideo et Aram aedifi- 

cavit Domino Qui apparuit ei: et recessit inde in montem 
contra orientem Bethel, surgentem adhuc Solem Justitiae 
cupiens videre. Ideoque non in vallibus, sed in monte ta- 
bernaculum sibi locavit, quia Deus montium est, et non 
vallium (3 Reg. 20). Et invocavit in nomine Domini: Ubi 
Bethel, id est domus Dei, ibi et Ara : ubi Ara, ibi et invocatio 
Dei nostri. Meritoque processus tantos habuit, quia Deum 
sperabat sibi auxilio fore. Exercetur ut athleta Dei, et 
duratur adversis: in desertum abiit, famem incidit, in 
JEgyptum descendit...” En exercitium Fortitudinis, inci- 
pitur per separationem a bonis externis, fiducia promis- 
sorum crescit, in laboribus induratur et perseverat in 
adversis. 

Conferatur etiam S. Cyprianus, De exhortatione Mar- 
tyrii c. 12, et Sermone 5 de Lapsis (supra relati textus 
initio Primae Partis) ; item S. Athanasius, qui Fortitudinem 
S. Antonii, a paupertate incoeptam, ad Martyrii ardentis- 
simum desiderium usque perductam proponit in ejus vita ; 
item Joannes Damascenus, exponens successores Marty- 
rum, pace restituta, viam perfectionis relictis omnibus, 
aggressisse. Textus in Prima Parte habentur. Audiatur 
S. G-regorius, Hom. 32 in c. 16 Matth., in Paupertate For- 
titudinem collocans : „ Ad Se autem nobis venientibus 
Dominus praecepit, ut renuntiemus nostris : quia quicum- 
que ad Fidei agonem venimus, luctamen contra malignos 
spiritus sumimus. Nihil autem maligni spiritus in hoc 
mundo proprium possident : nudi ergo cum nudis luctari 
debemus. Nam si vestitus quisque cum nudo luctatur 7 
citius ad terram dejicitur, quia habet unde teneatur. Quid 
enim sunt terrena omnia, nisi quaedam corporis indumen- 
ta? Qui ergo contra diabolum ad certamen properat, 
vestimenta abjiciat ne succumbat. ” 

Thomas Waldensis, citatis S. Bernardi verbis, quibus 
S. Doctor Monasterialem disciplinam secundum Baptisma 
nuncupari docet ob perfectam mundi abrenuntiationem, 

apposite monet : „ Nec est tantum alter quasi Baptismus 
fluminis, sed similem ei gradum tenet in Baptismo san- 
guinis per solam relictionem facultatum ob Redemptoris 
amorem”. Quod ex adducta S. Cypriani ad lapsos Epistola 
sic comprobat : „ De duobus Martyrum titulis, secundum 
gradum eis assignat, qui patrimonio relicto secedunt, ne 
eo servato negare ducantur, quanto magis his, qui cuncta 
relinquunt, ut Deo in omnibus obsequantur, et res^ et 
proximos, et affines, et carnis affectus, et usque ad usum 
propriae voluntatis? ” — Idem probat textus Thomae a 
Kempis. 

III. Tertio denique, Summum in Temperantia est Casti- 
tas Religiosa. Quod sane omnibus evidens est, quum Casti- 
tas Religiosa omnes corporis voluptates abjiciat, et suum 
propositum jejuniis aliisque mortificationibus orationi 
conjunctis vigilanti assiduitate muniat. 

Hanc primam propositionis partem verbis S. Augustini 
breviter confirmare juvat : „ Quanquam in hac vita virtus 
non est, nisi diligere quod diligendum est : id eligere, pru- 
dentia est; nullis inde averti molestiis, fortitudo est; 
nullis illecebris, temperantia est ; nulla superbia, justitia 
est” (Epist. 155, antiq. 52, n. 13). Molesta enim est boni 
privatio per paupertatem, quam qui aggreditur fortis 
apparet ; illecebrosae vero sunt corporis voluptates, quas 
mortificat castitas temperantiae lucem spargens ; superba 
tandem est propria servi voluntas, quam ex justitia humilis 
retundit obedientia. 

§ II. Ad secundam ergo propositionis partem, hujus 
capitis initio indicatam, procedere licet, nempe : Huic per- 
fectioni virtutum moralium (quae aliunde charitate infor- 
matae supponuntur) accidentales beatitudinis aureolae 
coronae debentur. Hujus autem partis scopus facile inspi- 
cienti patet : inde enim Religiosi Status excellentia etiam 
apparet, quod virtutum moralium perfectioni praemium 
reservatum, eadem ratione qua huic perfectioni cooperatus 

fuerit, Religionis Status participat. De cooperatione ad 
virtutum moralium perfectionem § I actum est ; nunc de 
praemii participatione praesenti § II agendum est. Quod ut 
aptius praestetur, tria proponuntur : quid sint aureolae, — 
quibus competant, — et quo pacto in Religionis Statu 
consequantur. 

I. Notio aureolarum. — Militia est vita hominis super 
terram (Job. 7, 1). Nolite arbitrari quia pacem venerim 
mittere in terram : non veni pacem mittere sed bellum 
(Matth. 10, 34) ; Certa bonum certamen fidei, apprehende 
vitam aeternam (1. Tim. 6, 12) ; Labora sicut bonus miles 
Christi (2, Tim. 2, 3) ;... Haec et similia verba, tum veteris 
tum novi Testamenti, tum Christi tum Apostolorum, satis 
declarant: Quoniam non est nobis colluctatio adversus 
carnem et sanguinem : sed adversus principes, et potes- 
tates, adversus mundi rectores tenebrarum harum, contra 
spiritualia nequitiae, in coelestibus (Ephes. 6, 12). 

1. Certaminis autem hujus acerrimi praemium corona 
vocatur : Bonum certamen certavi, cursum consummavi, 
fidem servavi. In reliquo reposita est mihi corona justitiae... 
non solum autem mihi, sed et iis, qui diligunt adventum 
Ejus (2. Tim. 4, 7 et 8) ; Et cum apparuerit Princeps pas- 
torum, percipietis gloriae coronam (1. Petri, 5, 4); Beatus 
vir qui suffert tentationem : quoniam cum probatus fuerit, 
accipiet coronam vitae quam repromisit Deus diligentibus 
Se (Jac. 1, 12) ; Et super thronos viginti quatuor seniores... 
et in capitis eorum coronae aureae (Apoc. 4, 4). Aptissima 
enim Spiritus Sancti comparatione certaminis praemium 
corona et quidem aurea dicitur : corona, ratione perfec- 
tionis cujus symbolum est forma circularis ; aurea, ratione 
excellentiae tam meriti quam praemii. 

2. Praemium vero certaminis distinguitur duplex : essen- 
tiale unum, alterum accidentale. Essentiale praemium, 
quod est ipsa beatitudo, consistit in perfecta conjunctione 
animae ad Deum, in quantum Eo perfecte fruitur ut viso 

et amato perfecte. Accidentale autem praemium, quod 
essentiali beatitudini superadditur, non ut necessarium ad 
illam, sed ut cam exornans superadditur ; et hoc ob excel- 
lentem quamdam victoriam, per quam Christo victori 
perfectissime vincens conformatur. Ast quia nihil acciden- 
tale superaddi potest alicui essentiali, quin sit eo minus ; 
inde accidentale praemium, de quo hic, essentiali praemio 
etiam minus est. 

8. Tandem in Exodo (25, 24 et 25) de mensa panum 
propositionis praecipit Deus Moysi : Faciesque illi labium 
aureum per circuitum, 25 et ipsi labio coronam interrasilem 
altam quatuor digitis ; et super illam alteram coronam 
aureolam (aureolam, non quasi non esset ex puro auro, 
sed quia parva erat, ideoque minus auri quam coeterae 
continebat, ut notat Cornelius a Lapide). Cum vero in Sacra 
Scriptura certaminis praemium essentiale, ipsa scilicet 
beatitudo, vocatur corona aurea, uti supra ostensum est ; 
ex praesenti Exodi loco Scholastici accipiunt figuram 
utriusque praemii : ita ut gaudium, quo beatus quisque de 
conjunctione sua ad Deum gaudet, vocetur corona aurea ; 
et gaudium, quod ratione excellentis victoriae quorumdam 
beatitudini superadditur, corona aureola. (Cfr. S. Thomam 
suppi. 8 p, q. 99, a. 1). 

' II. Quibus aureolae coronae competant. — Excellentem 
de hoste victoriam retulisse tria electorum genera ab Ec- 
clesia dignoscuntur : Martyres, Doctores et Virgines, qui 
omnes Sacris Scripturis etiam signantur, et quorum acci- 
dentale praemium aureola corona nuncupatur. Primo de 
Martyribus : Vincenti dabo manna absconditum (Apoc. 2, 
17) ; Post haec vidi turbam magnam... stantes ante thro- 
num, et in conspectu Agni, amicti stolis albis, et palmae 
in manibus eorum... 14... Hi sunt qui venerunt do tribula- 
tione magna, et laverunt stolas suas, et dealbaverunt eas 
in sanguine Agni (Apoc. 7, 8 et 14) ; Omnis ergo qui con- 
fitebitur Me coram hominibus, confitebor et Ego eum 

coram Patre meo, Qui in Coelis est (Matth. 10, 32). — 
Secundo de Doctoribus : Qui autem docti fuerit, fulgebunt 
quasi splendor firmamenti: et qui ad justitiam erudiunt 
multos, quasi stellae in perpetuas aeternitates (Dan. 12, 3) ; 
Qui autem fecerit et docuerit, hic magnus vocabitur in 
regno Coelorum (Matth. 5, 19). — Tertio de Virginibus : Et 
cantabant quasi canticum novum ante sedem, et ante 
quatuor animalia, et seniores: et nemo poterat dicere 
canticum nisi illa centum quadraginta quatuor millia, qui 
empti sunt de terra. 4. Hi sunt, qui cum mulieribus non 
sunt coinquinati : Virgines enim sunt. Hi sequuntur Agnum 
quocumque ierit (Apoc. 14, 3 et 4) ; Dabo eis (eunuchis) in 
domo mea, et in muris meis locum, et nomen melius 
a filiis et filiabus ; nomen sempiternum dabo eis, quod non 
peribit (Is. 56, 5). 

IH. Tandem quo pacto aureolae coronae in Religionis 
Statu consequantur. — Certamen etiam multipliciter habet 
considerari: vel ex parte adversariorum, qui sunt diabolus, 
mundus et caro ; vel ex parte animae potentiarum quae 
hisce opponuntur, quae sunt voluntas, appetitus irrascibilis, 
et concupiscibilis ; vel ex parte virtutum habituum quibus 
praedictae potentiae ad certamen perficiuntur, qui sunt 
Justitia, Fortitudo et Temperantia ; vel tandem ex parte 
Evangelicorum Consiliorum quibus ipsae virtutes stricte 
morales perficiuntur, quae sunt Obedientia, Paupertas, et 
Castitas. Et sic in sacrae Religionis Statu triplex instruitur 
spiritualis animae acies fortissima : Obedientia Religiosa, 
quae est summum Justitiae, voluntatem opponit diabolo — 
Paupertas Religiosa, quae est summum Fortitudinis, appe- 
titum innascibilem opponit mundo — Castitas Religiosa, 
quae est summum Temperantiae, appetitum concupiscibi- 
lem opponit carni. 

In hoc vero triplici conflictu, animae acies suam una- 
quaeque excellentem victoriam secure praestolatur : prima 
Doctorum, secunda Martyrum, tertia Virginum. Prima 

14 


Digitized by 


Google 



210 


Rei. Prof Vcilor Satisf actorius. 


quidem acies Doctorum victoriam, qui non solum diabolo 
non cedunt, sed etiam expellunt eum, non solum a se sed 
etiam ab aliis : etenim Obedientia Religiosa contra spiri- 
tualia nequitiae dimicans, in facie totius Ecclesiae, universo 
spectante mundo, modo quidem efficacissimo, constanti 
scilicet exemplo, protestatur non tantum Dei mandatorum 
viam, sed etiam angustiorem Evangelicorum Consiliorum 
semitam homini gratia adjuto possibilem esse, imo et 
facilem ineffabilique jucunditate plenam. Hujus mutae prae- 
dicationis tanta est virtus tamque potenter de diabolo 
triumphat, ut et Ecclesiae hostes obstinatissimos in rabiem 
rapere, et peccatores debiles ad meliorem frugem reducere, 
et bonos justosque ad de virtute in virtutem proficiendum* 
provocare, quotidiana experientia constet. Secunda vero 
acies Martyrum victoriam praestolatur, qui a mundo exterio- 
res illatas passiones perfectissime superant ex duobus : ex 
magnitudine passionis, ad mortem usque ; et ex honestis- 
sima pugnae causa, ipso scilicet Christo. Etenim Paupertas 
Religiosa bona temporalia ad mortem usque rejicit, in 
multis laboribus assidue exercetur, ut nullo pacto a Christo 
solo dilecto separetur, omnia ut stercora arbitrans ut 
Christum lucrifaciat. Tertia tandem acies Virginum vic- 
toriam praestolatur, quae contra carnem continuum gerunt 
bellum. Etenim Castitas Religiosa, licet peccato deflora- 
tam corporis Virginitatem reparare nequeat, illam saltem 
ad Religionis Ingressum usque servatam, optimis in- 
expugnabilibusque munimentis tutissime defendere summa 
novit peritia. 

Et sic sufficienter patet quam evidenti jure aureolis 
coronis, quae nonnisi actuali pugnae debentur, juxta illud 
Pauli „ Qui certat in agone, non coronatur nisi legitime 
certaverit (2. Tim. 2, 5)”, Religionis Status per viam Evan- 
gelicorum Consiliorum participabit, qua via unamquamque 
animae aciem ad certissimam excellentissimamque obti- 
nendam victoriam tam prospere deducit. ' 

CAPUT SECUNDUM. 

BLeligtanlj* Statui ipsam Claritatem ab 
siinintuni perbnrit. 

Nam Evangelica consilia, quae sibi Religionem Professus 
in legem imposuit, Charitatem hujus vise, in qua princi- 
paliter spiritualis vita consistit, et impedimentorum remo- 
tione, et uberioris materiae subjectione, ad suam perfectio- 
nem deducunt, cui Charitatis perfectioni aurea essentialis 
beatitudinis corona debetur. 

Doctrina D. Thomae (2. 2. q. 184 et 186) passim ab auc- 
toribus traditur, quum de hac materia tam egregie scripse- 
rit. Ejusdem Doctoris sententiae hic proferuntur quae in Opus- 
culo de Perfectione vitae spiritualis reperiuntur : ita autem 
fiet in gratiam lectoris qui facilius Summam Theologicam 
quam Opusculum praedictum ad manum habebit. (Notare 
velit lector hoc Opusculum magnae auctoritatis esse). 

§ I. Ipsam Charitatem ad summum perducit Religionis 
Status. 

1. Caput. I.... Consistit principaliter spiritualis vita in 
Charitate: quam qui non habet, nihil esse spiritualiter repu- 
tatur ; unde Apostolus I Cor. XIII, 2, dicit : Si habuero pro- 
phetiam, et noverim mysteria omnia et omnem scientiam, 
et si habuero omnem fidem, ita ut montes transferam ; 
Charitatem autem non habuero, nihil sum. Beatus etiam 
Joannes Apostolus totam vitam spiritualem in dilectione 
consistere asserit dicens I Joan. III, 14 : Nos scimus quo- 
niam translati sumus de morte ad vitam, quoniam diligimus 
fratres. Qui non diligit, manet in morte. Simpliciter ergo in 
spirituali vita perfectus est qui est in Charitate perfectus ; 
secundum quid autem perfectus dici potest, secundum 
quodcumque quod spirituali vitae adjungitur : quod eviden- 
ter ex verbis Sacrae Scripturae ostendi potest. Apostolus 

enim ad Coloss. III, perfectionem principaliter Charitati 
attribuit; enumeratis enim multis virtutibus, scilicet 
misericordia, benignitate et humilitate, etc., iterum subdit : 
Super omnia autem Charitatem habete, quae est vinculum 
perfectionis... 

2. Caput. II. Perfectione autem circa Charitatem prin- 
cipaliter considerata, plane accipi potest in quo perfectio 
spiritualis vitae consistat. Sunt enim duo praecepta Chari- 
tatis, quorum unum pertinet ad dilectionem Dei, aliud 
autem ad dilectionem proximi. Quae quidem duo praecepta 
ordinem quemdam ad invicem habent secundum ordinem 
Charitatis. Nam id quod principaliter Charitate diligendum 
est, est summum Bonum, Quod nos beatos efficit, scilicet 
Deus. Secundario vero diligendus ex Charitate est proxi- 
mus, qui nobis quodam socialis vitae jure conjungitur in 
beatitudinis perceptione vel participatione. Unde hoc est 
quod in proximo ex Charitate debemus diligere, ut simul 
ad beatitudinem perveniamus... Patio autem diligendi 
proximum Deus est ; hoc enim debemus in proximo dili- 
gere, ut in Deo sit. Unde manifestum est quod idem specie 
actus est quo diligitur Deus et quo diligitur proximus. Et 
propter hoc habitus Charitatis non solum se extendit ad 
dilectionem Dei, sed etiam ad dilectionem proximi (2. 2. q. 
25, a. 1). 

3. Caput m. Quantum ad dilectionem Dei pertinet, pri- 
mus et summus perfectionis gradus divinae dilectionis con- 
venit soli Deo. Qui quidem modus consideratur ex parte 
dilecti et ex parte diligentis. Dico autem ex parte dilecti, 
ut scilicet aliquid tantum diligatur quantum diligibile est. 
Ex parte vero diligentis, ut aliquid diligatur secundum 
totam facultatem diligentis. Quum autem unumquodque 
sit diligibile, secundum quod est bonum, Bonitas Dei cum 
sit infinita, infinite diligibilis est. Infinite autem diligere 
nulla creatura potest, quia nullius virtutis finitae potest 
esse actus infinitus. Solus ergo Deus, Cujus est tanta 

virtus in diligendo quanta est Bonitas Ejus, Seipsum 
perfecte diligere potest secundum primum perfectionis 
modum. 

4. Caput IV. Creaturae igitur rationali hic solus modus 
perfecte Deum diligendi possibilis est qui sumitur ex parte 
diligentis, ut scilicet secundum suam totam virtutem 
creatura rationalis diligat Deum ; unde et in ipso divinae 
dilectionis praecepto manifeste hoc exprimitur ; dicitur 
enim Deut., VI, 5 : Diliges Dominum Deum tuum ex toto 
corde tuo, et ex tota anima tua, et ex tota fortitudine 
tua ; sed et Luc. X, 27, additur : et ex omni mente tua... 
Considerandum est autem quod haec dupliciter impleri con- 
tingit. Cum enim totum et perfectum sit cui nihil deest ; 
ex toto corde et anima et fortitudine et mente Deus 
diligitur, si nihil in his omnibus nobis desit quin totum 
actualiter convertatur in Deum. Sed hic perfectae dilec- 
tionis modus non est viatorum sed comprehensorum... 

5. Caput V. Alio vero modo, ex toto corde, mente, anima 
et fortitudine Deum diligimus si nihil nobis desit ad divi- 
nam dilectionem quod actu vel habitu in Deum non refe- 
ramus, et hujus divinae dilectionis perfectio datur homini 
in praecepto... Est autem infimus divinae dilectionis gradus, 
ut nihil supra Eum, aut contra Eum, aut aequaliter Ei 
diligatur : a quo gradu perfectionis qui deficit, nullo modo 
implet praeceptum (2, 2. q. 184, a 8, ad 2). 

6. Caput YI. Et cum Apostolus dixisset: Non quod jam 
comprehenderim, aut perfectus sim; subdit tertio : Sequor 
autem, si quomodo comprehendam ; et postmodum subdit 
quarto : Quicumque ergo perfecti sumus, hoc sentiamus. 
Ex quibus verbis manifeste accipitur quod, etsi compre- 
hensorum perfectio non sit nobis possibilis in hac vita, 
aemulari tamen debemus ut in similitudinem perfectionis 
illius, quantum possibile est, nos trahamus, et in hoc per- 
fectio hujus vitae consistit, ad quam per consilia invitamur. 
Manifestum namque est quod humanum cor tanto inten- 

iius in aliquid unum fertur, quanto magis a multis revoca- 
tur. Sic ergo tanto perfectius animus hominis ad Deum 
diligendum fertur, quanto magis ab affectu temporalium 
revocatur. Unde Augustinus in libro 83, Quaestionum, q. 
26, § I, dicit quod : venenum Charitatis est spes adipiscen- 
darum aut retinendarum temporalium rerum ; augmentum 
vero ejus est cupiditatis diminutio ; perfectio vero nulla 
cupiditas. Omnia igitur consilia quibus ad perfectionem 
invitamur, ad hoc pertinent ut animus- hominis ab affectu 
rerum temporalium avertatur, ut sic liberius mens tendat 
in Deum contemplando, amando, et Ejus Voluntatem im- 
plendo. 

7. Caput VII. Inter temporalia vero bona primo relin- 
quenda occurrunt bona extrinseca, quae divitiae nuncu- 
pantur; et hoc Dominus consulit, Matth. 19, 21, dicens: 
Si vis perfectus esse, vade, et vende omnia quae habes, et 
da pauperibus, et habebis thesaurum in coelo, et veni, se- 
quere Me ; cujus consilii utilitas consequenter ostenditur. 
Primo quidem per evidentiam facti. Nam cum adolescens, 
qui de via perfectionis quaesierat, hoc audisset, abiit tristis. 
Causa autem tristitiae, ut Hieronymus dicit Super Matth. , 
redditur : Erat enim habens multas possessiones, id est, 
spinas, et tribulos, quae sementem dominicam suffocave- 
runt... Secundo vero utilitas praedicti consilii manifestatur 
per Domini verba quae subdidit : Quia dives difficile intra- 
bit in regnum coelorum. Et ratio est, ut Hieronymus dicit, 
quia divitiae habitae difficile contemnuntur... Ex verbis 
Domini, ut dicit Augustinus in libro de Quaest. Evang., 
discipuli adverterunt, omnes qui divitias cupiunt in divi- 
tum haberi numero, alioquin cum pauci sint divites in 
comparatione multitudinis pauperum, non quaesivissent : 
Quis ergo poterit salvus esse ?... 

8. Caput VHI, Post haec vero relinquenda occurrunt ea 
quae nobis naturae communione et affinitatis cujuscumque 
necessitudine conjunguntur ; unde Dominus dicit, Luc. 14, 

26 : Si quis venit ad Me, et non odit patrem suum, et 
matrem, et uxorem, et filios, et fratres, et sorores... non 
potest esse meus discipulus... Inter caeteras autem pro- 
ximorum necessitudines maxime affectu conjugali huma- 
nus animus irretitur ; in tantum quod, sicut dicitur Gen. 
2, 24, ex ore primi parentis : Relinquet homo patrem et 
matrem, et adhaerebit uxori suae ; et ideo ad perfectionem 
tendentibus maxime vinculum conjugale est vitandum, 
quia per hoc homo maxime saecularibus implicatur. Et 
hanc causam Apostolus assignat sui consilii, quod dederat 
de continentia servanda, dicens I ad Cor. 7, 32 : Qui sine 
uxore est, sollicitus est quae Domini sunt, quomodo placeat 
Deo ; qui autem cum uxore est, sollicitus est quae sunt 
mundi. Ut ergo homo liberius Deo vacet, Eique perfectius 
inhaereat, secunda ad perfectionem via est perpetua casti- 
tatis observatio... 

9. Caput. X. Non solum autem necessarium est ad 
perfectionem Charitatis consequendam, quod homo exte- 
riora abjiciat ; sed etiam quod homo quodam modo seip- 
sum derelinquat. Dicit enim Dionysius, 4 cap. De divinis 
Nominibus, quod divinus amor est extasim faciens, id est, 
extra seipsum ponens ; non sinens hominem suiipsius 
esse, sed Ejus Qui amatur; cujus rei exemplum in seipso 
demonstravit Apostolus dicens ad Gal. 2, 20: Vivo autem 
jam non ego, vivit vero in me Christus ; quasi suam vitam 
non suam existimans, sed Christi : quia quod proprium 
sibi erat contemnens, totus Christo inhaerebat. Et hoc 
etiam in quibusdam esse completum ostendit, cum dicit 
ad Coloss. 2, 3, : Mortui enim estis, et vita vestra abscondita 
est cum Christo in Deo. Exhortatur etiam alios ut ad hoc 
perveniant, cum dicit II Cor. 5, 15 : Pro omnibus mortuus 
est Christus : ut et qui vivunt jam non sibi vivant, sed Ei 
Qui pro ipsis mortuus est et resurrexit. Et ideo ut habetur 
Ime. 14, 36, postquam dixerat : Si quis venit ad Me et non 
odit patrum suum, et matrem, et uxorem, et filios, et 

fratres, et sorores, tanquam aliquid majus addens subdit : 
adhuc autem et animam suam, non potest meus esse dis- 
cipulus. Hoc etiam idem Dominus docet Matth. 16, 24, 
dicens : Si quis vult venire post Me, abneget semetipsum, 
et tollat crucem suam, et sequatur Me... 

10. Caput XI. Secundum autem triplicem viam perfec- 
tionis assignatam, in Religionibus triplex commune votum 
invenitur: scilicet votum paupertatis, continentiae et 
obedientiae usque ad mortem. Per votum paupertatis, pri- 
mam perfectionis viam Religiosi assumunt, proprietati 
abrenuntiantes. Per votum autem continentiae, aggrediun- 
tur viam secundam, matrimonio perpetuo abrenuntiantes. 
Per votum autem obedientiae, maxime viam tertiam assu- 
munt, voluntatem propriam abnegando. Hoc etiam triplex 
votum congrue Religioni adaptatur. Nam sicut dicit Au- 
gustinus, X De civit. Dei : Religio non quemlibet, sed Dei 
cultum significare videtur. Unde et Tullius dicit in Rhetorica 
quod Religio est „ virtus quae cuidam superiori naturae, 
quam divinam vocant, cultum caeremoniamque affert ”. 
Cultus autem soli Deo debitus in Sacrificii oblatione 
ostenditur. Offertur autem Deo Sacrificium de exterioribus 
rebus, quando eas aliquis propter Deum largitur, secundum 
illud Hebr. ult., 16 : Beneficentiae et communionis nolite obli- 
visci, talibus enim hostiis promeretur Deus. Offertur etiam 
Sacrificium de proprio corpore, quando scilicet qui Christi 
sunt, carnem suam crucifigunt cum vitiis et concupiscentiis, 
ut dicit Apostolus Gal., 5. Unde et ipse Rom. 12, 1 : Exhi- 
beatis corpora vestra hostiam viventem, sanctam, Deo 
placentem. Est etiam Sacrificium tertium Deo acceptissi- 
mum, quando aliquis spiritum suum offert Deo, secundum 
illud Ps. 50, 19 : Sacrificium Deo spiritus contribulatus. — 
Sed sciendum quod, sicut Gregorius dicit Super Ezech., 
hoc inter Sacrificium et Holocaustum distat, quod omne 
Holocaustum est Sacrificium, et non omne Sacrificium Holo- 
caustum. In Sacrificio enim pars pecudis, in Holocausto 

vero totum pecus offerri consueverat. Cum ergo aliquis 
suum aliquid Deo vovet, et aliquid non vovet Sacrificium est. 
Cum vero omne quod habet, omne quod vivit, omne quod 
sapit, omnipotenti Deo voverit, Holocaustum est. Quod qui- 
dem impletur per tria vota praedicta. Unde manifestum est 
eos qui hujusmodi vota Deo emittunt, quasi propter Holo- 
causti excellentiam antonomastice Religiosos vocari. Per 
Sacrificii autem oblationem secundum legis mandatum 
pro peccatis satisfacere oportet, ut in Levitico expresse 
jubetur. Unde Psal. 4, cum dixisset : Quae dicitis in cordi- 
bus vestris, et in cubilibus vestris compungimini, statim 
de sacrificatione scribens, dixit: Sacrificate Sacrificium 
justitiae ; id est, opera facite justa post poenitentiae lamenta, 
ut Glossa exponit. Sicut ergo Holocaustum Sacrificium est 
perfectum, ita per vota praemissa perfecte homo Deo satis- 
facit, cum et de exterioribus rebus et de proprio spiritu 
Holocaustum offert. — Ex quo patet quod Religionis Sta- 
tus non solum perfectionem Charitatis, sed etiam perfec- 
tionem poenitentiae continet ; in tantum quod nulla sunt 
peccata tam gravia pro quibus possit homini imponi pro 
satisfactione Religionis assumptio, quasi Religionis Statu 
omnem satisfactionem transcendente. Unde habetur 33, 
q. 2, cap. Admonere (Decr. Gratiani 2 3 pars), Astulpho, 
qui uxorum occiderat, consulitur ut Monasterium ingre- 
diatur quasi melius et levius, alioquin ei durissimam poeni- 
tentiam injungit. — Inter haec autem tria qua) ad Religionis 
Statum diximus pertinere, praecipuum est obedientiae 
votum, quod quidem multipliciter apparet. Primo quidem, 
quia per obedientiae votum homo Deo propriam voluntatem 
offert ; per votum autem continentiae offert Ei Sacrificium 
de proprio corpore ; per votum vero paupertatis offert de 
exterioribus. Sicut ergo inter bona hominis corpus prae- 
fertur exterioribus rebus, et anima corpori, ita votum 
continentiae voto paupertatis praefertur, votum autem 
obedientiae utrique. Secundo, quia propter propriam vo- 

luntatem homo et exterioribus rebus utitur et proprio 
corpore. Sic igitur qui propriam voluntatem dat, totum 
dedisse videtur. Universalius igitur est obedientiae votum 
quam continentias et paupertatis : et quodammodo includit 
utrumque. Hinc est quod Samuel obedientiam omnibus 
Sacrificiis praefert, dicens I Reg. 15, 22 : Melior est obe- 
dientia quam victimae. 

11. Mire praefatam doctrinam contraxit 2. 2. q. 186, a. 7: 
Respondeo dicendum quod Religionis Status potest consi- 
derari tripliciter : uno modo, secundum quod est quoddam 
exercitium tendendi ad perfectionem Charitatis; alio modo, 
secundum quod quietat animum humanum ab exterioribus 
sollicitudinibus, secundum illud I Cor. 7, 32 : Volo vos sine 
sollicitudine esse ; tertio modo, secundum quod est quod- 
dam Holocaustum, per quod aliquis totaliter se, et sua offert 
Deo. Et secundum hoc ex his tribus votis integratur Reli- 
gionis Status. 

Primo enim quantum ad exercitium perfectionis requiri- 
tur quod aliquis a se removeat illa per quae posset impe- 
diri ne totaliter ejus affectus tendat in Deum ; in quo con- 
sistit perfectio Charitatis. Hujusmodi autem sunt tria : 
primum quidem cupiditas exteriorum bonorum, quae tolli- 
tur per votum paupertatis ; secundum autem est concu- 
piscentia sensibilium delectationum, inter quas praecellunt 
delectationes venereae, quae excluduntur per votum con- 
tinentiae ; tertium autem est inordinatio voluntatis huma- 
nae, quae excluditur per votum obedientiae. 

Similiter autem sollicitudinis saecularis inquietudo prae- 
cipue ingeritur homini circa tria: primo quidem circa 
dispensationem exteriorum rerum, et haec sollicitudo per 
votum paupertatis homini aufertur ; secundo circa guber- 
nationem uxoris et filiorum, quae amputatur per votum 
continentiae ; tertio circa dispositionem propriorum ac- 
tuum, quae amputatur per votum obedientiae, quo aliquis 
se alterius dispositioni committit. 

Similiter etiam Holocaustum est, cum aliquis totum 
quod habet, offert Deo, ut Gregorius dicit, Super Ezech. 
hom. 8, 1. 2, § 16. Habet autem homo triplex bonum, se- 
cundum Philosophum, in I Ethic. cap. 8, circa principium: 
primo quidem exteriorum rerum, quas quidem totaliter 
aliquis Deo offert per votum voluntariae paupertatis ; se- 
cundo autem bonum proprii corporis, quod aliquis praecipue 
offert Deo per votum continentiae, quo abrenuntiat maximis 
delectationibus corporis ; tertium autem bonum est animae, 
quod aliquis totaliter Deo offert per obedientiam, qua aliquis 
offert Deo propriam voluntatem, per quam homo utitur 
omnibus potentiis et habitibus animae. Et ideo convenienter 
ex tribus votis Status Religionis integratur. 

§ II. Ex hac praeclarissima D. Thomae doctrina mani- 
festum est per consilia Evangelica Statum Religionis 
Charitatem ad suam perfectionem hujus viae instrumen- 
taliter, videlicet remotione impedimentorum et uberrimae 
materiae subjectione, deducere. Sed huic Charitatis perfec- 
tioni aurea essentialis beatitudinis corona debetur, quod 
breviter adhuc declarandum est. Praemium essentiale 
hominis, quod est ejus beatitudo, consistit in perfecta 
conjunctione animae ad Deum, in quantum Eo perfecte 
fruitur ut viso et amato perfecte : quod praemium meta- 
phorice corona aurea dicitur (S. 8, q. 99, a. i). Charitas 
autem est quae unit nos Deo, Qui est ultimus finis huma- 
nae mentis, quia, Qui manet in Charitate, in Deo manet, et 
Deus in eo, ut dicitur I Joan. 4, 16 (2. 2. q. 184, a. 1). Et 
hoc praestat Charitas dupliciter: remote et proxime. Primo 
quidem remote, scilicet in via: actus enim noster non 
habet quod sit meritorius ex ipsa substantia actus, sed 
solum ex habitu virtutis quo informatur. Yis autem me- 
rendi in omnibus virtutibus est ex Charitate quae habet 
ipsum finem pro objecto. Et ideo diversitas in merendo, 
tota revertitur ad diversitatem Charitatis, et sic Charitas 
viae distinguet diversas mansiones in regno coelesti per 


Digitized by v^ooQle 



220 


Rei. Prof Valor Satis/ 'actorius. 


modum meriti. Secundo vero proxime, scilicet in patria : 
quanto Charitas in aliquo erit perfectior, tanto eum reddet 
capaciorem divinae Claritatis, secundum cujus augmentum 
augebitur perfectio visionis divinae (S. 3. q. 96, a. 3). 

Et sic manifeste patet Religionis Statum esse praestan- 
tissimum, qui, per Evangelica consilia instrumentaliter 
Charitatem ad propriam perfectionem deducens, ad subli- 
miorem auream coronam consequendam aptissimus evadit. 


CAPUT TERTIUM. 

Religioni^ Statui propositi et operum 
meritum mire auget. 

Nam vota, quibus Religionem Professus Evangelicis 
consiliis adstringitur, et opera ex hisce votis facta, simplex 
propositum, et opera ex simplici proposito facta, coeteris 
paribus, toto coelo superant. 

Huc faciunt quae supra, Parte secunda, ex S. Bernardino 
Senensi transcripta sunt. Audiatur insuper D. Thomas in 
suo aureo opusculo de Perfectione vitae spiritualis, qui scite 
Religionis hostes confutat. 

1. Caput XH. Memoratis qui primam et secundam per- 
fectionis viam impugnaverunt, Vigilantio et Joviniano. 
ita prosequitur : His autem antiquis insidiis diabolus non 
contentus, temporibus nostris quosdam dicitur incitasse, 
votum obedientiae ac alia vota communiter impugnantes, 
dicendo laudabilius esse bona opera virtutum facere sine 
voto vel obedientia, quam si ad haec facienda homo per 
votum vel obedientiam constringatur. Quorum aliqui 
dicuntur in tantam vesaniam prosilire, quod asserant 
votum quod aliquis emisit de Religione intranda, posse 
praetermitti absque detrimento salutis. Hunc autem erro- 
rem quibusdam vanis et frivolis rationibus confirmare 

dicuntur. — Dicunt enim quod tanto aliquid est laudabilius 
et magis meritorium, quanto est magis voluntarium. Sed 
quanto aliquid est magis necessarium, tanto videtur minus 
voluntarium. Laudabilius ergo et magis meritorium videtur 
esse quod quis opera virtutum exerceat proprio arbitrio 
et absque necessitate voti vel obedientiae. quam quod ex 
voto vel obedientia hoc facere compellatur. — Dicunt 
etiam ad hoc inducere quod Prosper dicit in 2 1. de Yita 
contemplativa; dicit enim: Sic abstinere vel jejunare 
debemus, ut non nos necessitati jejunandi subdamus, ne 
jam non devoti, sed inviti rem non voluntarie faciamus. 
— Possent etiam ad hoc inducere quod dicit Apostolus 
II Cor. 9, 7 : Unusquisque prout destinavit in corde suo, 
non ex tristitia aut ex necessitate, hilarem enim datorem 
diligit Deus. 

Oportet ergo manifeste ostendere et hoc falsum esse 
quod dicunt, et eorum frivolas rationes elidere. 

2. Ad ostendendum autem hujus erroris falsitatem, primo 
assumendum est quod in Ps. 75, 12, dicitur : Vovete, et 
reddite Domino Deo vestro, ubi dicit Glossa : „ Notandum 
est quod alia sunt communia vota Dei, scilicet sine quibus 
non est salus, ut vovere fidem in Baptismo et hujusmodi, 
quae etiam si non promittimus, solvere debemus, et de 
his praecipitur omnibus: Vovete et reddite. Alia sunt vota 
propria singulorum ut castitas, virginitas et hujusmodi. 
Ad haec ergo vovenda nos invitat, non praecipit ut vovea- 
mus, sed ut vota reddamus. Vovere enim voluntati consu- 
litur, sed post voti emissionem redditio exigitur necessa- 
rio.” Votum ergo quoddam est in praecepto, quoddam in 
consilio. Ex utroque autem ex necessitate concluditur, quod 
melius est aliquid bonum facere ex voto quam sine voto. 
Manifestum est enim quod ad ea quae sunt de necessitate 
salutis, omnes tenentur ex Dei praecepto, nec est fas 
aestimare aliquod Dei praeceptum in vacuum dari. Finis 
autem cujuslibet praecepti est Charitas, ut dicit Apostolus 

I Tim. 1. Frustra ergo daretur aliquod praeceptum de 
aliquo faciendo, si non magis ad Charitatem pertineret 
illud facere quam non facere. Datur autem praeceptum 
non solum de credendo vel de non furando, sed etiam ut 
haec voveamus. Credere igitur ex voto, et abstinere a furto 
ex voto, et caetera hujusmodi, magis ad Charitatem per- 
tinent quam si sine voto fiant. Quod autem magis ad Cha- 
ritatem pertinet, magis est laudabile et magis meritorium. 
Magis ergo est laudabile et meritorium facere aliquid ex 
voto quam sine voto. — Rursus. Consilium datur non 
solum de virginitate vel castitate servanda, sed etiam de 
vovendo, ut patet ex Glossa supra inducta. Sed consilium 
non datur nisi de meliori bono, ut supra dictum est. Melius 
ergo est servare virginitatem cum voto quam sine voto, 
et simile est in aliis. 

Item. Inter alia bona opera maxime observatio casti- 
tatis commendari solet, ad quam Dominus invitat dicens : 
Qui potest capere, capiat. Matth. 19, 12. Sed ipsa virginitas 
ex voto commendabilis redditur ; dicit enim Augustinus 
in lib. de Virginitate : Neque virginitas, quia virginitas est, 
sed quia Deo dicata est, honoratur, quam vovet et servat 
continentia pietatis. Et infra : Nec nos in virginibus quod 
virgines sunt praedicamus, sed quod Deo dicatae sunt pia 
continentia virginitatis. Multo igitur magis aliqua opera 
laudabiliora redduntur ex hoc quod per votum Deo di- 
cantur. 

Iterum. Quodlibet bonum finitum cum enumeratione 
alterius boni melius est. Nulli autem dubium esse potest 
quin ipsa promissio boni sit aliquod bonum ; unde et qui 
homini aliquid promittit, bonum aliquod ei videtur jam 
impendere, unde et quibus aliquid promittitur, gratias 
agunt. Votum autem est quaedam promissio Deo facta, 
ut patet per illud quod dicitur Eccl. 5, 3 : Si quid vovisti 
Deo, ne moreris reddere; displicet enim Ei infidelis et stulta 
promissio. Melius est igitur aliquid facere et vovere, quam 
facere simpliciter absque voto. 

Adhuc. Quanto aliquis plus dat alicui, tanto majus ali- 
quid ab eo meretur. Qui autem facit aliquid sine voto, dat 
Ei solum quod facit propter Ejus amorem ; qui autem non 
solum facit, sed etiam vovet, non solum dat Ei quod facit, 
sed etiam potentiam qua facit ; facit enim se non posse 
quin faciat quod prius non facere licite poterat. Majus 
igitur aliquid meretur apud Deum qui ex voto aliquid facit, 
quam qui illud facit sine voto. 

Amplius. Ad laudem boni operis pertinet quod voluntas 
firmetur in bono, sicut ad aggravationem culpae pertinet 
quod voluntas sit obstinata in malo. Manifestum est autem 
quod qui aliquid vovet, voluntatem suam firmat ad id 
quod vovet ; et sic cum implet quod voverat, opus bonum 
ex voluntate firmata procedit. Sicut igitur ad gravamen 
culpae pertinet quod ex proposito firmato aliquis malum 
operetur, hoc enim est ex malitia peccare, ita ad augmen- 
tum meriti pertinet quod aliquis bonum opus operetur ex 
voto. 

Item. Quanto aliquis actus ab excellentiori virtute pro- 
greditur, tanto laudabilior est, cum tota laus operis ex 
virtute procedat. Contingit autem quandoque actum infe- 
rioris virtutis a superiori virtute imperari; puta cum 
aliquis actum justitiae ex Charitate facit. Multo igitur me- 
lius est opus virtutis inferioris facere ex imperio superioris 
virtutis, sicut melius est opus justitiae, si ex Charitate fiat. 
Manifestum est autem quod particularia bona opera quae 
facimus, pertinent ad aliquas inferiores virtutes: puta 
jejunare, ad abstinentiam ; continere, ad castitatem ; et 
sic de aliis. Vovere autem est proprie latriae actus, quam 
nulli dubium esse debet esse potiorem vel abstinentia vel 
castitate, vel quacumque alia hujusmodi virtute, majus 
enim est colere Deum quam recte se habere ad proximum 
aut seipsum. Opus igitur abstinentiae vel castitatis vel 
cujuscumque talium virtutum, quae sunt infra latriam, 
laudabilius est, si ex voto fiant. 

Huic etiam suffragatur pium Ecclesiae studium, quae 
homines ad vovendum invitans et voventibus ire in sub- 
sidium Terrae-Sanctae vel alias in defensionem Ecclesiae, 
indulgentias et praemia largitur. Non autem invitaret ad 
vovendum, «i melius bona opera esset facere sine voto ; 
hoc enim esset contra exhortationem Apostoli I Cor. 12, 
31 : Aemulamini charismata meliora. Unde, si melius 
esset bona opera facere absque voto, non invitaret ad vo- 
vendum, sed etiam a vovendo retraheret vel prohibendo, 
vel etiam dissuadendo. Similiter etiam cum Ecclesiae in- 
tentio sit homines fideles ad meliorem statum reducere, 
omnes a votis factis absolveret, ut sic eorum bona opera 
laudabiliora existerent. Patet igitur hujusmodi positionem 
repugnare ei quod communiter Ecclesia tenet et sentit ; 
unde et tanquam haeretica reprobanda est. 

8. Ad ea vero quae pro se objiciunt, facile est multipliciter 
respondere. 

Primo enim quod dicunt quod opus bonum ex voto 
factum est minus voluntarium, non est universaliter et 
in omnibus verum. Multi enim sunt qui ea quae voverunt, 
tam prompta voluntate faciunt, ut etiam sinon vovissent, 
non solum facerent sed voverent. — Secundo, detur quod 
aliquod bonum opus quod quis facit ex voto vel obedientia, 
simpliciter consideratum, sit involuntarium ; sed tamen 
facit hoc ex necessitate voti vel obedientiae, quam non 
vult praeterire ; adhuc dum hoc facit, laudabilius operatur 
et magis meritorie quam si prompta voluntate illud faceret 
sine voto. Etsi enim non habet voluntatem propriam illud 
faciendi, puta jejunandi ; habet tamen voluntatem prom- 
ptam votum implendi, vel obediendi; quod est multo 
laudabilius et magis meritorium quam jejunare ; unde 
plus meretur quam ille qui sua voluntate jejunat ; tantoque 
voluntas votum implendi aut obediendi promptior judi- 
catur, quanto id quod aliquis facit propter obedientiam vel 
votum, magis in se consideratum voluntati repugnat. 

Unde Hieronymus ad Rusticum Monachum dicit : Per 
haec omnia ad illud tendit oratio, ut doceam te non tuo 
arbitrio dimittendum ; Et post pauca dicit : Non facias 
quod vis, comedas quod juberis, habeas quantum accepe- 
ris, vestiaris quod datur, operis tui pensum persolvas, 
subjiciaris cui non vis, lassus ad stratum venias, ambulans- 
que dormites, et necdum expleto somno surgere compel- 
laris. Ex quo patet quod ad meritum boni operis pertinet 
ut quae aliquis propter seipsa non vellet, propter Deum 
faciat aut patiatur, quia tanto invenitur voluntas promp- 
tior ad fervorem divini amoris, quanto magis ea quae 
propter Ipsum facimus aut patimur, nostrae voluntati re- 
pugnant. Unde et Martyres maxime commendantur , 
quanto plura sustinuerunt propter Dei amorem contra 
voluntatem humanam ; unde II Mac. 6 , 30, Eleazarus dum 
torqueretur dixit : Diros corporis sustineo dolores ; secun- 
dum animam vero propter timorem Dei libenter haec 
patior. — Tertio detur quod nec etiam aliquis ipsam vo- 
luntatem retineat votum servandi aut obediendi, manifes- 
tum est quod cum Deus judex sit cordium, apud Deum 
talis habetur quasi voti fractor, aut obedientiae praevari- 
cator. Si tamen impleat quod vovit, vel quod ei praecipitur, 
solo humano timore, vel pudore, non est ei meritorium 
apud Deum, quia non facit voluntate Deo placendi, sed 
humana necessitate coactus. Nec tamen inutiliter vovit, 
si ex charitate vovit, nam plus meruit in vovendo quam 
ahas simpliciter jejunando, quod meritum ei reservatur, 
si de praevaricatione cordis poeniteat. 

Per hoc etiam patet responsio ad auctoritates inductas, 
quae loquuntur de necessitate humana, cum aliquis scilicet 
ex pudore vel timore humano facit quod juravit vel vovit ; 
non autem loquuntur de necessitate quae est ex fine dilec- 
tionis divinae ; puta, cum aliquis facit vel patitur ea quae 
alias nollet, ut impleat Voluntatem divinam. Et hoc patet 
ex verbis Apostoli, qui dicit II Cor. 9, 7 : Non ex tristitia 

aut necessitate. Tristitiam enim humana necessitas 
inducit; necessitas autem dilectionis divinae tristitiam 
tollit vel minuit. — Patet etiam hoc ex verbis Prosperi 
dicentis : Ne non devoti, sed inviti rem non voluntarie 
faciamus. Non enim necessitas quae ex divina dilectione 
procedit minuit dilectionem, sed auget. Et quod talis 
necessitas sit laudanda et appetenda, patet per hoc quod 
Augustinus dicit in Epistola ad Armentarium et Paulinam : 
Quia jam vovisti, jam te obstrinxisti, aliud tibi facere non 
licet. Priusquam esses voti reus, liberum fuit quod velles, 
facere ; sed tunc esses inferior, quamvis non sit gratulanda 
libertas, qua fit ut non debeatur quod cum lucro redditur. 
Nunc vero quia tenetur apud Deum sponsio tua, non* te 
ad magnam justitiam invito (scilicet ad continentiam 
quam jam voveras, ut per superiora apparet), sed a magna 
iniquitate deterreo. Non enim talis eris, si non feceris 
quod vovisti, qualis mansisses, si nihil tale vovisses, 
minor enim tunc esses, non pejor ; modo autem tanto 
(quod absit) miserior, si fidem Deo fregeris, quanto bea- 
tior, si persolveris. Nec ideo te vovisse poeniteat ; imo 
gaude jam tibi non sic licere quod cum tuo detrimento 
licuisset. Aggredere itaque intrepidus, et dicta imple 
factis ; Ipse adjuvabit Qui vota tua expetit. Felix est ne- 
cessitas quae ad meliora compellit. Patet etiam ex his 
verbis erroneum esse quod dicunt quod aliquis non tenetur 
de implendo votum de Religione intranda. 

4. Caput XVH. Est autem considerandum quod, sicut 
supra praemisimus, perfectionis est non solum aliquod 
opus perfectum facere, sed etiam opus perfectum vovere : 
de utroque enim consilium datur, ut supra dictum est. 
Qui ergo aliquod opus perfectum ex voto facit, ad duplicem 
perfectionem attingit : sicut qui continentiam servat, 
unam perfectionem habet ; qui autem ex voto se obligat 
ad continentiam servandam et eam servat, habet et conti- 
nentiae perfectionem et voti. Perfectio autem quaB est ex 

voto, conditionem mutat et statum, secundum quod liber- 
tas et servitus diversae conditiones vel status esse dicuntur. 
Sic enim accipitur status (Decreti Gratiani II pars, causa 
E, q. VI, c. XL) II, quaBst. IX, ubi Adrianus Papa ait : Si 
quando in causa capitali vel causa status interpellatum 
fuerit, non per exploratores, sed per seipsos est agendum. 
Nam dum aliquis vovet continentiam servare, adimit sibi 
libertatem ducendi uxorem ; qui autem simpliciter continet 
absque voto, praedicta libertate non privatur. Non ergo in 
aliquo mutatur ejus conditio, sicut mutatur conditio ejus 
qui vovet. Nam et apud homines, si quis alicui obsequatur, 
non ex hoc conditionem mutat ; sed si obligat se ad ser- 
viendum, jam alterius conditionis efficitur. — Sed conside- 
randum est quod potest aliquis sibi libertatem adimere vel 
simpliciter, vel secundum quid. Si enim aliquis se Deo, 
vel homini, obliget ad aliquid faciendum speciale, et pro 
aliquo tempore, non simpliciter libertatem amisit, sed 
solum secundum illud ad quod se obligarit. Si autem se 
totaliter in potestate alicujus ponat, ita quod nihil sibi liber- 
tatis retineat, simpliciter conditionem mutavit factus 
simpliciter servus. Sic ergo dum aliquis Deo vovet aliquod 
particulare opus, puta peregrinationem, aut jejunium, aut 
aliquod hujusmodi, non simpliciter conditionem vel sta- 
tum mutavit, sed secundum aliquid tantum. Si vero totam 
vitam suam voto Deo obligavit, ut in operibus perfectionis 
Ei deserviat, jam simpliciter conditionem vel Statum per- 
fectionis assumpsit. Contingit autem aliquos opera perfec- 
tionis facere non voventes; aliquos vero totam vitam 
suam voto obligantes ad perfectionis opera, quae non im- 
plent. Unde patet quosdam perfectos quidem esse, qui 
• tamen perfectionis Statum non habent ; aliquos vero per- 
fectionis Statum habere, sed perfectos non esse. 

Licet multa etiam supersint dicenda specialia, verbi 
gratia de Opere Dei cui nihil est praeponendum juxta Regu- 
lam S. Benedicti, et de tot operibus charitatis erga proxi- 

mos ; tamen in hac Sectione II dictis nihil addetur, tum 
ne opusculi limites excedantur, tum quia ad praefixum 
scopum amplissime sufficere videntur hucusque dicta. 

5. Horum omnium legitima conclusio videtur; Reli- 
gionis Status omnia opera satisfactoria superat etiam 
ratione bonitatis. — Unde apparet Religionis Statum, sive 
ratione pmnalitatis, sive ratione bonitatis, omnia alia ad 
satisfaciendum opera longe superare. Atqui ab omnibus 
conceditur hominem per alia opera poenitentiae plene pro 
poenis peccato debitis satisfacere, ergo a forciori conceden- 
dum est hominem per opus omnia alia superans satisfa- 
cere. 


SECTIO TERTIA. 

fiLdigio^ac Btofe^onfg , qua Rdigiogu^ 
Statui gu^djrttur, halor gart£fattoriu£ 
fcemonf>ttatiit* 

Ipsa Religionis Professio, ut ex divo Thoma et aliis 
optime dicit Cardinalis de Lugo, de Poenit., disp. 24, Sect. 
8, n. 88, affert secum expiationem totius poenae temporalis 
debitae, et hoc quidem ex opere operantis, nempe propter 
excellentiam actionis; et tamen non habet ille actus 
multum poenalitatis formaliter. Ratio est quia castigatio 
(Cfr. supra in doctrina de Satisfactione n° 15, p. 177) non 
placat, nisi ut informata affectu, quo peccator vult se lau- 
dabiliter castigare: ergo quo laudabilius vult, eo magis 
placat, crescente forma, a qua habet ejusmodi activitatem 
placandi. 

Inspicienda est igitur voluntas, ut appareat quantum 
laudabilis reperiatur in Religionis Profesteione. Considerari 
autem potest, sive in objecto quod inteiidit, sive in modo, 

scilicet votorum emissione, quo objectum prosequitur. In 
utroque autem laudabilissima affulgebit voluntas. 

A. Et primo quidem si voluntas in objecto quod intendit 
consideratur, meriti pars quee exinde ipsi competit defi- 
nienda est.Quum vero in Religionem Profitentejure merito 
supponatur voluntas perfecta, scilicet quae opportunitate 
data operaretur, unde et efficax nuncupatur ; de hac sola 
perfecta seu efficaci voluntate inquirere sufficiet, prius de 
illa in genere dicendo, deinde in specie, id est, prout est in 
Religionis Professione. 

I. In genere. Auditur' in scholis propositio sequens: 
„ Voluntas perfecta seu efficax in Dei oculis pro facto 
habetur et remuneratur.” Quae triplici praecipue argumento 
suadetur : Scriptura sacra, SS. Patrum et Doctorum aucto- 
ritate, et ratione theologica. 

a). Scriptura sacra : Gen. XX II , Filium senectutis 
suae unicum et dilectum immolare jussus Abraham jam 
ad opus impositum peragendum paratus, „ 10 Extendit 
manum et arripuit gladium, ut immolaret filium suum. 
11 Et ecce Angelus Domini de Coelo clamavit... 12 Dixit- 
queei: Non extendas manum tuam super puerum, neque 
facias illi quidquam : nunc cognovi quod times Deum, et 
non pepercisti unigenito filio tuo propter Me.” Et infra 
„16 Per Memetipsum juravi, dicit Dominus : quia fecisti 
hanc rem, et non pepercisti filio tuo unigenito propter Me: 
17 Benedicam tibi... 18 Et benedicentur in te omnes gentes 
terrae, quia obedisti voci meaB”. In Abraham est voluntas 
perfecta seu efficax quae opportunitate data operaretur, 
sed a jussione implenda ab Angelo Dei impeditur, quippe 
qui dixit ei: Non extendas, etc. Nihilominus laudatur ut 
timens Deum, et non parcens unigenito filio suo propter 
Ipsum ; et in remunerationem solius voluntatis, Bene- 
dictio praecedentibus omnibus pretiosior promittitur, quae 
facto tribui affirmatur : „ Quia fecisti hanc rem, et non pe- 
percisti filio tuo unigenito propter Me... quia obedisti voci 

meae.” Et tamen non nisi voluntate perfecta seu efficaci 
obedivit jussionem implens. 

Matth. XVIII, 23 „ Ideo assimilatum est regnum Coelorum 
homini Regi, qui voluit rationem ponere cum servis suis. 
24 Et cum coepisset rationem ponere, oblatus est ei unus, 
qui debebat ei decem millia talenta. 25 Cum autem non 
haberet unde redderet, jussit eum Dominus ejus venum- 
dari, et uxorem ejus, et filios, et omnia quae habebat, et 
reddi. 26 Procidens autem servus ille, orabat eum, dicens : 
Patientiam habe in me, et omnia reddam tibi. 27 Misertus 
autem Dominus servi illius, dimisit eum, et debitum dimi- 
sit ei,” nihil ultra hanc bonam voluntatem requirens. 

Luc. XV, Filius prodigus summa pressus miseria dicit 
apud semetipsum : 18 „ Surgam et ibo ad patrem meum, 
et dicam ei : Pater, peccavi in Coelum, et coram te : 19 
Jam non sum dignus vocari filius tuus : fac me sicut unum 
de mercenariis tuis. 20 Et surgens venit ad patrem suum. 
Cum autem adhuc longe esset, vidit illum pater ipsius, et 
misericordia motus est, et accurrens cecidit super collum 
ejus, et osculatus est eum. 21 Dixitque ei filius : Pater, 
peccavi in Coelum, et coram te, jam non sum dignus vocari 
filius tuus. 22 Dixit autem pater ad servos suos : GM 
proferte stolam primam, et induite illum, et date annulum 
in manum ejus, et calceamenta in pedes ejus, 23 Et addu- 
cite vitulum saginatum, etc..” Pater misericordia motus, 
sola voluntate efficaci contentus, quam, in intimo cordis 
poenitentis praelectam integre verbis proferri non patiens, 
pro sufficienti satisfactione habet, statim de afferenda stola 
prima etc. curat. 

b) Idem SS. Patkum et Doctokum auctoritate evincitur. 

S. Ambrosius, 1. 1, de Abraham, locum Genesis XXII, 
„ Non extendas manum tuam super puerum, neque facias 
illi quidquam.. .” commentans ajit : Hoc est dicere : Affec- 
tum tuum inquisivi, non factum exegi.” — Ps. I, „ Sed in 
lege Domini voluntas ejus, et in lege ejus meditabitur die 

ac nocte ” scribit : „ Hoc est, beatus ille qui haec facit 
consilio, ratione, prudentia... quia vir sapiens subditus legi 
est voluntate, non necessitate. Plurimum enim refert: 
quia in voluntate, mercedis est fructus : in necessitate, 
dispensationis obsequium... Prior voluntas, secunda ope- 
ratio.” Sed si in voluntate mercedis est fructus, quando 
prior voluntas adest, jam mercede sua non frustrabitur 
homo ille, licet non sequatur operatio. 

S. Joannes Chrysostomus locum Genisis interpretans 
dicit : „ Contentus sum voluntate tua, et ex hac te corono 
et praedico.” 

S. Augustinus, Ps. 103, Serm. 1, n. 19 in medio : „ Coro- 
nat Deus voluntatem, ubi non invenit facultatem.” — Ps. 
125, n. 12, Comparatis vidua et Zachaeo, adducit illum 
qui ex paupertate calicem aquae frigidae tantum porrigit, 
et subdit : „ Quod si nec hoc habeat ? Securus sit, etsi 
nec hoc habet : Pax in terra hominibus bonae voluntatis : 
tantum illud timeat, ne habeat et non faciat. Si enim 
habet et non facit, intus gelavit ; nondum soluta sunt pec- 
cata ejus sicut torrens in austro, quia voluntas frigida est. 
Quid valent tanta bona quae possidemus? Accedit voluntas 
fervens, jam soluta calore austri ; etsi nihil habeat, totum 
illi computatur.” — Ps. 134, n. 11, in fine: „ Cor quaerit, 
cor inspicit, intus testis est, judex, approbator, adjutor, 
coronator ; sufficit ut offeras voluntatem... et respondetur 
tibi : Pax in terra hominibus bonae voluntatis (Luc. 2, 14).” 
- Ps. 57, v. 3. Etenim in corde iniquitates operamini 
in terra... subdit: „ Quidquid vis et non potes, factum Deus 
computat.” — Sermone 19 de Scripturis, c. 5, „ Sed forte 
conversus ad Deum, statim morieris, opera tua nulla forte 
invenientur in illo thesauro ? Plane ibi invenies opera tua, 
quia scriptum est : Pax in terra hominibus bonae volunta- 
tis (Luc. 2 , 14). Deus non annotat facultatem, sed coronat 
voluntatem. Scit quia voluisti, et non potuisti ; sic te an- 
notat, quasi feceris quod voluisti.” 

S. Leo Papa, de Quadrag. Serm. 2 : Beati qui esuriunt 
et sitiunt justitiam, quoniam ipsi saturabuntur (Matth. 5). 
n Nulli enim parvus est census, cui magnus est animus : 
nec de rei familiaris modo mensura miserationis pendet 
aut pietatis. Nunquam merito caret, etiam in tenui facul- 
tate, bonae voluntatis opulentia. Majora quidem impendia 
sunt divitum, et minora mediocrium : sed non discrepat 
fructus operum, ubi idem est affectus operantium. ,, 

S. Petrus Chrysologus in Ps. 28, Serm. 10, „ Denique 
patris suspensa est dextra, patris gladius est remotus: 
quia non quaerebatur mors filii, sed patris charitas proba- 
batur: nec expectabatur sanguis filii, sed tota victima in pa- 
tris dilectione constabat, Scriptura dicente : Nunc scio quia 
diligisDeum; quia non pepercisti unigenito filio propter Me/’ 

S. Gregorius Papa, In Evangelia, Hom. 5 : „ Multa, fratres, 
reliquistis, si desideriis terrenis renuntiatis. Exteriora et- 
enim nostra Domino quamlibet parva sufficiunt: cor 
namque et non substantiam pensat. Nec perpendit quan- 
tum in Ejus sacrificio, sed ex quanto proferatur... Regnum 
itaque Dei, ut diximus, tantum valet, quantum habes. 
Pensate igitur, fratres, quid vilius cum emitur, quid carius 
cum possidetur ? Sed fortasse nec calix aquae frigidae sup- 
petit qui indigenti praebeatur: etiam tunc securitatem 
nobis promittit sermo divinus. Redemptori etenim nato, 
Coeli cives ostensi sunt, qui clamarent : Gloria in excelsis 
Deo : et in terra pax hominibus bonae voluntatis. Ante Dei 
namque oculos nunquam est vacua manus a munere, si 
fuerit arca cordis repleta bona voluntate. Hinc etenim 
Psalmista dicit : In me sunt Deus vota tua : quae reddam 
laudationes Tibi (Ps. 55). Ac si* aperte dicat: Etsi exterius 
munera offerenda non habeo, intra memetipsum tamen 
invenio quod in ara tuae laudis impono : quia Qui nostra 
datione non pasceris, oblatione cordis melius placaris. 
Nihil quippe offertur Deo diutius voluntate bona. ,, 

S. Bernardus, Epistota 77 ad Hugonem, c. 2, n. 8 : „ Quid 

planius quod voluntas pro facto reputatur, ubi factum 
excludit necessitas ?” In quo notat Mabillion : Iniis autem 
operibus, in quibus non opus operatum spectatur sed 
meritum operantis, voluntas dummodo sit magna satis 
et efficax, pro facto proptera reputatur, quod tota meriti 
ratio in voluntate posita sit, quae tanta esse potest absque 
opere, quanta operi conjuncta, atque interdum etiam major. 
In hoc igitur operum genere proprie locum sibi vindicat 
illud, Voluntas pro facto reputari. 

D. Thomas, 1. 2, q. 20, a. 4 „... Unde non est perfecta 
voluntas nisi sit talis, quae opportunitate data operetur. 
Si vero possibilitas desit, voluntate existente perfecta, ut 
operaretur, si posset; defectus perfectionis, quae est in 
actu exteriori, est simpliciter involuntarium. Involunta- 
rium autem sicut non meretur poenam vel praemium in 
operando bonum aut malum, ita non tollit aliquid de 
praemio vel poena si homo involuntarie simpliciter deficiat 
ad faciendum bonum vel malum. ” — 2. 2, q. 81, a. 6, ad 
1 : Dicendum quod laus virtutis in voluntate consistit, non 
autem in potestate, et ideo deficere ab aequalitate, quae 
est medium justitiae, propter defectum potestatis non di- 
minuit laudem virtutis, si non fuerit defectus ex parte 
voluntatis.” 

Hisce SS. Patrum et Doctorum testimoniis alia permulta 
addi possent, quae nihilominus ad toediosam prolixitatem 
fugiendam consulto omittuntur. Pius tamen aeque ac doctus 
lector post scientiae laborem, pietatis alimentum laetus 
excipiet ; et ideo hic nonnulla ex Revelationibus Mechtil- 
dianis et Gertrudianis, quae eamdem veritatem quasi novo 
illustrent lumine, subjiciuntur. 

S. Mechtildis, in Helftensi Monasterio Cantrix (t 1298). 
Liber specialis gratiae. P. IV, C. LII. Quod Deus voluntatem 
suscipit pro facto. — Orante ea pro quodam contristato, dixit 
Dominus : Si quis ita tristatur, ut sibi videatur quod liben- 
tius moreretur, quam illam perferat tristitiam; quoties 

illud gravamen Mihi obtulerit , proponens in eo de coetero 
velle durare , toties oblationem illam suscipiam , ac si pro 4 
me passus sit . 

S. Gertrudis Magna, Helftensis Monasterii Religiosa 
(t 1302). Legatus divinae pietatis. L. HI, c. XXX. De utili- 
tate voluntatis... Inter Missam Veni et ostende (Sabb. IV 
Temporum in Adv.) etc., apparuit Dominus quasi totus 
melleus dulcedine divinae gratiae, vivificum atque divinum 
de Se daris spiramentum, dimittensque Se de sublimi solio 
imperialis Gloriae suae quasi ad infundendum copiosius 
cuilibet desideranti divinae gratiae suae influxum, per fes- 
tum dulciflui sui Natalis. Tunc illa pro sibi commissis 
oravit, ut Dominus singulos donaret gratia potiori, et 
tale accepit responsum : Ego cuilibet donavi fistulam 
auream talis virtutis, ut cum ea quilibet sibi attrahere 
possit de intimis mei deificati Cordis quaecumque desiderat. 
Quam fistulam illa intellexit bonam esse voluntatem ; per 
quam homo omne bonum spirituale, tam coelestium quam 
terrestrium, sibi potest proprie vindicare ; verbi- gratia : 
cum homo desiderio accensus vellet tantum se posse 
exhibere Deo laudis, gratiarum actionis, obsequii et fideli- 
tatis, quantum aliquis Sanctorum Sibi exhibuit, hanc talem 
voluntatem acceptat immensa Dei Bonitas quasi perfectam . 
Sed fistula exinde aureo colore nobilitatur, cum homo 
regratiatur Deo, quod tam nobilem donavit voluntatem, 
cum qua in infinitum plus lucrari potest, quam universus 
mundus totis viribus perficere posset... (Haurientes autem) 
tanto copiosius suaviusque suscipient in se torrentem 
divinae suavitatis, quanto plenius se totos commiserunt 
Ipsius Voluntati. 

Ibidem, L. HI, c. LXXXIX. Quod voluntas acceptatur 
pro opere. — Orans etiam pro quadam quae multum gra- 
vabatur ex quodam labore sibi injuncto, hoc a Domino 
edocta est responso : Si quis propter Me vult aggredi ali- 
quem laborem nimis gravem, et in quo etiam timet tale 

impedimentum, quod devotionis timet inquirere detrimen- 
tum, et insuper postponit propriae animae detrimentum, ut 
perficiat Voluntatem meam; talem voluntatem Ego pro 
tanto reputo , quod ipsam solam suscipio quasi pro opere 
perfecto , quamvis nunquam ad hoc veniat, ut homo hoc 
opus saltem incipiat: quod tamen habet coram Me talem 
fructum , ac si omnem laborem perfecerit , et nullam un- 
quam negligentiam interea, contraxerit. 

Ibidem, L. IV, C. II... Cum vero legeretur tabula, in qua 
pronuntiabantur nomina earum quae ad Matutinas erant 
caniturae vel lecturae, Dominus singulas personas quae ob 
studium intendebant audire quid eis foret praescriptum, 
tam serena blanditate videbatur respicere ac motu capitis 
devote resalutare, quod hoc humana lingua non sufficit 
enarrare. Sed quae cum moerore tractabant, cur eis similiter 
illa vel illa Responsoria non essent praescripta, illarum men- 
tum Dominus blande contrectans, ipsas benigne demul- 
cendo consolabatur. Tunc ista haec intelligens in spiritu, 
dixit ad Dominum : 0 Domine, si Congregatio sciret hunc 
tam benignae blanditatis tuae in eas respectum, valde mce- 
rentes fierent, quae suum nomen legi non audirent. Ad 
quod Dominus : Qucecumque libenter legeret vel cantaret si 
posset , et dolet pro eo quod perficere non potest ; hanc Ego 
simili blanditate consolabor , et bonam ipsius voluntatem 
pro perfecta remunerabo. Et adjecit Dominus : Si quaelibet, 
quando audiret aliqua sibi adscripta, cum intentione volun- 
tatem suam ad hoc cum capite inclinaret , quod ad laudem 
meam libenter perficere vellet et commendaret Mihi, ut 
Ego eam ad idem digne perficiendum juvarem: quoties 
aliqua hoc faceret , toties Pietas mea tam efficaciter Me ipsi 
attraheret , quod Me nullatenus valerem continere quin 
osculum ei infigerem suave. -- Et c. XL... benignus Domi- 
nus, qui bonam voluntatem hominis acceptat pro facto , vi- 
debatur... perficere omne desiderium . 

c). Idem ratione theologica evincitur. Deus solus a 

Se habet et Voluntatem et Potestatem, quaB in Ipsius sim- 
plicissima Essentia una eademque sunt facultas, testante 
Sacra Scriptura : Verbo Domini (jussione Domini) Coeli 
firmati sunt (Ps. 32, 6). Dixitque Deus (jussitque Deus) : 
Fiat lux. Et facta est lux (Gen. 1, 3). Quia Ipse dixit, et 
facta sunt : Ipse mandavit et creata sunt (Ps. 148). Deus 
autem noster in Coelo : omnia quaecumque voluit fecit 
(Ps. 113). Et ecce leprosus veniens adorabat Eum, dicens : 
Domine, si vis, potes me mundare. Et extendens Jesus 
manum, tetigit eum, dicens : Volo. Mundare. Et confestim 
mundata est lepra ejus (Matth. 8, 2 et 3). Quem locum com- 
mentans S. Fulgentius Ruspensis, ad Trasimundum Re- 
gem, 1. 2, c. 12, scribit : Cum dicit, si vis potes, ostendit 
divinam Voluntatem ipsam esse plenissimam Potestatem. 
Denique etiam Dominus hoc misericorditer effectu cura- 
tionis ostendit, quod crediderat fideliter qui poposcit, ait 
enim : volo mundare ; et confestim sanata est lepra ejus.” 
Eadem ex Luca commentans S. Ambrosius 1. 5 in Ev. 
Luc., c. 5, scribebat. „In VoluntateDominiposuit Potestatem. 
De Voluntate autem Domini non quasi Pietatis incredulus 
addubitavit, sed quasi colluvionis suae conscius non prae- 
sumpsit. Cui morali quadam Dominus Pietate respondit : 
Volo, mundare. Et confestim lepra ejus discessit ab eo. 
Nihil enim medium est inter opus Dei atque praeceptum, 
quia in praecepto est opus. Denique dixit, et facta sunt. 
Videtis igitur quod dubitari non potest, quia Voluntas Dei 
Potestas est. Si ergo Voluntas Dei, Ejus Potestas est : qui 
unius Voluntatis Trinitatem asserunt, unius utique asse- 
runt Potestatis. ” 

In homine autem Deus operatur et velle et perficere pro 
bona Voluntate (Philip. 2, 3); nunc velle tantum, nunc 
velle et perficere simul ei tribuens, cooperationem ejus, 
qua accepto velle per consensum divinae Voluntati junga- 
tur, accepto et velle et perficere per consensum cum gratia 
operetur, remuneraturus expectat. Habentis ergo velle 

tantum, vel cum velle etiam et perficere, hominis meritum 
in utroque casu in pleno voluntatis suae cum gratia con- 
sensu positum reperitur. Unde sequitur homini in tuto 
esse totum meritum, sive velle tantum habeat, sive et 
velle et perficere simul, quotiescumque verum, sincerum 
et efficacem suae voluntatis assensum praebuerit. Quo 
patet bonam voluntatem, id est perfectam seu efficacem, 
idem mereri in solo velle cui perficere non adjacet, ac in 
velle et perficere simul junctis, et rite nihil aliud homini- 
bus per Angelos in Christi Nativitate annuntiandum fuisse 
quam, „ Et in terra pax hominibus bonae voluntatis ” quae 
et in velle tantum, et in velle simul et perficere sufficit, 
imo sine qua ipsum perficere homini nihil proficeret. Haec 
praeclare exposuit S. P. N. Bernardus, in Tractatu de Gratia 
et libero arbitrio ad Guillelmum Abbatem S. Theoderici, c. 
14, n. 46. Superioris capitis dicta hac concluserat sententia : 
„ Hinc coadjutores Dei, cooperatores Spiritus Sancti, pro- 
meritores Regni nos esse praesumimus, quod per consen- 
sum utique voluntarium divinae Voluntati conjungimur.” 
Exinde oritur quaestio capite 14 solvenda : „ Quid igitur ? 
Hoc ergo totum liberi arbitrii opus : hoc solum ejus est 
meritum quod consentit ? Est prorsus. Non quidem quod 
vel ipse consensus, in quo omne meritum consistit, ab 
ipso sit : cum nec cogitare (quod minus est, quam con- 
sentire) aliquid a nobis quasi ex nobis sufficientes simus. 
Verba sunt non mea, sed Apostoli (2 Cor. 3), qui omne 
quod boni esse potest, id est cogitare, et velle et perficere 
pro bona Voluntate attribuit Deo (Philip. 2), non suo arbi- 
trio. Si ergo Deus tria haec, hoc est bonum cogitare, velle, 
perficere, operatur in nobis: primum profecto sine nobis; 
secundum, nobiscum ; tertium per nos facit. Siquidem 
immittendo bonam cogitationem, nos praevenit; immu- 
tando etiam malam voluntatem, Sibi per consensum jungit: 
ministrando et consensui facultatem, foris per apertum 
opus nostrum Opifex innotescit. Sane ipsi nos prae- 

venire nequaquam possumus. Qui autem bonum ne- 
minem invenit, neminem salvat quem non praevenit. A 
Deo ergo sine dubio nostrae fit salutis exordium, nec 
per nos utique, nec nobiscum. Verum consensus, et 
opus, etsi non ex nobis, non jam tamen sine nobis. Neque 
primum itaque, in quo quippe nos nihil facimus ; nec ulti- 
mum, quod et plerumque extorquet aut timor inutilis, aut 
simulatio damnabilis ; sed tantum medium nobis reputatur 
in meritum. Sola nempe interdum bona voluntas sufficit ; 
caetera non prosunt, si sola defuerit. Non prosunt dixerim, 
sed agenti, non 'cernenti. Valet itaque intentio ad meritum, 
actio ad exemplum, utramque praeveniens cogitatio tan- 
tummodo ad excitandum. ,, 

II. Et haec sint dicta de voluntate in genere. Nunc jam 
de voluntate dicendum prout in Religiqnem Profitente 
reperitur. 

1. Dictum est supra: „ In Religionem Profitente 
voluntas supponitur perfecta , quae data opportunitate 
operaretur etc.” quae suppositio nullo modo gratuita dici 
potest. Voluntas enim illa, uti in Abrahamo, exiit de nocte 
hujus saeculi, per longam trium dierum viam ad montem 
in terra visionis, id est quantum distant tenebrae caliginosi 
saeculi a clara luce spiritualis studii viam longam percur- 
rens venit ad Claustrum , montem in terra vitae spiritualis 
eminentem ; ibique, per tyrocinii annum integrum ad mi- 
nus , omnia, altare, ligna, ignem, et victimam ad holocaus- 
tum disposuit, id est cor , bona externa, divinam charitatem , 
corpus et animam disposuit ad perpetuam Religionis Pro- 
fessionem ; nec extendit manum, nec arripit gladium for- 
mulae Professionis ad holocaustum immolandum, nisi Supe- 
riore omnia rite disposita nomine Christi Ecclesiae appro- 
bante. Jure merito ergo talis voluntas supponitur perfecta 
seu efficax, quae et tam diuturno exercitio excrescit, et ad 
propositum etiam votis firmandum parata invenitur. 

2. Sed quidnam haec in Religionem Profitente voluntas 

intendat considerandum est. Deo offerre vult perfectissi- 
mam poenitentiam per totum vitae cursum peragendam ; 
et hanc victimam gratiorem adhuc, per Religionis virtu- 
tem in votis cohonestatam ; unde et istius poenitentiae et 
hujus virtutis meritum in actu Professionis consequitur 
haec voluntas. Et haec superabundanter ad debitam satis- 
factionem solvendam sufficere probatur dupliciter. Primo 
quidem quia in se meritum perfectissimae poenitentiae Reli- 
gionis virtute cohonestatae continet, ut jam dictum est. 
Secundo autem quia debitor, in amicitia cum creditore suo 
existens, satisfecisse restimatur pro debito suo quando 
creditori suo omne quod potest offert (1) ; quod communiter 
a Theologis in satisfactione pro poena, peccato remisso 
quoad culpam, admittitur. Atqui hic Profitentis voluntas 
plus offerre non potest quam tria bona hujus viae, divitias, 
corporis voluptates, et propriam animae libertatem ; ergo 
haec offerendo plenissimam omnis poenae debitae condona- 
tionem meretur. 

B. Secundo vero si voluntas consideratur in modo quo 
objectum suum prosequitur, nempe in tribus perpetuis 
Religionis approbatae votis, quid meriti ex his votis, praeter 
Religionis virtutis meritum de quo jam satis dictum est, 
consequatur voluntas, inquirendum remanet. Hoc interest 
Religiosam vitam proponentem inter et voventem : prior 
libere exequetur propositum, posterior de praecepto vota 
sua adimplebit.Unde Religionis Professio multipliciter com- 
parari habet cum Baptismo, in quo promissiones eduntur, 
vulgo Baptismalia vota nuncupata; et eodem nomine 
apostatae veniunt et a vita Christiana post Baptismum 
recedens, et a vita Religiosa post Professionem deficiens. 
Ex votis Baptismalibus et ex votis Religiosis oriuntur in 
baptizato et in professo mutatio status, accessio ad Eccle- 


( 1 ) Cfr. D. Thomam, Suppi. 3 p., q. i3, a. 1 , Layman et Reiffen^ 
tuel, supra, etc. 

siae Christi primum vel secundum gradum, susceptio oneris 
cum bonorum jactura. 

I. Mutatio status. 1. De Baptismo haec definit Tridentina 
Synodus, Sess. 5, can. 5... In renatis enim nihil odit Deus, 
quia nihil est damnationis iis, qui (Rom. 6, et Cap. Proprie, 
de Cons. dist. 4) vere consepulti sunt cum Christo per Bap- 
tisma in mortem:’ qui (Rom. 8) non secundum carnem 
ambulant, sed (Colos. 3) Veterem hominem exuentes, et 
(Eph. 4 et Cap. Quomodo renovari, de Poenit. dist. 1) novum, 
qui secundum Deum creatus est, induentes, innocentes, 
immaculati, puri, innoxii, ac Deo dilecti efiecti sunt (Rom. 
8, Gal. 3), haeredes quidem Dei, cohaeredes autem Christi, 
ita ut nihil prorsus eos ab ingressu Coeli remoretur.” Muta- 
tio haec in promissione catechumeni intenditur, quippe 
qui transiturus a vita gentili ad vitam Christianam abre- 
nuntiat Satano, operibusque ac pompis ejus, ut deinceps 
solum Christum Regem sequatur. Attamen, cum nonnisi 
supernaturali gratiae, virtute talis regeneratio fieri possit, 
adsit necesse est Baptismi Sacramentum, in re vel in voto 
susceptum, juxta divinam ordinationem; quo mediante, 
quod promissione sua intendit catechumenus, mutatio 
haec seu regeneratio perficiatur. Mutatione vero illa, Bap- 
tismi Sacramento in re vel in voto suscepto perfecta, 
catechumenus Sacramentalem conformationem acquirit 
(de qua sermo fuit supra in initio doctrinae de Satisfactione) 
cum morte, sepultura et ressurrectione Christi, et modo 
ita integro ut non tantum culpae sed et poenae reatus tolla- 
tur. Inde etiam Baptisma coeteris Sacramentis specialius 
Passionis Sacramentum vocatur, quia Passio Christi ope- 
ratur in Baptismo per modum cujusdam generationis, 
quae requirit ut homo totaliter priori vitae moriatur, ad 
hoc ut novam vitam accipiat ; et ideo tollitur in Baptismo 
totus reatus poenae, qui pertinet ad vetustatem prioris 
vitae. Sed in aliis Sacramentis operatur virtus Passionis 
Christi per modum sanationis, ut in Poenitentia. Sana- 

tio autem non requirit ut statim omnis infirmitatis reli- 
quiae auferantur. (Ita distinguit D. Thomas, Rom. c. XI, 
lect. 14). 

2. In Religionis Professione similis dignoscitur et expo- 
nitur mutatio status, prout documenta plurima testantur. 
— Sic Rupertus, in Regulam S. Benedicti 1. 4, c. 9 : Dic 
mihi, Habitum Monachicum solemnemque ita observare, 
ut a Sanctis Patribus traditum est, superfluum vel otio- 
sum putas, an non ? Hujusmodi cum Habitum sive hoc 
indumentum Sancti Patres, imo Qui in Sanctis Patribus 
operatus est, voluit haberi mortificationis signum, utpote 
Crucis Dominicae similitudinem, ita ut ex consecratione 
sui, Monachus rursus Christo quodammodo commoriatur 
et consepeliatur, videlicet triduano silentio capite coo- 
perto, mortificationis vel susceptae poenitentiae circumfe- 
rens testimonium, spectaculum factus et Angelis et homi- 
nibus, tertia tandem die deposito capite revelatur ab 
Abbate, dante sibi osculum pacis in similitudinem Resur- 
rectionis Domini,... Est enim quoddam asilum pietatis, quo 
refugere possit omnis, qui criminibus superductis primam 
Sancti Baptismatis gratiam perdidit, et primam recuperare 
stolam. — Sic. S. Bernardus, 1. de Praecepto et dispensa- 
tione, querentibus unde inter coetera poenitentiae instituta 
Monasterialis disciplina meruerit hanc praerogativam ut 
secundum Baptisma nuncupetur, respondet: Arbitror ob 
perfectam mundi abrenuntiationem, ac singularem excel- 
lentiam vitae spiritualis, qua praeeminens universis vitae 
humanae generibus hujusmodi conversatio, professores et 
amatores suos Angelis similes, dissimiles hominibus facit : 
imo divinam in homine reformat imaginem, dum per hoc 
quod mortificamur membra nostra quae sunt super terram, 
rursum Christum induimus, complantati denuo similitu- 
dini mortis Ejus. Sed et quomodo in Baptismo eruimur de 
potestate tenebrarum, et in regnum transferimur claritatis 
aeternae ; ita et in sancti hujus secunda quadam generatione 

16 

propositi, de tenebris seque non unius originalis, sed mul- 
torum actualium delictorum in lumen virtutum evadimus, 
reaptantes nobis illud Apostoli : Nox praecessit, dies autem 
appropinquavit (Rom. 13). — Et Sermone 11 de diversis:... 
Itaque, fratres mei, rebaptizari nos convenit, secundum 
foedus inire necesse est : opus est professione secunda : 
nec jam sufficit abrenuntiare diabolo et operibus ejus: 
mundo pariter abrenuntiandum est, et propriae voluntati... 
de coetero jam in secundo (ut ita dixerim) conversionis 
nostrae Baptismate merito prorsus, et non ad insipientiam 
nobis, non resarcire tantummodo foedus primum, sed etiam 
roborare solliciti, ipsis quoque affectibus abrenuntiamus. 

— Et sermone 37 de diversis... Gratias ipsi gratiae, et (si 
dici potest) plus quam gratuitae miserationi, quae beneficiis 
obruit non modo immeritos, sed nimium male meritos et 
ingratos. Gratias Ei Qui regeneravit vos etiam hac vice in 
spem vitae, ut adoptionem filiorum reciperitis. Voluntarie 
enim nunc proprie genuit vos, verbo utique veritatis... 
Nunc demum voluntaria generatio voluntarium exhibet 
sacrificium, juxta illud Ps. 53, 8 ; Voluntarie sacrificabo 
Tibi et confitebor nomini tuo, Domine, quoniam bonum 
est. Haec est generatio quaerentium Dominum (Ps. 23, 6). 

— Sic Caesarius, Dist. VIII, c. 18 : Item de Converso de 
Lucka, qui vidit Christum cum quindecim Religiosis in 
aere crucifixum. Cui Christus : Hi soli in omni congrega- 
tione Mecum crucifixi sunt, meae passioni vitam suam 
conformantes. — Sic H. Piatus in fine ait : „ Possumus 
haec omnia firmissimo argumento concludere.” Et data ra- 
tione cur in Baptismo nihil remaneat de reatu poenae, sub- 
dit : „ Hoc igitur idem evenit etiam in Religione. Morimur 
enim mundo, ejusque operibus, et nobis insuper ipsis ac 
voluntati nostrae, et ita morimur, ut non magis liceat 
nobis mundo, ejusque praemiis vel voluntate nostra uti, 
quam si plane sepulti essemus.” — Sic Lessius : Ratio est 
tum quia per Professionem vetus homo et veteres mores 

exuuntur (saltem proposito et Statu ipso), et induuntur 
novi ; unde censetur mors quaedam vitae mundanae : tum 
quia se suaque omnia divino obsequio mancipat. Hinc 
Patres susceptionem Habitus Monastici solent comparare 
Baptismo. — Sic Bellarminus : Denique dicimus inter Bap- 
tismum et Professionem Religionis esse quamdam simili- 
tudinem ; quod sicut in Baptismo renuntiamus diabolo, 
et incipimus novam vitam, ita per Professionem Religionis 
renuntiamus saeculo et multis licitis voluptatibus, et inci- 
pimus novam vitam (V Controv. Gen. 1. 2 de Monacliis, c» 
6 ). — Sic Sanchez : Quare similitudo cum Baptismo in eo 
sita est. Sicut in Baptismo non idem homo emergit, qui 
in eum ingressus fuit, sed prior ille mortuus est, et coepit 
novus: ex quo rursus sequitur ut prioris illius peccata jam 
illi non imputentur, sed omnino abluuntur. Sic cum Profi- 
tens moriatur saeculo, ac sibi ipsi, desinit esse is qui olim 
erat, et ideo non mirum est si culparum poenae quibus 
ille obnoxius erat, una cum ipso homine moriantur et 
obliterentur. 

3. Datur ergo indubie mutatio status in Religionis Pro- 
fessione; et tamen ut mutatio ista perficiatur, novum 
Sacramentum non offertur Profitenti, nec quidem neces- 
sarium est. Etenim Profitens jam a priori Baptismate fac- 
tus est Christi membrum, in quo Capitis gratiae libere 
fluunt. Quod si mortiferi peccati adsit asgritudo, patet 
aditus Sacramenti Poenitentiae, quo lapsis post Baptismum, 
beneficium mortis Christi applicatur; contra vero vitae 
spiritualis debilitatem, aperta est ipsi mensa Eucharistica 
in qua Ipsissima Yita apponitur. Unde devote Profitens 
egestate catechumeni minime laborat, ad mutationem, 
quae gratiam requirit, feliciter perficiendam. Ast quomodo, 
vel potius in quonam actu mutatio haec efficitur ? Huic 
quaestioni occurit divus Thomas (1). Opusc. de Perfectione 


(1) Cfr. Sectionem Secundam in fine, p. 226, 4. 

vitae spiritualis, c. 17, ubi docet perfectionis esse non solum 
aliquod opus perfectum facere, sed etiam opus perfectum 
vovere, quum de utroque consilium detur... Perfectio autem 
quae est ex voto, conditionem mutat et statum, secundum 
quod libertas et servitus diversae conditiones esse vel sta- 
tus dicuntur... Dum aliquis vovet opus perfectum adimit 
sibi libertatem non exequendi, quam servat qui simpliciter 
proponit... Potest autem aliquis sibi libertatem adimere 
vel simpliciter, vel secundum quid. Sic qui se Deo vel 
homini obligat ad aliquod speciale faciendum, vel pro ali- 
quo tantum tempore, amittit libertatem secundum illud 
speciale, vel secundum tempus aliquod... Sic qui totam 
vitam suam voto Deo obligavit, ut in operibus perfectionis 
Ei deserviat, jam simpliciter conditionem vel Statum per- 
fectionis assumpsit. — Vota ergo quae in Religionis Pro- 
fessione emittuntur a devote Profltente, tria scilicet essen- 
tialia et perpetua, simpliciter mutant conditionem vel sta- 
tum. Aliunde nihil timendum ne in votorum emissione a 
gratia deseratur Profitens, quum nonnisi in Ordine ab Ec- 
clesia approbato, et cum legitimorum Superiorum consensu 
nomine Ecclesiae dato, ad profitendum accedat. — Rite 
ergo concluditur in Religionis Professione, cum gratia 
Christi unitus Profitens mutationem perficit qua opere 
operantis acquirit conformationem realem cum Christi 
passione, deponens hominem saecularem nunquam ad vi- 
tam suam rediturum, et incipiens hominem regularem 
semper duraturum (saltem proposito et Statu ipso, ut bene 
monet Lessius ; nec amplius a catechumeno in Baptismo* 
praestatur); vetus ergo sepelitur cum Christo— cum Christo 
surgit novus qui nihil habere debet de poenis mortuo de- 
bitis. 

II. Accessio ad Ecclesiae Christi primum vel secundum 
gradum. Ex mutatione status desumitur ergo ratio cur 
in Baptismo et in Religionis Professione omnis poenae 
reatus tollatur; sed rationi huic, congruentiae etiam 

adduntur duae, quarum prior ad certum Ecclesiae Christi 
gradum accessio, posterior oneris cum bonorum jactura 
susceptio. 

1. Sic de Baptismo scribit Suarez. III p., Tom. 3, disp. 
26, Sect. 1, n. 9 : „ Tandem Baptismus est janua ad Eccle- 
siam, et quasi fundamentum illius, quam Christus cupit 
esse purissimam et sine macula et ruga ; et ideo voluit, 
ut omnes qui ingrediuntur Ecclesiam per hoc Sacramentum 
(Baptismum scilicet) perfectissime mundarentur.” Con- 
gruentia autem haec ex Apostolo desumpta est (Ephes. 
V, 25, 26 et 27) : „ Christus dilexit Ecclesiam, et Seipsum 
tradidit pro ea, 26, ut illam sanctificaret, mundans lavacro 
aquae in verbo vitae, 27, ut exhiberet Ipse Sibi gloriosam 
Ecclesiam, non habentem maculam, aut rugam, aut aliquid 
hujusmodi, sed ut sit sancta et immaculata.” Quem locum 
commentans D. Thomas, lect. 8 in fine, dicit : Tradidit 
Seipsum pro ea... Isalas 53, 12. Tradidit in mortem ani- 
mam suam. Sed ad quid? Ut illam sanctificaret... Iste 
est effectus mortis Christi. Effectus autem sanctificationis 
est mundatio ejus a maculis peccatorum ; ideo subdit di- 
cens: Mundans eam lavacro aquae. Quod quidem lavacrum 
habet virtutem a passione Christi... Et hoc in verbo vitae, 
quod adveniens aqua? dat ei virtutem abluendi... Finis 
autem sanctificationis est puritas Ecclesiae ; idcirco dicit : 
Ut exhiberet Sibi gloriosam Ecclesiam, quasi dicat : Inde- 
cens est quod immaculatus Sponsus sponsam duceret 
maculatam ; et ideo Sibi exhibet eam immaculatam, 
hic per gratiam, sed in futuro per gloriam ; unde dicit: 
Gloriosam, scilicet per claritatem animae et corporis... 
Et ideo addit: Non habentem maculam... neque rugam, id 
est sine defectu passibilitatis... sed ut sit sancta, per con- 
firmationem gratiae, et immaculata, ab omni immunditia. 
Et haec omnia intelligi possunt de exhibitione quae erit in 
futuro per gloriam. Si autem de exhibitione per fidem, 
tunc diceretur : ut exhiberet Sibi, scilicet per fidem, Eccle- 


Digitized by LjOOQle 



246 


Rei. Prof Valor Satis/ 'actorius. 


siam gloriosam, quia gloria magna est sequi Dominum, ut 
dicitur Eccli. XXIII, 38, non habentem maculam, scilicet 
criminis mortalis neque rugam, id est duplicitatem in- 
tentionis, quam non habent qui recte conjuncti sunt Christo 
et EcclesiaB... Sed magis sanctam per intentionem, et im- 
maculatam per omnimodam puritatem... Hucusque D. 
Thomas. Argumentum ergo congruentiae Suarezii solide in 
verbis Apostoli ad Ephesios inniti demonstratur hoc Docto- 
ris Angelici commentario. 

2, Sed in Christi Ecclesia stantium duplex datur gradus : 
gradus fidelium, et gradus perfectionem Profitentium : ad 
priorem stantium gradum deducitur catechumenus per 
Baptisma ; ad superiorem stantium gradum provehitur bap- 
tizatus per Votorum emissionem. Si vero decens est, ut 
supra ostensum est, sponsam in inferiori fidelium gradu 
sine macula non tantum culpae sed nec poenae reatu sordi- 
dam exhiberi Sponso suo Christo; a forciori decens est 
ipsam in superiori perfectionem Profitentium gradu puram 
et sanctam Eodem exhiberi. 

III. Oneris cum bonorum jactura susceptio. Ut cor- 
gruentia magis in luce proferatur, ad memoriam revocan- 
da est doctrina de Dei liberalitate in genere, et de Ejus 
liberalitate erga eos qui cum Ipso sunt liberales. 

1) D. Thomas, 1 p., q. -44, art. 4 positam quaestionem : 
Utrum Deus sit causa finalis omnium ? sic solvit : Res- 
pondeo dicendum quod omne agens agit propter finem. 
Alioquin ex actione agentis non magis sequeretur hoc 
quam illud nisi a casu. Est autem idem finis agentis et pa- 
tientis (id est actionem recipientis) in quantum hujusmodi, 
sed aliter et aliter. Unum enim et idem est quod agens 
intendit imprimere, et quod patiens intendit recipere. Sunt 
autem quaedam quae simul agunt et patiuntur, quae sunt 
agentia imperfecta: et his convenit quod et in agendo 
intendant aliquid acquirere. Sed primo Agenti, Quod est 
agens tantum, non convenit agere propter acquisitionem 

alicujus finis, sed intendit solum communicare suam Per- 
fectionem, quaB est Ejus Bonitas. Et unaquaeque creatura 
intendit consequi suam perfectionem, quae est similitudo 
Perfectionis et Bonitatis divinae, c. Sic ergo divina Bonitas 
est finis rerum omnium. — Unde ejusdem S. Doctoris 
fluit responsio ad primum : Ad primum ergo dicendum est 
.quod agere propter indigentiam non est nisi agentis im- 
perfecti : quod natum est agere et pati. Sed hoc Deo non 
competit. Et ideo Ipse solus est maxime liberalis : quia non 
agit propter suam utilitatem, sed solum propter suam Bo- 
nitatem. Idem scribit Ludovicus de Ponte, p. VI, Med. 13, 
p. 1 : Quare simpliciter et ore pleno licebit dicere, solum 
Deum esse liberalem, nec ullum alium liberalem esse, 
nisi Deum, sicut etiam dicimus, et Ipse dixit: Nemo 
bonus, nisi solus Deus (Luc. 18, 19). Et liberalitas nostra, 
ad Ipsius liberalitatem comparata, non est liberalitas. 
Nam, ut ajit Scriptura, 1. Paral. 29, 14, Quae de manu Ejus 
accepimus, ea Illi damus ; et quidquid Ei damus, mille 
titulis illud Eidem debemus. Horum titulorum quatuor 
exponit S. P. N. Bernardus, Serm. 22 de Diversis : De qua- 
druplici debito : „ Vis scire quae et quibus debeas ? Primo 
Christo Jesu debes omnem vitam tuam, quia Ipse vitam 
suam posuit pro vita tua, et cruciatus amaros sustinuit, 
ne tu perpetuos sustineres... Exigunt a me praeterita pec- 
cata mea futuram vitam meam, ut faciam fructus dignos 
poenitentiae, et recogitem omnes annos meos in amaritu- 
dine animae meae.. Quid si tertium tibi debitorem ostendam, 
qui non minus acriter quam veraciter vendicat eam sibi ? 
Puto quod et tu possidere desideras civitatem, de qua dici- 
tur : Gloriosa dicta sunt de te, civitas Dei (Ps. 86). Gloriam 
illam quam nec oculus vidit, nec auris audivit, nec in cor 
hominis ascendit, regnum omnium saeculorum vivere in 
aeternum, in perpetuas aeternitates... Quid dices si et quar- 
tum debitorem in medium adduxero, qui sibi etiam jure 
primatus sui superiores tres cedere velit ? Ecce in januis 

est Qui fecit Coelum et terram, et Creator tuus est, tu crea- 
tura ; tu servus, Ille Dominus ; Ille figulus, tu figmentum. 
Totum ergo quod es, Illi debes, a Quo totum habes, Illi 
praecipue Domino, Qui et te fecit, et benefecit tibi, Qui tibi 
ministrat siderum cursus, aeris temperiem, foecunditatem 
terrae, fructuum ubertatem...’’ 

Solus ergo Deus est maxime liberalis, Ejusque divina 
Bonitas non Sibi satisfecit, esse et bonitatem naturalem 
creaturis communicando ; sed et alium excellentissimum- 
que modum elegit, in quo etiam sunt quatuor gradus, qui 
tamen omnes praedictum esse naturale excellunt. — Pri- 
mus gradus est esse supernaturalis gratiae, per quod ho- 
mines et Angeli eo usque perveniunt, ut efficiantur Divinae 
consortes Naturae (2 Pet. 1, 4), filii et amici Dei. Huic esse 
conjuncta est charitas et reliquae supernae virtutes et 
Spiritus Sancti dona. — Secundus gradus est esse gloriae, 
quo justi (1 Joan. 8 , 2) efficiuntur in perpetuum similes 
Deo in gloriosis, quas Ille habet, regnantes cum Eo in 
Ipsius regno. — Tertius et supremus gradus est Esse per- 
sonale Ipsiusmet Dei, Quod communicavit secunda Person- 
Sanctissimae Trinitatis humanae naturae. — Quartus gra- 
dus est etiam admirandus. Nam, cum non esset conve- 
niens, ut Filius Dei suum Esse personale communicaret 
pluribus naturis humanis, Divina Bonitas Ipsum eo incli- 
navit ac deduxit ut illud Esse Divinum cum duabus Ejus 
naturis, Divina et humana, communicaret omnibus homi- 
nibus in Sanctissimo Altaris Sacramento, conjungens illas 
ineffabili quodam modo cum speciebus panis et vini, cum 
quibus totus Ipse Christus, verus Deus et homo, Sese nobis 
communicat. — In his quatuor beneficiorum gradibus sunt 
perpendenda duo valde eminentia. Primum est quod infi- 
nita Dei Bonitas voluerit explere infinitam suam propen- 
sionem, communicandi Se hominibus quatuor praedictis 
modis ; in quorum duobus postremis soli homini, non vero 
Angelis (Hebr. 2, 16) communicavit. Quo facto satis aperte 

ostendit delicias Ejus esse cum filiis hominum (Prov. 8, 
31)... Secundum est, quod, cum infinita Dei Bonitas adver- 
teret, non decere, ut Esse illud Divinum omnibus naturis 
creatis communicaretur, quo infinitam suam ad Se com- 
municandum propensionem expleret, elegit communicare 
illam tali uni naturae, in qua omnes essent, et omnes 
quatuor gradus essendi, qui in omnibus mundi creaturis 
sunt distributi ; ideoque dicendus est Se omnibus commu- 
nicasse et omnes honorasse eo modo, qui maxime conve- 
niebat. (Ita Ludovicus de Ponte, VI p., med. 7, p. 3). 

En ergo quibus donis Deus praeveniat, non sperans aut 
quaerens a, creaturis retributionem aut emolumentum ali- 
quod pro Seipso, quia bonorum nostrorum non eget (Ps. 
15, 2). Et si requirit gratitudinem et obedientiam suis legi- 
bus, id facit, quoniam liberalitas non adversatur justitiae. 
Et cum Ipse sit Legislator supremus ac justissimus, tradit 
praecepta et leges de iis, quae ex nostra parte tenemur 
praestare ; et in hoc ipso suam etiam liberalitatem osten- 
dit. Nam quidquid nobis jubet aut a nobis petit, eo totum 
tendit, ut occasionem habeat, plura nobis conferendi et 
reddendi nostris obsequiis nova praemia (Idem, VI, p. med. 
13, p. 1). 

2). Sed quid nunc, si consideratur infinita Dei liberalitas 
erga eos, qui cum Ipso sunt liberales ! Nam si adeo est 
liberalis erga parcos, quanto decet esse liberaliorem erga 
Secum liberales, cum Ipse dixerit : Qua mensura mensi 
fueritis, remetietur vobis (Luc. 6, 38) ; Et quo vos eritis 
liberaliores Mecum, eo etiam Ego ero liberalior erga vos. 
Hoc enim luculenter in Veteri Testamento apparet. Sic 
tribus vicibus Abraham benedicit Deus, sed singulis vicibus 
fidem suam promptumque obsequium factis commenda- 
verat : primo exeundo de patria ad ignotam regionem, se- 
cundo circumcidendo se totamque familiam, tertio non 
parcendo filio suo unigenito propter Deum. Et quo major in 
Abraham inventa est liberalitas, eo major etiam a Deo 

excrescit data benedictio ; nam tertia vice, repetita priori : 
Benedicam tibi, et multiplicabo semen tuum etc., addit 
Deus : Et benedicentur in Semine tuo omnes gentes terraB, 
quia obedisti voci meae (G-en. 22, 17 et 18). Similia plurima 
referuntur in historia Israelitorum, quibus omnia in figu- 
ram contingebant, quando vel legem susceperunt, vel 
etiam post praevaricationem sincero corde requaesierunt. 
Si haec in lege timoris, amphora in lege charitatis reperiun- 
tur, sive in doctrina sive in factis Salvatoris. Testis est 
parabola filii prodigi, conversio Magdalenae, Zachaei poeni- 
tentia qui audire meruit : Hodie salus domui huic facta 
est, eo quod et ipse filius sit Abrahae (Luc. 19, 9), tanta in 
peccatores mansuetudo. Audiatur Christus promittens : 
Date, et dabitur vobis ; mensuram bonam et confertam et 
coagitatam et supereffluentem dabunt in sinum vestrum 
(Luc. 6, 38). Dicente Petro : Ecce nos relinquimus omnia, 
^t secuti sumus Te, quid ergo erit nobis ? Jesus autem 
dixit illis : Arnen dico vobis, quod vos, qui secuti estis Me, 
in regeneratione cum sederit Filius hominis in sede Ma- 
jestatis suas, sedebitis et vos super sedes duodecim, judi- 
cantes duodecim tribus Israel. Et omnis, qui reliquerit do- 
\inum, vel fratres, aut sorores, aut patrem, aut matrem, 
aut uxorem, aut filios, aut agros propter nomen meum, 
centuplum accipiet, et vitam aeternam possidebit (Matth. 
19, 27, 28 et 29). Quae Gaufridus, Abbas IV Clarevallensis, 
ex dictis S. Bernardi commentans, dicit : „ Libet sacratis- 
simo huic interesse colloquio, et intima cordis aure perci- 
pere quae dicuntur. Arbitror enim verba lectionis hujus ea 
esse, de quibus ad immortalem Sponsum a finibus terrae 
clamat Ecclesia: Propter verba labiorum tuorum ego 
custodivi vias duras (Ps. 16). Haec nempe sunt verba quae 
contemptum mundi in universo mundo, et voluntariam 
persuasere hominibus paupertatem. Haec sunt quae Mona- 
chis Claustra replent, deserta Anachoretis. Haec, inquam, 
sunt verba quae ^Egyptum spoliant, et optima quaeque 

ejus vasa diripiunt (Exod. 12). Hic sermo vivus et efficax, 
convertens animas felici aemulatione sanctitatis, et veri- 
tatis promissione fideli Quid vero sit hoc centuplum ? 
Est gaudium majus nunc de virtute quam olim de posses- 
sione (S. Gregorius hom. 18 inEzech.) ; — Est spiritualium 
possessio pro temporalium dimissione (S. Hieronymus et 
alii) : — Est inventio aliorum fratrum Patrum etc., qui se 
majori charitate et suavitate impendant (Origenes, etc.) ; 
— Est sors Apostolorum „ Nihil habentium et omnia possi- 
dentium ” (2 Cor. VI) ; — Est Ipse Deus et consequenter totus 
mundus qui est peculium Dei (Ambrosius in Ps. 118, Octo- 
nario 8 paulo post initium) ; — Est coelum pro terra (S. 
Athanasius in vita S. Antonii) — In responsionem innu- 
merabiles Sanctorum vitae proponi deberent ; sed haec satis 
ut saltem aliquatenus Dei in homines liberales liberalitas 
perspecta habeatur. 

8 ) Certa fide scitur catechumenum, in Baptismj suscep- 
tione, etiam poenarum plenissima condonatione donari ; 
nec hoc mirum videtur attente Dei liberalitatem in homi- 
nes liberales consideranti. Quod si catechumenum bapti- 
zandum inter et Novitium professurum comparatio institua- 
tur, vel si prioris promissiones et posterioris vota inter se 
conferantur, major adhuc congruentia tantae liberalitatis erga 
Professum manifestabitur. Etenim catechumenus legem 
Evangelicam tantum suscipit, ad quam suscipiendam etiam 
divino praecepto obligatur, Qui crediderit etbaptizatus fuerit, 
salvus erit : qui vero non crediderit, condemnabitur (Mare. 
16. 16), — partem tantum bonorum hujus saeculi dimittit 
in quantum scilicet legis adimpletione requiritur, reliquae 
partis liberum retinens usum. — Novitius in Professione 
Religionis legi Eyangelicae addit et consilia, — libera sua 
electione et invitatus tantum : Si vis perfectus esse, vade 
et vende quaB habes, et da pauperibus, et habebis thesaurum 
in Coelo : et veni, sequere Me (Matth. 19, 21), — per vota 
omnia hujus saeculi bona in holocaustum mactat, nihil 
omnino sibi reservans. 

4) Conclusio ergo ex votorum consideratione legitima 
videtur, si comparantur Baptismi promissionibus : 1° in 
utrisque eadem adest ratio totam poenam remittendi, sci- 
licet status seu conditionis mutatio ; — et 2° duaB con- 
gruentiae, quae in Baptismi susceptione pro plenissima 
poenarum condonatione militant, plenius adhuc in Reli- 
gionis Professione comperiuntur. 

5) Considerata igitur voluntas 1° in objecto quod inten- 
dit, 2° in modo, scilicet in votorum emissione, quo objec- 
tum prosequitur, tanti in Religionem Profitente invenitur 
meriti, ut, licet actus ille non multum poenalitatis formaliter 
habeat, nihilominus plenissimam peccatorum quoad poenae 
reatum condonationem mereatur devote Religionem Pro- 
fitens. 

N. B. Tandem, ex Sectione II et Sectione III hujus 
Partis IY, facile intelliget lector quo jure Auctores non- 
nunquam, nunc de Religionis Statu totaque vita Religiosa, 
nunc de Religiosae Professionis solo actu, quasi promiscue, 
<ie distinctione non curantes, agere videantur: Religiosae 
enim Professionis solus actus, quippe qui per Profitentis 
voluntatem valde perfectam et efficacem Religionis Statum 
integrum intendit, omne totius Religionis Status meritum 
suum etiam facere clare perhibetur. 

Bonnuttarum quaestionum Solutio proponitur. 

I. jjtefcjffllUIDNAM de allegatis visionibus sentiendum ? 
r «03 ^ v i s * onum auctoritas declaretur, dicen- 

dum est de ipsarum authenticitate et de ar- 
gumenti ex ipsis deducti valore. 

A. Visionum authenticitas. Perfecta authenticitas non 
tantum requirit ut liber sit auctoris cui attribuitur ; sed 
etiam, ut talis sit qualis ab auctore prodiit : hoc est ut 
nihil interpolatus aut imminutus, sed integer et incorrup- 
tus existat. (Ita R. P. Schouppe Dogm. T. I, Tract. II de 
Religione Christiana, n° 207). 

1. Visio cujusdam Magni, in Vitis Patrum, L. VI, libello 
1, n. 9. Magna auctoritate gaudet, et ex auctoritate operis 
de Vitis Patrum e quo eruitur, et ex numero Doctorum qui 
illam proferunt. Decem hic adsunt : Thomas Waldensis. 
D. Thomas Aq. in Summa et in 4 Sent., Gerardus Ron- 
delli, S. Antoninus, H. Piatus, H. Rosweydus, Suarez, 
Sylvius, Haeftenus, S. Alphonsus. 

2. Visio S. Antonii, in ejus vita a S. Athanasio Magno 
coaevo et socio conscripta, et in Vitis Patrum relata. 
Nihil ergo mirum si a gravissimis etiam proferatur aucto- 
ribus, ut hic adsunt Cajetanus, H. Piatus, Bellarminus (bis), 
Rosweydus, Suarez, Sanchez, Sylvius et Haeftenus. 

8. Visio S. Symeonis Sali descripta a Leontio, Neapoleos 
Cyprorum Episcopo ; cui omnem S. Symeonis vitam expo- 
suit Joannes Emesenorum Ecclesi® diaconus, vir admira- 
bilis et virtute conspicuus, vitae S. Symeonis testis in 
urbe Emesa, visionem hanc ex S. Symeonis ore excipiens; 
— relata apud Metaphrasten, Surium et Bollandianos. Jure 
merito ergo profertur ab auctoribus, ut hic adsunt H. 

Piatus, Lessius, H. Rosweydus, Sanchez, Layman et 
Haeftenus. 

4. Visio S. Anselmi, in libro de Similitudinibus, a S. 
Anselmi discipulo Eadmero, Monacho coaevo et S. Doctoris 
familiaris, de ipsius ore excepta scriptisque mandata. In- 
super illa proferunt, S. Antoninus, H. Piatus, Lessius, Ros- 
weydus, Layman, Sylvius, Haeftenus et Holzmann. 

5. Visio Hernici conversi de Claustro (Hemmenrode), in 
Dialogo Miraculorum Dist. 1, c. HI a Caesario Heisterbacensi 
Monacho relata ; 

Visio Conversude Leucka, Dist. 8, c. 18 ; apud eumdem • 

Visio Oberti conversi, Dist. 11, c. 6; „ „ 

Visio G-osberti conversi, Dist. 11, c. 12; „ „ 

Harum prima, Henrici conversi de Claustro, visioni 
Cujusdam Magni in Vitis Patrum legenti simillima 
apparet. A nemine tamen prolata invenitur, forsan quia 
non apud omnes pari favore recipitur scriptor. Caesarius 
inter coaevos magni nominis fuisse constat 1° quia tunc 
temporis, quo Cisterciensium Ordo et numero alumnorum 
et Monasticae vitae fervore miro modo florebat, ad No vitio- 
rum Magistri munus provectus est, et, ejus ad exteros fama 
erumpente, a Carolo Villariensi (in Brabantia) Abbate octa- 
vo, ut ibidem Prioratum administraret, expetitus est ; 2° 
resignante autem Carolo Abbatialem dignitatem, ad Pro- 
fessionis locum reversus, ibi etiam Prior constitutus est ; 
8° S. Engelberto Coloniensi Archiepiscopo immaniter truci- 
dato, a Henrico Martyris successore, jusshs est vitam, 
actus, passionem et miracula beatae memoriae Engelberti 
scripto commendare, licet in Coloniensi Archidioecesi vi- 
rorum litteratorum copia tunc esse dignosceretur (Cfr. 
Surium T. VI, p. 148, 7 Novembris, Vita Sanctae memoriae 
Engelberti, PraBfatio authoris) ; 4° post obitum, ejus sepul- 
crum ita in honore fuit, ut a Chrysostomo Henriquez in 
Menologio beatus nuncupetur, a Claudio Chalemoto Yir 
piae memoriae praedicetur, et a Bollandianis veneretur 

etiam ut pise memorise (Boli., Sept. Tom. VII, die 25, Prae- 
termissi... Caesarius Heisterbacensis). Habet amicus lector, 
notitiam Caesarii Monachi Heisterbacensis ex certissimis 
factis conflatam. Audiat nunc tantum virum in Dialogi 
Prologo affirmantem : „ Testis est mihi Dominus, nec unum 
quidem capitulum in hoc Dialogo me finxisse. Quod si 
aliqua forte aliter sunt gesta quam a me scripta, magis 
his videtur imputandum esse, a quibus mihi sunt relata.” 
Adeat librum et videat quanta cura, rem gestam, a quo, 
quo loco, quoque tempore sit gesta ; a quibus demum 
illam acceperit, recenseat ; idque simpliciter absque omni 
verborum fuco, nullis non solum hyperbolis, sed nec am- 
plificationibus, nuda scilicet apertaque oratione veritatis 
amica utens. (Cfr. Jacobum Fischerum in Editione anni 
1591). Jure merito ergo Joannes Bona Cardinalis in notitia 
auctorum quos in opere divinae Psalmodiae citaverat, scri- 
bit: „ Caesarius Heisterbacensis, Ordinis Cisterciensis, in 
Historiis memorabilibus, pius, verax, et simplex.” (Cfr. 
insuper Jos. Strange, in Editione anni 1851 ; Goschler, 
Dictionnaire encyclop. de la Theologie Cqtholique etc., in 
quibus apparet adhuc saeculo XIX a doctis Dialogum Cae- 
sarii valde approbari, quatenus ut historicum documentum 
consideratur). 

6. Annales Minorum, de Christophoro religioso et Angeli 
responso. Visionem illam, priusquam in lucem edita fuerit 
a R. P. Francisco Luca Waddingo, jam H. Piatus et H. 
Rosweydus ex Franciscanorum Annalibus descripserunt, 
ut in prima Parte ad annum 1272; et in secunda Parte, 
ubi H. Piati, in tertia Parte, ubi H. Rosweydi testimonia 
exscribuntur. 

7. Mechtildianae et Gertrudianae Revelationes maximae 
esse auctoritatis noscuntur. 

S. Gertrudis in Martyrologio Romano, die 17 Novembris 
laudatur : „ In Germania, S. Gertrudis Virginis Ordinis S. 
Benedicti, quae dono Revelationum clara exstitit ” ; et in 

Breviario Romano, die 15 Novembris, lect. 6 : „ Multa ad 
confovendam pietatem scripsit. Divinarum etiam Revela- 
tionum, et Prophetiae dono claruit. ,, 

S. Mechtildis nomen in Romano Martyrologio non occur- 
rit ; ejus tamen cultus, in pluribus calendariis inscriptus, ab 
Apostolica Auctoritate approbatus est et confirmatus. 
Huic festo quidem dies 26 Februarii indictus est. — In 
Legato divinae pietatis , celebratur ut * felicis memoriae, in 
gratia Revelationum tunc nominatissima et reverendissi- 
ma” (1. 1, c.16). Imo etiam validissimis rationibus S. G-ertrudis 
vel scripsisse* vel saltem dictasse Librum specialis gratiae 
aestimatur, cujus revelationes ex intima suae institutricis 
communicatione noverat. 

Quae ex hisce Revelationibus hic in medio ponuntur, ex 
praeclarissima Editione Solesmensium 0. S. B. Monacho- 
rum cura et opera data Pictavii 1875 et 1877 eruuntur, 
quam Pius PP. IX litteris 16 Oct. 1875 laudavit. 

B. Visionum aptitudo ad argumentum constituendum. 

1. Visio cujusdam Magni (ex Vitis Patrum) sic aptari 
potest : cum Baptismate comparatur Religionis Professio, 
sed non per similitudinem aequalitatis, alioquin tribuen- 
dum esset Professioni, quod faceret etiam ex attrito con- 
tritum; sed per quamdam proportionem, ad quam sufficit 
effectus plenariae remissionis per condignam satisfactionem 
ex opere operantis (Cfr. Suarez loco cit. n. 7, p. 128). Prior 
enim interpretatio jaceret sub nota temeritatis (Cfr. Suarez 
ibid, n. 5, p. 125). Unde ex tali comparatione rite con- 
cluditur : Religionis Professio tale tamque excellens opus 
est, ut quamvis modo ordinario ex bono affectu charitatis, 
etiam sine extraordinario fervore fiat, ad satisfaciendum 
pro omnibus peccatis regulariter sufficiat (Cfr. Suarez, ibid. 
n. 6, p. 127). 

2. Visio S. Antonii sic interpretari potest : S. Antonius, 
tempore mortis, audivit Angelos dicentes omnia peccata 
sibi fuisse remissa, quando Monasticam vitam professus 

est : si quoad culpam, per dispositionem proportionatam, 
puta Poenitentiae Sacramentum si mortale quid habuisset ; 
si quoad poenam, per condignam satisfactionem ex opere 
operantis in ipsa Religionis Professione. Et sane in S. An- 
tonio, qui nonnisi leviora peccata vitae superioris habuit, 
et maximo cum fervore conversus est, vel in nemine Reli- 
gionis Professio hunc effectum producere debuit (Cfr. Sua- 
rez, ibid. n. 7,p. 128). 

8. Yisio S. Symeonis Sali. Jucundum in primis et notabile 
hoc in genere quod Leontius Cyprius Episcopus antiquus 
auctor narrat in Yita Symeonis Abbatis (H. Piatus, p. 112 ; 
et Haeftenus, p. 142). Etenim in hac narratione a) a Patri- 
bus Habitus susceptio (seu Religionis Professio quae tunc 
idem erat) cum Baptismate comparatur, et a divo Nicone 
comprobatur. „ Recte dixerunt, filii ; cras enim Sancto et 
Angelico Habitu, si Deo visum fuerit, induere vos volu- 
mus,” quibus verbis clare intelligitur Professionem ideo 
Baptismati comparari quia Angelicam Sanctitatem conse- 
qui meretur, deleta omni poena luenda. — b) Ritus septem 
dierum, quo Sancti Habitus susceptio cum Baptismate 
etiam comparatur, ita exponitur : „ Yir iste Magnus juniori 
cuidam Sanctum dederat Habitum, et tunc temporis nec- 
dum expleverat septem dies, sed ferebat adhuc omnia 
quae constitutio exigebat.” — c) Eamdem innocentiam 
Baptismalem in visione hujus juvenis, jam gloria celesti 
quasi coronati et circumdati, intelligunt. — d) Eamdem 
adhuc ambo, Symeon et Joannes, in semetipsis, post 
Sancti Habitus assumptionem, contemplantur. — e) Yident 
juvenem hac innocentia spoliatum post septimum diem 
et tunc Symeon medium non amittendi suggerit Joanni 
dicens: „ Si me audis, ut res saeculares quas reliquimus, 
et valere jussimus, - perfecte toto animi nisu valere jubea- 
mus. Aliam namque vitam et res novas contemplor in hoc 
Habitu.” Ex hac S. Symeonis doctrina apparet etiam quanti 
sit momenti quotidiana Religiosae Professionis renovatio 

17 

qua valere jubeamus res saeculares jam in ipsa Profes- 
sione dimissas. — Haec autem omnia explicanda sunt 
juxta Suarezii doctrinam supra numeris 1. et 2 relatam. 

4. Yisio S. Anselmi etiam testatur Osbernum Mona- 
chum omnium poenarum plenariam in Religionis Profes- 
sione condonationem obtinuisse; ergo et in Osberno Mo- 
nacho Religionis Professio fuit satisfactio sufficiens. 

5. Yisio Henrici conversi de Claustro (Hemmenrode), 
Magistri in grangia quae vocatur Hart, idem probat ac illa 
quae supra n° 1 ex Vitis Patrum refertur. Ut vero fidem 
debitam intelligat lector, videat Dist. I, c. 1 : „ Domus 
Claustrensis fundata est anno millesimo centesimo tricesi- 
mo quarto ; deinde anno millesimo centesimo octogesimo 
octavo, sexto decimo Kalendas Aprilis, conventus noster 
exivit de Claustro.” Inde judicandum est de vi affirmatio- 
nis in initio positae „ Noverunt multi Henncum...” quam 
fingere impossibile fuisset. Deinde hujus visionis testis 
gravitatem perpendat, qui in grangia, quae vocatur Hart. 
Magister erat ; unde inter conversos unus e praecipuis 
exstitit. — Tandem pro illis qui visionem nihilominus ut 
fictam respuerent, saltem Henrici relatio comparationem 
Baptisma inter et Religionis Professionem communiter 
receptam esse demonstraret. 

Aliae tres ex Caesario relatae visiones vim satisfactoriam 
Religiosae Professionis non rigorose demonstrant, sed 
potius illa admissa planius ipsae intelliguntur. 

6. Annales Minorum, de Christophoro etc. Visionem 
hanc non afferre demonstrationem omnino evidentem pa- 
tet, tum ex visionis lectione, in qua jubetur Christophorus 
a modo non timere de praeteritis, quin dicatur praecise ea 
in ipso actu Religiosae Professionis condonata fuisse ; 
tum ex silentio theologorum fere omnium, licet visio ipsa 
a nemine rejiciatur; tum ex ipso eam proferendi modo 
H. Rosweydi, dictam visionem ultimo loco allegantis: „ Vide 
et Annales Franciscanorum de Christophoro, et Angeli 


Digitized by AjOOQle 



Appendix //, Quibus votis ? 259 

responsione/’ quo modo se illam praecedentibus minoris 
facere indubie testatur. 

7. Ex Mechtildianis Revelationibus, P. IV, c. 17 et 18 
(supra p. 54 et 55) valor satisfacl^orius Religiosae Profes- 
sionis mire illustratur, ut omni attente legenti facillime 
patebit. Valere autem argumentum , licet hucusque 
non fuerit invocatum, nemo negabit qui S. Mechtildis 
sanctitatem et Revelationes noverit. Insuper ex Mechtil- 
dianis et Gertrudianis Revelationibus (supra p. 56, 57 et 58) 
argumentum de eadem vi satisfactoria renovationis erui- 
tur, ut infra dicetur. 

Pro conclusione animadvertendum est sex ab omni- 
bus admitti visiones: l am , 2 am , 3 am , 4 am , 6 am , et 7 am ; 5 ara 
tantum ab aliquibus (quatuor) parvi vel etiam nihili fleri, 
ab aliis (duodecim reperti sunt) vero maxime aestimari. 
Inter illas autem quae ab omnibus admittuntur primam 
a Thoma Waldensi, secundam a Bellarmino heterodoxis 
etiam oppositam fuisse. 

II. Quaenam vota requiruntur et sufficiunt ? 

A. R. 1° Tria vota, obedientiae, paupertatis et castitatis, 
quibus omne bonum humanum, externum, corporis, et 
animae, Deo dicatur. Sunt enim de essentia Religionis: 
Decret. Greg., 1. ni, Tit. 36, c. 6 : „ Cum ad Monasterium... 
quia abdicatio proprietatis, sicut et custodia castitatis 
adeo est annexa Regulae Monachali, ut contra eam nec 
Summus Pontifex possit licentiam indulgere” ; Et Extrav. 
Joan. XXII, Tit. 6 , De voto et voti redemptione... „ Nisi 
aliquam de Religionibus approbatis (quorum Professio ad 
castitatis custodiam, et abdicationem temporalium, et sui 
Superioris obedientiam suos professores astringat) ipsum 
canonice contingerit ingredi...” 

2° Vota haec tria in Religione a Christi Ecclesia appro- 
bata, ut Deo grata sint et accepta, emittantur. Saeculo decimo 
tertio prohibitum fuit inducere novam Religionem quae S. 
Sedis approbationem non obtinuerit. Sed hisce temporibus 

consuetudo legitime praescripta huic prohibitioni deroga- 
vit : vi potestatis suae ordinariae Episcopi possunt appro- 
bare et constituere novam Religionem (Cfr. R. D. J. ha- 
ris, Praelectiones canonicae, Tomo IV, de Statu Religioso, 
II. n. 8, 9, 10. — Item Postulata Episcoporum Belgii et 
Galliae, in collectione omnium Concilii Vaticani documen- 
torum per Conradum Martin, Ep. Paderbonensem, 1873). 
Unde S. Sedis, approbatio ad quosdam canonicos effectus 
tantum requiritur. Vis autem satisfactoria Religionis Pro- 
fessioni tribuitur ex propria operis excellentia, minime ex 
privilegio Divino aut Ecclesiastico ; et ideo Episcopi appro- 
batio hodie sufficit. 

8° Vota haec tria, in Religione saltem ad Episcopo ap- 
probata. sint perpetua, quia his tantum Deo homo omne 
quod potest offert ; et status mutatio perficitur simplicitei 
in solis votis perpetuis. 

B. His positis patet responsio ad secundam quaestionis 

perpetua sunt ex parte voventis, utpote quae tendunt ad 
emittenda deinde vota solemnia ; ergo sufficiunt ad plena- 
riam poenarum condonationem merendam. 

b) Per vota vero solemnia, quae post triennium emit- 
tuntur, simplicia perfectionem et complementum acci- 
piunt, quia ex parte Ordinis acceptatio, conditionalis tan- 
tum in simplicibus, fit absoluta in solemnibus. Unde 
tanquam novus et perfectissimus traditionis modus con- 
siderantur vota solemnia haec, quod sufficere testatur 
etiam Sanchez, loco citato n. 7 et alii, ad plenariam condo- 
nationem denuo consequendam. (De natura horum voto- 
rum simplicium et solemnium Cfr. Decreta S. Cong. super 
Statu Regularium, 17 Jul. 1858, n. 1.; et 25 Febr. 1859, 


n. 1). 


3° Ratificatio votorum nullorum ut docent Salmanti- 
censes et alii. 

4° Vota in Re v ne strictiori, a Professo in laxiori, 
emissa * aut ey gkxiori a Professo, in perpetuum e 

su8B tam devote non celebrasset, nec tanta fidelitate Sibi 
adhaesisset ut sponsam Sponso unico decuisset ” (quo se 
spiritu in desponsationis suae fervore renovare intendebat); 
tunc induit eam Dominus veste Virtutum suarum perfec- 
tissimarum, et miranti animae dixit : „ Quia inter Me et te 
nulla est omnino obscuritas et omnium Mysteriorum meo- 
rum te nihil celabo' 9 Haec, et etiam quae sequuntur, impos- 
sibilia sunt cum obscuritate et dilatione poenae prius luen- 
dae. — Ibidem, P. HI, c. 29 (supra p. 57), Sanctae huic 
virgini dicenti Eia, dulcissime mi Sponse, quam infidelis 
sponsa Tibi omnibus diebus exstiti ; quia sponsalem amo- 
rem Tibi, vero Sponso meo, prout debui nunquam exhibui” 
Dominus statim apparet, Se nuptias renovaturum protes- 
tatur, „ dulcissimoque amplexu et tota Virtute sua divina 
sic animam illam Sibi intrahit , ut unus cum Eo spiritus 
effici videatur' 9 Quae unio consummari minime valet quam- 
diu poena luenda remanet. — Tandem P. IV, c. 15 (infra 
hic in App., q. HI, B, 4°), dolenti quod Deo in sponsam 
consecrata, paerogativam illam peccatis suis maculaverit ; 
dixit Dominus : „ Si tuam vis renovare desponsationem ,... 
ejusque gemmam in aqua et sanguine Cordis mei lava , ut 
inde valorwn suum recipiat et decorem .” Quod etiam certo 
de immunitate a poena luenda est intelligendum : ipsa 
enim desponsatio valet ad plenissimam poenae condona- 
tionem ; ergo suum valorem et decorem non plene re- 
ciperet, nisi etiam plenissimam istam condonationem 
recipiat. 

Idem testatur in Legato divinae pietatis S. Gertrtjdis, L. 
IV, c. 27 (supra p. 57), ubi denuo „ praebenti Amatori suo 
totam substantiam corporis et animae, ad ministrandum 
Ei quoad vixerit ” (quod est vera renovatio) dicit Dominus: 
„ Quoties tu Mihi hanc intentionem renovaveris, toties idem 
sceptrum amoenissimis floribus in Manu mea efflorebit, ac 
gemmis exornabitur pretiosis.” Sed in Manu Domini non 
efflorebit nec gemmis exornabitur pretiosis quod adhuc 

maculatur sordibus poenae luendae : haec enim incompossi- 
bilia sunt. Verba etiam „ Quoties tu Mihi hanc intentionem 
renovaveris ” studiose notanda sunt : non una alterave 
vice, sed quoties ; — non tantum communitas publice re- 
novans, sed tu Mihij etiam sola, et, prout hic Mecum agis, 
in secreto actus privati. — Ibidem, c. 29 (supra p. 58), ubi 
desideranti a Domino ut „ renovare dignaretur in anima 
ejus Matrimonium spirituale quo Ipsi in spiritu esset des- 
ponsata per Fidem et Religionem,” Dominus blanda sere- 
nitate respondit : „ Hoc indubitanter faciam.” Et reapse 
tali modo perfecit ut in ipsa „ reformaverit quidquid negle- 
xerat in exercitiis spiritualibus quibus potuisset insudasse.” 
Quae expositionem non requirunt. — Ita se proprias Reve- 
lationes interpretasse ostendit in Exercitiis frequentissimis 
et ferventissimis de quibus nonnulla infra dicentur, q. III, 
B, 1, et in fine. 

2. Argumenta extrinseca, seu Doctorum auctoritas. Inter 
supra relata documenta pro affirmativa stant : S. Bernar- 
dinus Sen., Dionysius Carthusianus, Em. Sa, Layman, 
Tamburinus Ascanius, Haeftenus, Salmanticenses, Lacroix, 
Holzmann, Reiffenstuel, Ferraris, S. Alphonsus, D. Wolter 
Maurus, quibus si apud ipsos citati adduntur, nempe Pallava- 
cinus, Villalobos, Peyrinus, Pellizarius, Antonius a Sancto 
Spiritu, G-arcias Nicolaus, Kerckove et Mezzer, viginti et 
unus numero reperiuntur. Pro negativa autem stant ibidem 
Sanchez et Lezana, quibus si adduntur citati, Becchius et 
Tabiena, quatuor numero reperiuntur. Jure merito ergo 
Salmanticenses, jam saeculo 17° ad praesentem quaestionem 
respondentes, sic distinguebant : „ aliqui dicunt non ob id 
de novo lucrari talem condonationem... Alii benignius id 
assequi concedunt, si tali affectu renovat Religiosus suam 
Professionem, quod de novo tunc illam emitteret, si nondum 
eam emissiset.” (Vide supra, p. 146). 

Inter negativae sententiaB patronos Sanchez, sive propria 
auctoritate, sive rationum momento, praecipuus apparet. 

Etenim Tabienae doctrinam secutus, Sanchezpro sua peritia 
illam tuere nititur;Lezana vero nonnisi Tabienae et Sanchezii 
auctoritatem proponit. Unde nunc quid de Sanchezii aucto-'N 
ritate tenendum sit, sufficiet inquirere. Huic quaestioni re- 
sponderi potest : a) Videtur non habuisse ad manum scripta 
S. Bernardini Senensis, nec DionysiiCarthusiani ; alioquin 
nunquam tacita nomina desiderans scripsisset loco citato 
n. 5 : „ Quamvis aliqui quos tacito nomine refert nec 
improbat Em. Sa, Summa, v. Religio n. 17, dicant obtineri, 
quoties Professio renovatur.” Ergo nec eorum rationes 
perpendere potuit, nam Em. Sa meram aliquorum senten- 
tiam, absque ullo argumento protulit. Unde Sanchezii ad 
S. Bernardini et Dionysii doctrinam oppositio nonnisi 
negativa perhibetur. — b ) Layman Sanchezii argumenta 
ita diluit ut, uno excepto Lezana, omnes deinceps affirma- 
tivam sententiam sint amplexi. — c) S. Alphonsus, qui de 
sententia sibi magis probata prius modestiori timiditate 
scripserat : „ Or la m§me faveur semble accordee a la Re- 
ligieuse qui renouvelle ses vceux avec un v^ritable esprit de 
d3pouillement; ,, in ultimis suae vitae annis eamdem suam 
sententiam Doctorum auctoritate fulcitam aperte procla- 
mat: „Les Docteurs enseignent qu 5 en renouvelant ses 
voeux de Religion, on gagne une Indulgence pleniere 
comme la premiere fois qu’on les fait/’ (Cfr. documenta 
3 a Parte circa fin.) 

Attentis ergo numero et pondere DD. qui affirmativam 
propugnant, ut et paucitate DD. qui negativam pro suis 
viribus suadere non praevalent, concludendum est argu- 
mentum ex DD. auctoritate deductum pro affirmativa 
indubie stare, prout ipse S. Alphonsus testatus est. 

B. Argumenta intrinseca, seu rationes quae ex ipsius 
renovationis natura fluere intelliguntur. — a) Recolantur 
S. Bernardini et Dionysii argumenta quibus affirmativam 
sententiam validissime stabiliunt (Confer, supra p. 97 et 

p. 101). 


Digitized by AjOOQle 



Appendix //, Quibus votis ? 


265 


b) Recolatur et Layman (p. 187 supra, n. 8) primo con- 
siderans hujus renovationis substantiam , quam eamdem 
ac in Religionis Professione adesse indicat, perfectam 
scilicet hominis traditionem erga Deum , ob quam traditio- 
nem peccatorum plenissima remissio concedi comproba- 
tur ; — secundo Sanchezii vero oppositionem perpendens, 
quam duplici ratione debiliorem esse convincit, nempe — 
tum quia accidentaria tantum, non vero substantiam, 
renovationis attingat, — tum quia etiam illa ipsa acciden- 
taria pro renovatione' magis quam pro Professione non- 
nunquam stare possint. Prior ratio jam ex dictis lectori 
satis patet, posterior vero facili labore in luce ponetur. 
Etenim misericordissima Dei Providentia, Quae Sibi votis 
dicatum in virtutibus et sic in meritis in dies magis magis- 
que crescere speciali dispositione assidue procurat, saepe 
saepius contingit in fervidae Religiosae conversationis pro- 
cessu, gratiae sensibilis adjumentum imminui ac etiam 
penitus subtrahi, quum e contra Religionis Status difficul- 
tates quotidiana experientia, vel intelligentia evidentiores- 
appareant, vel numero plures urgeant, vel molestia gra- 
viores naturam excruciant. Sed nihilominus impiger Reli- 
giosus, in fide quae per charitatem operatur jugi virtutum 
exercitio roboratus, inenarrabili purioris fortiorisque dilec- 
tionis dulcedine viam mandatorum Dei currit, et voluntatis 
majori laude dignae alacritate susceptum Dominicum servi- 
tium obire satagit. Unde etiam tunc in dicta votorum reno- 
vatione continget saepius illum et majorem difficultatem 
et intensiori voluntate superare quam olim in ipsa Reli- 
gionis Professione. 

c) Addatur tandem dicta in Sectione Tertia partis ulti- 
mae de Religiosae Professionis vi satisfactoria, jure pleno 
pleraque convenire etiam Professionis renovationi. Licet 
enim materiale opus , perfecta nempe hominis traditio erga 
Deum , una vice positum maneat in aeternum, nec , defectu 
alterius subjecti a jam Professo tradendi, secunda vice 

Breviario Romano, die 15 Novembris, lect. 6 : „ Multa ad 
confovendam pietatem scripsit. Divinarum etiam Revela- 
tionum, et Prophetiae dono claruit.” 

S. Mechtildis nomen in Romano Martyrologio non occur- 
rit ; ejus tamen cultus, in pluribus calendariis inscriptus, ab 
Apostolica Auctoritate approbatus est et confirmatus. 
Huic festo quidem dies 26 Februarii indictus est. — In 
Legato divinae pietatis ) celebratur ut * felicis memoriae, in 
gratia Revelationum tunc nominatissima et reverendissi- 
ma” (1. 1, c.16). Imo etiam validissimis rationibus S. Gertrudis 
vel scripsisse* vel saltem dictasse Librum specialis gratiae 
aestimatur, cujus revelationes ex intima suae institutricis 
communicatione noverat. 

Quae ex hisce Revelationibus hic in medio ponuntur, ex 
praeclarissima Editione Solesmensium 0. S. B. Monacho- 
rum cura et opera data Pictavii 1875 et 1877 eruuntur, 
quam Pius PP. IX litteris 16 Oct. 1875 laudavit. 

B. Visionum aptitudo ad argumentum constituendum, 

1. Visio cujusdam Magni (ex Vitis Patrum) sic aptari 
potest : cum Baptismate comparatur Religionis Professio, 
sed non per similitudinem aequalitatis, alioquin tribuen- 
dum esset Professioni, quod faceret etiam ex attrito con- 
tritum ; sed per quamdam proportionem, ad quam sufficit 
effectus plenariae remissionis per condignam satisfactionem 
ex opere operantis (Cfr. Suarez loco cit. n. 7,p. 128). Prior 
enim interpretatio jaceret sub nota temeritatis (Cfr. Suarez 
ibid, n. 5, p. 125). IJnde ex tali comparatione rite con- 
cluditur : Religionis Professio tale tamque excellens opus 
est, ut quamvis modo ordinario ex bono affectu charitatis, 
etiam sine extraordinario fervore fiat, ad satisfaciendum 
pro omnibus peccatis regulariter sufficiat (Cfr. Suarez, ibid. 
n. 6, p. 127). 

2. Visio S. Antonii sic interpretari potest : S. Antonius, 
tempore mortis, audivit Angelos dicentes omnia peccata 
sibi fuisse remissa, quando Monasticam vitam professus 

est : si quoad culpam, per dispositionem proportionatam, 
puta Poenitentiae Sacramentum si mortale quid habuisset ; 
si quoad poenam, per condignam satisfactionem ex opere 
operantis in ipsa Religionis Professione. Et sane in S. An- 
tonio, qui nonnisi leviora peccata vitae superioris habuit, 
et maximo cum fervore conversus est, vel in nemine Reli- 
gionis Professio hunc effectum producere debuit (Cfr. Sua- 
rez, ibid. n. 7,p. 128). 

8. Yisio S. Symeonis Sali. Jucundum in primis et notabile 
hoc in genere quod Leontius Cyprius Episcopus antiquus 
auctor narrat in Vita Symeonis Abbatis (H. Piatus, p. 112 ; 
et Haeftenus, p. 142). Etenim in hac narratione a) a Patri- 
bus Habitus susceptio (seu Religionis Professio quae tunc 
idem erat) cum Baptismate comparatur, et a divo Nicone 
comprobatur. „ Recte dixerunt, filii ; cras enim Sancto et 
Angelico Habitu, si Deo visum fuerit, induere vos volu- 
mus,” quibus verbis clare intelligitur Professionem ideo 
Baptismati comparari quia Angelicam Sanctitatem conse- 
qui meretur, deleta omni poena luenda. — b) Ritus septem 
dierum, quo Sancti Habitus susceptio cum Baptismate 
etiam comparatur, ita exponitur : „ Yir iste Magnus juniori 
cuidam Sanctum dederat Habitum, et tunc temporis nec- 
dum expleverat septem dies, sed ferebat adhuc omnia 
quae constitutio exigebat. ” — c) Eamdem innocentiam 
Baptismalem in visione hujus juvenis, jam gloria celesti 
quasi coronati et circumdati, intelligunt. — d) Eamdem 
adhuc ambo, Symeon et Joannes, in semetipsis, post 
Sancti Habitus assumptionem, contemplantur. — e) Yident 
juvenem hac innocentia spoliatum post septimum diem 
et tunc Symeon medium non amittendi suggerit Joanni 
dicens: „ Si me audis, ut res saeculares quas reliquimus, 
et valere jussimus' perfecte toto animi nisu valere jubea- 
mus. Aliam namque vitam et res novas contemplor in hoc 
Habitu.” Ex hac S. Symeonis doctrina apparet etiam quanti 
sit momenti quotidiana Religiosae Professionis renovatio 

qua valere jubeamus res saeculares jam in ipsa Profes- 
sione dimissas. — Haec autem omnia explicanda sunt 
juxta Suarezii doctrinam supra numeris 1. et 2 relatam. 

4. Visio S. Anselmi etiam testatur Osbernum Mona- 
chum omnium poenarum plenariam in Religionis Profes- 
sione condonationem obtinuisse; ergo et in Osberno Mo- 
nacho Religionis Professio fuit satisfactio sufficiens. 

5. Visio Henrici conversi de Claustro (Hemmenrode), 
Magistri in grangia quae vocatur Hart, idem probat ac illa 
quae supra n° 1 ex Vitis Patrum refertur. Ut vero fidem 
debitam intelligat lector, videat Dist. I, c. 1 : „ Domus 
Claustrensis fundata est anno millesimo centesimo tricesi- 
mo quarto ; deinde anno millesimo centesimo octogesimo 
octavo, sexto decimo Kalendas Aprilis, conventus noster 
exivit de Claustro.” Inde judicandum est de vi affirmatio- 
nis in initio positae „ Noverunt multi Henricum...” quam 
fingere impossibile fuisset. Deinde hujus visionis testis 
gravitatem perpendat, qui in grangia, quae vocatur Hart. 
Magister erat ; unde inter conversos unus e praecipuis 
exstitit. — Tandem pro illis qui visionem nihilominus ut 
fictam respuerent, saltem Henrici relatio comparationem 
Baptisma inter et Religionis Professionem communiter 
receptam esse demonstraret. 

Aliae tres ex Caesario relatae visiones vim satisfactoriam 
Religiosae Professionis non rigorose demonstrant, sed 
potius illa admissa planius ipsae intelliguntur. 

6. Annales Minorum, de Christophoro etc. Visionem 
hanc non afferre demonstrationem omnino evidentem pa- 
tet, tum ex visionis lectione, in qua jubetur Christophorus 
a modo non timere de praeteritis, quin dicatur praecise ea 
in ipso actu Religiosae Professionis condonata fuisse ; 
tum ex silentio theologorum fere omnium, licet visio ipsa 
a nemine rejiciatur; tum ex ipso eam proferendi modo 
H. Rosweydi, dictam visionem ultimo loco allegantis: „ Vide 
et Annales Franciscanorum de Christophoro, et Angeli 

responsione,” quo modo se illam praecedentibus minoris 
facere indubie testatur. 

7. Ex Mechtildianis Revelationibus, P. IY, c. 17 et 18 
(supra p. 54 et 55) valor satisfact^orius Religiosae Profes- 
sionis mire illustratur, ut omni attente legenti facillime 
patebit. Valere autem argumentum, licet hucusque 
non fuerit invocatum, nemo negabit qui S. MechtUdis 
sanctitatem et Revelationes noverit. Insuper ex Mechtil- 
dianis et Gertrudianis Revelationibus (supra p. 56, 57 et 58) 
argumentum de eadem vi satisfactoria renovationis erui- 
tur, ut infra dicetur. 

Pro conclusione animadvertendum est sex ab omni- 
bus admitti visiones: l am , 2 am , 3 am , 4 am , 6““, et 7 am ; 5 am 
tantum ab aliquibus (quatuor) parvi vel etiam nihili fieri, 
ab aliis (duodecim reperti sunt) vero maxime aestimari. 
Inter illas autem quae ab omnibus admittuntur primam 
a Thoma Waldensi, secundam a Bellarmino heterodoxis 
etiam oppositam fuisse. 

II. Quaenam vota requiruntur et sufficiunt ? 

A. R. 1° Tria vota, obedientiae, paupertatis et castitatis, 
quibus omne bonum humanum, externum, corporis, et 
animae, Deo dicatur. Sunt enim de essentia Religionis: 
Decret. Greg., 1. III, Tit. 86, c. 6: „ Cum ad Monasterium... 
quia abdicatio proprietatis, sicut et custodia castitatis 
adeo est annexa Regulae Monachali, ut contra eam nec 
Summus Pontifex possit licentiam indulgere” ; Et Extrav. 
Joan. XXII, Tit. 6, De voto et voti redemptione... „ Nisi 
aliquam de Religionibus approbatis (quorum Professio ad 
castitatis custodiam, et abdicationem temporalium, et sui 
Superioris obedientiam suos professores astringat) ipsum 
canonice contingent ingredi...” 

2° Vota haec tria in Religione a Christi Ecclesia appro- 
bata, ut Deo grata sintet accepta, emittantur. Saeculo decimo 
tertio prohibitum fuit inducere novam Religionem quae S. 
Sedis approbationem non obtinuerit. Sed hisce temporibus 

consuetudo legitime praescripta huic prohibitioni deroga- 
vit : vi potestatis suae ordinariae Episcopi possunt appro- 
bare et constituere novam Religionem (Cfr. R. D. J. Da- 
ris, Praelectiones canonicae, Tomo IV, de Statu Religioso, 
II. n. 8, 9, 10. — Item Postulata Episcoporum Belgii et 
Galliae, in collectione omnium Concilii Vaticani documen- 
torum per Conradum Martin, Ep. Paderbonensem, 1873). 
Unde S. Sedis, approbatio ad quosdam canonicos effectus 
tantum requiritur. Vis autem satisfactoria Religionis Pro- 
fessioni tribuitur ex propria operis excellentia, minime ex 
privilegio Divino aut Ecclesiastico ; et ideo Episcopi appro- 
batio hodie sufficit. 

3° Vota haec tria, in Religione saltem ad Episcopo ap- 
probata, sint perpetua, quia his tantum Deo homo omne 
quod potest offert ; et status mutatio perficitur simpliciter 
in solis votis perpetuis. 

B. His positis patet responsio ad secundam quaestionis 
partem, scilicet quaenam vota sufficiunt ? Etenim : 

1° Simplicia vota sufficiunt : quia solemnitas non est 
nisi institutionis Ecclesiasticae ad speciales effectus a Jure 
Ecclesiastico statutos. Liber sextus Decretalium Bonifacii 
VIII, lib. 3, Tit. 15, De voto et voti redemptione, c. unico, 
„ Quod votum debeat dici solemne... Nos igitur atten- 
dentes, quod voti solemnitas ex sola constitutione Eccle- 
siae est inventa... Praesentis declarandum duximus oraculo 
sanctionis, illud solum votum dici debere solemne, quan- 
tum ad post contractum matrimonium dirimendum, quod 
solemnizatum fuerit, per susceptionem sacri ordinis, Aut 
per Professionem expressam vel tacitam factam alicui, de 
Religionibus per Sedem Apostolicam approbatis...” 

Valor autem Satisfactorius Religiosae Professionis ab 
opere operantis, minime vero a jure vel Divino vel humano 
fluere manifeste apparet. 

2° In Religionibus votorum solemnium. 

a ) Vota simplicia, quae fiunt post annum No vitiatus, 

perpetua sunt ex parte voventis, utpote quae tendunt ad 
emittenda deinde vota solemnia ; ergo sufficiunt ad plena- 
riam poenarum condonationem merendam. 

b) Per vota vero solemnia, quae post triennium emit- 
tuntur, simplicia perfectionem et complementum acci- 
piunt, quia ex parte Ordinis acceptatio, conditionalis tan- 
tum in simplicibus, fit absoluta in solemnibus. Unde 
tanquam novus et perfectissimus traditionis modus con- 
siderantur vota solemnia haec, quod sufficere testatur 
etiam Sanchez, ioco citato n. 7 et alii, ad plenariam condo- 
nationem denuo consequendam. (De natura horum voto- 
rum simplicium et solemnium Cfr. Decreta S. Cong. super 
Statu Regularium, 17 Jul. 1858, n. 1.; et 25 Febr. 1859, 
n. 1). 

8° Katificatio votorum nullorum ut docent Salmanti- 
censes et alii. 

4° Vota in Religione strictiori, a Professo in laxiori, 
emissa ; aut etiam in laxiori a Professo, in perpetuum e 
strictiori expulso, emissa ; quia omnino nova Professio, 
nova est traditio, ut docet Sanchez loco citato n. 5,p. 184. 

5° Vota simplicia vel solemnia renovata, cum intentione 
omnem divitiarum, voluptatum et propriae voluntatis af- 
fectum dimittendi prout loquitur S. Alphonsus, et hoc 
toties quoties, sive publice sive privatim. 

Primus hujus sententiae patronus citatur S. Bernardinus 
Senensis, qui ideo ut ipsius pater aestimandus videtur. 
Quum autem doctrina haec permagni sit momenti, argu- 
menta hucusque hic sparsa colligere juvabit. 

A. Argumenta extrinseca, visiones et Doctorum aucto- 
ritas. 

1. Uti Religiosae Professionis valor satisfactorius visioni- 
bus comprobatur, ita etiam et hujus renovationis valor 
satisfactorius visionibus nititur. Sic in Libro specialis 
gratiae S. Mechtildis, P. II, c. 18 (supra p. 56), cum Sancta 
virgo Domino conquaesta esset „ quod diem desponsationis 

suae tam devote non celebrasset, nec tanta fidelitate Sibi 
adhaesisset ut sponsam Sponso unico decuisset ” (quo se 
spiritu in desponsationis suae fervore renovare intendebat); 
tunc induit eam Dominus veste Virtutum suarum perfec- 
tissimarum, et miranti animae dixit : „ Quia inter Me et te 
nulla est omnino obscuritas et omnium Mysteriorum meo- 
rum te nihil celabo.” Haec, et etiam quae sequuntur, impos- 
sibilia sunt cum obscuritate et dilatione poenae prius luen- 
dae. — Ibidem, P. HI, c. 29 (supra p. 57), Sanctae huic 
virgini dicenti: ” Eia, dulcissime mi Sponse, quam infidelis 
sponsa Tibi omnibus diebus exstiti ; quia sponsalem amo- 
rem Tibi, vero Sponso meo, prout debui nunquam exhibui” 
Dominus statim apparet, Se nuptias renovaturum protes- 
tatur, „ dulcissimoque amplexu et tota Virtute sua divina 
sic animam illam Sibi intrahit , ut unus cum Eo spiritus 
effici videatur.” Quae unio consummari minime valet quam- 
diu poena luenda remanet. — Tandem P. IV, c. 15 (infra 
hic in App., q. IH, B, 4°), dolenti quod Deo in sponsam 
consecrata, paerogativam illam peccatis suis maculaverit ; 
dixit Dominus : „ Si tuam vis renovare desponsationem r .. 
ejusque gemmam in aqua et sanguine Cordis mei lava , ut 
inde valorem suum recipiat et decorem.” Quod etiam certo 
de immunitate a poena luenda est intelligendum : ipsa 
enim desponsatio valet ad plenissimam poenae condona- 
tionem ; ergo suum valorem et decorem non plene re- 
ciperet, nisi etiam plenissimam istam condonationem 
recipiat. 

Idem testatur in Legato divinae pietatis S. Gertrudis, L. 
IV, c. 27 (supra p. 57), ubi denuo „ praebenti Amatori suo 
totam substantiam corporis et animae, ad ministrandum 
Ei quoad vixerit ” (quod est vera renovatio) dicit Dominus: 
„ Quoties tu Mihi hanc intentionem renovaveris, toties idem 
sceptrum amoenissimis floribus in Manu mea efflorebit, ac 
gemmis exornabitur pretiosis.” Sed in Manu Domini non 
efflorebit nec gemmis exornabitur pretiosis quod adhuc 

maculatur sordibus poenae luendae : haec enim incompossi- 
bilia simt. Verba etiam „ Quoties tu Mihi hanc intentionem 
renovaveris ” studiose notanda sunt : non una alterave 
vice, sed quoties ; — non tantum communitas publice re- 
novans, sed tu Mihi , etiam sola, et, prout hic Mecum agis, 
in secreto actus privati. — Ibidem, c. 29 (supra p. 58), ubi 
desideranti a Domino ut „ renovare dignaretur in anima 
ejus Matrimonium spirituale quo Ipsi in spiritu esset des- 
ponsata per Fidem et Religionem,” Dominus blanda sere- 
nitate respondit : „ Hoc indubitanter faciam.” Et reapse 
tali modo perfecit ut in ipsa „ reformaverit quidquid negle- 
xerat in exercitiis spiritualibus quibus potuisset insudasse.” 
Quae expositionem non requirunt. — Ita se proprias Reve- 
lationes interpretasse ostendit in Exercitiis frequentissimis 
et ferventissimis de quibus nonnulla infra dicentur, q. IH, 
B, 1, et in fine. 

2. Argumenta extrinseca, seu Doctorum auctoritas. Inter 
supra relata documenta pro affirmativa stant : S. Bernar- 
dinus Sen., Dionysius Carthusianus, Em. Sa, Layman, 
Tamburinus Ascanius, Haeftenus, Salmanticenses, Lacroix, 
Holzmann, Reiffenstuel, Ferraris, S. Alphonsus, D. Wolter 
Maurus, quibus si apud ipsos citati adduntur, nempe Pallava- 
cinus, Villalobos, Peyrinus, Pellizarius, Antonius a Sancto 
Spiritu, Garcias Nicolaus, Kerckove et Mezzer, viginti et 
unus numero reperiuntur. Pro negativa autem stant ibidem 
Sanchez et Lezana, quibus si adduntur citati, Becchius et 
Tabiena, quatuor numero reperiuntur. Jure merito ergo 
Salmanticenses, jam saeculo 17° ad praesentem quaestionem 
respondentes, sic distinguebant : „ aliqui dicunt non ob id 
de novo lucrari talem condonationem... Alii benignius id 
assequi concedunt, si tali affectu renovat Religiosus suam 
Professionem, quod de novo tunc illam emitteret, si nondum 
eam emissiset.” (Vide supra, p. 146). 

Inter negativae sententiae patronos Sanchez, sive propria 
auctoritate, sive rationum momento, praecipuus apparet. 

Etenim Tabienae doctrinam secutus, Sanchezpro sua peritia 
illam tuere nititur;Lezana vero nonnisi Tabienae et Sanchezii 
auctoritatem proponit. Unde nunc quid de Sanchezii aucto-S 
ritate tenendum sit, sufficiet inquirere. Huic quaestioni re- 
sponderi potest : a) Videtur non habuisse ad manum scripta 
S. Bernardini Senensis, nec DionysiiCarthusiani ; alioquin 
nunquam tacita nomina desiderans scripsisset loco citato 
n. 5 : „ Quamvis aliqui quos tacito nomine refert nec 
improbat Em. Sa, Summa, v. Religio n. 17, dicant obtineri, 
quoties Professio renovatur.” Ergo nec eorum rationes 
perpendere potuit, nam Em. Sa meram aliquorum senten- 
tiam, absque ullo argumento protulit. Unde Sanchezii ad 
S. Bernardini et Dionysii doctrinam oppositio nonnisi 
negativa perhibetur. — b) Layman Sanchezii argumenta 
ita diluit ut, uno excepto Lezana, omnes deinceps affirma- 
tivam sententiam sint amplexi. — c) S. Alphonsus, qui de 
sententia sibi magis probata prius modestiori timiditate 
scripserat : „ Or la meme faveur semble accordee a la Re- 
ligieusequirenouvelle ses voeux avecun v^ritable esprit de 
ddpouillement in ultimis suae vitae annis eamdem suam 
sententiam Doctorum auctoritate fulcitam aperte procla- 
mat : „ Les Docteurs enseignent qu 5 en renou velant ses 
voeux de Religion, on gagne une Indulgence pleniere 
comme la premiere fois qu’on les fait/’ (Cfr. documenta 
3 a Parte circa fin.) 

Attentis ergo numero et pondere DD. qui affirmativam 
propugnant, ut et paucitate DD. qui negativam pro suis 
viribus suadere non praevalent, concludendum est argu- 
mentum ex DD. auctoritate deductum pro affirmativa 
indubie stare, prout ipse S. Alphonsus testatus est. 

B. Argumenta intrinseca, seu rationes quae ex ipsius 
renovationis natura fluere intelliguntur. — a) Recolantur 
S. Bernardini et Dionysii argumenta quibus affirmativam 
sententiam validissime stabiliunt (Confer, supra p. 97 et 

p. 101). 

b) Recolatur et Layman (p. 137 supra, n. 3) primo con- 
siderans hujus renovationis substantiam , quam eamdem 
ac in Religionis Professione adesse indicat, perfectam 
scilicet hominis traditionem erga Deum , ob quam traditio- 
nem peccatorum plenissima remissio concedi comproba- 
tur ; — secundo Sanchezii vero oppositionem perpendens, 
quam duplici ratione debiliorem esse convincit, nempe — 
tum quia accidentaria tantum, non vero substantiam, 
renovationis attingat, — tum quia etiam illa ipsa acciden- 
taria pro renovatione' magis quam pro Professione non- 
nunquam stare possint. Prior ratio jam ex dictis lectori 
satis patet, posterior vero facili labore in luce ponetur. 
Etenim misericordissima Dei Providentia, Quae Sibi votis 
dicatum in virtutibus et sic in meritis in dies magis magis- 
que crescere speciali dispositione assidue procurat, saepe 
saepius contingit in fervidae Religiosae conversationis pro- 
cessu, gratiae sensibilis adjumentum imminui ac etiam 
penitus subtrahi, quum e contra Religionis Status difficul- 
tates quotidiana experientia, vel intelligentia evidentiores- 
appareant, vel numero plures urgeant, vel molestia gra- 
viores naturam excruciant. Sed nihilominus impiger Reli- 
giosus, in fide quae per charitatem operatur jugi virtutum 
exercitio roboratus, inenarrabili purioris fortiorisque dilec- 
tionis dulcedine viam mandatorum Dei currit, et voluntatis 
majori laude dignae alacritate susceptum Dominicum servi- 
tium obire satagit. Unde etiam tunc in dicta votorum reno- 
vatione continget saepius illum, et majorem difficultatem 
et intensiori voluntate superare quam olim in ipsa Reli- 
gionis Professione. 

c) Addatur tandem dicta in Sectione Tertia partis ulti- 
mae de Religiosae Professionis vi satisfactoria, jure pleno 
pleraque convenire etiam Professionis renovationi. Licet 
enim materiale opus , perfecta nempe hominis traditio erga 
Deum , una vice positum maneat in aeternum, nec , defectu 
alterius subjecti a jam Professo tradendi, secunda vice 

ulterius ullo modo poni possit ; — nihilominus voluntatis 
consensus , in quo unice omne voventis meritum , non vero 
in materialis operis ponendi facultate (1), constituitur , toties 
quoties libuerit renovari poterit, prout omnibus patet. Unde 
sequitur : toties Professionis meritum multiplicabitur, ergo 
et ejus plenaria poenarum condonatio de qua hic agitur. 

Dictum est sive publice sive privatim, quia, ad effectum 
quidem ex ipsius operis excellentia oriturum producendum, 
nihil aliud nisi operis positio requiritur. 

III. Quid sit vota renovare, quanti momenti sit haec 
renovatio ? 

' A. Vota sua renovare, non est obligatione nova se as- 
tringere, sed ejus qua obstricti surit in Domino recordari et 
eamdem confirmare (Const. Soc. Jes. parte 5, c. 4, § 5). — 
Haec siquidem libertas, quod mirabilius est, non solum 
datur in hora, qua ipsum votum emittitur ; sed etiam in 
omni tempore, quo sibi vovisse placet, et in quo cum hac 
complacentia votum implet (S. Bernardinus Sen. Cfr. supra 
in Documentis parte 2). — Quotiescumque Religiosus suae 
recordatur Professionis, et hanc esse factam gaudet, adeo 
ut si illam non fecisset, adhuc Dei amore motus faceret, 
hoc est mundo cunctisque vitiis ejus abrenuntiare ut Ei, 
Qui Se propter hominem exinanivit formam servi acci- 
piens, Quique venit non ministrari sed ministrare, sese in 
hostiam ac servitutem perpetuam offerre paratus esset... 
(Dionysius Carth. Cfr. supra in Documentis Parte 2). — 
Est denique removere obstacula perfectionis, quo deinceps 
liberius ambuletur coram Domino in via sanctitatis. 

B. Quanti sit momenti vota saepius renovare, multiplici- 
ter probatur : 

I. Sanctorum auctoritate: a) S. Athanasius de S. 
Antonio scribit : Ipse vero nequaquam recordabatur prae- 


(i) Conferatur supra P. IV, Sect. III, p. 208 et seq., ubi id Scrip- 
tura Sacra, SS. Patrum auctoritate, et ratione theologica demon- 
stratur. 

teriti temporis ; sed, ac si quotidie exercitationis initium 
fecisset, majori ad profectum labore contendebat, Apostoli 
dictum illud frequenter sibi pronuntians : Quae retro sunt 
obliviscens, ad ea vero quae ante sunt extendens meipsum 
(Philip. 3, 14) : memor quoque illius Heliae prophetae dicti : 
Vivit Dominus ante Cujus conspectum hodie sto (3 Reg. 
18, 15). Observabat quippe illum cum dixit, hodie, praeteri- 
tum tempus non mensum esse : sed quotidie , quasi tum 
primum inccepisset , curasse , ut sese talem exhiberet , qua- 
lem ad conspectum accedere Dei par esset, purum scilicet 
corde, et ad obsequendum Ejus Voluntati , et nulli alii , pa- 
ratum. — Et ipse Antonius monet suos discipulos : Illud in 
primis sit commune omnium studium, ut a empto ne rece- 
damus, neve propter laborem animo concidamus : nec dica- 
mus : Jamdiu asceticam agimus vitam : imo potius , ac si 
quotidie inciperemus , alacritatem augeamus ... —b) S. Hiero- 
nymus ad Sabinum Diaconum, Epist. 48 : „ Post Apostoli 
Petri basilicam, in qua Christi flammeo consecrata est 
(virgo) : post Crucis et Resurrectionis et Ascensionis Domi- 
nicae sacramenta , in quibus rursus se in Monasterio victuram 
spoponderat , audes...” Quae- verba exponens Marianus Vic- 
torius Reatinus, Sacrae Theologiae professor, scribit scholia 
14 : „ Roma in Ecclesia Apostolorum principis Petri, hanc 
virginem, Christi flammeo, veloque primum sacratam, 
asserit : accessisse deinde eam in Bethlehem cum Paula, 
et Eustochio (Paulae filia), verisimile est. Subdit deinde 
Hieronymus, virginis professionem ter ab ea, in die scilicet 
Crucis , Resurrectionis et Ascensionis factam , ac ratam 
fuisse” — Non obscure ergo agitur de votorum renova- 
tione. — c) S. Bernardus, Sermone 1 in Dedicatione Eccle- 
siae : Festivitas hodierna... nostra est, quia de Ecclesia 
nostra: magis autem nostra quia de nobis ipsis... Vestra 
est igitur, fratres carissimi, vestra est hodierna festivitas. 
Vos dedicati estis Domino , vos elegit et assumpsit in pro- 
prios... Videte ergo, si non dignum sit ut festum agamus 

diem quo nos assumpsit in proprios, et investivit Se per 
ministeriales et vicarios suos: ut fiat sicut Ipse jam olim 
promiserat: Ego, inquiens, in medio eorum ero eorum Deus: 
nos autem populus Ejus et oves pascuae Ejus . — Quod 
autem suis occasione data suadebat S. Bemardus, hoc et 
ipse ab initio conversionis suae quotidie, imo indesinenter 
actitabat, prout legitur in ejus vita, lib. 1, c. IV, n. 19 : 
„ Ingressus est autem domum illam pauperem spiritu, et 
eo adhuc tempore absconditam ac pene nullam, intentione 
ibi moriendi a cordibus et memoria hominum, et spe deli- 
tescendi et latendi tanquam vas perditum : Deo aliter dis- 
ponente, et eum Sibi in vas electionis praeparante, non 
solum ad Ordinem Monasticum confortandum ac dilatan- 
dum, sed etiam ad Nomen suum portandum coram Regi- 
bus et Gentibus, et usque ad extremum terrae. Ipse vero 
nihil tale de se aestimans aut cogitans, potius ad custodiam 
sui cordis , et propositi constantiam , hoc semper in corde , 
scepe in ore habebat : Bernarde, Bernarde, ad quid venisti ? 
Et sicut de Domino legitur, quia coepit Jesu facere et 
docere (Act. I) : a prima die ingressus sui in cellam Novi- 
tiorum, ipse coepit agere in semetipso, quod alios erat doc- 
turus. ” — d) S. Mechtildis, in Monasterio Helftensi Cantrix. 
Ipsam enim votorum instaurationem frequentasse constat 
in Libro specialis gr otice, P. II, c. 18, et P. III, c. 29 (supra, 

р. 56 et 57), ubi paxim revelationibus comprobare visus 
est Dominus; et P. IV, c. 15 (infra, inter mox dandas ora- 
tiones), ubi ipsam Dominus aptissimae renovationis ratio- 
nem edocere dignatus est. — e) S. Gertrudis Magna, Monas- 
terii Helftensis Religiosa, in Legato divince Pietatis , L. IV, 

с. 27 et 29, ubi ad istud exercitium frequentandum divini- 
tus provocata apparet sancta virgo (supra, p. 57 et 58). — 
Item in Exercitiis spiritualibus septem, quorum II, III et 
IV huic aptantur, prout titulis patet : II. Conversio spiritua- 
lis. In die anniversaria sumptionis sacri Habitus. „ Quoties, 
renovato bono proposito memoriam primo conversionis 

tuae, qua mundo abrenuntiasti, celebrare , et cor tuum cum 
omnibus viribus suis ad Deum convertere volueris : utere 
hoc Exercitio , orans Deum , ut te Sibi in amoris omniumque 
virtutum aedificet Monasterium” Deinde sequuntur preces. 
— III. Desponsatio et consecratio . In die anniversaria sanctae 
Professionis. „ Hoc modo celebrabis spirituale Matrimonium, 
connubium amoris, Desponsationem et Copulationem animae 
tuae castae, cum Jesu Sponso Coelesti, inseparabili dilectionis 
vinculo /’ Et sequuntur preces. — IV. Innovatio Religiosae 
Professionis . Quando vult anima religiosa in se ressuscitare 
gratiam suae donationis. „ Professionem seu Votum novi fervo- 
r is innovatione spiritualiter celebrabis, his ignitissimis deside- 
riis et orationibus, te totam offerens Holocaustum et Hostiam 
Deo, in odorem suavitatis ” Dein veniunt preces. — Secundi 
et quarti Exercitii meminit Haeftenus, Disq. Monast., L. 
IV, Tract. VIII, De Ritibus Professionis, Disq. V, Quam 
utilis Professionis renovatio, paulo post initium; quarti 
vero D. Wolter, Praecipua Ordinis Monastici elementa, in 
fine Proaemii. — f) S. Ignatius, in p. IV Constit., c. IV, § 5, 
ob tres potissimum causas renovationem hanc fieri ait: 
ad devotionis augmentum, ad excitandam qua Deo obstricti 
sunt obligationis memoriam, ad majorem studentium in 
sua vocatione confirmationem. — g) Celebre est exemplum 
S. Francisci-Xaverii, prout Horatius Tursellinus in ejus 
vita refert (Romae edita, 1594). Primis enim votis emissis 
die Assumptioni sacro Beatae Mariae anno post Christum 
natum 1534, inter Ignatii de Loyola socios, in iEde cui 
Mons Martyrum nomen est Lutetiae Parisaeorum, haec 
addit Tursellinus, 1. I, c. III : Votorum nuncupationem 
novus sed pius eadem vota saepius instaurandi mos exce- 
pit. Ut crebra veterum Votorum instauratio innovaret 
eorumdem memoriam, religionemque ; non eo solum anno 
haec fecere vota, sed eadem quamdiu Lutetiae studiorum 
causa fuerunt, quotannis eodem die, loco, caeremonia, pari 
cum alacritate fructuque renovarunt. Caeterum Xaverius 


Digitized by {jOOQlc 



270 


Rei. Pro f Valor Satis/ 'actorius. 


hoc avidius id per semetipsum identidem usurpabat, quod 
certius experiebatur frequenti Votorum renovatione mentis 
suce sicut aquilae juventutem renovari. Atque haec quidem 
tanta perfectae virtutis cupido nihil interim studio erudi- 
tionis offecit. Sed incidit tempus cum Franciscus haud 
dubie ostenderet, sibi Christi militiam, cujus gratia rerum 
scientia quaerebatur, discendi studio esse potiorem. ” 
Deinde Venetiis, cum iisdem sociis, emissis insuper pau- 
pertatis castitatisque perpetuae votis apud Hieronymum 
Verallum Apostolicum legatum, subdit, 1. I, c. VI : Nun- 
quam alias ante Franciscus divinis gaudiis cumulatior 
conspectus est. Quippe admodum laetus (quod ex vultu 
notari poterat) superfundenti se Deo totum dicavit pectus, 
et veteris Instituti sui memor, Vota semel nuncupata 
quotidie instauravit deinceps in omni vita.” Tandem audia- 
tur et ipse praecepta Joanni Bravio tradens (ibidem 1. 4, c. 
17) : Ubi mane e lectulo surrexeris, hanc tenebis regulam, 
ut minimum per semihoram aliquid e Christi vita medite- 
ris... Jam tibi autor sum quotidie sub meditationem , Vota 
paupertatis , castitatis , obedientice renovandi , quo vix ullum 
esi hominibus Deo sacratis tutius contra diaboli intestinique 
hostis impetus munimentum. Quocirca antiquissimum ha- 
bebis quotidie salutaribus hisce armis munire pectus. 
Pomeridianis autem horis, post curatum corpus, tantum- 
dem fere temporis iteratio matutinae meditationis absu- 
met, eamque pariter excipiet instauratio Votorum — h) 
Sanctus Alphonsus Liguorius idem suadet suis Monialibus 
(supra, p. 164 et 165). — Etc... 

2. Humana natura necessitate : a) contra quotidianos 
defectus. Semper, ait S. Leo (Serm. 6 de Quadrag.), necessa- 
ria est omnibus contra rubiginem mortalitatis quotidiana 
renovatio, et intra profectuum gradus nullus est qui non 
semper melior esse debeat. — b) ad profectum in virtutibus. 
Cogita, inquit S. Bernardus, Epist.91,in scala Jacob Angelos 
omnes vel ascendere, vel descendere, neminem stare. Et tu 

si non proficis, deficis, et ubi incipis nolle fieri melior, desinis 
esse bonus. Animus humanus, ait S. Gregorius, Moral., 1. 
22, c. 4, dum igne amoris excoquitur, semper in se servat 
claritatem pulchritudinis quotidiana innovatione fervoris. 
Nescit enim mens per torporem veterascere, quae studet 
per desiderium semper inchoare. Hinc namque perPaulum 
dicitur: Renovamini spiritu mentis vestrae. Hinc Psal- 
mista, qui ad perfectionis jam culmen pervenerat, quasi 
inchoans dicebat : Dixi, nunc coepi : quia videlicet si laces- 
cere ab inchoatis bonis nolumus, valde necesse est, ut 
inchoare nos quotidie credamus. — Hoc, inquit S. Anto- 
nius, sit primum cunctis in commune mandatum, nullum 
in arrepti propositi vigore lacescere, sed quasi incipientem 
augere semper debere quod coeperit (Ita testatur S. Atha- 
nasius in ejus vita). 

3 Scripturarum Sacrarum adhortatione: a ) contra 
defectus quotidianos. Septies enim cadet justus, et resur- 
get : impii autem corruent in malum (Prov. 24, 16). In 
multis offendimus omnes (Jac. 3, 2 ). Delicta quis intelligit ? 
Ab occultis meis munda me ; et ab alienis parce servo 
tuo (P. 18) Unde omnibus quotidie orandum : Dimitte nobis 
debita nostra (Matth. VI.). — b) ad profectum in virtutibus. 
Ibunt de virtute in virtutem (Ps. 83) ; Justorum semita 
quasi lux splendens procedit, et crescit usque ad perfectam 
diem (Prov. 4) ; Quae est ista quae progreditur, quasi aurora 
consurgens (Cant. 6 ) ; Nolite conformari huic saeculo, sed 
reformamini in novitate sensus vestri (Rom. 12, 2) ; Reno- 
vamini autem spiritu mentis vestrae (Ephes. 4, 23) ; Licet 
is, qui foris est, noster homo corrumpatur : tamen is, qui 
intus est, renovatur de die in diem (n Cor. IV, 16) ; etc. 

4° Consuetudine quarumdam Religionum in quibus 
semel vel etiam bis per annum statutis diebus publica 
votorum fit renovatio, et etiam cum Indulgentiarum ab 
Ecclesia concessione. His et similibus rationibus conclu- 
dendum est cum Haefteno : Quanto potest pietate, mentis- 

que fervore Vota renovet Religiosus, et seipsum in hostiam 
viventem Deo offerat: vel publico illo, qui Ordine viget 
ritu, vel hac, qua privatim in quotidiana innovatione uti 
licet, oratione. 


ORATIO 

AD RENOVANDAM PROFESSIONEM. 

Gratias ago Tibi, Domine Jesu Christe, pro gratia illa 
singulari, qua me vilissimum peccatorem de hoc saeculo 
nequam eduxisti, et in hoc religiosissimo Ordine ad solem* 
nem (vel simplicem) Professionem admisisti. Doleo ex toto 
corde quod gratiae huic non satis responderim, et tanto 
beneficio fuerim ingratus. Detestor omnes negligentias in 
hoc statu commissas, et quod tam parum ad ejus perfec- 
tionem adspiraverim. Ignosce mihi, Deus veniae largitor, et 
humanae salutis amator, et da, ut vel nunc tandem tua 
gratia incipiam. Quod equidem ex animo cupio et propono. 
Quod si me votis necdum Tuae Majestati obstrinxissem, 
nunc sane id facerem : ideoque quanta devotione possum, 
illa nunc renovo, et novo fervore Tibi promitto stabilita- 
tem meam, conversionem morum meorum, et obedien- 
tiam secundum Regulam Sancti Benedicti Abbatis (1). 
Yerumtamen quia ad haec implenda me nimis tepidum et 
infirmum agnosco, rogo Te, misericordissime Jesu, ut Qui 
dedisti mihi vovendi voluntatem, tribuas etiam exequendi 
facultatem : meque ita dirigas, ut non mihi, sed Tibi soli 
vivam ; omnesque Ordinis observantias et quidquid animae 
perfectionem promovere possit, summo studio amplectar, 
ad gloriam Nominis Tui, Qui es Deus benedictus in saecula. 
Arnen. 


(1) Unusquisque propriam sui Ordinis Profitendi formulam hic 
substituat. 

Precationem hanc, quam quivis, si longior forte videatur, 
facile contrahet, in usum quotidianae, aut saltem frequen- 
tioris renovatiopis, ex Haefteno descriptam, ob egregrias 
dispositiones grato animo excipiet lector. 

HuicHaefteni orationi, et modus quem Dominus S. Mech- 
tildem docuit, et variae preces Gertrudianae in ejus Exer- 
citiis spiritualibus repertae, et oratio S. Ignatii de Loyola 
in ejus Exercitiis spiritualibus descripta, in utilissimum 
suavissimumque pii lectoris alimentum subnectuntur. 

S. Mechtildis, in Monasterio Helftensi Cantrix (t 1298). 
Liber specialis gratiae, P. IY, c. XV. Qualiter homo des- 
ponsationem renovet. — Dum vice quadam Deo in ^mari- 
tudine animae suae omnes annos suos recogitaret, quam 
negligenter vixisset, et quam multa bona a Deo gratis 
accepta, etiam quod Deo in sponsam consecrata, praeroga- 
tivam illam peccatis suis maculaverit, dixit ad eam Domi- 
nus : Si tibi daretur optio, quid magis eligeres, an ut omnia 
quae tibi 'contuli bona, operibus et virtutibus per temetip- 
sam obtinueris, an ut tibi gratis omnia contulerim ? Quae 
respondit: Etiam, mi Domine, minimum donum a Te 
mihi concessum plus accepto, quam si omnium merita 
Sanctorum, etiam maximis virtutibus et laboribus, prome- 
reri possem. Cui Dominus : Ex hoc, inquit, in aeternum sis 
benedicta. Et addit : Si tuam vis renovare desponsationem , 
accede ad Pedes meos , gratias agens pro veste innocentiae 
quam tibi gratis contuli, quia nullo eam merito deservisti ; 
orans ut mea perfectissima Innocentia quidquid in te 
vitiatum est emendetur. Dehinc ad Manus meas gratias 
agaSj pro omnibus Operibus meis, quae tibi promerui, et 
etiam pro tuis quae in te sum operatus. Exinde in camino 
divini Cordis mei annutum fidei et amoris tui , velut aurum 
in fornace probatum, reforma 7 ejusque gemmam in aqua 
et sanguine Cordis mei lava , ut inde valorem suum recipiat 
et decorem . 

S. Gertrudis Magna, Helftensis Monasterii Religiosa 

18 

(t 1302). Exercitia spiritualia. — Exercitia II, III et IV a 
folio 627 ad 658 protenduntur ; unde hic non possunt in 
extenso reddi, sed una alterave oratio dabitur. Quod si 
plures desideraverit lector, adeat optimam editionem : 
Revelationes Gertrudiance et Mechtildiance apud H. Oudin 
Pictavii 1875 et 1877. In anniversariis diebus susceptionis 
sacri Habitus , et sanctce Professionis ; ut et in Innovatione 
Religiosae Professionis, S. Gertrudis suas egregias ora- 
tiones ad caeremoniarum seriem adaptat et multiplicat. 

Exercitium secundum. — Eia Jesu, cordis mei dilectis- 
sime, quum constet nullum spiritualem fructum posse 
coalescere nisi tui Spiritus perfundatur rore, nisi tui Amoris 
foveatur vigore : utinam igitur ita miserearis mei, ut inter 
Amoris tui Brachia me recipias, meque totam tuo Spiritu 
calefacias! En corpus et animam meam: haec Tibi trado, 
ut possideas. 

Dilecte mi, dilecte mi, infunde mihi tuam Benedictionem. 
Aperi mihi, et introduc me in Suavitatis tuae plenitudinem. 
Ex corde enim et ex animo desidero Te, oroque Te, ut Tu 
solus possideas me. Eia, ego tua, et Tu meus ; fac ut novo 
semper fervore spiritus in Amore tuo vivido crescam, tua- 
que Gratia, quomodo lilium convallium juxta fluenta aqua- 
rum, effloream. 

Exercitium tertium. — Christi suavissime invitantis voce 
audita, increpante excitanteque Amore, sic se offert 
anima : Ego sum orphana absque matre, et pauper sum 
ego. Prae Jesu consolationem nullam habeo. Ipse solus 
sitim animae meae potest satiare. Ipse est praeelectus 
Amicus cordis mei et unicus. Ipse est Rex regum et Domi- 
nus dominantium. Si Ipse summus Imperator mihi miserae, 
mihi vilissimae, ostendere voluerit suam Clementiam : si 
Ipse mecum facere vult secundum suam Misericordiam, se- 
cundum suam infinitam Pietatem, hoc sola Bonitas sua 
praevalet, et hoc ex bona Voluntate sua pendet. Ego sum 
Ejus propria : corpus et animam meam habet in Manu sua. 
Ipse de me faciat quidquid sua) Pietati placuerit. 

0 quis mihi tribuat, ut efficiar secundum Cor ejus, ut 
in me habeat Desiderium suum juxta optimum suum Bene- 
placitum ! hoc solum me laetificare posset et consolari. 

Eia Jesu, unice dilecte cordis mei, dulcis Amator, dilecte, 
dilecte, dilecte supra omne quod unquam dilectum est, 
post Te, 0 vivens florida Dies vernalis, suspirat et languet 
amorosum desiderium cordis mei. 0 utinam mihi contin- 
gat, ut Tibi efficiar unita vicinius, quo tunc a Te vero Sole 
germinarent spiritualis profectus mei flores et fructus! 
Expectans expectavi Te. 

Yeni igitur ad me sicut turtur ad suam consortem. Vul- 
nerasti penetralia cordis mei Specie tua, et Pulchritudine 
tua. Dilecte mi, dilecte mi, si Tibi unita non fuero, in aeter- 
num laeta esse non potero. Eia tuum et meum Desiderium, 
Amice, Amice, Amice, adimple per effectum... 

Eia Jesu, Sponse floride, sicut mors transponit animam 
a corpore, sic Amor tuus cor meum transponat in Te, ut 
glutino inseparabili adhaeream in Te ! 

Exercitium quartum . — Peto Misericordiam tuam mul- 
tam-nimis, Pater omnipotens, misericors, clemens, pius, 
benignus et praestabilis super malitia, ut me aridum ra- 
musculum (quae tempus putationis meae, quo complan- 
tasti me huic Religioni sanctissimae, heu ! heu ! non obser- 
vavi, sed totum tempus vitae meae in sterilitate multa 
transivi) per Tui Ipsius ingenitam Bonitatem, per amorem 
praedilectae Matris tuae gloriosissimae Patronae nostrae, 
Virginis Mariae, et per intercessionem Beatissimi Benedicti, 
venerabilis Legislatoris nostri, visu tuae Misericordiae et 
Charitatis hodie digneris respicere : ut in Te tota convales- 
cens re viream, et in Veritate sanctificata refloream: vera 
sanctae Religionis cultrix, vera spiritualis vitae observatrix 
fiam, Tibique Amatori meo totius virtutis et sanctitatis 
fructus feram, ut in tempore vindemiae, hoc est, in obitus 
mei die, in omni Religionis perfectione, plene matura et 
consummata inveniar coram Te. Arnen... Hic dabis Domino 

chirographum tuce Professionis, dicens : Jesu mi dulcissime, 
opto amoris regulam Tecum assumere, quo vitam meam 
in Te renovare valeam et transigere. Eia pone vitam meam 
sub Sancti Spiritus tui custodia, ut omni tempore ad man- 
data tua inveniar promptissima. Mores meos Tibi assimila: 
in Tui Amore et pace me consolida. Sensus meos conclude 
luce tu80 Charitatis, ut solus Tu doceas, ducas et instruas 
me in penetralibus Cordis. Absorbe spiritum meum tuo 
Spiritu tam valide, tamque profunde, ut vere tota sepeliar 
in Te, et in Tui unione deficiam a me, sepulturamque 
meam praeter Amorem tuum nemo alius sciat. Hic Amor 
suo me claudat sigillo, et consignet Tibi nexu individuo. 
Arnen... Accedens ad Communionem, projice te totaliter in 
Deum, ut Ei soli vivas. Quid sum ego, Deus meus, Vita 
animae meae ? Heu ! heu ! quam longe a Te ! Ecce ego 
quasi pulvis exiguus, quem projicit ventus a facie terrae. 
Eia, eia, in virtute Charitatis tuae dignare africum omni- 
potentis Amoris tui tam valide producere, et in turbine 
Spiritus tui tanto impetu me in Te projicere, atque in sinu 
tuae piae Curae me excipere : ut incipiam veraciter a me- 
metipsa deficere, et in Te, 0 dulcis Amor meus, mente 
excedere. Ibi, ibi da mihi memetipsam in Te amittere, 
memetipsam in Te tam integraliter relinquere, ut nullum 
mihi de me in me remaneat vestigium, sicut pulveris gra- 
num ejectum nullum ibi ostendit suae ejectionis defectum. 
Eia, eia, transfer me sic totaliter in tui Amoris affectum,- 
ut in Te annihiletur omne meum imperfectum, et extra 
Te non habeam ultra spiritum: eia da mihi sic me perdere 
in Te, ut in aeternum nusquam inveniam me nisi in Te. 
Arnen. 

S. Ignatius de Loyola. Exercitia spiritualia, Hebdoma- 
da quarta, contemplatio ad amorem spiritualem in nobis 
excitandum... Suscipe, Domine, universam meam liberta- 
tem. Accipe memoriam, intellectum, atque voluntatem 
omnem. Quidquid habeo vel possideo, mihi largitus es: 

id Tibi totum restituo, ac tuae prorsus Voluntati trado 
gubernandum. Amorem Tui solum cum Gratia tua mihi 
dones, et dives sum satis, nec aliud quidquam posco. ” 

Quae orandi formula ad votorum renovationem apte su- 
mi valet. Sanctissimus vero Dominus Noster Leo Papa XIII, 
in audientia habita die 26 a Maji 1883, omnibus utriusque 
sexus Christi fidelibus, qui corde saltem contrito ac devote 
praefatam orationem recitaverint, Indulgentiam tercentum 
dierum, semel in die lucrandam, benigne concessit. 

Quoad quotidianam hujus renovationis praxim notanda. 

1. Uti hucusque visum est, Sancti et in spiritualibus 
docti viri, non tantum istius instaurationis frequentiam 
summopere commendant, sed opportuniora etiam mo- 
menta proponunt. Quam vero id apposite faciant nunc 
breviter examinandum, quo unusquisque et in seligendis 
dirigatur, et in selectis ad majorem fervorem provocetur. 

2. S. Franciscus Xaverius matutinalis et pomeridianae 
meditationis exitum proponit; — S. Alphonsus, medita- 
tionem, sacram Communionem, Sanctissimae Eucharistiae 
visitationes, surgendi et decumbendi articulum ; — Vitae 
spiritualis Documenta ad usum Patrum et Fratrum Socie- 
tatis Jesu (Gandae 1852), Quodlibet Sacrum audiendum 
aut celebrandum, sacram Communionem ; pulsum mane, 
meridie et vespere datum ad B. Virginem salutandam ; — 
Quidam tandem ad divinum Officium persolvendum prae- 
parationem. 

3. Multiplicitas ista ad simplicissimam unitatem facile 
revocatur principio generali : Quoties Religiosus suam cum 
Incarnato Verbo unionem arctiori vinculo stringere alla- 
borat, toties Votorum suorum, per quae cum Ipso in aeter- 
num connectitur, instaurationem urgere illum maxime 
juvabit. 

4. Hanc autem unionem arctiori vinculo stringere in- 
tendit Religiosus quisque, — qui mane surgens, bonum 
incipientis diei usum exoptat ; — qui vespere decumbens, 

errores et ignorantias reparare studet; — qui meditatio- 
nem instituens, ad firmanda proposita devenit; — qui 
sacra Communione refectus, Christum in se viventem diu 
retinere gestit ; — qui Sacrum audiens vel celebrans, ad 
sui perfectiorem immolationem properat ; — qui Christum 
in Sanctissima Eucharistia visitans, dictam vitam et im- 
molationem promovere satagit ; — qui ter in die B. Virgi- 
nem salutans, Yerbi Incarnati cum humana natura unio- 
nem ferventi devotione recolit ; — qui tandem ad Opus 
Dei tendens, corpus et animam, intellectum et voluntatem, 
se totum ut divinae dignaeque laudis instrumentum Christo 
Eucharistico devotissime mancipat: „ Domine, in unione 
illius divinae intentionis, qua Ipse in terris laudes Deo per- 
solvisti, has Tibi Horas persolvo.” 

5. Denique notetur, exercitia praedicta inter et Voto- 
rum renovationem, tantam existere affinitatem, ut non 
solum opportunam Votorum instaurationi occasionem 
praebeant, sed etiam ex ipsorum renovatione fervoris ac 
f metuum mirum augmentum referant. 

IV. Numquid solis Religionem Profitentibus plenaria 
competit condonatio ? 

R. Sane, ut notum est, sunt et aliae viae relaxandi has 
criminum poenas, et praecipue Indulgentia Pontificum... 
(H. Piatus, supra p. 110). Sunt ergo et aliae viae ; sed prae 
caeteris omnibus eminet summe Religionis Professio. 
Etenim : 

1. D. Thomas, 3, Dist. 19, q. 1, a. 8, q. 2 in sol., docet, et 
cum illo DD. communiter : „ Quando quidem (nostra post 
Baptismum cum Christo patienti per poenitentiam confor- 
matio) est perfecta secundum proportionem ad reatum 
culpae, tunc poena totaliter tollitur, sive hoc sit in contri- 
trione tantum, sive etiam et in aliis partibus poenitentiae.” 
Sed hoc raro, vel nunquam satis constare potest (Lugo, 
Poenit.,D. 25, n. 48, S. Alphonsus, 1. VI, de Pcenit., Tract. 4, 
n. 507). Ut autem suum producat effectum, Religionis Pro- 


Digitized by LjOOQle 



App . IV, Ejus ad plen. condonationem prcestantia. 279 


fessio, modo non sit valde remissa, etc., ut a Suarezio 
clare exponitur, facillime sufficit. 

2. Eamdem plenariam condonationem concedi homini, 
etiam saeculari, sese per amorem toto corde ad Deum con- 
vertenti, et suam voluntatem propriam funditus abnegatam 
divino beneplacito plenissime subjicienti... tenet Dionysius 
Carth. (supra p. 103, in fine). Ast licet facile dicere possit, 
nonnisi maxima Dei munificentia, summoque labore per- 
fecte obtinebit. Tutius est ergo actum renuntiationis per 
vota perpetua ponere. 

Hic notari debent verba S. Hieronymi, Ep. 25 de Blasil- 
la : „ Nunc vero, cum propitio Christo ante quatuor ferme 
menses quodammodo se Baptismo laverit, et ita deinceps 
vixerit, ut calcato mundo, semper Monasterium cogitaret, 
non vereris ne tibi Salvator dicat : Irasceris, Paula, quia 
filia tua facta est filia mea?’" Quae commentans Thomas 
Waldensis scribit : „ Non ingressa est septa Monasterii, 
propositum tantum habebat. Et tamen secundo quodam- 
modo proposito Baptismi se lavasse conceditur. Quid igitur 
ubi propositum effectum habet ? non tunc diceretur quo- 
dammodo, sed secundo post Baptismum gradu se diluit... 
Sic ergo Blasilla se lavit hujus quasi Baptismatis solo pro- 
posito, et tamen lavisse dixit Hieronymus.” — Item verba 
Emmanuelis Sa, Aphorismi Confessariorum, v. Religio, n. 17 
Professio affert plenam peccatorum indulgentiam: itemque 
ingressus, secundum quosdam, animo perseverandi...” 
Solum Blasillae in saeculo propositum, ingressus animo 
perseverandi, quia a voluntate perfecta et efficaci proce- 
dunt, pro facto reputantur juxta dicta supra in Sectione 
Tertia ultimae partis. Haec sententia, attenta auctorum 
gravitate simul et rationum pondere perpenso, non parum 
solatii ac stimuli affert iis qui statum perfectionis amplec- 
tere serio meditantur, praesertim quum perfectam et effi- 
cacem voluntatem roborare adhuc et nobilitare voto in- 
grediendi Religionem possint, necnon et renovare quoties 
libuerit. 

8. Per poenitentiae opera in praesenti vita, in quibus ex 
Dei Misericordia et Christi meritis tantopere alleviatur 
debita satisfactio. Nihilominus, c. Admonere, suadetur ut 
melius et levius Religionem profiteri ; et D. Thomas 4, 
Dist. 16, in Expositione textus tenet : „ Qualibet enim poe- 
nitentia taxata, levissima Religio est major satisfactio, in 
quantum homo abdicat propriam voluntatem, qua nihil est 
homini carius. ” 

4. Yotivae perigrinationes, Hierosolymam, Romam, 
Compostellam etiam satisfactionis viam aperiunt. Sed D. 
Thomas, 2 a 2® q. ult. docet: „ Votum Religionis, cum sit 
perpetuum, est majus quam votum peregrinationis Terrae 
Sanctae ut ex c. Scripturae confirmatur. Si tamen non ab- 
solverentur per hoc ab omni reatu poenae, nihilominus 
ingressus Religionis utilior est quam peregrinatio Terrae 
Sanctae, quantum ad promotionem in bonum, qua praepon- 
derat absolutioni a poena.” His similia docet H. Piatus (Cfr. 
Doc., p. 115.) 

5. Indulgentiae tandem viam praecipuam plenariae con- 
donationi aperiunt. His nihilominus comparata potior inve- 
nitur Religionis Professio. Indulgentia, juxta Bellarminum 
(De Indulg., 1. 1, c. 5), proprie est absolutio judiciaria, 
annexam habens solutionem ex Thesauro. Unde patet 
Indulgentiam lucrantem a . personali solutione absolvi 
eodem judicio quo ex Thesauro solutio Deo offertur. Reli- 
gionem autem Profitens, minime a solutione debita absol- 
vitur, sed plenarie pro omni peccato satisfacit. Et ita docet 
D. Thomas 4, dist. 4, q. 8, a. 8, q. 3, ad 3 ; „ Sed hoc non 
est quia talis a satisfactione absolvitur, sed quia eo ipso 
quod suam voluntatem etiam in servitutem redigit propter 
Deum, plenarie jam pro omni peccato satisfecit, quam, 
scilicet voluntatem, cariorem habet omnibus rebus mun- 
di, de quibus tantum posset dare quod eleemosynis 
omnia peccata redimeret, etiam quantum ad poenam/ * 
Ex professo postea rem tractaverunt H. Piatus, San- 

chez, Layman, Tamburinus Asc., Haeftenus, Lezana, Sal- 
manticenses, Holzmann, Reiffenstuel, quorum dicta in 
Documentis prolata sunt. Sufficiet ergo hic eorum doctrinam 
breviter proponere. A. Indulgentia plenaria et Religionis 
Professio conveniunt: a) in effectu qui est omnis poenae, 
pro peccatis quoad culpam remissis debitae, plenissima 
relaxatio. — b) in modo effectum producendi, non ex opere 
operato ut Sacramenta, sed ex opera operantis. — c) in 
dispositionibus subjecti requisitis, scilicet status gratiae et 
omnium peccatorum etiam venialium detestatio. B. Diffe* 
runt autem : a) eo quod Religionem Profitens, ex vi et 
merito ipsius operis excellentissimi, quamcumque remissis 
peccatis debitam satisfactionem excedentis, plenissimam 
condonationem consequitur ; — lucrans vero plenariam 
Indulgentiam, ex alieno bono solvit propria debita, ut 
jam supra ex Bellarmino dictum est. Magis autem justi- 
tiam diligit qui ex aere proprio quam qui ex aere alieno 
debita solvere paratus est, unde nobilior et majoris prae- 
mii digna est Religionis Professio. — b) eo quod, cum S. 
Pontifex non sit Thesauri dominus sed dispensator, qui 
fidelis esse debet, requiritur ad concessionis valorem justa 
causa, nempe finis aliquis pius cujus assecutio magis Deo 
placeat quam satisfactio poenalis quae per Indulgentiam 
relaxatur, et opus aliquod, quo revera finis ille probabiliter 
obtineri possit (Schouppe Dogm., T. 2, tract. 14, n. 300). 
Quae cum hominum judicio metienda sint, facile fieri po- 
test ut vel tota Indulgentia vel pars ejus corruat ; et in 
injuncto opere exequendo multum ex negligentia delinqui 
potest. — Hisce periculis non exponitur plenissima condo- 
natio quam Religionis Profitens consequitur, cum non sit 
ex concessione alicujus, sed ex ipsius operis dignitate ; nec 
praeter subjecti dispositiones, ad Indulgentiam pariter 
requisitas, opus aliud a Profitente requirat. Unde Religionis 
Professio non solum nobilior et majoris praemii digna, sed 
insuper certior et securior via ad plenissimam codonatio- 
nem reperitur. 

V. ISTumquid omnibus Religionem Profitentibus poenae 
omnes debitae remittuntur? (Idem de vota renovantibus 
petendum et respondendum). 

R. 1. Profitens debet esse subjectum capax talis condo- 
nationis, ut modo dictum est, videlicet habere cum statu 
gratiae omnium peccatorum etiam venialium detesta- 
tionem. 

2. Profitens condonationis capax, vota emittere debet 
eo modo quo finem, plenam nempe relaxationem, consequi 
mereatur. Conferatur Suarezius (supra p. 126), n. 6, ubi D. 
Thomae mentem exponens sic concludit : „ Ita mens ejus 
fuisse videtur tale esse, tamque excellens hoc opus, ut 
quamvis ordinario modo ex bono affectu charitatis, etiam 
sine extraordinario fervore fiat, ad satisfactionem pro om- 
nibus peccatis regulariter sufficiat, nisi illa sint magna et 
multa, et poenitentia de illis parva, modusque Profitendi 
valde remissus. Sed quia haec omnia raro concurrunt, ideo 
moraliter dictus effectus Professioni attribui potest.” Unde 
Doctor eximius in talium circonstantiarum concursu plena- 
riam condonationem non competere concedit. Ratio est quia 
Religionis Professio hunc effectum ex opere operantis pro- 
ducit, unde non sufficit opus illud modo quocumque ponere. 
Recte ergo idem Suarezius n. 8° addit : Praeterea non 
videtur amplius necessarium ad favorem Religiosae Pro- 
fessionis, cum et ipsa habeat proportionem ad praedictam . 
satisfactionem, quod melius est (externo privilegio) ut 
dixi, et praeterea quodammodo obliget hominem ratione 
Status ad majorem indies satisfactionem exhibendam pro 
peccatis praeteritis ratione Status suscepti. Unde et tali 
operi et Statui magis accommodata ratio providentiae vi- 
detur, ut Religiosi pro peccatis praeteritis, vel in ipsa Pro- 
fessione, vel si tunc remissi fuerint, post illam pro peccatis 
praeteritis condigne satisfaciant.” 

YI. Ecclesia Indulgentiam Plenariam concessisse fertur 
certis Ordinibus, sive in Professione, sive in publica Profes- 

sionis renovatione lucrandam. Ergo Ecclesia plenariae con- 
donationi in hisce casibus non plene credere videtur ? 

R. Huic objectioni multiplex patet responsio. — Et 
prima quidem generalis illa Suarezii, de Religione, Tract. 4, 
1. 4, c. 27, n. 12 : „ Hoc argumentum infirmum est, quia 
multa in privilegiis conceduntur, non quia necessaria 
sunt, sed quia petuntur, vel propter timorem seu scrupu- 
lum, vel ob dubitationem ex variis opinionibus ortam re- 
movendam, vel quia quod petitur, ex rigore juris non licet, 
et pendet ex consuetudine : quae incerta et varia esse po- 
test.” — Secunda vero quoad Religionis Professionem, po- 
test per Indulgentiam occurrere Profitenti qui, licet condo- 
nationis capax, tamen ita remisse profitetur ut opus ejus 
non attingat proportionem ad illam plene consequendam. 
Haec ratio datur apud Holzmann (Yide supra, p. 154). — 
Tertia autem quoad Professionis renovationem, occurrit 
Indulgentiae concessio aliquorum dubio, saltem pro casu 
publicae renovationis. — Quarta tandem, nihil impedit ali- 
quem duplicem lucrare plenariam condonationem, nam 
applicari possunt animabus in Purgatorio degentibus per 
modum suftragii; etiam, si non exprimeretur in conces- 
sione, ab illo qui actum, quod votum heroicum nuncupa- 
tur, posuerit. — Quinta denique, Ecclesia satis mentem 
suam in sacris canonibus et ritibus (supra, p. 70 et seq.) 
aperuit, saltem quoad Religionis Professionem cui Doctores 
communiter aequiparant etiam Professionis renovatiovem, 
ut praedicta objectio ne levissimam quidem probabilitatem 
prae se ferat. 

VII. Ex prolatis documentis gravis oritur quaestio de 
absolutione, absque alius poenitentiae impositione, peccata 
sua ante Religionis Professionem confitenti tribuenda. 

Claritatis causa in variis suis articulis distinguenda est 
haec quaestio, nempe : a) Quid de tali usu constat ? — b) 
Numquid antiquitus Confessario licuerit nonnunquam poe- 
nitentiae impositionem omittere ? — c) Quid de Confessa- 

rio sentiendum, qui, ante Tridentini Concilii praeceptum, 
confitenti in ordine ad Religionis Professionem poeniten- 
tiam imponere omisisset ? — d) Quid de hisce, post Con- 
cilium Tridentinum dicendum est ? — e) Quid in praxi 
tenendum ? 

A. Quid de tali usu constat ? 

R. 1. Jus Canonicum. C. Admonere, consulitur tanquam 
melius et levius Religionis Professio — et nihil aliud totius 
poenitentiae in saeculo aliter peragendae imponitur. — C. 
Quis aliquando, § His auctoritatibus... Non ergo necessaria 
sibi erat certa satisfactio peccati : cujus totum vitae tem- 
pus, obedientiae impendebatur sui Conditoris... Non ergo 
illa auctoritate Leonis Papae satisfactio poenitentiae negatur 
esse necessaria cuilibet delinquenti, sed ei tantum qui, bea- 
tum Petrum imitatus, huic saeculo penitus abrenuntiat et 
cunctorum vitiorum formitem in se funditus mortificat. 
— C. Scripturae, Religionem Profitens eximitur ab omni 
voto temporali, etiam a Dominici sepulchri visitatione, — 
Glossa Bernardi : Non frangit votum qui illud in melius 
permutat. Item magis servire videtur qui temporale servi- 
tium in perpetum permutat. 

• Quod tam receptum fuit ab initio ut etiam in Jure civili 
reperiatur,in Authentis, Coli. l,Tit. V, De Monachis : „ Con- 
versationis Monachalis vita sic est honesta, sic commen- 
dare novit Deo ad hoc venientem hominem, ut omnem 
quidem humanam ejus maculam detergat, purum autem 
declaret, ac rationabili natura decentem, et plurima secun- 
dum mentem operantem, et humanis cogitationibus cel- 
siorem. Glossa Maculam detergat , i. purget, scilicet a pec- 
cato — Purum } a peccato. 

2. Idem testatur S. Petrus Damianus, Opusc. 18, c. 6 : 
* ... quamdam in plerisque Monasteriis teneri consuetudinem 
novimus, quam ut vos abdicetis , humiliter suademus . Non- 
nulli namque Rectores fratrum plus tribuentes Monasticae 
Regulae quam expediat, quibuslibet a saeculo venientibus, 

etiam si graviter lapsi sunt, aliam poenitentiam non impo- 
nunt, nisi tantum communem Monasterii ordinem servare 
praecipiunt/' Testis est ergo generalis consuetudinis, cujus 
usum non absolute, sed relative tantum, ut suo loco notatum 
est, damnat. 

Idem testatur S. Bernardus qui, in Yita sua, 1. 7, c. 22, 
legitur injunxisse Orationem Dominicam tribus vicibus 
dicendam, et in suo proposito usque ad mortem perdura- 
tionem, intuens cordis Arnulphi amarissimam contritio- 
nem et ad omne opus bonum spontaneam voluntatem. 

Idem testatur Casarius Heisterbacensis, Dialog. Mirae., 
Dist. 4, c. 1: „ Venientibus adOrdinem nostrum, etiamsi 
innumera et gravissima commiserint peccata, nihil eis 
aliud injungitur pro satisfactione, nisi ut ordinem servent.’' 
Et in hujus praxis confirmationem aliud S. Bernardi exem- 
plum profert. 

Idem testatur Ger ardus Rondelli : „ Sexto argumen- 
tatur quoniam intrantibus Religionem in Confessione tunc 
facta non imponitur aliqua poenitentia exterior pro pecca- 
tis suis sive pro satisfactione eorum, et hoc secundum 
antiquam ordinationem antiquorum Patrum. Hoc autem 
nunquam ordinassent Sancti Patres antiquitus, si non 
credidissent quod devote ingredientes sunt liberati ab omni 
culpa et poena exteriori pro eadem debita. 

Idem testatur S. Bernardinus Sen., Tract. H in Qua- 
drages., Serm. 24, ubi, citato S. Bernardo, 1. de Praecep. et 
disp., addit : „ Ex his ratio sumpta est quod Religionem in- 
trantibus de praeteritis culpis non est poenitentia injungenda, 
sicut patet de poe. dist. 1, § His auctoritatibus, et Extra, de 
voto, c. Scripturae. Ubi de hoc Glossa, non enim de peccatis 
commissis post Ingressum imponi debet, etc... 

Idem testatur Sanchez, In Decal., Tom. 2, 1. 5, c. 5, n. 2, 
c. Quis aliquando § His auctoritatibus, notat : Ubi traditur 
nullam praeteritorum criminum satisfactionem ingredienti 
Religionem imponendam : quod totum residuum vitae tem- 

pus Deo dedicat. Per quem textum ita docet ibi Glossa v. 
Totum, et c. Scripturae, v. Temporale de voto ; et ita c. 
Admonere, Arnulpho poenitentia publica remittitur, si 
velit Monasterium ingredi. Et ita etiam in Jure civili 
testatur. 

Idem testatur Layman, 1/4, Tract. 5, c. 10, n. 1: Ergo 
qui omnia sua et seipsum divinis obsequiis tradit, is plene 
satisfacit : siquidem Religionis assumptio omne genus 
satisfactionis superat, juxta c. Admonere, ubi Glossa, v. 
Monasterium notat, quantamcumque poenitentiam aliquis 
propter peccata subire debeat, intrando Religionem satis- 
facere, et liberari. 

Idem testatur Tamburinus Asc., De jure Abb., To. 8, 
disp. 6 , quaesit. 27, n. 8 ,... quod etiam habetur c. Quis 
aliquando, § His auctoritatibus, ibi enim constat nullam 
criminum praeteritorum satisfactionem ingredienti Religio- 
nem imponendam, quod totum residuum vitae tempus 
dedicet. Quod etiam colligitur in Auth. de Monachis. 

Idem testantur Salmanticenses, Moral., T. 4, Tract. 15, 
c. 4, p. 5, n. 46. Et colligitur ex c. Quis Aliquando, §His 
auctoritatibus, ubi Glossa v. Totum. Et ex corpore Juris 
civilis, Auth. de Monachis. 

Idem testatur Holzmann, Mor., p. 8, Tract. 8, disp. 2, 
c. 5, a. 1, n. 618,... c. Admonere, ita ut Glossa, ibidem v. 
Monasterium, dicat, quantamcumque poenitentiam, prop- 
ter peccata residuam, et adhuc subeundam, per ingres- 
sum, id est, Professionem Religionis penitus exsolvi: 
Ergo, etc... 

Idem testatur Reiffenstuel, Jus Can., 1. 3, Tit. 31, § 7, 
n. 187, c. Quis aliquando, § His auctoritatibus, ubi dicitur 
quod ingredientibus Religionem, nulla amplius pro com- 
missis criminibus poenitentia sit injungenda. Et confirmat 
pariter ex Jure civili. 

Concludendum est ergo in responsione ad art. A, omnino 
constare antiquitus receptum fuisse, confitentibus in or- 

dine ad Religionis Professionem nullam imponere poeni- 
tentiam. 

B. Numquid antiquitus Confessario licuerit nonnunquam 
poenitentiae impositionem omittere ? 

R. 1. De facto, certe constat. Inter multa recitatur 
exemplum S. Petri Damiani nullam Agneti Imperatrici 
poenitentiam imponentis. De quo ipse, Opusc. 56, c. 5, 
disserens ita loquitur : „ Sed ut hi, qui ad Apostolorum 
Limina confluunt, Sanctae devotionis tuae salubriter imi- 
tentur exemplum, sub arcana quoque B. Petri Confessione, 
ante Sacrum Altare me sedere fecisti, ac per lugubres 
gemitus, et amara suspiria, ab ipsa quinquennis infantiae 
tenera adhuc, et nuper ablactata levitate coepisti, et tan- 
quam illic ipse Beatus Apostolus corporaliter praesideret, 
quidquid subtile vel minutum in humanitatis tuae potuit 
titillare visceribus, quidquid in cogitationibus vanum, 
quidquid praeterea subrepere potuit in sermone super- 
fluum, fidelibus est relationibus evolutum : ad quod mihi 
visum est, ut nil aliud confitenti poenitentiae pondus injun- 
gerem, nisi ut illud Divinae legationis elogium iterarem : 
Age quod agis, operare quod operaris : vel illud, quod his, 
qui Thiatyrae erant, per Angelum mittitur : Non mittam 
super vos aliud pondus ; tantum id quod habetis, tenete. 
(Apoc. 2). Nam, Deo teste , ne unum quidem diem jejunii , 
vel cujuslibet afflictionis indidi ; sed ut in coeptis solummodo 
sanctis perseverares operibus , imperavi .” Quod referens 
Benedictus XIV, Encycl. Apost. Const. 26 Junii 1749, § 23 
in fine, sic laudat : „ Illud vero addimus, vitam, moresque 
Fidelium, qui nostra aetate ad Poenitentiae Sacramentum 
accedunt, late discriminari ab ea vitae ratione, quae incly- 
tam Agnetem, Imperii dignitate, ac pietatis studio conspi- 
cuam, olim commendavit. Cum enim in hanc Urbem, ut 
ad Sanctorum Apostolorum Limina procumberet, se con- 
tulisset, universas praeteritae vitae maculas B. Petro 
Damiani, eximio S . B. E. Cardinali , aperuit in foro 

sacramentali ; atque inde recessit, nulla a Confessario, 
probitatis ac doctrinae laude celeberrimo, imposita satisfac- 
tione” 

2. De jure etiam constat. Absolutionem esse actum 
judicialem definivit Tridentina Sacra Synodus, Sess. 14, 
c. 6 : Quamvis autem absolutio Sacerdotis alieni beneficii 
sit dispensatio, tamen non est solum nudum ministerium, 
vel annuntiandi Evangelium, vel declarandi remissa esse 
peccata ; sed ad instar actus judicialis, quo ab ipso, velut 
a judice, sententia pronuntiatur. Et ibid., can. 9 : Si quis 
dixerit absolutionem sacramentalem non esse actum judi- 
cialem,... anathema sit. 

Sed sicut aequitas judicii postulat, ut puniatur debitor, 
ita, ut absolvatur qui jam solvit ; unde non est de integri- 
tate judicii, ut imponatur poena, sed tunc solum, quando 
adhuc intelligitur durare reatus (Suarez. 3 P., Tom. 4, disp. 
38, sect. 3, n. 4). Haec pars, (satisfactio) solum requiritur 
ad integritatem Sacramenti, eo modo, quo punitio requiri- 
tur ad complementum judicii humani : hinc enim fit, quod 
sicut in judicio humano non manet judicium imperfectum 
ex defectu punitionis, quando reus non judicatur poena 
dignus ; sic neque hoc judicium et Sacramentum manet 
imperfectum ex defectu punitionis et satisfactionis, quando 
poenitens non judicatur dignus poena (De Lugo, Poenit., 
disp. 25, sect. 4, n. 52). Ergo nonnunquam licuit Confessario 
omittere poenitentiae impositionem, ut de facto et de jure 
constat, si nihil contra praecipitur in Christi Ecclesia. 

C. Quid de Confessario sentiendum, qui, ante Triden- 
tini Concilii praeceptum, confitenti in ordine ad Religionis 
Professionem, poenitentiam imponere omisisset ? 

R. Recte egisse dicendus est, poenitentiam aliam nullam 
tali confitenti imponendo, primo si illum sciat ad Religionis 
Professionem statim pie emittendam paratum, et secundo 
si constat Religionis Professionem plenariam per se esse 
satisfactionem. 

De primo facile Confessario constat ex poenitentis de- 
claratione, qua certior redditur illum Deo acceptabilem 
satisfactionem solvere per statim emittendam Religionis 
Professionem. 

De secundo, scilicet Religionis Professionem, plenariam 
esse satisfactionem, constat ex documentis quae in tribus 
prioribus partibus collecta supra proponuntur, ut etiam 
ex Tertia Sectione Quartae Partis hujusce Opusculi. Suffi- 
ciet ergo hic adeo apertas, fundatas ac constantes divi 
T hornae declarationes breviter in uno fasciculo perstrictas 
proferre. „ Eo ipso quod suam voluntatem etiam in ser- 
vitutem redigit propter Deum, plenarie jam pro omni pec- 
cato satisfecit ” (4, dist. 4, q. 8, a. 8, q. 3 ad 3). „ Qualibet 
enim poenitentia taxata, levissima Religio est major satis- 
factio, in quantum homo abdicat propriam voluntatem, 
qua nihil est homini carius ” (4, dist. 16, Litt. m io ). „ Status 
Religionis est status perfectae poenitentiae, et nulla satis- 
factio adaequari potest poenitentiae Religiosorum, qui et se 
et sua totaliter Deo dant ” (Quodlib. III, q. 5, a. 13). „ Si 
enim aliquibus eleemosynis factis, homo potest statim 
satisfacere de peccatis suis, secundum illud Daniel. 4, 24 : 
„ Peccata tua eleemosynis redime,” multo magis in satis- 
factionem pro omnibus peccatis sufficit quod aliquis se to- 
taliter divinis obsequiis mancipet per Religionis Ingressum, 
quae praecedit omne genus satisfactionis, etiam publicae 
poenitentiae, ut habetur c. Admonere, sicut etiam Holo- 
caustum excedit Sacrificium, ut Gregorius dicit Super 
Ezechiel. hom. 8, 1. 2, § 16 (T. 2) „ (2. 2. q. 189, a. 3, ad 3). 
Instituta comparatione Holocaustum inter et Religionis 
Professionem, concludit: „Ex quo patet quod Religionis 
Status non solum perfectionem charitatis, sed etiam per- 
fectionem poenitentiae continet.” (Opusc. de Perfectione 
vitae spiritualis, c. 11). 

Sed primo et secundo stabilitis, liquet Confessarium olim 
recte per se omisisse poenitentiae impositionem in absol- 

vendo brevi Religionem Professurum. Dicitur autem per 
se, quia non nisi ex raro simul adjunctarum circonstan- 
tiarum concursu (ut jam supra ex Suarezio dictum est) Reli- 
gionis Professio plenariam non mereretur condonationem. 

D. Quid de hisce post Tridentini Concilii praeceptum di- 
cendum est ? 

R. a) Concilium Tridentinum, Sess. 14, c. 8, praecepit : 
Debent ergo Sacerdotes Domini, quantum spiritus, et pru- 
dentia suggesserit, pro qualitate criminum, et poenitentium 
facultate, salutares, et convenientes satisfactiones injun- 
gere, ne, si forte peccatis conniveant, et indulgentius cum 
poenitentibus agant, levissima quaedam opera pro gravis- 
simis delictis injungendo, alienorum peccatorum participes 
efficiantur. Habeant autem prae oculis, ut satisfactio, 
quam imponunt, non sit tantum ad novae vitae custodiam, 
et infirmitatis medicamentum, sed etiam ad praeteritorum 
peccatorum vindictam, et castigationem ; nam claves 
Sacerdotum non ad solvendum dumtaxat, sed et ad ligan- 
dum concessas, etiam antiqui Patres credunt, et docent. 

b) Quod praeceptum aliquas nihilominus exceptiones 
admittere constat : 

1. Ex Suarezio, 8 P., Tom. 4, Disp. 88, sect. 8, n. 1 : 
Dico primo : per se loquendo, tenetur Confessor satisfac- 
tionem imponere... Dico tertio : interdum potest Confessor 
absolvere nulla imposita satisfactione. Ita Cajetanus, Tom. 

1, Opusculor. q. 2, a. 2; Navarrusc. 26, n. 20. Duplex 
autem est casus : primo quando pcenitens est impotens, 
ut si sit propinquus morti... secundo, quando Confessor ex 
ipsa Confessione, et ex materia, et signis ejus intelligit, 
poenitentem integre satisfecisse pro peccatis suis. Estque 
clara ratio, quia sicut aequitas judicii postulat, ut puniatur 
debitor, ita, ut absolvatur, qui jam solvit ; unde non est de 
integritate judicii, ut imperetur poena, sed tunc solum 
quando adhuc intelligitur durare reatus. Denique per con- 
tritionem ipsam et per confessionem homo satisfacit, unde 

si interdum illa satisfactio aequalis sit, non est alia neces- 
saria. Quamvis contrarium senserit Richard, d. 18, art. 2, 
q. 2, ad 1, nam saltem per modum medicinae vult etiam in 
hoc casu imponendam esse satisfactionem ; sed multo 
facilius potest cessare haec necessitas, quia fieri potest ut 
peccata sint levia, et speciali non indigeant curatione. Fateor 
tamen raro posse constare Sacerdoti de sufficienti satis- 
factione jam facta, et ideo consultius esse, vel levem sa- 
tisfactionem imponere, quod etiam in primo casu fere 
semper servare potest, si poenitens percipiat ; nam saltem 
potest vel semel proferre nomen Jesu, vel aliquem bonum 
motum elicere. 1 

2. De Lugo, Poenit. disp. 25, sect. 4, n. 47. Dubitatur 
primo, an Confessarius semper sub peccato mortali debeat 
poenitentiam imponere. Constat excipi aliquos casus. Pri- 
mus est quando poenitens est impotens, ut si sit morti 
proximus maxime si caret jam sensibus, et non potest 
poenitentiam impositam percipere. Addunt tamen aliqui, 
si infirmus, habeat sensus, exponendum illi esse, quam 
poenitentiam mereatur, et imponendum, ut si convaluerit, 
eam impleat : quo sensu intelligunt textum in c. Ab infir- 
mis, causa 26, q. 7, c. 1., ubi subditur : a quo periculo si 
divinitus ereptus convaluerit, impositum sibi a Sacerdote 
poenitentiae modum diligenter observet. Quae verba non 
possunt bene intelligi de poenitentia quae postea impona- 
tur, cum jam non liceat Sacerdoti loqui de peccatis illis 
cum poenitente. Addunt etiam aliqui, debere imponi ali- 
quam poenitentiam praesentem, saltem parvam, quam 
etiam in illo articulo potest explere. Denique si infirmus 
potest satisfacere per eleemosynas ; hae sunt illi injungen- 
dae in poenitentiam. — n. 48. Secundus casus est quando 
Confessarius ex confessione, et aliis circonstantiis, intel- 
ligit poenitentem integre satisfecisse pro poena debita : et 
licet raro, vel nunquam possit hoc constare ; addit tamen 
Petrus de Soto, lectione . ult. de satisfact., sufficere quod 

probabiliter videatur satisfecisse. — Tertius casus huic si- 
milis est, quem alii addunt, quando absque satisfactione 
instat perfectae remissionis remedium : v. g. si instet Mar- 
tyrium subeundum : quod alii extendunt ad Indulgentiam 
plenariam lucrandam, saltem quae sit moraliter certa 
(quod a Bened. XIV reprobatur, ut infra dicetur). — Quar- 
tus casus est quando poenitens ob suam fragilitatem nul- 
lam credatur accepturus poenitentiam: aliquando enim 
oportebit condescendere ejus imbecillitati ad vitanda 
graviora mala: nunquam tamen continget quod aliquam, 
levem saltem, poenitentiam non sit acceptaturus. 

3. Benedictus XIV, Encycl. Epist., 26 Junii 1749, § 25 : 
At contra, nostris hisce temporibus passim .occurrunt 
peccatores (quo nomine censemur et Nos, et alii fortasse 
B. Petri Damiani tempore censebantur) qui non jam in 
generali criminum exomologesi, sed et in ipsis Confessio- 
nibus, quas plures in anno frequentant, atque identidem 
repetunt, gravioribus criminibus implicantur ; ideoque in 
sacro Poenitentiae foro ea satisfactione digni sunt, quae 
juxta Concilii Tridentini Canones peccatorum gravitati 
commensuretur : tum maxime, quod nulla aut fere nulla 
bona opera eliciunt, si in consueta vivendi ratione perma- 
neant ; nec, ut par est, aequo ferunt animo aBrumnas, qui- 
bus aliquando praemuntur : ex quo fit ut uberiori fructu 
fraudentur, quem Ecclesiae preces, Sacerdotis ore in poeni- 
tentes prolatae, a Deo postulant hisce verbis : „ Ut quid- 
quid boni feceris vel mali patienter sustinueris, sit tibi in 
remissionem peccatorum, augmentum gratiae, et praemium 
vitae aeternae.” — Quae si comparantur cum supra relatis 
ex eadem Ep. Encycl., § 23, evidenter patet Benedictum 
XIV poenitentiae impositionem urgere, non absolute vi 
praecepti quod exceptiones nesciret, sed relative ad specia- 
les peccatorum necessitates (cfr. supra, p. 287). 

4. S. Alphonsus, Theol. Mor., L. 6, n. 507. 1. Excusatui 
aliquando Confessarius, si levissimam (vel etiam nullam) 


Digitized by AjOOQle 



App. VII, Quid de Absolut. sine poenit. impositione. 293 


poenitentiam injungat, v. g. I. Si poenitentem vehementis- 
sime contritum, aut aliter satisfecisse advertat. Caj. Nav. 
Suar. Reg. Bon. de poen., d. 5, q. 5, sect. 8, p. 2, n. 1 et 2, 
Esc. cap. 6, n. 41. Cum vero id raro, vel nunquam constare 
satis possit, tutius est (Imo necessarium ex Salm. de 
poenit., c. 10, p. 2, n. 22, cumPal. et Coninck) aliquam sem- 
per injungere ; ut recte monet Card. de Lugo d. 25, sect. 4, 
n. 48. II. Si poenitens sit mentis impos, aut aliter impotens, 
aut morti proximus, aut valde debilis, cui tamen pruden- 
ter injungi levem saltem poenitentiam, v. g. percussionem 
pectoris, invocationem nominis Jesu (saltem corde) aliosve 
pios motus, vel ut per haeredes sacrificia, eleemosynas, et 
similia opera fieri curet, monent Suarez, Laym. et Bonae. 
1. c. et Navar. qui addit posse injungi, ut patienter ferat 
infirmitatem, quod tamem Bonae. 1. c. non probat ; cum 
fieri possit, ut id valde angat infirmum, timentem se non 
rite satisfacere. (Nota hic quod habetur in Rituali Romano : 
ASgris non esse injungendam gravem poenitentiam, sed 
indicendam tantum illam, quam, si convaluerint, opportuno 
tempore peragant. Et idem dicitur in can. Ab infirmis, 
causa 26, q. 7. Dicunt autem Salm., ibid. n. 21 in fin. et 
Dicast., d. 14, dub. 2, n. 14, quod si infirmus potest satis- 
facere per eleemosynas, imponendae sunt a Confessario). 
III. Quando scrupulosus saepius intra eamdem horam redit 
cum novis culpis ; quia supponitur satis imposita in praece- 
dentibus, Tan. 1. 4, c. 1, ex Fagund. — 508. 8. Minor justo 
licite datur ex causa, qualis v. g. est I Magna contritio 
(Nisi poenitentia sit necessaria ad medicinam) II Fragilitas 
animi vel corporis, ob quam timetur majorem non imple- 
turum. III Tempus jubilaei, vel Indulgentiae plenariae. Ita 
Suarez, Henriq., Laym. — (Quod ex Busembaum desump- 
tum probat n. 509 et 510). 

c). Inter exceptiones admittendas a forciori computari 
potest casus confitentis in ordine ad Religionis Professio- 
nem. Jam ex dictis in A et C sufficienter deducitur : etenim 

si Tridentini Concilii praeceptum non est absolutum, ut 
supra a) et b) ostensum est, non est cur rejiciatur exceptio 
quae fundata est prout demonstratum est in A et C. In con- 
firmationem additur ratio : quia Religionis Professio pro- 
batur plenariam esse per se satisfactionem vel ex eo quod 
nunquam Confessario illam confitenti imponere liceat. Ita 
D. Thomas, 4, dist. 16, Litt. m io : Introitus in Religionem 
cum sit voluntatis, non potest alicui injungi ; et si aliqui 
canones injungere videantur, magis est consilium quam 
praeceptum : qualibet enim poenitentia taxata, levissima 
Religio est major satisfactio. — Quodlibet III, q. 5, a. 13 : 
Nulla satisfactio adaequari potest poenitentiae Religiosorum 
qui et se et sua totaliter Deo dant ; unde pro nullo peccato 
imponi potest homini pro poenitentia ut Religionem intro- 
eat ; et in commutationem satisfactionis quantumcumque 
gravis, consulitur tantum Religionis Ingressus. — Opusc. 
de Perfectione vitae spiritualis, c. 11: Religionis Status... 
etiam perfectionem poenitentiae continet ; in quantum quod 
nulla sunt peccata tam gravia pro quibus possit homini 
imponi pro satisfactione Religionis assumptio, quasi Reli- 
gionis Statu omnem satisfactionem transcendente. — 
2. 2. q. 189, a. 3, ad 3 : Religionis Status praecedit omne 
genus satisfactionis, etiam publicae poenitentiae.” — Ita 
Layman 1. 5, Tract. 6, c. 15, n. 11 : Neque etiam a confes- 
sario imperari potest poenitenti, ut Religionem profiteatur, 
uti ex communi docet Sylv. v. Confessio, q. 28 : Henriq. 
1. cit. Quia sicuti Matrimonium carnale, ita etiam spirituale 
liberae electionis esse debet. Quamobrem cum Sacris Ca- 
nonibus aliqui ob crimen jubentur in Monasterium detrudi, 
intelligi non debet ut profiteantur, sed ut opera poenitentiae 
in Claustro peragant. - Ita Joannes Cardinalis Bona, 
Phoenix rediviva, Med. 14, III, 3 Nulla... p. 149. - Ita S. 
Alphonsus de Poenit. n. 511, in verba Busemb. „ Non potest 
injungi. 1. Ingressus Religionis, ut docet Sa v. Satisfactio, 
quia id nimis durum videtur” notat: Quod primum spec- 

tat, commune est apud DD. non posse imponi in poeniten- 
tiam Ingressum in Religionem. Ita Laym., c. 15, n. 11, et 
Escob., 1. 17, n. 166, cum Nav., Sa, Sylv., et Henriq., ex D. 
Thoma, 2. 2, q. 62, art. 2. 

Nec objici valet 1. Satisfactio quam offert suo Judici est 
tantum postea implenda, nam idem est dicendum de illa 
quae a judice imponitur. Judex ergo, cum viderit poeniten- 
tem paratum ad assumendam satisfactionem, quae, si 
ordinario modo peragatur, debitum certo excedit, jam ra- 
tionem aequitatis non habet ad aliam in judicio reconcilia- 
tionis addendam. 

Nec 2. Difficile de ejus sufficientia ad plenam condo- 
nationem consequendam constare potest ; nam si id verum 
est de contritione quae extraordinaria esse debet, non ita 
est de Religionis Professione quae etiam ordinaria sufficere 
dignoscitur. 

Nec 3. Benedictus XIV, in Epist. Encycl. „ Inter prae- 
teritos” (3 Dec. 1749), sententiam qua tenetur Confessa- 
riiim, tempore jubilaei vel Indulgentiae plenariae, posse 
absolutionem, nulla injuncta poenitentia, impertiri, tan- 
quam laxiorem reprobat, revocans Epist. Encycl. „ Convo- 
catis” (25 Nov. 1749), n. 26. „ Non praetermittant suam 
cuique poenitenti salutarem poenitentiam imponere in 
Sacramento, ne praetextu quidem Jubilaei per eumdem 
Poenitentem consequendi,” et dicens „ difficillima perceptu 
res Nobis visa est, eum posse dici, aut esse, vere Poeni- 
tentem, sicut ille debet esse qui Plenariam Indulgentiam 
consequi cupit, si hujus praetextu, eximere se velit a 
poenitentia illa implenda, quae ipsi in Sacramentali Con- 
fessione a Confessario injuncta est ” („ Inter praeteritos,” 
n. 65). 

Nam Religionem Profitens non se a poenitentia eximit, 
sed Statum perfectae poenitentiae assumit, quae nemini 
pro quocumque crimine imponi potest. Ergo nulla est 
paritas sed evidens disparitas. Quod si instans affe at 

rationes S. Alphonsi pro Jubilaeo vel Indulgentia Plenaria 
(Poenit. 519), nempe 1* quia, ut poenitens posset per Indul- 
gentias liberari a poenitentia certe debita, certus esse 
deberet se illam lucrari : sed patet hoc valde incertum 
esse ; unde non potest debito certo satisfacere per incer- 
tam solutionem. — 2 a quia, licet certo quis Indulgentiam 
lucraretur, debet tamen semper aliquam poenitentiam 
(quae est integralis pars Sacramenti) implere, ne Sacra- 
mentum mutilum maneat. — Dixi aliquam paenitentiam, 
nam communiter et probabilissime, praeter AA. citatos 
pro prima sententia, dicunt Nav., c. 26, n. 21, Tol., 1. 3, c. 
11, n. 8, Sporer n. 258, Elbel n. 248, Holzm., n. 612 et 
Laym., c. 15, n. 12, cum Soto et Henr. : causa Indulgentia- 
rum bene posse a Confessario poenitentiam diminui, modo 
aliqua imponatur, quia per eam jam intregratur Sacra- 
mentum, et contra per Indulgentias probabiliter satisfit 
poenae temporali de bonis communibus Ecclesiae, ut docet 
D. Thomas Suppi, q. 25, a. 1, ad 3. — Reponitur : Ratio 
l a non procedit in Religionis Professione, nam valor ejus 
ad satisfaciendum, ut supra jam expositum est, q. IV, R. 
n. 5, Indulgentiis proprias incertitudinis causas non 
habet, quae Indulgentias, vel ex parte, vel etiam ex toto 
labefactent. Sufficit Professionem ordinario fervore emit- 
tere, et nonnisi raro tales concurrunt circonstantiae quae 
ejus vim ex parte tantum labefactent. Unde ordinarie 
Religionis Professio est satisfactio excedens debitum ; 
nec nisi raro quidem inferior debito invenitur, quod saepius 
sane continget in poenitentia imposita, quae potest deficere 
tum ex impletionis imperfectione, tum ex judicis mensura 
inadaequata debito. — Ratio 2 a non magis procedit in 
Religionis Professione : nam licet poenitens per Indulgen- 
tiam a personali solutione absolvatur, et sic, neglecta 
satisfactione, ipse deesset tertio poenitentis actui; non 
est ita in Religionis Professione, quae ex se ipsa omnem 
debitam satisfactionem plene imo superabundanter ex- 

solvit. Tantum ergo abest quin Sacramentum periculo 
manendi mutilum exponatur, ut ediverso tanta a poeni- 
tente assumatur satisfactio, quantam ipsi nunquam Con- 
fessario liceat imponere. 

E. Quid in praxi tenendum ? 

R. 1. Videat Confessarius utrum poenitens ordinario 
saltem modo Profiteri paratus sit, annon. a) Si affirmative, 
certe nihil insuper imponere tenetur. — b) Si negative, nec 
potuerit remissum ad ordinarium fervorem reducere, sa- 
tisfactionem congruam imponat. — c) In dubio vero levem 
dumtaxat imponere non omittat. — d) Laudandus sane 
Confessarius, qui etiam in optima pcenitentis dispositione, 
S. Bemardi exemplum imitatus (ut videre est in documen- 
tis, parte I), levissimam satisfactionem imponere eligeret. 

2. Vota emittere intendens, praeparationem curet afferre: 

a) remotam, per summam tempore no vitiatus fidelitatem; 

b) proximam vero per sacri praecedentis recessus strenuum 
usum. Quod si cum bona voluntate praestiterit, indubie 
paratus ad plenariam in Religionis Professione condona- 
tionem consequendam invenietur; Holocaustum ejus pingue 
fiet, quia Deus tribuet ei secundum cor ejus, et omne con- 
silium ejus confirmet ; et laetabitur in salutari suo, et in 
nomine Dei sui magnificabitur! (Ps. 19). Exultans canta- 
bit : Sicut adipe et pinguedine repleatur anima mea, et 
labiis exultationis laudabit os meum ! (Ps. 62). 

De coetero, quoad poenitentiae impositionem humiliter se 
Confessarii judicio prudenti committat. 

